
ARTA RENASTERII 


Renaşterea e născută italiană. Mai exact: florentină. De 
asemenea, arta Renasterii — care s-a extins rapid în toatà Europa. 
(S-ar putea spune că producția artistică a Italiei acestei epoci de 
două secole depăşeşte cu mult — nu numai calitativ — producția 
tuturor celorlalte țări europene la un loc). 

Noua cultură artistică se afirmă cu supremă autoritate mai 
întâi în Italia pentru că această ţară a precedat, în planul 
progresului economic, întregul Occident; pentru că şi evoluția 
materiale necesare dezvoltării artei şi incitând orgoliul oraşelor 
de a străluci! şi prin marile lor realizări artistice.— Dar şi un alt 
element a întreținut acest orgoliu: conştiinţa italienilor că în 
Antichitate ţara lor, sub conducerea Romei, fusese centrul lumii 
civilizate, şi că gloria ei trebuie să renască (precis: să dea 
naştere unei alte glorii asemănătoare), — ideea Renaşterii fiind 
legată în mintea italienilor vremii de ideea unei reînvieri (mai 
degrabă decât unei noi naşteri) a măreției romane: nu atât ca 
putere politică şi militară, cât ca civilizaţie şi cultură — deci şi în 


câmpul artei’. 


! Unul din factorii utili ai Renaşterii a fost tocmai divizarea țării: a 
provocat o fecundă concurență între diferitele centre. Setea de glorie 
crează un fel de exaltare continuă. Aviditatea de renume, de faimă si 
publicitate conferă un statut non politicii, literaturii şi artei. 
Ostentatia devine în Italia gustul spectaculosului“ (38). 

„Nu este vorba, aşa cum se susţine în mod greşit, de o întoarcere la 
Antichitate, continuată în secolul următor cu o victorie a păgâ- 
nismului, ci de încorporarea unor valori uitate, sau în mod deliberat 
neluate în seamă“ (21). — „Termenul Renaştere nu şi-a găsit încă o 
definiție conceptuală precisă (şi unanim acceptată, — n.n.) şi cu atât 
mai putin o determinare cronologică“ (96). 

Venetia: Cá d’Oro, (1421-1436). 


În nici un alt oras italian aceastà credintà, aspiratie şi 
speranță n-a fost mai intensă ca la Florenţa — oraşul care din 
punct de vedere economic era cel mai prosper din Europa. 
Breasla postăvarilor şi a negustorilor de postavuri, de pildă, era 
atât de înfloritoare încât putea să-şi ia pe seama ei reconstruirea 
şi întreținerea domului S. Maria del Fiore. Băncile florentine 
erau cele mai importante din lumea occidentală, având sucursale 
până şi în Egipt. Bunăstarea generală din Toscana îi uimea pe 
străini. lar creşterea continuă a acestei bunestări se repercuta şi 
în interesul, în gustul burgheziei pentru feluritele genuri de 
producţie artistice!. 

În primele două decenii ale secolului al XV-lea — 
Quattrocento, cu termenul consacrat în istoria artei — la Florenţa 
un grup de artişti au voit să creeze o artă nouă, rupând cu 


! În 1488, la Florenţa existau 84 de ateliere de marchetàrie (incrustatie) 
şi sculptură în lemn; 54 de ateliere pentru elemente decorative de 
marmură sau piatră; 44 de oficine de orfevrărie şi bijuterii; 84 de 
tâmplării de lux. În 1499 erau înregistrați 41 de mesteri pictori si 
sculptori. Dar artisii identificati reprezentau doar o treime sau un 
sfert din maestrii care figurau în registre (70). 

concepțiile, teoriile si practicile trecutului: Brunelleschi, în 
arhitecturà, Donatello în sculpturà si Masaccio în picturà. Cu ei 
începe arta Renaşterii. „La Florenţa se pun si se clarifică toate 
problemele-cheie ale experienţei renascentiste. În primul rând, 
cea a artei egal „cunoaştere“, arta ca proces mental, care va 
răscumpăra figura artistului de orice concepție tehnicistă şi arti- 
zanală în care îl plasase Evul Mediu. Dar mai ales se clarifică, 
teoretic şi practic, problemele relative la spaţiu şi timp“ (7). 

„Originalitatea Florenței, zise Vasari, este datorată climei 
sale de neîncetată critică, de înalte exigente intelectuale, si 
concurenței între artişti. Ea generează un fel de sete de 
grandoare şi de succes“ (38). 


* 


Odatà cu afirmarea senioriilor si, cu ràspàndirea tot mai 
largă a bogăției, în această ambiantà socială si politică în care 
domină evident, emulatia, orgoliul prestigiului şi interesele 
legitime ale oraşelor, dar şi ambițiile, vanitatea, setea de 
dominație ale familiilor princiare — inclusiv ale unor tirani fosti 
condotieri care au pus mâna pe putere — şi arta şi cultura în 
general vor găsi un teren fertil, uneori alimentat de aşa numitul 
„mecenatism“.— Curțile princiare si senioriale se întreceau în 
strălucire şi prestigiul renumelui”. „Nu exista nici un mic tiran 


! „Pentru umanismul flamand, marele protagonist este natura... Fla- 
manzii vor fi totuşi analişti atenţi ai detaliului, în scopul de a descrie 
cu precizie ceea ce cade sub experienţa ochiului. În restul Europei, 
adică îndeosebi în țările germane şi în Franţa, dependenţa de viziunea 
flamandă va fi determinantă, chiar dacă nu lipsesc nici ecouri italiene. 
Realismul dramatic al lui Van der Weiden, de pildă, se va reflecta în 
unele experiențe germane, în timp ce în altele permanenta modurilor 
gotice va alimenta o inspiraţie lirică. Franţa va oscila între realismul 
flamand înţeles în sens expresionist şi eleganța formală italiană“ (7), 

° Curțile Renaşterii diferă radical de cele ale Evului Mediu prin 
compoziţia lor: se întâlnesc aici aventurieri, negustori bogaţi, uma- 
nişti, poeti, artisti, — unele Curti devenind şi adevărate „ateliere“, 
centre de producții artistice. 

care sà nu întrețină umaniştii săi, poeţii săi, muzicantii săi, 
artiştii săi; şi, care, de fapt, uneori erau confundați cu servitorii, 
trataţi prost — dar, oricum, puteau trăi şi lucra. Unul pregătea 
discursul în latină cu ocazia unei ceremonii nuptiale; altul scria 
o scurtă „sacra rappresentazione‘ cu ocazia Paştilor sau de ziua 
morţilor; altul compunea serenadele şi organiza — precum 
Leonardo şi nenumărați alții — serbările şi spectacolele de la Curte; 
altul se ocupa de repararea fortificațiilor militare ale oraşului; 
altul picta palatul princiar, seniorial, cu fresce cu subiecte mito- 
logice şi servil adulatorii familiei seniorului; altul, în biserica 
principelui ornamenta capela sau altarul cu o pictură religioasă 
în care era reprezentat, într-un colt, şi nobilul „donator“, — sau 
sculpta mormântul princiar cu statuia stăpânului întins pe patul 
de moarte, la picioare cu câinele său credincios...“. 

Nobilii îi imită pe principi; Biserica — de asemenea. 
Burghezia este şi ea ambițioasă să-şi împodobească locuinţele — 
casele sau vilele — cu obiecte de artă. Şi mulțimea — la fel: vrea 
scenografia policromă a sărbătorilor şi spectacolelor religioase, 
şi fastul cavalcadelor şi al feluritelor serbări populare organizate 
cu diferite ocazii. Arta constituie acum un aliment spiritual mai 
mult cerut ca oricând. „Acum arta îl învață pe omul simplu mai 
puţin, dar îl delectează mai mult; pentru că acum nu mai are 
nevoie ca preotul să-i explice conţinutul picturilor din biserică: 
acum omul se bucură de frumosul în sine, îl judecă, face pe 
ştiutorul care pricepe trăsătura de pensulă a lui Filippo Lippi sau 
reuşita daltei lui Donatello“ (92). 

În secolele XV şi XVI, activitatea artistică se desprinde şi se 
îndepărtează tot mai mult de o viziune religioasă a vieții, pentru 
a-şi defini, în mod cât mai evident şi decis, autonomia. Or, 
pentru artistul Renaşterii autonomia artei însemna în primul 
rând independența față de Biserică si de metafizica pe care 
aceasta o propunea şi o propaga. — Consecințele acestui fapt 
sunt multiple. 

În mod special: o progresivă laicizare a tematicii, ceea ce 
implica o directionare a inspiraţiei spre o viziune realistă a lumii 
şi vieţii. Se punea problema relaţiei, nu numai cu îndepărtatul 


ISTORIA CULTURII ŞI CIVILIZAȚIEI, XII 11 


trecut al Antichității, ci si 
cu trecutul mai apropiat: 
relația cu „sufletul me- 
dieval“. Cu toate unele 
reminiscente ale spiritua- 
litàtii religioase si a celei 
curtene-cavaleresti (care se 
prelungesc până către 
1455, anul morţii şi al lui 
Fra Angelico si al lui 
Pisanello) arta ia, în ge- 
neral, un caracter predo- 
minant „lumesc“, profan. 
„Spre deosebire de pro- 
ductia picturală medievală, 
prevalent religioasă, noua 
artă a secolului al XV-lea 
nu trebuie să nareze, 
emotionant, un fapt sacru, 
ci fapte din lumea reală; 
un episod biblic este 
transpus într-o viziune contemporană, cu tipuri, atitudini, cadru, 
vestimentație, detalii, etc., din epoca şi ambianța reală a 
pictorului. — Solemnitatea rigidă a artei medievale dispare, 
pentru a lăsa locul unui limbaj artistic liber, limpede, bine 
articulat. Cu simţul său viu pentru raporturile simple şi 
grandioase, pentru măsură şi ordine, pentru plasticitatea 
monumentală si construcția solidă, masivă, Quattrocento 
anticipează principiile stilistice ale Renașterii depline“. Într-un 
tablou cu subiect sacru sunt plasate şi personaje laice, 
contemporane, identificabile, în primul rând comitentul — 
deobicei îngenunchiat — şi familia sa. — „După Antichitatea 
clasică, Quatrocento este prima epocă ce caută să ofere din nou 
o producție relevantă de artă profană — şi nu doar fresce, pictură 
de şevalet, tapiserii, oreficerie, ci şi multe genuri noi, create în 
primul rând pentru a înfrumuseta casa bogatului burghez care, în 


Cima da Conegliano: 
„Botezul lui lisus“. 


12 OVIDIU DRIMBA 


locul fastului Curtilor, preferă locuința confortabilă şi intimă“ 
(70)'. 


* 


Un alt nou aspect: cel al cromaticii. Pictorii medievali nu 
erau preocupaţi nici de adevărata culoare a lucrurilor mai mult 
decât de adevărata lor formă. În miniaturi şi în tablourile pictate 
pe lemn le plăcea să întindă culorile cele mai pure şi mai 
preţioase de care dispuneau: aurul strălucitor şi albastrul pur, 
ultramarin (al lui Fra Angelico) erau combinaţiile lor preferate. 
În schimb, mari reformatori florentini din Quattrocento se 
interesează acum mai mult de desen decât de culoare; puţini 
erau aceia care considerau culoarea ca unul din mijloacele 
principale pentru a obţine fuziunea diferitelor figuri şi forme ale 
unei picturi într-o schemă unică. Preferau să atingă acest scop 
prin intermediul perspectivei şi a compoziţiei deja desenate 
(98). 

* 

Un stimulent (si, în fond, unul din elementele determinante) 
pentru a răspunde acestei nostalgii a grandorii si reînvierii 
culturale a trecutului Antichitàtii clasice venea din partea unei 
noi categorii, ajunsă la maturitate la această dată si care va avea 
o mare importantà pentru dezvoltarea culturii: intelectuali, care 
erau atunci în special umanistii. „De acum încolo, paralelismul 
fatal al gândirii şi artei, adeseori inconştient până acum, se va 
consolida cu întrebarea lucidă pe care artistul şi-o va pune 
despre sarcina sa. El nu mai este un executant, un mestesugar, ci 
un om responsabil, conştient de misiunea sa“ (74). — Relaţiile de 
reciprocă condescendentà — Renaşterea fiind de altminteri prima 


! Începuturile Renaşterii sunt legate si de reacția care avea să se 
producă după 1400 împotriva stilului prea cizelat, stilizat şi 
convenţional al icoanelor de altar şi al frescei. Dar după acest prim 
moment decis realist (reprezentat de Masaccio), asistăm la o 
resurectie a decorurilor ireale şi înflorate (Benozzo Gozzoli) sau a 
linearismului gotic (Botticelli) (36). 

manifestare exterioară a umanismului — care se stabilesc între 
umanisti si artisti le ridicà acestora din urmà prestigiul în 
societate. Intelectualii umanisti deveniti un fel de mentori ai 
Curtilor princiare si nobiliare, ai comanditarilor lucrărilor de 
artă, adeseori „consilierii“ lor în materie, vor fi şi „consilierii“ 
artistilor — càrora le sugerau pentru operele lor teme, informatii, 
sugestii, subiecte clasiciste, uneori episoade din propriile lor 
opere (exemplul lui Poliziano, printre alţii, este ilustrativ). 

„Chiar dacă nu poate fi negată persistenta si în Quattrocento 
a tradiţiilor medievale şi nici al contrastului între spiritul 
burghez şi idealurile gotice, totuşi nu poate fi neglijat faptul că, 
până pe la jumătatea secolului, în sânul burgheziei a prevalat o 
atitudine opusă goticului, realistă şi antiromantică, liberală ŞI 
democratică“ (70). Artiştii se dedică cu pasiune observării 
naturii. Incepe practica „carnetului de schițe“, de care artistul nu 
se mai desparte, îl are mereu la îndemână. Publicul judecă acum 
opera după abilitatea artistului de a reda natura, realitatea. Se 
cercetează legile opticii, în 
scopul de a se ajunge cât mai 
corect la cunoaşterea corpului 
omenesc. In noua artă, re- 
nascentistà, programa instinc- 
tivà este observarea, cerce- 
tarea si reprezentarea naturii, 
a lumii reale. Pictorii inova- 
tori — Masolino, Masaccio, 
Paolo Uccello — se forteazà sà 
exprime exclusiv pe baza 
acestei programe sentimentele 
creştine, fără a recurge la 
dificilele încadrări teologice şi 
nici la simbolismul obscur. 
„Formele vagi si conventi- 
onale ale vechiului stil nu mai 
sunt suficiente. De acum în- Mauro Codussi: ,,S. Zaccaria“ 
colo artistul renuntà la vechiul (Venetia). 

spirit de abstractie, si adoptà din plin noul stil de analizà si 
concretete. Se preocupà mai putin sà picteze Paradisul cu sfinti 
şi îngeri, cât să picteze în schimb, corect, o figură umană după 
natură... Pictează figuri văzute, costume văzute, grupuri de 
oameni văzuţi; îi face plăcere să îi reprezinte ca pe nişte oameni 
adevăraţi pe Sfinţi, travestiti în persoane contemporane, cu O 
ingenuitate ce constituie una din atracțiile concepției picturale a 
acelui timp, imun la celebralism“! (92). 


* 


Un element vital al artei Renaşterii este legat de spiritul 
ştiinţific, de observare, de cercetare, de inovare, foarte animat în 
epocă. Vastelor construcţii enciclopedice abstracte ale Evului 
Mediu — acum ignorate, aproape uitate — li se opun noile cerce- 
tări şi rezultate în cunoaşterea lumii, contrare interpretărilor 
mistice şi morale ale mentalitàtii teologice. „În vremea noastră 
nu ne mai mulțumim cu miracolul. Ne trebuie o confirmare 
raţională şi filosofică“ — spunea Marsilio Ficino. Artiştilor, 
optica, perspectiva, anatomia, le dezvăluie fapte, aspecte, 
realităţii surprinzătoare. Masacco, Donatello, Albrecht Diirer în 
Germania, vor descoperi şi vor studia cu cea mai mare atenție 
proporţiile armonioase şi exacte ale corpului omenesc — pe care 
pictorii îl vor desena mai întâi nud şi numai după aceea să-i 
picteze îmbrăcămintea, pentru ca în felul acesta atitudinile, 
mişcările, gesturile să apară mai adevărate. Brunelleschi si 
Paolo Uccello vor studia legile perspectivei, încercând să 
realizeze impresia iluzorie a existenței corpurilor în spaţiu. 


! Teoriile despre artă ale Renaşterii au accentuat faptul că „menirea 
artei este imitarea nemijlocită a Realităţii“. — „Este extraordinar de 
nouă recomandarea ce i se face artistului de a se aşeza în fata unui 
model. La fel de nou este faptul că teoria artei smulge unei uitări 
milenare concepția că opera de artă este o redare a realității, fidelă 
modelului, concepţie la început firească şi familiară pentru Antichi- 
tate, apoi dezrădăcinată de neoplatonism şi aproape neluată în seamă 
de gândirea medievală; şi nu numai că o smulge uitării, dar o ridică 
în chip deliberat la rangul de program al creației artistice“ (139). 

Pollaiolo şi Verrocchio practică disectia pe cadavre pentru a 
înțelege elementele mecanismului mişcării corporale. Studiul 
geometriei îi deschide orizonturi noi lui Mantegna şi Piero della 
Francesca. „Ştiinţa si observația acutizeazà  genialitatea 
creatoare a unei minți enciclopedici ca L.B. Alberti şi magului 
Leonardo da Vinci“ (92). ,Matematicile sunt necesare artei“ — 
va proclama Marsilio Ficino; ceea ce, sub diferite forme, se 
confirmă. — „Perspectiva, simetria, proporțiile, devin legile 
viziunii pictorice, mijlocul pentru artă de a trece de la experienţă 
la ştiinţă, de la lucruri la idei. Această solemnitate şi această 
limpezime sunt poate cea mai înaltă cucerire a Renaşterii“ (15). 

_ Această relaţie artà-stiintà este fundamentală pentru defi- 
nirea artei Renaşterii. „Când Ghiberti scrie că pictorul trebuie să 
cunoască gramatica, geometria, filosofia, medicina, astrologia, 
perspectiva, istoria, anatomia, teoria, desenul, aritmetica, — sau 
când afirmă că „sculptura şi pictura sunt o ştiinţă formată din 
mai multe discipline şi de învățăminte diferite, ştiinţă împlinită 
şi desăvârşită cu o anumită meditaţie care se realizează prin 
mijlocirea materiei şi a rationamentelor*, accentul este pus nu 
atât pe universalitatea artistului, cât pe complexitatea artei“ 
(idem). 


Pietro Lombardo: Palatul Vendramin-Calergi (Veneţia). 

PD T&T 


* 


Poziţia însăşi a noii arte italiene, în plan extern, suferă o 
mutație semnificativă’. 

Până către 1400, arta în diverse țări din Europa se 
dezvoltase în mod analog; stilul pictorilor „gotici“, medievali, se 
exprima în mod aproape identic sub denumirea, foarte potrivită, 
de gotic „internațional“; pentru că scopul, concepțiile maestrilor 
din Franta sau Italia, Germania sau Burgundia, erau foarte 
înrudite, impuse fiind si de autoritatea Bisericii. Diferente 
locale, nationale, existau, fireste, ca si în alte doemnii ale 
culturii de-alungul întregului Ev Mediu, — dar în câmpul artelor 
acestea nu erau importante, determinante. 

În secolul al XV-lea însă arta se fàràmiteazà într-o mulțime 
de diferite „şcoli“ (nu în sensul propriu al termenului, ci de 
„ateliere“ — botteghe — de pictură, sculptură, orfevrărie, etc.). În 
Italia, în Flandra sau în Germania, fiecare (sau aproape) oraş, 
chiar oraşele mici, îşi avea „şcoala“ sa de pictură. Modul în care 
maeştrii dintr-un oraş transmiteau tinerilor lor discipoli 
experienţa şi tehnica lor explică de ce într-o pictură din sec. XV 
se poate recunoaste dacà provine din Florenta sau Siena, din 
Nürnberg sau Anvers, din Köln sau Viena. 

Tendinţa fundamentală a noii arte, a sec. XV este natura- 
lismul, contrastul persistent între spiritul realist burghez si 
idealurile gotice; tendința anti-gotică, realistă, liberală, demo- 
cratică, deschisă spiritului laic (70). 


* 
Marea „descoperire“ a picturii Renaşterii italiene —asupra 
căreia vom reveni mai jos — a fost perspectiva, procedeul de a 
produce pe o suprafață plană iluzia adâncimii — a depărtării 


1 Arta europeană, căreia Evul Mediu îi asigurase unitatea, se găsea, 

înainte de Renastere, între două etetici discordante: în ţările 
septentrionale accentul era pus pe realismul vizual în Italia, pe 
concepțiile intelectuale. Prestigiul Italiei a învins“ (105). 

obiectului reprezentat — si a reliefului. Primii artişti care au 
enunțat pe baze riguros ştiinţifice principiile perspectivei liniare 
(construirea unei imagini privite dintr-un punct unic, — deci o 
directă aplicație a metodelor geometriei descriptive) au fost 
Brunelleschi şi Donatello; iar în pictură, Masaccio şi Paolo 
Uccello. — Al doilea procedeu pictoric, fără reguli riguroase, 
„este de natură delicat şi rafinat artistică şi caută să reprezinte 
distanţa reală prin variaţii de intensitate şi de degradarea luminii 
şi a culorilor în raport cu distanţele, cu grosimea stratului de aer 
interpus şi în funcţie de sursa luminii“ (96). — Alte procedee 
picturale caracteristice şi prin excelență renascentiste, cel mai 
des folosite de artiştii italieni îndeosebi, sunt: clarobscurul 
(tehnică proprie şi desenului, precum şi sculpturii şi arhitecturii) 
constând în relieful obţinut de raportul gradat de lumină şi umbră, 


Mantegna: „Calvarul“ (detaliu). 

„de contrastul între alb si negru, culori clare şi culori întunecate, 
plinuri şi goluri, proeminențe şi intrânduri, adâncituri“ (58). — 
Analog clarobscurului este procedeul „sfumato“ (genial 
practicat de Leonardo da Vinci), bazat însă nu pe contrast, ci pe 
neglijarea contururilor lineare şi pe o progresivă conciliere şi pe 
o abia perceptibilă tranziţie de la o culoare la o alta. 


* 


Pe lângă aceste (si altele) noi procedee si tehnici artistice, 
pentru a înfrumuseta casa bogatului burghez, secolele Renaşterii 
au creat — sau au cultivat şi dezvoltat — genuri artistice noi în 
pictură şi sculptură: peisajul, nudul, portretul, „natura moartă“, 
pictura (tabloul) „de gen“ — despre care se va vorbi în paginile 
următoare. 

Au apărut şi alte procedee de lucru deosebit de importante, 
noi, caracteristice, proprii artei Renaşterii care le-a ilustrat la 
înalt nivel. Astfel: pentru prima dată, concesionarea executării 
unei opere de artă publice nu direct şi personal (deci în mod 
arbitrar) de către comitent — fie acesta chiar şi Biserica — ci pe 
baza şi prin procedura organizării unor concursuri (caz ilustrativ 
este concursul pentru poarta estică a Baptisterului din Florenţa, 
câştigat de Ghiberti). — În Italia, corporatiile meşteşugăreşti nu 
se limitează să-şi construiască şi să-şi întrețină propriile lor 
oratorii şi sedii sociale, ci participă activ, pe cheltuiala lor, la 
construirea şi conducerea lucrărilor marilor opere de artă; la 
Florenţa, Corporaţia Lânei îşi asumă conducerea construcției 
Domului şi a Campanilei, Corporaţia Tesatorilor — lucrărilor 
Baptisteriului, Corporaţia Mătăsii — al Ospedale degli Innocenti 
(Azilul copiilor găsiți). 

Până acum, principii şi marea burghezie, din pietate sau 
pentru a-şi eterniza memoria, dăruiau bisericilor şi mânăstirilor, 
icoane de altar, fresce, obiecte de artă religioasă; din 
Quattrocento comandă pictorilor tablouri profane tot mai nume- 
roase pentru locuinţele, palatele şi vilele lor — şi din „donatori“ 
pentru biserici se transformă în colecționari de opere ale celor 
mai renumiţi pictori. — Concomitent cu fenomenul colectio- 

nismului apare comerțul de artă: comitentul comandă pictorului 
(sau sculptorului, giuvaergiului, intarsiatorului, etc.) lucrări — cu 
indicatia subiectului, dimensiunilor, genului, materialului, 
numărului de piese — pe care le va comercializa (achiziționează 
opere şi de la persoane private); „piaţa de artă“ este foarte 
rentabilă: în primii ani ai sec. XV, florentinul Battista della Palla 
comandă artiştilor multe tablouri pentru regele Franţei. — Cum 
achiziţia lucrărilor de artă nu este accesibilă decât celor bogaţi, 
asistăm începând din Quattrocento la o progresivă creştere a 
distanței între o minoritate cultă şi o majoritate incultă în 
materie de artă, incomparabil — ca ritm şi proporţii — mai mare 
decât în trecut. 

Laicizarea şi îmbogățirea crescândă a temelor iconografice 
sporeşte, cantitativ, şi producția artistică (deci, implicit, şi 
situaţia economică a artiştilor), precum şi progresul — în materie 
de educaţie estetică — a publicului. — Recenta invenţie a tiparului 
şi progresul considerabil al gravurii (de diferite tipuri) 
contribuie la difuzarea informaţiei şi cunoaşterii — chiar şi măcar 
indirecte, relative — producţiei artistice în cercuri mai largi decât 
înainte. — Artiştii, punându-se acum sub protecţia şi tutela Curti- 
lor princiare, nobiliare, înalt-burgheze şi a cercurilor intelec- 
tuale, se emancipează în felul acesta şi de servitutile corpora- 
tiilor lor şi de ale Bisericii. — În fine, „între umanişti se află şi 


„primii profani care intuiesc criteriile de valoare artistică şi care 


ştiu judeca o operă de artă din punct de vedere pur artistic“ (70). 


* 


În a doua jumătate a sec. XV, ceea ce caracterizează peisajul 
artei renascentiste din Italia şi din alte ţări — este definirea clară 
a diferitelor şcoli. Fiecare şcoală, oricât de deschisă ar fi la 
influențe externe, îşi păstrează o fizionomie precisă. La 
Florenţa, Urbino sau Veneţia, influenţa flamandă este evidentă 
la Ghirlandaio, Antonello da Messina, fără ca aceasta să 
conditioneze deloc structura limbajului lor artistic, ci constituind 
doar o simplă componentă culturală. În planul relaţiilor interna- 
tionale privind situaţia — „Urbino si Napoli sunt prin excelenţă 

Benvenuto Cellini: ,,Solnita lui Francisc I°. 


centre internaţionale, şi aici converg artişti italieni de diferită 
proveniență, spanioli şi flamazi. Flandra se califică în experienţe 
din ce în ce mai diferenţiate. Franţa îndeosebi, Provența si 
Burgundia se deschid la relații italiene şi flamande. Ţările 
germane, deşi suferă influența picturii flamande, îşi mențin 
totuşi o originalitate de viziune care se îndreaptă spre soluții 
expresioniste şi se compune într-o austeră demnitate formală“ 


(7). 


* 


Configuraţia artistică a secolului XVI (Cinquecento), deşi 
continuă şi dezvoltă experientele secolului anterior, este sensibil 
diferită, ajungând la rezultate care fac ca Cinquecento să devină 
„secolul grandorii artistice italiene supreme; secol pe care îl 
numim „Clasic“ mai mult pentru această glorie decât din 
dragostea sa intelectuală față de Antichitate“ (92). 

La Florenţa, ultimele decenii ale secolului al XV-lea sunt 
caracterizate, în domeniul artei, „de afirmarea doctrinei neo- 
platoniciene care plasa, în punctul suprem al întregii activități 
umane, căutarea unei condiţii de spiritualitate pură şi absolută, 

dincolo de orice experientà a istoriei sau a naturii. Pictura lui 
Botticelli este un exemplu tipic. — Scopul artei nu mai este 
adevărul, ci frumosul. Teza artei considerată ca poezie este 
acum ştiinţific opusă celei a artei considerată drept cunoaştere a 
naturii şi a istoriei... Căutarea realului şi căutarea frumosului se 
plasează din ce în ce mai mult în Italia sub autoritatea 
inteligenței lucide“ (4)!. 

În Cinquecento, Florența a găzduit, în acelaşi timp pe 
Leonardo, Rafael şi Michelangelo, angajaţi de gonfalonierul 
Republicii, Pier Soderini, în importante lucrări artistice. — 
„Artiştii elaborează aici un stil eclectic, care caută să concilieze 
plastica michelangiolescà cu sfumato leonardesc, realizând 
figuri clasic idealizate, dispuse în echilibru perfect, după lecţia 
lui Rafael. Naşterea „manierei moderne“ (cum o numea Vasari) 
reprezintă perfecțiunea în artă de către aceşti maeştri ca vârful 
unei paralele ascendente inițiate odată cu renașterea picturii 
pregătită de Giotto şi culminând cu Michelangelo“ (29). 

Florența — centrul artei Quattrocentiste — şi-a propulsat 
modelul şi influența, prin marii săi maeştri, la Padova, Ferrara şi 
Urbino, la Milano, Veneţia şi Napoli; iar în Sicilia, cei doi 
Bellini, Mantegna şi Antonello da Messina sunt cât se poate de 
bine primiţi. La Roma însă, nu. La Florenţa sunt prezenţi şi 
influenţi şi mari pictori flamanzi — Joos van Gent şi Van der 
Goes; ultimii doi, efectiv importanți intermediari între Italia şi 
Flandra. „Urbino şi Napoli devin prin excelență centre artistice 
internationale, unde se întâlnesc artiştii italieni cu artişti 
spanioli. Flandra se califică în experiențe din ce în ce mai 
diferențiate. Franţa, în special Provence şi Burgundia, se 
deschide spre raporturi cu artiştii italieni şi flamanzi. Ţările 
germane, deşi suferă influenţa picturii flamande, îşi menţin 


„În Cinquecento întâlnim nu doar gesturi potolite, atitudini calme, 
mişcări libere, ci şi forma se schimbă: forma slabă, palidă din arta 
gotică, linia frântă, bruscă din Quattrocento capătă o fluiditate, o 
suavitate, un elan retoric şi, într-adevăr, o perfecţiune care fusese 
numai cea a artei clasice“ (4). 

totuşi o originalitate de viziune care se îndreaptă spre soluții 
expresioniste, sau se ordonează într-o austeră demnitate a 
formei“ (7). 

Acestea sunt premisele profundelor diferențe perceptibile 
dintre prima perioadă a Renaşterii şi cea a primelor decenii ale 
secolului al XVI-lea — Cinquecento, când centrul artei 
renascentiste italiene se transferă de la Florenţa la Roma. 


* 


Dupà întoarcerea papilor din Avignon (1377), Roma devine 
şi o importantă piaţă financiară, — ca putere financiară depăşind 
toate statele italiene. „În jurul Papei se formează o adevărată 
Curte, care se inspiră din aceleaşi idealuri de fast aristocrat ca 
ale altor Curti, şi deci considera arta si cultura elemente de 
prestigiu“.Statul Pontifical îşi asumă hegemonia politică, — dar 
în tot Quattrocento capitala pontificală n-avea artişti proprii. 
Papii îi cheamă la Roma pe cei mai celebri artişti ai vremii: 
Beato Angelico, Masaccio, Gentile da Fabriano, Donatello, 
Benozzo Gozzoli, Mantegna, Melozzo da Forli, Pinturicchio; 
dar toți aceştia, după ce îşi termină lucrările pentru care fuseseră 
angajaţi, pleacă, fără a lăsa urme, fără a crea o „şcoală“ şi fără a 
fi avut discipoli, formati de ei. În 1506 papa Iuliu II îl aduce la 
Roma pe Rafael, în 1508 pe Michelangelo, iar în 1513, papa 
Giovanni XXIII, pe Leonardo da Vinci; primii doi, creând aici 
capodoperele supreme ale picturii Renaşterii: La Roma, 
devenită centrul activităţii artistice, nu s-a constituit o „şcoală“ 
sau o tendinţă cu caractere proprii înainte ca, sub pontificatul lui 
luliu II (1503-13), Bramante, Michelangelo şi Rafael să se 
stabilească aici“ (70). 

Societatea Romei era stăpânită de pasiunea arheologiei, 
ocazionată de entuziasmul descoperirii marilor capodopere 
antice Apollo din Belvedere, Laocoon şi Venus, intrate în 
colecțiile pontificale, pentru care s-a construit palatul Belvedere 
din Vatican, iar Rafael este numit în funcția de conservator al 
Antichitàtilor (pe care însă Leonardo nu le pretuia, numindu-le 
„nişte vechituri“). Interesul general pentru vestigiile artei antice 

Palatul Strozzi, Florenţa (Benedetto da Maiano). 


alimentează inspiraţia artiştilor şi gustul publicului noului secol; 
secol în care producţia artistică este mai bogată ca oricând, iar 
prestigiul şi autoritatea artiştilor italieni ai acestui secol se 
extinde în toată Europa. 

Arta Cinquecento-ului este expresia perfect adecvată unei 
civilizaţii artistocratice, rafinate, culte, aşa cum aceasta apare 
codificată de Curteanul, faimoasă operă a lui Baldassare 
Castiglione, în care arta îşi asumă rolul predominant, idealul 
acesteia fiind personificat de Rafael. În arta acestei a doua fază a 
Renaşterii, în Cinquencento, „simţul frumuseţii este atât de 
puternic încât pune în umbră orice alt sentiment. Religia se 
impregnează de un păgânism sceptic. Cultura şi tradiția 
înlocuiesc sentimentul pur şi spontan. Încât până la urmă secolul 
cel mai bogat în creaţii de opere frumose şi vesele îşi găseşte 
fermentii propriei disolutii: pe deoparte în conştiinţa morală din 
ce în ce mai sărăcită şi coruptă; pe de altă parte, în cerebralismul 
care pretinde să substituie divinului act creator virtuozitatea 

mecanică, iar aurului poeziei — strălucirea înşelătoare a retoricii“ 
(92). — Este secolul „în care învinge inspirația cea mai 
armonioasă şi echilibrată; în care ornamentele şi drapajele au 
căpătat un grad de generalitate, ca şi arhitectura cu ordinele 
antice. Toate artele se află acum la unison“ (36). 


* 


Încă din primele decenii ale secolului „arta Cinquecenteo- 
ului este în întregime o artă lumească, laică, mondenă care nici 
în scenele sacre nu contrapun realitatea naturii şi realitatea 
transcendentală, ci crează între lucruri o distincţie de natură să 
sugereze distincţii de valoare asemănătoare celor din societate 
între aristocrație şi vulg. Conform premiselor acestei arte este de 
neconceput să reprezinti apostolii ca pe nişte simpli 
mestesugari, țărani sau pescari, ca în Quattrocento. Sfinţii, 
profeţii, apostolii, martirii, sunt acum figuri ideale, cu demnitate 
deplină, grave, patetice. La Leonardo, apăruseră altfel, căci 
pentru acest artist singurul maestru era „natura“, realitatea, 
adevărul; dar încet, încet, tendința dominantă este ca din artă sà 
dispară tot ce nu este grandios“ (70). Arta noului secol este 
prevalent ecleziastică, dar imprimată de o solemnitate ma- 
estuoasă, iar nu de o interioritate mistică. „În locul profuziunii 
sentimentului creştin şi a detaşării de lume, intră o răceală 
mândră, orgolioasă, şi o expresie de superioritate fizică şi 
intelectuală“ (82). 

Această concepţie cinquecentistă de distincţie şi solemnitate 
îşi are, fireşte, limbajul său expresiv adecvat. În tablourile 
acestei a doua perioadă a Renaşterii italiene nu găsim (în afara 


! „Renaşterea în momentul ei de culme ajunge în sfârşit prin Rafael — 
reprezentantul ei cel mai tipic — la echilibrul dintre negația radicală a 
lumii, proprie Evului Mediu, şi credința în lume, proprie 
Quattrocento-ului. Rafael, într-adevăr, a acceptat realitatea cu 
frumuseţea ei sensibilă, dar a exaltat-o dincolo de realitatea însăşi în 
imagini de o idealutate universal acceptată... Pentru maeştrii primei 
Renaşteri, tema religioasă nu era adeseori decât un pretext pentru a 
reprezenta lumea reală pe care au descoperit-o ei“ (82). 

genialelor, binecunoscutelor şi 
putinelor excepţii) decât gesturi 
potolite, atitudini calme, mişcări 
libere, naturale. Însàsi forma 
fizică a personajelor reprezentate 
se schimbă acum: forma slabă, 
debilă, plăpândă din arta gotică, 
şi linia frântă, întreruptă, bruscă 
din Quattrocento, capătă acum o 
fluiditate, o sonoritate, un elan 
retoric si cu adevărat o perfec- 
tiune ce fusese numai perfectiu- 
nea artei clasice. — Noul gust al 
Cinquecento-ului evită, respinge 
şi policromia clară din Quattro- 
cento — şi încă de pe acum se 
afirmă acea predilecție pentru 
monocromie, pentru alb si negru, 
care domină gustul modern. 
Culorile dispar mai întâi din 
arhitectură si din sculptură (70). Michelangelo: „David“. 

„În expresiile picturii din 
Cinquecento, mai mult ca în oricare altă manifestare a artei, se 
notează un progresiv refuz al formelor unitare, -complet 
echilibrate, care fuseseră aspirația ultimă a culturii umaniste; 
refuz în mod sensibil determinat de disputele religioase ale 
Reformei şi a Contrareformei. Servindu-se în mod eclectic de 
lecțiile marilor maeştri, de la Rafael la Leonardo, la 
Michelangelo, pictorii tind să evadeze din normele clasicizante. 
— Noua direcție artistică începe cu Andrea del Sarto si se afirmă 
hotărât, pe căi subiective diferite, la Beccafumi, la Pontormo, la 
Rosso Fiorentino; găseşte o soluție de înaltă eleganță inte- 
lectuală la Bronzino si Parmigianino“ (7). 

Momentele cele mai înalte însă ale Cinquecento-ului purtau 
în ele germenii celei de a treia perioade a artei Renaşterii: 
Manierismul — o alunecare (vizibilă deja la Michelangelo) spre 

formalism, nota dominantă ce caracterizează ultimul curent 
renascentist, — cu răceala picturii lui Bronzino, cu eleganța 
sofisticată a lui Parmigianino; iar în arhitectură, cu celebrul — 
Palazzo del Te din Mantova a lui Giulio Romano, cu noul său 
stil anticlasicist (deşi foloseşte şi elemente clasice). 


* 


„Cea mai frapantà descoperire a Renaşterii italiene este de 
fapt nudul; chiar dacă ar părea extrem de simplu să fie 
interpretat ca un act de credință şi de iubire pământească, este 
neîndoielnic faptul că acum corpul omenesc este studiat şi 
reprezentat până la idolatrie“ (117). 

„Orice artă a cărei preocupare principală este figura umană 
trebuie să-şi concentreze interesul asupra nudului. Nudul 
constituie problema fundamentală a artei clasice din toate 
timpurile“ (22). 

În general vorbind, tematica clasicizantă antică este cea care 
abordează mai frecvent nudul: subiectele mitologice, cu per- 
sonajele respective şi temele alegorice ocazionează, facilitează 
şi inspiră copios aceste abordări. În pictura religioasă (inclusiv 
în operele lui Michelangelo) nudul feminin va fi exclus — cu 
excepția Evei în Paradis. — Dar uneori pictorii vor recurge şi la 
plasarea nudului feminin în scene cu subiecte profane moderne 
şi cu personaje — chiar istorice (ca Diana din Poitiers) din 
contemporaneitate. Rafael va fi însă în această privință foarte 
reținut (de Leonardo — nu mai vorbim ) — ca în tabloul mitologic 
Galatea, sau în gratiosul semi-nud La Fornarina; mai putin 
Botticelli si Giovanni Bellini, neretinuti Giorgione si, copios, 
Titian — pasionatul impenitent de nudul feminin, tentatia sa 
irepresibilă, — sau Correggio, care duce această predilecție până 
la limita indecentei (Jupiter si Io). 


1 „Se idealiza corpul masculin, cum făcea Michelangelo; sau, ca 


venețienii, era abordat corpul feminin, care oferea contururi mai 
subtile şi mai dificil de redat. — La Florenţa se manifesta o preferinţă 
marcată pentru nuduri de femei discrete. Dar la venețieni nudul 

La nordici, pictorii flamanzi tra- 
tează nudul doar cu totul excepţional şi 
cu o vădită reținerea puritană, până la 
pudibonderie. — La pictorii germani — 
influențați în modul cel mai evident de 
Italia epocii — nudul apare rar şi redat 
cu oarecare stângăcie (fireşte, nu la 
genialul Diirer, cu nuduri-capodopere) 
— ca în nudurile feminine ale lui 
Cranach (uneori dizgratioase). 

„Înaintea lui Michelangelo nudul a 
fost studiat în scopuri ştiinţifice ca un 
ajutor în reprezentarea figurii drapate. 
El şi-a dat seama că poate fi un scop în 
sine însuşi şi un obiect esenţial al artei 
sale. Pentru el, nud şi artă erau 
sinonime“ (22). 

Un interes cu totul deosebit pentru 
nud demonstrează Luca Signorelli 
(îndeosebi în Judecata. de Apoi, din 
domul din Orvieto) — principalul model 
inspirator al lui Michelangelo, mare Dürer: „Eva“ (Prado). 
pasionat al acestui subiect — în celebrele 
sale statui, în cartonul Bătăliei de la Cascina sau în Judecata de 
apoi. (Mai gravă s-a dovedit impietatea sa când plasează pe 
sarcofagele Sacristiei din S. Lorenzo două splendide nuduri 
feminine — într-un spațios religios, într-o capelă, într-o biserică! 
Si în atitudini, în poztii deloc pioase...) 


îmbracă o aparență mai senzuală. Pictorii venețieni îşi populau 
compozițiile cu nuduri mai pline şi mai impudice, pretextând teoria 
umanistă care voia ca nuditatea să fie simbolul inocentei, iar 
frumuseţea nudului, reflexul perfecțiunii intelectuale sau spirituale. 
Pentru artiştii Renaşterii nu exista un conflict între carne şi spirit; şi, 
afecțiunea artiştilor, fără prejudecăţi, pentru corpul uman era tot atât 
de voluptoasă şi în acelaşi timp idealizată, ca cea a artiştilor 
Antichității pe care doreau să îi egaleze“ (103). 

* 


Un gen de artà — generat, stimulat, întretinut, desigur, de 
mentalitatea individualismului specific Renasterii: portretul — a 
cunoscut acum un succes exceptional. Erasm însusi manifesta 
un interes stăruitor pentru propria sa înfăţişare, acceptând (sau 
dorind?) sà fie portretizat de numeroase ori. 

„Portretistica, în Renastere, reflectă redesteptarea intere- 
sului pentru motivele umane şi caracterul uman, recunoaşterea 
acelor factori care conferă individualitate ființei umane, şi care 
stau în centrul vieţii în acea perioadă“. — Semnificația aceasta, 
substanţială, îi şi motivează succesul. „S-a spus că viziunea 
renascentistă a naturii omului marchează începutul lumii 
moderne. Fără îndoială, însă, că ea marchează începutul 
portretului modern“ (104). 

În perioada Pre-renasterii, Giotto inaugurase, oficial într-un 
fel, drumul acestui succes, pictànd — în Palazzo del Podestà, din 
Florenta, — portretele lui Dante si al magistrului sàu Brunetto 
Latini, precum si propriul său autoportret. — Urmează momentul 
Ghirlandaio, care într-o frescă (Zaharia în Templu) din S. Mana 
Novella pictează nu mai putin de 22 de portrete ale membrilor 
familiei Tornabuoni, care au fost identificate, dezvăluindu-li-se 
şi numele, de către o persoană care le cunoscuse: este primul caz 
de autentificare a identității şi exactitàtii modelelor unui 
asemenea amplu „portret de grup“. — De altminteri, stalurile 
corurilor din multe biserici mai de seamă erau, de fapt, o galerie 
de basoreliefuri şi mici portrete sculptate în lemn, ale unor per- 


! _ În Evul Mediu portretul era pictat frontal; în portretele de grup din 
Renaştere — din trei sferturi. Transpunerea în care recunoaşterea 
trăsăturilor modelului este mai uşor de realizat este din profil. „Dar 
profilul este tot atât de potrivit pentru accentuarea realistă ca orice alt 
tip de portret“ (104). 

2 Binecunoscut este „portretul de grup“ al celor patru renumiţi 
umanisti — Marsilio Ficino, Cristoforo Landino, Angelo Poliziano şi 
Demetrio Calchondylas — din coltul drept de jos al acestei fresce a lui 
Ghirlandaio. 

| See 


Amadeo: „Cappella Colleoni“ (Bergamo). 


sonaje laice. (La Roma, această „tehnică comemorativă“ a pă- 
trans şi în apartamentele Borgia din Vatican — fiind continuată şi 
de Pinturicchio în „Biblioteca“ domului din Siena)". 


l Pictorii florentini şi-au umplut frescele cu portrete de indivizi reali, 


uşor de recunoscut; iar sculptorii dădeau operelor lor — statui de sfinți 
— trăsăturile modelelor care pozau pentru ei. Predicatorii scandalizati 
acuzară aceste portrete că serveau vanitatea, nu religia; iar pictorii si- 
au dat seama în curând că atenția oamenilor era atrasă de personajele 
unei fresce mai curând decât de fresca însăşi. Astfel că au revenit la 
reprezentările idealizate — şi arta portretului, abandonând cadrul 
frescei, s-a impus ca o artă distinctă şi a cunoscut o mare vogă. 
„Portretele bogat ornamentate şi colorate ale secolului al XV-lea au 
cedat locul portretelor în care artistul voia să redea personalitatea vie 
a modelului şi gloria personală atât de puternică în Renaştere“ (103). 

În Italia de nord, „portretul colectiv“ şi-a făcut apariția mai 
târziu. La Veneţia — şi comandat fiind de Consiliul Serenissimei 
— acest tip de portret a fost împământenit de Pisanello, urmat de 
Carpaccio şi Gentile Bellini (în Palatul Ducal). — În celebra sa 
Nunta din Cana (de fapt o Cina cea de taină plasată în centrul 
picturii, în mijlocul unui mare şi somptuos banchet cu zeci de 
persoane, — lucrare care a provocat un mare scandal în cercurile 
ecleziastice), Veronese pictează mai multe persoane, clar 
identificabile, din societatea venețiană: într-un grup, în aşa- 
numitul ,,Cvartet muzical“, sunt portretizati Bassano (cântând la 
flaut), Titian (la contrabas), Tintoretto (la violă) — şi Veronese 
însuşi, la violencel! — Dintre „portretele de grup“, unul din cele 
mai celebre este cei al lui El Greco:din Înmormântarea contelui 
de Orgaz (Toledo). 

Moda „portretului colectiv“ oficial face progrese - încât 
protectorii sau comitentii se includ în mod firesc în picturile 
epocii. Dar interesul acestor pictori se limita la a reda 
„asemănarea grăitoare“ cu fizionomia modelului, fără a căuta să 
pătrundă în psihologia, în lumea interioară a personajului. Cel 
dintâi (probabil) care face excepţie, fiind indiferent la simpla, 
neesentialà înfăţişare fizică, exterioară, superficial redată, a fost 
şi unul din cei trei mari initiatori (alături de Brunelleschi si 


— „Într-o primă perioadă prezentarea personajului este riguros din 
profil, după o formulă ce derivă din medalii. Apoi se răspândește 
portretul autonom semi-bust. Influența picturii flamande, mai puțin 
legată de prototipuri clasice, introduce în Italia prezentarea figurii din 
trei sferturi, dar numai către mijlocul secolului XV s-a trecut la 
reprezentarea frontală. — În acei ani se răspândeşte la Florența moda 
bustului-portret sculptoric. Fenomenul se răspândeşte cu extremă 
rapiditate la noua generaţie (Antonio Rosselino, Desiderio da 
Settignano, Mino de Fiesole). În fine, comitentii intră să facă parte 
din scena sacră într-o scară metrică egală cu cea a figurilor sacre şi 
Madone, cu chipul şi veşmintele reprezentate cu mare realism. 
Această cucerire a dus la marile cicluri pictorice cu caracter 
celebrativ, în care scenele sacre erau actualizate prin introducerea 
portretelor unor personaje ale vremii“ (104). 

Donatello) ai artei Renaşterii: Masaccio; urmat de marii 
portretişti italieni, de la Botticelli şi Andrea del Castagno până 
la Bronzino; în Ţările de Jos de Jan Van Eyck, în Germania de 
Diirer, în Spania de Coello, în Franţa de cei doi Clouet, iar în 
Anglia, de germanul Holbein cel Tânăr — ca să menționăm doar 
numele celor mai mari. 


* 


Remarcabilă este si producţia autoportretelor nenumaàratilor 
pictori renascentisti — începànd cu autoportretul în sanguinà a 
lui Leonardo, cel în peniță a lui Rafael la 15, ani iar în Germania 
menţionând pe cel care şi-a executat dintre toți cele mai multe 
autoportrete — Albrecht Diirer. lar sculptat în marmură — cel al 
lui Michelangelo, — Nicodim din celebrul grup Pietà, din S. 
Maria del Fiore. 


Michelozzi: Palatul Medici-Riccardi. 

Adeseori funcţia portretelor de Vurte era vag infor- 
maţională. Isabeta de Aragon şi-a cunoscut pentru prima oară 
soţul pe Ercole d'Este prin intermediul unui portret de Tura, 
trimis la Napoli. Lucrezia, Isabela şi Beatrice d'Este şi-au 
cunoscut viitorii soţi prin intermediul câte unui portret de 
acelaşi Casimo Tura. — Alteori, portretistica era angajată într-o 
acţiune de propagandă. Cranach era (în jurul anului 1548) 
pictorul portretist „oficial“ al Reformei; timp de mai bine de un 
sfert de secol atelierul lui a făcut comerț constant cu portrete 
mici ale lui Luther, a soţiei lui şi a lui Melanchton (104). 

O carieră strălucită a făcut în acest timp şi portretul-medalie. 
Interesul sculptorilor Renaşterii pentru acest gen este întreținut 
şi stimulat de L.B. Alberti, care şi-a executat autoportretul în 
două reliefuri în bronz. (Portrete-medalii binecunoscute a 
realizat şi Pisanello, dar fără forța expresivă a celor ale lui 
Alberti. Pe „Poarta Paradisului“ Ghiberti şi-a lăsat şi el un mic 
autoportret în bronz aurit. — Cele mai cunoscute portrete-medalii 
sunt cele ale unor personalităţi civile şi militare. Foarte căutate — 
de către foştii lor studenţi — erau cele ale umaniştilor-profesori. 

După 1508, şi Diirer a experimentat un timp medalia, — 
urmat apoi şi de Cranach. — „Ca reprezentare, medalia germană 
are multe merite. Trăsăturile sunt redate cu o tulburătoare 
precizie, — dar aproape niciodată nu este continuată acea 
revelare a nobilitàtii, care ridică medalia italiană pe culmi atât 
de înalte“ (104). 


* 


Concomitent cu portretul, o noutate — adevărată „invenţie“ — 
în pictura Renaşterii a fost peisajul’. 


! Peisajul este genul care ia priveliștea ca subiect de pictură. „Peisajul 
— real sau imaginar — este întotdeauna un spațiu, sau reprezentarea 
unui spațiu. Reprezentarea unui peisaj este repreentarea spațiului. 
Peisajul este spaţiu“ (10). — În însemnările lui Leonardo există pasaje 
care ne îndreptàtesc să considerăm pictura de peisaj (cum o considera 
şi artistul — n.n.) ca o activitatea independentă (64). 

Evul Mediu n-a dat (aproape deloc) atenție peisajului. La 
Giotto apar rarisime şi foarte rudimentare elemente de peisaj (de 
obicei stânci). După 1400, pictorii miniaturişti flamanzi, fraţii 
cei trei Limbourg, în serviciul ducelui de Berry, îşi vor orna 
breviarele, cărţile de rugăciuni (capodopera lor: Très riches 
heures du duc de Berry) cu peisaje de o delicată sensibilitate, în 
limbajul picturii goticului târziu, cu abundente notații realiste, 
un simţ al spaţiului şi o consistență, o densitate a formelor. 
Sensul atmosferic al fundalului peisajistic al acestor scene 
reprezintă — împreună cu portretistica societății burgheze — una 
din cuceririle mai remarcabile ale şcolii flamande: „Cele mai 
desăvârşite peisaje populate de figuri şi scene din viața ţăranilor, 
— o lume de un lirism fascinant“ (28). 

Spre deosebire de pictura italiană din prima jumătate a 
secolului al XV-lea, în care datul natural mai este încă un 
element cu totul secundar al compoziţiei, în pictura artiştilor din 
Flandra se ajunge foarte curând să se sugereze profunzimea 
peisajului cu efecte foarte sugestive şi nu arareori iluzioniste. 
„Invenţia flamandă este vederea în depărtare de peisaje urbane 
sau naturale, pentru a plasa mai bine, sub raport spațial şi 
geografic, episoade din trecut menite să trăiască în prezent. 
Investigarea realităţii îi duc în plus pe artişti să descrie detalii 
ale naturii în prim plan, ca fire de iarbă sau varietăți de flori, cu 
o atenţie atât de precisă încât opera rezultă a fi aproape 
ştiinţifică“ (28). — Primul celebru exemplu de exceptional peisaj, 
inclusiv cu splendide arhitecturi de fundal, scăldat într-un ocean 
de verde în diferite nuanțe cu o precizie şi minutiozitate 
microscopică de redare până şi a amănuntelor infinitezimale: 
este Adoratia mielului mistic, de Jan van Eyck (1432). Scena 
este plasată într-un verde luxuriant, peisaj în fundal cu splendide 
arhitecturi gotice. Acest peisaj apare ca adevăratul protagonist al 
scenei. — Peisajul ca gen independent de artă s-a dezvoltat 
treptat din peisajul de fundal. „Dintre toate „genurile“ pe care 
„specialiştii“ secolului al XVI-lea au început să le cultive în 
Nord, peisajul este, în mod vădit, cel mai revoluționar“ (64). 

Genul peisajului ilustrat de marii maestri flamanzi — 
culminând cu Bruegel — va fi cultivat, în Germania, de Diirer, 
Cranach şi de Altdorfer — cel mai mare peisajist al 
Renaşterii". 

În Italia, peisajul va fi luat ca simplu element decorativ de 
fundal de către numeroşi pictori, într-o măsură mai mare sau 
mai mică (Benozzo Gozzoli, Botticelli, Piero della Francesca, 
Mantegna, Antonello, Carpaccio, Giorgione, Veronese, Titian). 
Dar în evolutia italiani a genului, momentul cel mai important 
de început îl marchează Giorgione cu Furtuna, binecunoscutul 
său tablou construit pe un vast peisaj campestru, în care sunt 
inserate cele două personaje, formând „cadrul teatral“ al scenei 
principale, al cărei subiect este reprezentarea naturii (elementul 
care catalizează atenţia privitorului fiind fulgerul care brăzdează 
un cer încărcat de nori amenintàtori)”. 

Peisajul ireal al lui Leonardo da Vinci (din Gioconda, S. 
Ana, Fecioara si Pruncul, Fecioara între stânci, Care se 
mărgineşte la a da un cadru personajelor) devine un element 
discret dar semnificativ al compoziţiei. În schimb, cele câteva 
desene, schiţe rapide, nervoase, confuze (de ex. Peisaj de pe 
Arno, Uffizi) sunt considerate printre cele dintâi — dacă nu chiar 
primele — reprezentări ale peisajului independent, autonom 
(138). 


! În opera lui Bruegel pot fi idenficiate cele trei genuri distincte de 
peisaj: peisajul local, de actualizare a unor evenimente istorice 
(Uciderea pruncilor), peisajul fantastic (Turnul Babel) şi peisajul cu 
elemente clar realiste (Peisaj din Alpi) (131). 

2 Odată cu peisajul se crează o nouă tradiție: omul se integrează în 
natură. Şi în tablourile cu subiect religios a devenit obicei să se 
folosească un peisaj local ca fundal al unei scene biblice. — Peisajiştii 
florentini au fost observatori realişti. Şcoala venețiană transformă 
peisajul — sub impulsul lui Giorgione — într-o idilă luminoasă. Idealul 
venețian — senin, poetic, scăldat în lumină — s-a impus, cu forța unei 
tradiţii, artei peisajului în Europa“ (103). 

Cima da Conegliano: „Bunavestire“. 


* 


Atât în portrete sau în peisaj cât si în celelalte compoziții 
Leonardo a inventat un nou procedeu de a realiza o pictură cu 
contururi şi umbre evanescente şi de a umbri uşor contururile: 
aşa-numitul „sfumato“. Este un procedeu pictoric analog 
clarobscurului, — dar spre deosebire de acesta, nu se bazează pe 
contraste, ci pe concilierea graduală, progresivă de lumină, 
umbră şi culoare. — Rațiunea acestui procedeu este următoarea: 
„Pictorul trebuie să lase spectatorului ceva de ghicit; dacă 
contururile nu sunt deliniate rigid, dacă forma este lăsată puţin 
vagă, ca şi cum s-ar pierde în umbră, orice impresie de rigiditate 
şi de ariditate va fi evitată. Aceasta este faimoasa invenție 
leonardescà zisă „sfumato“: conturul evanescent şi culorile 
păstoase cu cele delicate fac să confluiască o formă într-alta, 
lăsând totdeauna o marjă imaginaţiei noastre“ (63). Este modul 

de a realiza o picturà cu contururi si umbre estompate, este 
procedeul de a umbri usor contururile. 

„Sfumato“ deci este fuziunea personajelor cu natura; când 
este realizată, această fuziune exprimă o unitate profundă, sau o 
„simpatie“ între natura umană şi natura cosmică. „Sfumato“, la 
început simplu freamăt atmosferic, poate fi considerat o antiteză 
a ritmurilor liniare ale lui Botticelli“ (4). — Graţie acestui 
procedeu, „Leonardo a revoluţionat dintr-o singură lovitură 
abuzul de contururi, duritàtile expresiei şi compozițiile prolixe“ 
(36). — Metaforic spus: „sfumato“ este muzica picturii: Fecioara 
între stânci, Gioconda, Sf. Ana, Fecioara şi Copilul, Sf. loan 
Botezătorul. 


* 


Renasterea a creat sau re-creat, revigorat, relansat si alte 
genuri artistice cărora noile condiţii istorice, generale, le-au 
asigurat o largă popularitate: „natura moartă“, pictura „de gen“ 
şi miniatura. 

„Natura moartă“ (azi, critica de artă preferă — mai corect — 
sintagma „natură statică“), genul de pictură care reprezintă 
flori, fructe, vânat, păsări, peşte, zarzavat sau obiecte diferite, 
era practicat şi în pictura elenistică şi în mozaicurile romane. 
Ignorată, practic, total în Evul Mediu, va reapare ocazional la 
artiştii Renaşterii în scopuri decorative, îndeosebi în intarsiile în 
lemn. „Datorită fie prevalării progresive a elementelor 
naturaliste şi intereselor ştiinţifice din civilizația vremii, fie ca 
mijloc iconografic capabil să facă aluzie în mod alegoric la 
vanitatea bunurilor lumești“ (96), „natura statică“ s-a constituit 
ca temă independentă — eliberată de un context figurativ mai 
vast — în secolul al XV-lea, apărând în pictura flamandă, — cea 
mai atentă la orice aspect al realității imediate. În Italia, genul a 
fost reluat spre sfârşitul secolului următor (pentru a triumfa, de 
pildă, cu Caravaggio). 

Marea epocă a „naturii statice“ a fost sec. XVII, 
răspândindu-se rapid datorită posibilităților variate expresiv-co- 

Sodoma: „Nunta lui Al cel Mare“. 


coloristice pe care le oferea prospetimea florilor, fructelor, 
penelor, etc., agreată în mod deosebit de baroc. Practic, succesul 
genului se datora preferintei comitentilor şi colecționarilor 
burghezi pentru temele mai puţin solemne, mai familiare, mai 
potrivite pentru a crea o atmosferă de interior, de viaţă 
domestică. 


* 


Se numeşte pictură „de gen“ compoziția care îşi alege ca 
subiect scenele cele mai obişnuite din viaţa cotidiană, în care nu 
se face nici o referință la fapte petrecute realmente sau la 
persoane existente efectiv. — Definiţia nu este riguroasă, pentru 
că scene de viață cotidiană se pot introduce şi într-o pictură cu 
conţinut mitologic, religios sau istoric. „O referință sigură 
pentru a defini pictura „de gen“ se poate găsi numai în anoni- 
mitatea, în caracterul anonim al figurilor, — dacă acestea sunt 
reprezentate mai degrabă ca „tipuri“ decât ca indivizi“ (96). 

Teme de viață cotidiană, scene „de gen“ sunt comune în 
toate timpurile; pictura egipteană, de pildă, este inspirată în cea 

mai mare parte de scene dintre cele mai obişnuite ale vieții 
cotidiene. — Dar, deşi fenomen universal, pictura „de gen“ a fost 
identificată în mod clar, dotată cu o personalitate proprie de 
categorie estetică „numai la începutul epocii moderne, în 
secolele XV şi XVI, şi a devenit o specialitate proprie picturii 
flamande şi olandeze, — pictură esențialmente dedicată unui 
conştient, pacient şi riguros studiu al realităţii, care, chiar şi 
când îşi ia un subiect, o temă religioasă, vrea să fie totdeauna 
oglinda fidelă a lumii vizibile“ (96). Italia, în schimb, îl va 
aştepta pe Caravaggio care va îndrepta constant atenția 
pictorilor la lumea înconjurătoare şi la viața de fiecare zi. 


* 


Şi genul miniaturii, care deţinea un rol preeminent în arta 
medievală, este radical revigorat în perioada Renaşterii. „Minia- 
tura, care de secole se prezenta în formule canonizate şi caligra- 
fice, chiar dacă era impregnată de un deosebit farmec decorativ, 
manifestă în epoca renascentistă o autonomie şi o originalitate 
individuală care înainte era de neconceput, şi aproape 
întotdeauna consemnează prezenţa unui artist creator“ (112). 
Odată cu Renaşterea, miniatura este mai relaxată, mai degajată 
în raport cu scrisul caligrafului, de care era legată de secole, 
coordonând sever şi armonios lucrul, dar devenind ea suverană, 
— mijloc fundamental pentru reprezentarea vieţii profane. 

Marele moment al miniaturisticii renascentiste l-au marcat 
cei trei frati Limbourg, care între 1410-1416, la Dijon, în 
serviciul ducelui Jean de Berry, au executat celebra capodoperă 
Tres Riches Henres du Duc de Berry, conţinând admirabile 
peisaje şi arhitecturi, scene populate de figuri şi momente din 
viaţa țăranilor şi a seniorilor, constituind adevărate tablouri — în 
pofida dimensiunilor reduse, — cu un simț ferm al compoziției 
fondat pe cunoaşterea riguroasei spatialitàti italiene, armonios 
fuzionând cu eleganța liniară a goticului francez şi cu preocu- 
parea tipic flamandă pentru precizia detaliilor“ (96). 


! Cu fraţii Limbourg, miniaturiştii descoperă farmecul peisajului. Din 

În Italia, perioada de apo- 
geu a miniaturii renascentiste 
se situiază între (aproximativ) 
1450-1470. Dar mult mai 
înainte ‘Beato Angelico şi 
maestrul său Lorenzo Monaco 
pictaseră (unul din manuscrise 
datează din 1409) splendide 
miniaturi — asupra operei lui 
Angelico formaţia sa de mini- 
aturist lăsând urme determi- 
nante, indelebile. După 
această perioadă decorația (în- 
deosebi a marginilor paginii) 
devine bogată până la exces si 
extrem de fastuoasă: capo- 
dopera Biblia lui Borso d'Este P. Lombardo: „S. Maria dei 
este un exemplu. — Productia Miracoli“ (Venetia). 
mai înfloritoare este în 
Toscana, — dar în majoritatea marilor orase genul este ilustrat de 
numele unor mari talente (Peselino, Taddeo Crivelli, Antonio 
del Cherico, Gherardo e Monti di Giovanni, Liberale da Verona, 
Girolamo da Cremona), creatori ai unor frumuseti indes- 
criptibile. 

Glorioasa istorie a miniaturii franceze se încheie cu Jean 
Fouquet (care este si primul mare pictor francez al Renasterii); 
în Burgundia — cu Alexander Bening; în Flandra — cu Hans 
Memling. — Începând din sec. XVI, o largă difuzare cunoaşte 
portretul-miniatură, reprezentat de Jean şi Fr. Clouet în Franța, 


acel moment, miniatura nu mai este un simplu ornament al textului, 
ci — ocupând întreaga pagină — devine o adevărată pictură. — „Fericită 
sinteză de elemente culturale variate luate din maniera pictorică şi 
miniaturistică locală şi din şcoli străine, arta fraților Limbourg 
reprezintă concluzia celei mai splendide tradiții decorative gotice, şi 
în acelaşi timp anticipează viitoare soluții pictorice“ (112). 

Parmigianino în Italia; iar cu Nicholas Hilliard si Isaac Oliver — 
portretul în miniaturà reprezintà aspectul prevalent al picturii 
engleze a sec. XVI (96). 

Odatà cu finele Cinquecento-ului miniatura decade si moare, 
detronatà de concurenta sa: gravura în lemn si cupru... Miniatura 
moare nu pentru cà va imita pictura, ci pentru faptul cà are din 
ce în ce mai putine ocazii de a fi produsà, în lipsa cererii (exceptie 
făcând Biserica, pentru ornamentarea unor cărţi liturgice). 


* 


În primele două decenii ale sec. XV se elaborează în Italia o 
metodă ştiinţifică de a reprezenta pe un plan bidimensional 
obiecte tridimensionale: perspectiva. „Este o descoperire funda- 
mentală care marchează cumpăna dintre arta medievală şi cea 
renascentinstă“ (28). 

„În sens istorico-artistic, cuvântul „perspectivă“ înseamnă 
construcţia geometrică pentru a reprezenta obiecte solide pe un 
plan de proiecţie, adică suprafața de pictat. Prin extensiune, se 
numeşte perspectivă în istoria artei şi alte metode, nu riguros 
geometrice, care aspiră să exprime spatialitatea pe o suprafață 
bidimensională“ (25). — Pentru prima dată problema repre- 
zentării spaţiului este rezolvată acum, recurgându-se nu la 
încercări empirice, ci la norme geometrice. „Şi maeştrii elenişti 
erau abili în a crea iluzia de profunzime, dar nu cunoşteau legile 
matematice după care obiectele se micşorează în mărime pe 
măsură ce se îndepărtează spre fundul scenei“ (63). — Brunel- 


„Perspesctiva este forma sau reprezentarea potrivit raţiunii a 
spatiului.. Perspectiva dă adevăratul spaţiu, adică o realitate din care 
e eliminat tot ceea ce e întâmplător, sau irelevant, sau contradic-toriu. 
Perspectiva construieşte în mod rațional reprezentarea realității 
naturale“ (4). 

2 Termenul derivă din lat. perspicio, perspicere — „a pătrunde cu 
privirea, a observa, a cerceta cu atenţie, a examina“. 

3 În acest sens deci istoria perspectivei nu e altceva decât istoria 
diferitelor tendinţe de reprezentare pictorică a unor obiecte solide şi a 
relaţiilor lor reciproce în artă, din preistorie până azi. 

leschi a fost cel care a dat artistilor mijloacele matematice (iar 
Donatello le-a teoretizat) pentru a rezolva problema; cu alte 
cuvinte, „tehnica de reprezentare a depărtării în raporturile 
figurilor cu poziţia şi culoarea; studiul matematic al liniilor care 
circumscriu figurile („perspectiva liniară“), si cea care 
calculează atenuarea luminii şi a tonurilor de culoare 
degradându-le valorile şi tentele potrivit depărtării („perspectiva 
aeriană“) (92). 

„Perspectiva a apropiat pe om cu încă un pas de lumea 
înconjurătoare. — Florentinii se mărgineau la perspectiva liniară, 
neglijând rolul aerului, a stratului de aer ca mediu. Încă Giotto 
realizase în unele din lucrările sale impresia de profunzime, 
redarea tridimensionalitàtii spaţiului în care se mişcă figurile. 
Dar abia descoperirile de la începutul secolului al XV-lea au 
permis pictorilor să înscrie cu precizie matematică într-un spaţiu 
tridimensional scene complicate cu multe figuri“ (1). 

In Pre-Renaştere, Giotto a fost cel care a descoperit arta de a 
crea pe o suprafață plană iluzia realităţii. Dar observaţiile lui 
Gioto au rămas fragmentare, n-au fost folosite de el decât în 
câteva fresce şi în general au rămas la reprezentarea efectului de 


Piero della Francesca: ,,Flagelatia lui Iisus“. 

diminuare (25). Dar viziunea lui Giotto rămâne punctul de 
plecare capital în problemă!. El îşi plasează personajele în 
interioare bine definite, „creând deci un spațiu autonom în dosul 
suprafeţei peretelui şi distrugând caracterul solid, impenetrabil, 
al suprafeţei pe care va picta“. Evoluţia modului de reprezentare 
a spaţiului a fost perfecta consecvență a acestui moment, — 
ajungându-se până la trompe-l 'oeil?, anticipând experimentele 
marilor practicieni şi teoreticieni ai procedeului perspectival. 
Primele experimente ferme de reprezentare perspectivală 
le-a făcut Brunelleschi; intenţia sa de a trece de la măsurarea 
spaţiului real la reprezentarea la scară s-a concretizat în două 
tabele (pierdute) relative la cele două monumente-simbol ale 
Florenței: Baptisteriul si Palazzo Vecchio. Din relatările 
transmise de contemporani nu rezultă clar cum au fost 
construite; dar cum Brunelleschi nu a practicat niciodată pictura, 
probabil că experimentele au fost făcute pentru a-şi uşura 
propria sa muncă de arhitect, iar nu pentru a găsi o nouă metodă 
pentru pictură. — Lucrarea lui L.B. Alberti De pictura (1435) 
conţine cea dintâi expunere teoretică a noului mod de construire, 
de reprezentare a spaţiului într-un tablou. — Piero della 
Francesca (în De prospectiva pingendi) a dezvoltat în sens 
matematic construcţia teoretică a perspectivei — în pictură — 
până la ultimele sale concluzii. — Ghiberti adună materiale din 
tratatele de optică pentru al treilea Comentar al său — şi din acest 


! în afara Italiei — „metoda de a picta a lui Jan van Eyck nu implica 
înţelegerea şi aplicarea perspectivei renascentiste; cu toate acestea el 
a reuşit tocmai pentru că era liber de anumite constrângeri şi mai 
deschis la efecte mai intime, naturaliste“ (25). 

2 Gen de pictură în care grija detaliului şi a virtuozitàtii în materie de 
perspectivà sunt folosite cu intentia specifică de a crea iluzia realității 
(58). — Trompe-l’ il („înşeală ochiul“) — „expresie franceză folosită 
pentru a indica acele picturi (sau şi intarsii în lemn) executate cu o 
aplicaţie atât de riguroasă a perspectivei liniare şi cu o dispoziţie atât 
de atentă a umbrelor şi luminii, încât să genereze iluzia existenței 
reale a obiectelor reprezentate“ (96). 

moment, contemporanii au recunoscut perspectiva ca parte a 
picturii (sau vice-versa). 


* 


„In artă, perspectiva este legată de reprezentarea spațiului. 
In Renastere, perspectiva este teroretizatà (de Brunelleschi, 
Alberti, Piero della Francesca) drept structură ideală şi 
fundament al proportionalitàtii între lucruri luate separat si 
întregul. — In practica artistică, perspectiva liniară redă 
profunzimea spaţiului prin degradarea mărimilor; perspectiva 
aeriană este cea care redă distanţele prin grosimea crescândă a 
atmosferei“ (4). 

Perspectiva aeriană este cea prin care se realizează efectul 
de a reprezenta distanța reală prin degradarea. luminii şi a 
culorilor (58). — Scrie Leonardo da Vinci: „Se mai află şi o altă 
perpsectivă, ce o voi numi aeriană; ea ne ajută ca, prin 
feluritele desimi ale straturilor de aer, noi să cunoaştem 
depărtările schimbătoare ale clădirilor de tot felul ce se află pe 
un acelaşi rând... Pentru aceasta e nevoie să reprezinti aerul cu 
o oarecare grosime. Într-o asemenea atmosferă, tu prea bine 
ştii că lucrurile aflate cel mai în fund, ca de pildă munţii, din 
pricina straturilor mari de aer dintre obiect şi ochiul tău par 
albăstrii şi aproape de aceeaşi culoare cu aceea a aerului 
atunci când soarele se află la asfintit*. 

„Ceea ce Leonardo va numi „perspectivă aeriană“ nu e 
altceva decât măsura distanțelor în profunzime, după densitatea 
şi culoarea atmosferei interpuse: astfel încât toate lucrurile vor 
apărea învăluite, voalate, estompate (4). 


* 
Ceea ce a mai contribuit la excelenta picturii Renasterii a 


fost în mare măsură tehnica picturii în ulei. Fără să fie, cum 
adeseori se afirmă, o invenţie a acestei epoci! — deşi larg folosită 


1 i ai È 
Călugărul-artist saxon Rudger (care şi-a adăugat prenumele 


Teophilos) a scris, către 1120, un tratat de tehnica picturii: Schedula 


44 OVIDIU DRIMBA 


începând de pe la mijlocul secolului al XV-lea — si cu toate că 
tot atât de greşit se atribuie „invenţia“ ei lui Jan van Eyck, 
această tehnică a fost mult practicată în Flandra, de unde s-a 
răspândit repede în alte țări. „La Venetia, pictura în ulei a fost 
adusă de Antonello da Mesina şi Domenico Veneziano. Cu acest 
prilej a deprins-o şi Andrea del Castagno, învatàndu-i şi pe alti 
meşteri pictori“ (70). — „Utilizarea vopselelor de ulei în scopuri 
meşteşugăreşti era cunoscută în Germania şi Flandra — probabil 
şi, în Italia — înainte de 1400. Fraţii Van Eyck au folosit, primii, 
pictura în ulei în scopuri artistice, au revoluționat din temelii 
metodele folosite până la ei şi au făcut din pictura în ulei tehnica 
secolelor următoare“ (8). 

În tot Evul Mediu pictorii îşi extrăgeau culorile din plante şi 
din minerale pisate, pulberea rezultată se amesteca cu gălbenuş 
de ou (sau cu albuş), liant care răspundea perfect acestui scop, 
dar care prezenta dezavantajul că se usca prea repede: este 
tehnica şi tipul de pictură „tempera“ (pe lemn, perete, hârtie sau 
pânză). Van Eyck a imaginat o nouă reţetă de pregătire a 
culorilor. Cum tempera nu îi permitea nici treceri graduale de 
ton şi nici o gamă bogată de nuanțe, pictorul a folosit uleiul de 
in (sau de nucă) în locul gălbenuşului de ou ca substanță agluti- 
nantă — şi în felul acesta putând lucra mai încet şi deci cu mai 
multă fineţe şi precizie; se putea servi de culori lucitoare puse în 
straturi transparente şi să adauge efecte de relief mai accentuat 


diversiarum artium, în care vorbeşte de aplicarea de verniuri 
intermediare şi anume de faptul că anumite uleiuri, răşini şi verniuri 
colorate dădeau un glasiu ducând la o tehnică mixtă. — „Dar 
Theophilos şi contemporanii săi ştiau destul de puțin despre materiile 
prime pe care le propuneau. „Ulei“ era „ulei“, ceea ce însemna că 
puneau pe picior de egalitate uleiul de măsline, care se usucă greu, cu 
uleiul de in, care se usucă repede“ (8). — Pictorul Cennino Cennini 
(sec. XIV-XV), în renumitul său retetar Libro dell’Arte îi învăţa cum 
să lucreze pictorii cu ulei „pe perete, pe lemn, pe fier sau unde vrei“, 
dând prescriptii despre felul în care se pregătește acest liant. — 
Ghiberi reaminteşte că Giotto lucra în frescă cu ulei, şi pe lemn sau 
pe mozaic. 

Titian: „Ecce Homo“ (Muz. Brukenthal). 


şi de strălucire a coloritului, lucrând cu o pensulă mai fină, mai 
ascuţită, şi obţinând în felul acesta delicate variaţii de tonuri, 
prin suprapuneri de subtile straturi de culori aproape invizibile 
şi de verniuri, — acele minuni de precizie şi minutiozitate care 
i-a uimit pe contemporani, făcându-i să adopte repede noua 
tehnică. — „Era o tehnică de estompare delicată a tentelor şi de 
extindere a gamei cromatice, obținându-se contraste mai 
marcante de luminozitate şi mai pronunţate efecte de modeleu, 


cel 


de relief al formelor“. 


* 


„Renaşterea nu s-a împlinit pe plan artistic decât graţie 


1% so A Là cos d 
In ce consta deosebirea între pictura în ulei din Evul Mediu şi cea 


adoptată în tehnica lui Van Eyck — „nici cele mai recente analize nu 
au dat un răspuns în măsură să rezolve această problemă, lăsându-se 
să se presupună că uleiului sicativ i se adăuga un strat protector de 
verniu“ (28) — soluție colorantă a unor plante răşinoase care aplicată 
pe obiecte formează un strat protector şi ornamental (41). 


46 OVIDIU DRIMBA 


arheologiei“ (47). Toată perioada secolelor XV-XVI a fost 
marcată de descoperiri senzaţionale care au sporit exploziv 
interesul pentru Roma antică. În 1430 este redactată o Descriere 
a ruinelor oraşului Roma — care sunt pentru prima dată studiate 
pentru ele însele, ca scop în sine. Urmează numaidecât alte 
lucrări similare, devenite în curând adevărate „ghiduri turistice“. 
Librăriile Romei vindeau în sec. XVI planuri şi reconstituiri ale 
capitalei Cezarilor. Primul plan arheologic al Romei se publică 
în 1527, urmat rapid de altul mai riguros (1544). — Papa Paul II 
(1640-71) colectioneazà o mare cantitate de variate antichități; 
colectionismul ca fapt de cultură pasionează marile familii şi le 
ambitioneazà sà rivalizeze cu papii şi între ele. Familia Farnese 
intreprinde săpături care se vor solda cu descoperirea, printre 
altele, a faimosului grup Dirce („Taurul Farnese“), după ce, cu 
mult înainte, în 1506 fusese descoperit mai faimosul grup 
„Laocoon“ — şi numeroase alte capodopere antice. Sixt IV 
(1471-84) fondează Muzeul Capitoliului — unde aduce si 
celebra Lupoaică. Iuliu II — un alt muzeu, Belvedere. — „Când 
apoi umanismul a redescoperit valoarea operelor antice de artă 
ca mijloc pentru formația spirituală a omului, a colectiona 
antichităţi a devenit o datorie pentru toate marile familii 
senioriale italiene; familiile Medici la Florenţa, Corsini şi 
Borghese la Roma, Gonzaga la Mantova, Montefeltro la Urbino, 
Este la Ferrara, Visconti la Milano, Farnese la Parma, etc., au 
creat colecţii preţioase care apoi au format nucleul principalelor 
muzee de azi. Erau însă colecţii private care puteau fi vizitate 
numai în mod excepţional de străini, — în care caz, asistăm la un 
fenomen nou în viața cultural-artistică a Renaşterii: apariția unui 
„turism umanist“ (47). — Vizitatorii acestor colecţii private de 
artă erau în număr suficient de ridicat ca să justifice alcătuirea 
repesctivelor cataloage de artă. (Primul a fost publicat în 1537; 


! În 1581, Montaigne notează în Jurnalul său de călătorie în Italia: 
„Adonis care se află la episcopul din Aquino, lupoaica de bronz, 
copilul care îşi smulge ghimpele la Capitoliu; Laocoon şi Antinous la 
Belvedere; satirul de la via cardinalului Sforza...“. 

al doilea, al colecţiei celebrului Ulise Aldrovandi, din Bologna, 
în 1556). 

Primele muzee deschise publicului au fost Muzeul 
Capitoliului (fondat în 1471) şi colecţia de antichități donată (în 
1503) de cardinalul Grimani Republicii Veneţia. — Colecţiile 
familiei Medici au fost sistematizate, mai târziu, în Palatul 
Uffizi — primul exemplu de edificiu construit în mod special (de 
Vasari, în sec. XVI) pentru a găzdui un muzeu de artă. — Aşadar, 
în secolul al XVI-lea (şi următorul) Galeria de Artă capătă o 
fizionomie modernă şi se eliberează de primitivul eclectism în 
care frumosul şi istoricul se contaminau cu bizarul şi perugrino 
(122). 


Giov. Montorsoli: Altarul din S. Maria dei Servi (Bologna). 

* 


O urmare, firească, a colectionismului a fost apariția în 
secolele Renaşterii a unei „pieţe de artă“, constituirea unui 
comerț de artă în toată regula, — cu negustori, intermediari, 
exportatori, cu formarea unei categorii de „cunoscători“, de 
experți. Această „piaţă“ ia naştere şi datorită prevalentei pe care 
cultura laică a câștigat-o asupra celei religioase. „Deja odată cu 
Umanismul se afirmase tendința de a atribui o valoare afectivă 
codicilor si antichitàtilor clasice, favorizând în felul acesta 
apariția unui adevărat târg de anticariat şi chiar dând naştere 
falsificărilor““ (96). — În orice caz: multiplicarea colecţiilor de 
artă şi dezvoltarea comerţului de artă a dus la acutizarea 
sensibilităţii artistice şi la selectivitatea critică a valorii operelor 
de artă. 

Piaţa operelor de artă a cunoscut, rapid şi constant, o 
dezvoltare în sensul modern, „tocmai pentru că la baza 
colectionismului au stat şi considerente de ordin economic, ca 
oportunitatea de a investi în bunuri reale capitaluri supuse 
eroziunii inflației, sau speranța de a obţine un câştig din 
comerțul cu opera de artă — la fel ca orice marfă. „În felul 
acesta, mecenatele aristocrat este înlocuit acum de capitalistul 
care cumpără pentru a investi şi a specula, figura colectionarului 
se separă de cea a comitentului, iar aceasta devine tot mai rară“ 
(96). 


* 


Una din tehnicile inovatoare ale Renasterii, (desi mai putin 
onorabilà...) priveste falsul în artà. Falsificarea unei lucràri de 
artă însă nu se identifică pur şi simplu cu frauda comercială şi se 
reduce numai în parte la aspectul de fapt penal. „În realitate, 
falsul este înainte de toate un fapt cultural, întrucât se naşte în- 


„În 1540, Primaticcio, trimis de Francisc I (în timp ce lucra la 
Fontainebleau — n.n.) în Italia, a pus să se facă mulaje după celebrele 
statui antice şi s-a întors la Fontainebleau cu 33 de lăzi cu mulaje şi 
lucrări în marmură“ (47). 

Sodoma: „Sf. Sebastian“. 


totdeauna într-un context cultural precis şi este produs în scopul 
de a satisface exigente care sunt în primul rând de ordin 
cultural“ (99)!. 

Primele contrafaceri artistice datează din epoca romană, 
cunoscând o mare răspândire în sec. II e.n. În Evul Mediu 
fenomenul acesta este (quasi) inexistent. După o perioadă de 
1200 de ani, reapare în Italia. Primii falsificatori de artă se ivesc 
şi operează în ambianța eruditilor, arheologilor, umanistilor, 
monseniorilor din noile centre de cultură laică — Florenţa, 
Roma, Veneţia, Mantova, Urbino, — în care pasiunea pentru 
trecut traduce interesul pentru o nouă filosofie şi o nouă cultură. 


! Dar tot în Renaştere se va afirma din plin şi conceptul de „proprietate 

intelectuală“ a operei de artă; iar pe plan juridic ideea de 
„contrafacere artistică“ drept infracțiune, acțiune ce aduce un 
prejudiciu. 

În Venetia secolului al XVI-lea prosperau atelierele (botteghe) 
specializate în imitații de opere de artă. Aceeaşi situaţie era la 
Roma, la Mantova, la Florenţa. Mai ales la curţile Italiei 
Septentrionale, unde cultura umanistă şi mai rafinată şi mai 
experimentată dusese entuziasmul pentru Antichitate până la 
limitele fanatismului, comerțul de falsuri era deosebit de intens 
şi de avantajos“ (99). — Cazul adolescentului Michelangelo este 
cel mai cunoscut!. 

La aceeasi datà — si ca o consecintà a exceptionalei 
răspândiri a falsurilor artistice — se profilează tipul modern al 
„cunoscătorului“, al expertului care recunoaşte, dintr-o privire, 
stilul inconfundabil al unei bottega modernă — şi chiar sà 
aprecieze valoarea artistică a obiectului. „Mai târziu, spre 
sfârşitul secolului XVI şi începutul secolului următor, când 
istoriografia artistică a institutionalizat de-acum, în mod ferm, 
faima divină a anumitor artişti şi epoca renascentistă începe să 
fie privită în termeni de retorică celebrativă, vor fi falsificati 
îndeosebi marii maeştri ai sec. XVI“ (99). — Când în Spania, la 
începutul secolului al XVI-lea, sosesc primele tablouri ale lui 


' Tânărul Michelangelo îi prezintă lui Lorenzo dei Medici o statuetă în 
stil antic, Amor adormit. Lui Lorenzo nu îi place lucrarea, dar îi 
propune tânărului sculptor să o vândă drept operă antică; 
Michelangelo acceptă, o îngroapă un timp în pământ saturat cu un 
acid ca să pară antică, după care Lorenzo o trimite unui renumit 
negustor de artă din Roma; acesta o vinde cardinalului Riario cu 200 
ducati de aur, dar artistului îi trimite numai 30. Cardinalul, ca să 
verifice autenticitatea lucrării, trimite un om de încredere sà se 
informeze, Lorenzo se eschivează să răspundă, dar Michelangelo 
recunoaşte falsul — şi negustorul restituie cardinalului banii. Apoi — 
lucrarea a dispărut în necunoscut. (Armor adormit, actualmente în 
muzeul din Torino, este un fals din sec. XVI sau XVII. 

? Faimos între numeroșii falsificatori era Terenzio d’Urbino, speci- 
alizat în imitații după Rafael. — Metodele folosite de falsificatorii 
moderni sunt de la cea mai simplă, a înnegririi cu fum şi a 
„crăpăturilor“ (craquelures) până la cea a reelaborării integrale a unei 
mediocre opere vechi, antice. 

Hieronymus Bosch, acestea au trezit un interes atât de viu încât 
numaidecât au început sà prolifereze falsificările, — „în timp ce 
la Bologna, într-un climat de mare admirație pentru operele 
renascentiste recente, desenele false atribuite lui Michelangelo 
şi Rafael găsesc uşor pretuitori entuziaşti şi cumpărători iluştri “. 
— (Falsificările de opere de sculptură sunt mult mai rare, pentru 
că întâmpină dificultăți mult mai mari, precum şi pentru că 
cererile pietii sunt considerabil mai reduse). 

Nu poate fi considerat un fals ci o farsă, sau un spiritual 
divertisment cazul când un falsificator vrea să ia peste picior un 
cumpărător de nivel cultural precar — cum a procedat Annibale 
Carracci; sau un pictor de valoarea unui Luca Giordano, care i-a 
vândut drept originale unui colecţionar, care îi dispretuia 
lucrările proprii, extraordinare falsificări ale unor tablouri de 
Bassano, Titian si Tintoretto (pe care însă le semna, indesci- 
frabil, cu numele său — dezvăluindu-i apoi victimei farsa... (8).. 


* 


Alte noutăţi în arta Renaşterii. 

Pe lângă pictura pe panou de lemn (pentru care pictorii 
italieni foloseau de regulă lemnul moale — îndeosebi plopul — în 
timp ce flamanzii preferau lemnul tare — stejarul, gorunul), 
începând din sec. XV se pictează şi pe pânză, cu sau fără grund, 
montată şi întinsă pe o ramă de lemn, — mai ales spre sfârşitul 
secolului la Veneţia. (Vasari spune că la Veneţia pictura nu se 
face numai pe lemn, ci mult pe pânză, pentru că se pot face 
picturi de orice dimensiuni doreşti — şi tablourile sunt mai uşor 
de transportat, de expediat oricât de departe). În Ţările de Jos, 
exemplele celebre sunt Mizantropul si Parabola orbilor, de 
Bruegel (1568) în Italia, cea mai veche pictură pe pânză 
cunoscută este Sf. Eufemia, de Mantegna (Muz. Capodimonte, 


l Denumirile de fals şi plagiat sunt de dată recentă. În Renaștere, 
aceste noţiuni erau încă necunoscute din punct de vedere juridic. În 
schimb falsificarea de monede se pedepsea cu moartea încă înaintea 
erei noastre“. i 


52 OVIDIU DRIMBA 


Napoli). — Transportul unei pic- 
turi de pe lemn pe pânză datează 
de la începutul sec. XVIII. 


În Quattrocento policromia 
statuilor în lemn (dar şi în bustul, 
în stuc, al lui Uzzano de Donatello: 
o. dovadă a gustului public al 
epocii) continuă — mai rar. Colo- 
rarea statuilor (sau basoreliefu- 
rilor) în marmură şi piatră înce- 
teazà (o excepție rarisimă e Buna- 
vestire de Jacopo della Quercia, 
din San Gimignano) — în parte 
pentru a lăsa la vedere materialul 
de preţ (cum s-a întâmplat totdea- 
una cu bronzul — cel mult înviorat 
cu auriturà, ca în Porţile lui 
- Ghiberti); iar în parte, pentru a 

imita statuile antice descoperite 
fără policromie. În Cinquecento noul gust refuză policromia clară a 
Quattrocento-ului şi se afirmă deja acea predilecție pentru 
monocromie, pentru alb şi negru, care domină gustul modern. 
Culorile dispar mai întâi din arhitectură şi sculptură (70). În sec. 
XV se mai întâlnesc doar urme de coloraturi parţiale; de obicei se 
păstrează aplicaţii de aur sau de albastru ultramarin’. 


Sansovino: „Apollo“. 


— 


„Un bust ca Uzzano (teracotă policromă) de Donatello arată în mod 
clar că Renaşterea nu putea rămâne satisfăcută cu portretul sculptat. 
Acest bust e colorat ca în realitate, ajungând să producă pentru o 
clipă o atât de puternică impresie de viaţă, încât imediat după aceea 
devine straniu. Contemporanii lui Donatello trebuie să fi încercat 
aceaşi impresie, de vreme ce busturi de acest fel sunt totuşi rare. Dar 
oricât de puţine, ele sunt suficiente pentru a dovedi că elementul 
cromatic nu putea lipsi unui portret satisfăcător; cu alte cuvinte, că 
pictura, şi nu sculptura, era chemată să devină adevărata artă a 
portretului în Renastere (22). 

Antonio Sansovino: „Sf. loan îl botează pe Hristos“ 
(Florenţa, Baptisteriu). 


Stucul! — care în sec. XV se foloseşte şi pentru a reproduce 
în calc operele unor mari artişti, ca Donatello, Ghiberti, ş.a: — în 
secolul următor cunoaşte o perioadă strălucită odată cu decorația 
arhitectonică a lui Rafael şi elevilor săi (Loggiile din Belvedere, 
Vila Madama, etc.) şi cu artiştii manierişti (la Palazzo del Te cu 
Giulio Romano, la Fontainebleau cu Primaticcio, s.a.). „In 
această evoluţie stucul îşi pierde caracterul de decorație 
subordonată arhitecturii, pentru a se apropia tot mai mult de 
sculptură; o transformare care se va împlini definitiv în epoca 
barocă“ (96). 

În secolul al XVI-lea începe să se definească, clar şi precis, 
caracterul şi funcția cadrului. Tablourile de mai mari dimensiuni 
erau strict legate de ambianța pentru care au fost comandate 
(deci nu era nevoie să fie „înrămate'”); funcția practică a unui 
cadru era în primul rând de a face uşor transportabil tabloul pe 
un alt perete. Cadrul independent (aşa cum nu apărea în icoana 


! Mortar de ipsos amestecat cu praf de marmură, clei şi diferite 
substanțe colorante, care prin uscare şi lustruire devine asemănător 
marmurii (84). 

de altar, în diptic, în triptic) îl gàsim ca atare, si de necontestat, 
în compoziţiile lui Bruegel şi altele similare, destinate 
locuințelor burgheze din Ţările de Jos. — Într-o casă din 
Cinquecento tabloul cu cadru este pus pe perete de-asupra 
mobilelor, la o înălțime de peste 2 m — şi devine mai important 
când, prin subiectul tabloului, este perfect adaptat ambianţei 
dorite, „permiţând pictorului să-şi picteze operele în mod 
independent de clientul care le va cumpăra“ (41). 

Paleta, în fine, placa ovală (de obicei) pe care pictorul îşi 
amestecă culorile când lucrează, se afirmă sub forma actuală 
numai din sec. XVI (pictorul german Friihauf o reprezintă în 
1487, dar neclar); până atunci pictorul îşi ţinea în ordine culorile 
într-o mulțime de ulcele pe masa de lucru. — Şevaletul însă este 
atestat încă din sec. XIV — reprezentat fiind chiar de Giotto pe 
unul din basoreliefurile de pe Campanila din Florenţa. 


* 


Multe din capodoperele Renaşterii italiene, privite „din 
exterior“, impresionează şi prin monumentalitatea lor; deşi în 
momentul şi procesul contemplatiei estetice a unei opere, 
ultimul lucru care reține mai putin (sau chiar deloc) atenţia, 
aprecierea sau admiraţia spectatorului sunt tocmai dimensiunile 
operelor. Cu toate acestea, pentru o viziune cât mai clară 
adecvată, completă asupra artei Renaşterii, nici enormitatea 
dimensiunilor liniare nu este lipsită de semnificație. 

Adeseori acestea sunt — considerând efortul implicat de 
execuţia lucrării — greu de imaginat. La Veneţia, tabloul pe 
pânză Martiriul S. Lorenzo a lui Titian are 5 m. înălțime pe 2,80 
m. lăţime; iar Cina în casa lui Levi a lui Veronese — 10 m. pe 
6,66 m. La Florența, Sf. Treime a lui Masaccio din S. Maria 
Novella, 6,67 m. pe 3,13 m. În Sala Capitulară a mănăstirii San 
Marco, Răstignirea lui Fra Angelico are 9,50 m pe 5,50 m. În 
catedrala aceluiaşi oraş, Andrea del Castagno şi Paolo Uccello 
au pictat frescele monumentelor ecvestre ale condotierilor 
Nicola da Tolentino si Giovanni Acuto, fiecare de 8,35 m. pe 
5,12 m. Ultima Cena a lui Andrea del Castagno din mânăstirea 

S. Apollonia are 9,60 m. lungime şi înălțimea 4,21 m. iar 
Cenacolo al lui Leonardo da Vinci, 8,80 m. pe 4,60 m. (după 
G.C. Argan; după alte surse — 9,10 pe 4,20 m.). — La Parma, 
Correggio a pictat o frescă pe bolta bisericii S. Paolo (9,66 m. 
pe 8, 88 m.) iar alta, pe cupola domului — de 10,93 m. pe 11,53. 

Frescele pe care le-a executat Rafael în Stanzele Vaticanului 
(cu mai multe ajutoare, fireşte) au deasemenea dimensiuni 
impresionante; dintre cele mai celebre, Disputa S. Sacrament 
are baza de 7,70 m., iar Şcoala din Atena — 8,80 m. pe 4,60 m. — 
În Sala de Consiliu al Palazzo Vecchio, suprafatele acordate 
frescelor lui Leonardo (antodistrusă înainte de a fi terminată: 
Bătălia de la Anghiari) şi Michelangelo — care a executat numai 
cartonul Bătăliei de la Cascina, era de-adreptul gigantică: 17 m. 
lungimea pe 7 m. înălțimea pentru fiecare! 

În ce priveşte suprafața frescelor executate dimensiunile 
celor ale lui Michelangelo sunt neîntrecute. Suprafaţa boltei 
Capelei Sixtine (interiorul — la 20 m. înălțime de la sol) pictate 
de Michelangelo — „pe care numai Dumnezeu l-a întrecut“ 
(Rilke) — este de 13 m. pe 36 m.; iar după 22 de ani, fresca cea 
mai celebră din istoria artei, Judecata de Apoi are o înălțime. de 
13,70 m. pe 12,20 (G.C. Argan; din alte surse', 17 m. pe 13 m.). 
— În aceeaşi perioadă Tintoretto a executat — pe pânză — în sala 
Marelui Consiliu a Palatului Ducal din Veneţia: Paradisul, — cel 
mai mare tablou din lume, din toate timpurile — având o lungime 
de 22 m. şi înălțimea de 8 m. 

Dimensiuni deasemenea impresionante aveau şi unele 
faimoase retabluri”. Între 1471-81, Michael Pacher a sculptat în 
lemn (la Sankt Wolfgang, lângă Salzburg) un retablu, cu 
personaje şi scene pictate, de 8,50 m. pe 4,50 m. — Retablul lăsat 
necolorat în mod intenţionat, între 1505-10, de Tilman 
Riemenschneider la Creglingen (lângă Wiirzburg) este înalt de 
10,5 m. — Celebrul retablu al lui Veit Stoss din Cracovia are 


! (128). — Michelangelo le-a pictat singur, fără ajutoare. 

? În bisericile catolice panou vertical pictat sau sculptat, compus si 
arhitecturat dintr-o mulțime de tablouri, panou ridicat în dosul 
altarului, rezemat pe peretele din fundul absidei. 

retabluri din Spania cel mai impresionant şi mai mare este cel 
din corul catedralei din Sevilla: 220 de metri pătrați; deci, în 
dimensiuni liniare: circa 10 m. lat pe 22 m. înalt. 


* 


În Renastere nu exista termenul de „artist“. Însuşi Giorgio 
Vasari — considerat primul istoric de artă — în „Vieţile celor mai 
de seamă pictori, sculptori şi arhitecți“ îi numeşte, în mod 
generic: „maeştri ai desenului“ sau „cei ce practicau artele 
vizuale“. Nu se crease cuvântul „artist“ pentru că până acum 
pictorii, sculptorii, arhitecţii — chiar şi „cei mai de seamă“ — 
continuau să fie, considerati, ca în Evul Mediu „meșteșugari“. — 
Activitatea pictorului sau sculptorului era privită ca un simplu 
caz particular de artizanat. 

Şi într-adevăr, şi în primul secol al Renaşterii artistul se afla 
în aceeaşi situaţie şi condiții ca ale oricărui meserias: se forma, 
ca orice meseriaş, nu într-o şcoală (nu existau „şcoli de artă“, în 
accepţia actuală a termenului) ci în atelierul — bottega! — unui 
maestru, după o perioadă de ucenicie de o durată indeterminată, 
în funcţie şi de genul de artă ales, şi după o probă practică era 
primit ca membru al unei corporaţii”, în care calitate era supus 
unor stricte şi inderogabile obligații (fiecare breaslă îşi avea 
statutul său propriu) privind atelierul, contractele, condiţiile şi 
programul de lucru, etc. „Artist izolat, care să lucreze pentru 
sine în singurătatea atelierului său, nu exista“ (37). — Artistul nu 
lucra decât la o comandă (dar mai târziu, situația se va schimba 
radical), pe baza unui contract (încheiat de un notar public) în 
care se specifica nu numai subiectul operei, materialul folosit, 
data livrării şi preţul lucrării, ci şi numărul personajelor din ta- 


! Bottega era unitatea de producție fundamentală; nu era, fireşte, 
autonomă, — membrii ei trebuiau să fie înscrişi într-o corporație, care 
era o federaţie de botteghe, dotată cu regulamente proprii. 

2 Cea în care erau incluşi pictorii (al căror patron era Sf. Luca, cel care 
— potrivi unei tradiţii ce data din sec. VI — pictase portretul Fecioarei 
Maria) era corporatia Medicilor şi Spiterilor. 

Crivelli: „Incoronarea Fecioarei“ (detaliu). 


blou, formatul si dimensiunile picturii, si eventual alte amă- 
nunte, ca pozițiile, atitudinile sau gesturile personajelor. 
Comitentul (de ex. canonicii respectivei biserici sau catedrale) 
era cel ce alegea subiectul si toate celelalte date în perimetrul 
unui repertoriu tradițional de teme, prevalent religios. În 
consecință, pictorul era considerat „mai degrabă o mână decât 
un creier“— şi putea să fie plătit — în bani sau în natură — cu ziua 
sau cu „piciorul pătrat“!. — Acest sistem de organizarea artelor a 
dominat până în sec. XVIII, — iar la Veneţia, şi în sec. XVIII. 
(Dar „nici în sec. XIX acest tip de organizare tradițională n-a 
dispărut complet“) (30). 


! Cum îl plătise, în 1470, ducele Borso d'Este pe pictorul Francesco 


Cosa, pentru frescele executate în Palazzo Schifanoia din Ferrara. — 
„Piciorul“ era denumirea unității de măsură metrică (folosită şi în 
epoca Renaşterii) echivalentă cu circa 33 centimetri. — În sec. XV, la 
Florenţa pictorii cer să fie plătiți nu cu ziua sau cu „piciorul pătrat“, 
ci în raport cu abilitatea lor. 

Odată cu sec. XIV, în Italia mai întâi (apoi si în alte ţări) 
arta şi condiţia artistului încep să se emancipeze, să se elibereze 
(aproape) total de vechile rigori, tradiţionale. 

Arhitectura era socotită arta prin excelență, pentru că acum 
arhitectura era bazată pe calcul matematic şi pe regulile 
geometriei, iar nu doar empiric, pe „obicei“, pe tradiție, pe 
simpla experiență practică. Acum, construcția executată fără 
respectarea unor norme matematice clare era considerată cu 
dispreţ şi numită, ironic, „gotică“. Ca urmare, acum arhitectul 
este interlocutorul privilegiat al puteri. Termenul de arhitect 
„capătă o valoare aproape simbolică. Nu mai indică o simplă 
profesiune, ci într-un fel o dispoziţie a spiritului uman“ (37). 
Noul tip de arhitect nu mai este meşterul-zidar, maistrul-şef 
(capomastro) al şantierului din Evul Mediu, ci arhitectul- 
intelectual care promovează raționamentul matematic în 
rezolvarea problemelor de construcţie — după cum îl defineşte în 
De re aedificatioria L.B. Alberti, asimilând experienţa anticului 
Vitruvius. Alberti, primul arhitect al Renaşterii, este — spre 
deosebire de Brunelleschi — doar proiectantul, cel care se ocupă 
numai de concepţia şi calculele matematice ale lucrări, nu şi de 
execuţia ei, nu şi de atribuţiile unui „capomastro“. 


* 


În aceeaşi perspectivă, radical diferită de trecut, se situiazà 
şi pictorul. Arta lui nu mai este plasată în rândul ,,ocupatiilor 
manuale“, „mecanice“, ci este considerată o „artă liberală“, o 
ocupaţie intelectuală. „La pittura è cosa mentale“ — va enunta 
Leonardo; o elaborare, o profesiune care nu se poate dispensa de 
concursul intelectului, al raţiunii. Însuşi interesul pictorilor 
manifestat față de perspectivă, marea cucerire a Renaşterii, 
problemă care nu se putea rezolva acum decât cu concursul 
geometriei, este o dovadă în acest sens. — Prin această preo- 
cupare, de natură științifică în definitiv, cu o astfel de pregătire 
şi, practic, prin rezultatele de valoare superioară artistică în 
opera sa, pictorul se constituie acum într-un tip social-uman 
nou, ocupă o poziție socială de prestigiu, tratàndu-si cu 

demnitate clientela laică sau 
ecleziastică, prețuit, respectat de 
papi, cardinali, regi, principi şi 
nobilii de cel mai înalt rang, — 
chiar de originea socială cea mai 
umilă fiind’. 

Individualismul uneori exa- 
cerbat tipic oamenilor Renaşterii, 
în cazul artiştilor s-a manifestat 
în forme diverse. Astfel: prin 
practica —  rarisimă, probabil 
chiar inexistentă în Evul Mediu — 
semnării operei de către autorul 
ei. Posedăm semnăturile aproa- 
pe ale tuturor marilor artişti (dar 
şi ale altora, mai puţin în- Jacopo della Quercia: 
semnaţi). — Individualismul re- „Alungarea din Paradis“. 
nascentist al artiştilor se mani- 
festa şi prin ambiția orgoliului sau simpla vanitate a pictorilor de 
a se reprezenta pe ei înşişi printre personajele frescei sau 
tabloului lor — chiar într-unul cu subiect sacru! Aşa au procedat 
— printre multi alţii — Tadeo Gaddi, sau Masaccio, sau Filippo 
Lippi; iar Ghirlandaio i-a reprezentat în frescele lui, nu numai 
pe sine, ci şi pe membrii familiei lui!! — După care, pictorii îşi 
vor executa, şi într-o compoziţie separată, independentă, 


! Masaccio era fiu de tâmplar; Paolo Uccello — de bărbier; Filippo 
Lippi — de măcelar; Botticelli — de tăbăcar; Michelozzo — de croitor; 
Andrea del Sarto — de asemenea; Tintoretto — de boiangiu; Sansovino 
- de tapiter; Masolino — de ipsosar; Mantegna — de tâmplar; Bassano 
— de ţăran; Perugino — de familie săracă; Piero della Francesca — de 
cizmar; Verrocchio — de tiglar; Pollaiolo — de negustor de păsări de 
curte. 

? Ceea ce nu era privit cu ochi buni de clerici şi de intelectualii laici, 
căci semnătura era considerată o formă de manifestare a orgoliului 
personal; or, gloria nu se putea întemeia — susțineau umanistii — decât 
pe o cultură literară şi filosofică. 

autoportretul. Si din ce în ce mai frecvent — în Italia, de la 
Perugino, Filippo Lippi sau Luca Signorelli pànà la sanguina lui 
Leonardo. Diirer — aproape cu autoadulatie. În pictura Renaşterii 
din celelalte ţări — la fel. În sculptură, de asemenea: Ghiberti — 
într-un colt al Porții Paradisului, Michelangelo — în figura lui 
Nicodem din grupul statuar Pieră din S. Maria del Fiore. În 
catedrale îşi plasează statuile-autoportrete şi sucluptorii Adam 
Kraft în Lonrez Kirche din Nurnberg sau Anton Pilgsam în 
Stefansdom din Viena. Dar exemplele ar putea continua. 

Artistul Renaşterii se bucura de consideratia şi simpatia 
marelui public pe care acum îl interesa nu numai opera ci şi 
autorul ei, nu numai arta, ci şi artistul. Vieţile lui Giorgio Vasari 
au avut un succes extraordinar. Brunelleschi, primul mare 
arhitect al Renaşterii, este primul artist căruia un contemporan — 
din cercul Academiei Platonice florentine — i-a scris biografia. 
Constiinta proprie personalități şi-a exprimat-o si Ghiberti — cel 
dintài artist care si-a scris autobiografia. 


* 


Pentru mentalitatea epocii si pentru istoria socialà a artei 
Renaşterii, semnificative sunt ipostazele şi condiţiile diverse în 
care apare artistul. Prima, am identificat-o în cadrul formației 
profesionale şi a condiţiilor sale ca artizan, ca membru al 
coporatiei. 

Pentru pictorii Renasterii — si nu numai pentru sculptori — 
adevàrate pepiniere în care se formau erau atelierele giuva- 
ergiilor. La Florenta, cel mai cunoscut atelier de orfevràrie era 
„giuvaergeria“ lui Verrocchio. — În aceastà ordine de idei, 
important de amintit este faptul cà nu toate atelierele maestrilor- 
artisti erau rezervate unui singur gen de artà. În „bottega“ lui 
Verrocchio — dar şi în cele ale lui Donatello, Botticelli, 
Pollaiolo, Luca della Robbia, ş.a. — se executau totodată ŞI 
steme, blazoane, steaguri, firme, felurite intarsii, sculptură poli- 
cromată în lemn, modele de broderii, cartoane pentru tapiserii 
(celebre sunt cele 6 magnifice cartoane ale lui Rafael din 
„Victoria and Albert Museum“ din Londra); se executau de ase- 

Carpaccio: „Sf. Gheorghe ucide balaurul“ (detaliu). 


menea mobilă de artă, uneori cu incrustatii diferite, lucrări de gra- 
vură, bijuterii după sau fără modele date, luxoase, lăzi de păstrat 
rufăria, sau „lăzi de zestre“; adevărate opere de artă sunt cele 
pictate de Botticelli, Filippo Lippi, Piero di Cosimo si alții; iar 
dulapul în care se pàstrau obiectele pretioase de cult din sacristia 
mânăstirii San Marco — Armadio degli Argenti — învelit cu cele 
35 de paneluri (de 37 pe 38,5 cm. fiecare) pictate de Beato An- 
gelico, este una din lucrările cele mai încântătoare ale pictorului. 

În secol XV atelierul artistului nu era autonom ci dependent 
de condiţiile corporatiei căreia îi aparținea. O problemă, deloc 
simplă, aveau de rezolvat artiştii proprietari de ateliere din 
secolul al XVI-lea care nu se bucurau de ajutorul unor protectori 
şi nu îşi găseau „mecenaţii“. În care caz, artistul încerca să 
devină profesionist independent, asimilat cu un „patron- 
antreprenor“ („imprenditore“). Dacă poseda o bottega mai 
mare, putea primi comenzi cât mai numeroase, pe care el putea 
doar să le conducă, fără a le executa el însuşi. „Giotto este 
primul exemplu de artist patron-antreprenor care gestionase un 
important atelier cu mai multi colaboratori la Florența, şi un 
altul la Napoli“ (30). Ghiberti întreținea în marele său atelier 21 
de ajutoare — întreţinere completă şi leafa — devenind un om 
foarte bogat. Perugino conducea bottega cea mai mare din oraş 

si în felul acesta „a câștigat mari bogății“ (Vasari). — La 
Venetia erau mai multi antreprenori-patroni, între care şi Jacopo 
Bellini — la care lucrau pe lângă fiii săi Gentile şi Giovanni, sau 
ginerele său Mantegna, şi Carpaccio, Palma il Vecchio, ş.a. — Şi 
artiştii de Curte (ca Rafael sau Bernini) erau în acelaşi timp 
imprenditori — primind comenzi şi de la persoane private — 
executate în atelierele lor. — Regele Franţei în schimb are o altă 
soluție: găseşte că este mai uşor să „importe“ artişti decât să 
cumpere opere de artă — şi Francisc I întemeiază „Școala din 
Fontainebleau“. 
* 

Consecinta directă a afirmării artistului „imprenditore“, 
patron-antreprenor, a creerii bogăției şi comenzilor, a producţiei 
artistice în serie, este răspândirea unui adevărat „comerț de artă“ 
— descoperirea secolului al XVI-lea (mult dezvoltată în secolul 
următor) — a unei „pieţe de artă“. Este o urmare a fenomenului 
„colecționismului“, inițiat în Quattrocento de principii şi 
bancherii în special florentini, — care în Cinquecento este 
înlocuit de oportunitatea de a investi, în scop de speculă, de 
comercializarea operei”. 

Paralele cu creşterea importanţei comerțului de artă apare 
expoziția de artă. Încă din secolul al XVI-lea începând, 
tablourile erau expuse publicului la anumite ocazii îndeosebi la 
Roma şi Veneţia, — la date fixe, la sărbătorile aniversare ale 
unor sfinți, asemenea expoziții puteau include opere de maeştri 
mai vechi din colecții particulare, mai mult decât lucrări noi de 
artişti contemporani”. 


1 Comerţul de artă din secolele Renaşterii a ocazionat şi fenomene mai 
putin onorabile. Astfel, cererea mereu crescândă din partea 
călătorilor englezi în Italia a unor vederi din Venetia l-a determinat 
pe Canaletto să execute stereotipe lucrări în serie (numai la Hampton 
Court sunt vreo 20!); iar pe celălalt mare „vedutist“, Guido Reni, să 
accepte sà fie puse în vânzare drept lucrări originale, c6pii ale 
lucrărilor sale... 

? Dar prima adevărată expoziţie de artă — şi repetată tot la 2 ani — a fost 
organizată de Ludovic XIV, la Paris, în 1673. 

„Instituţionalizarea expoziţiei de artă a mers paralele cu 
oficializarea criticii de artă, în sensul de judecăţi profesionale 
publicate comentând anumite opere de artă, fie pentru a 
convinge publicul să meargă să le vadă, fie pentru a-i indica ce 
anume să prefere“ (30). Celebrul Pietro Aretino — dar de-o 
moralitate rău famată în ce priveşte corectitudinea relaţiilor 
sociale şi onestitatea opiniilor şi tinutei intelectuale — „a fost 
poate primul critic de artă italian, scriitorul profesionist care îşi 
exprima cu regularitate judecăţile; care, deşi erau formulate în 
scrisori personale, erau scrise cu intenţia de a fi făcute publice“. 


* 


O alternativă la poziţia sa exclusiv de profesionist chiar de . 
succes, era situaţia incomparabil superioară şi de prestigiu social 
şi de securitate economică, de curtean, de pictor oficial al unei 
curți (sau sculptor, sau arhitect). 

În secolele Renaşterei (şi în următoarele două) un pictor era 
o figură familiară la curţile princioare. Un prim exemplu fusese 
Giotto — un familiaris (membru al familiei) al regelui 
Neapolului. Leonardo la curtea ducală din Milano, Mantegna la 
cea din Mantova; Vasari, Bronzino, Giambologna la curtea 
marelui duce al Toscanei; Bramante, Rafael, Michelangelo sau 
Bernini la curtea papală. Protecţia şi favoarea curții le procura 
multe . şi- substanțiale avantaje. Artiştii puteau participa la 
proiecte ambitioase şi de anvergură ale principilor, aveau o bună 
situaţie economică asigurată, erau sustraşi obligațiilor impuse de 
corporatiile lor!, se bucurau de un statut social foarte onorabil, 
îşi puteau permite un stil de viață seniorală, primeau salarii sau 
onorarii mari, multi deveneau în felul acesta foarte bogaţi; şi 
artişti ca Ghirlandaio, Perugino, Filippino Lippi sau Benedetto 
da Maiano ajunseseră foarte bogaţi, — iar artistul curtean Rafael 


"La Florenţa, Cosimo dei Medici îi emancipează pe artişti în 1571, de 
obligațiile față de breasla lor. — În 1540, papa Paolo III emană un 
motu proprio, un act în care proclamă: sculptorii sunt ,,viri studiosi et 

“scientifici“, care nu pot fi puşi „inter artificis mecanicos“. 

poseda la Roma, lângă San Pietro, un palat impunător, ducea o 
viaţă strălucită asemenea cardinalilor şi principilor romani. 

Ca niciodată până acum, artistului Renaşterii i se acordă 
deosebite onoruri oficiale şi chiar sunt înnobilati. Unii capătă 
titlul de „cavaler“ — ca Vasari, Sodoma, Crivelli sau Pietro da 
Cortona; altora li se acordă titlul de „baron“ sau de „conte“ — ca 
lui Gentile Bellini, Mantegna şi chiar bizarului Arcimboldo, 
pictorul favorit al curții imperiale din Praga. Lui Gentile da 
Fabriano i se conferă „toga de patrician“ al Veneţiei; lui 
Michelangelo — titlul de membru al Consiliului Signoriei 
florentine; Titian este numit de Carol Quintul „conte palatin“ şi 
membru al Curţii Imperiale. — În secolul al XV-lea, numai regii 
Franței au înnobilat 13 pictori şi sculptori (dintre care 11 
italieni). Iar în secolul al XVI-lea au fost înnobilati alti nu mai 
putin de 59 de artisti (dintre care, 29 italieni). — Numai 
împàratul Rudolf II a înnobilat 11 pictori si sculptori. 

Pe de altà parte însà conditia de curtean implica aservirea 
artistului, obligaţii cu totul în afara profesiunii lui. (Este 
cunoscut cazul lui Leonardo, obligat să-şi piardă timpul ca să se 
ocupe de organizarea frivolelor serbări date de ducele Milanului 
în Serviciul căruia era). — Trebuia să adopte şi el 
comportamentul şi manierele de la curte. În acelaşi timp trebuia 
să îşi formeze măcar un minimum de educaţie clasică pentru a 
aborda şi interpreta corect în operele lui subiectele alese, luate 
din mitologia sau din istoria antică greco-romană. (Dar pentru 
aceasta putea fi ajutat şi de umanistii curții). — Apoi: urmând 
exemplul umaniştilor reuniți în Academii, grupuri de pictori şi 
sculptori se întâlneau să discute chestiuni proprii artei lor. Unele 
astfel de reuniuni — devenite „Academii“ — îşi alcătuiau un 
program de studii mai complet. Astfel: la Academia de Desen 
din Florenţa, fondată în 1561 de Cosimo dei Medici, se predau 
lecţii de geometrie şi de anatomie; la Academia S. Luca din 
Roma (fondată în 1593) se ţineau lecţii de teoria artei şi se 
făceau exerciții de desen după busturi şi statui clasice. La 
Bologna, începând din 1582, la Academia fraţilor Caracci, se 
țineau lecţii de anatomie, de perspectivă, se studia sculptura 

clasică, compoziţia („invenzione“) şi se desena după modele de 
nuduri. 


* 


Începând din secolul al XVI-lea, o parte din artiştii de curte 
s-au transformat în funcţionari de stat: o altă ipostază, inedită, în 
care apare artistul Renaşterii. 

Printre primele exemple: în 1483, Giovanni Bellini este 
numit pictorul oficial al Republicii venețiene (funcţie care va fi 
ocupată apoi de Tiţian); era echivalentul demnității de pictorul 
Curții acordat pictorului când era angajat în marile lucrări din 
Palatul Ducal şi care implica scutirea de normele impuse de 
corporații (care, printre altele, îi limitau şi numărul ucenicilor şi 
ajutoarelor în executarea lucrărilor). La Roma, papa Leon X îl 
numeşte pe Rafael în funcţia de „Comisar pentru Antichității“ — 
deci de înalt funcţionar de stat. — Academiile din Florenţa si 
Roma îşi aveau propriii lor conducători, numiți „principi“: 
„Denumiri onorifice, desigur, dar care comportau şi atribuţii 
directive, ca cea de a media între artişti şi principe, precum şi 
formularea oficială a normelor ideale de artă“. In acelaşi timp cu 
ascensiunea, cu creşterea rolului şi importanţei Academiilor, 
„atelierele artiştilor. de curte vor trece, gradual, sub un control 
mai strict, ca parte a politicii de centralizare pe care o urmăreau 
noile monarhii „absolute“ (30). — Ca urmare, la Roma de pildă, 
ajutoarele, colaboratorii lui Bernini vor fi plătiți, nu de 
proprietarul atelierului, de către artistul-patron, artistul-an- 
treprenor, ci — asemenea unui funcționar de stat — din trezoreria 
papală. 


* 


În sfârşit, artistul renascentist în ipostaza de „rebel“, de 
răzvrătit, revoltat împotriva presiunilor diferite la care îl supune 
factorul de care depinde, mediul social. 

Tradiţia artistului-excentric, „original“, ciudat, bizar, este 
una dintre cele mai vechi din literatura artistică italiană; 
protestul artistului lua forme diferite de extravagantà, — cazuri 

care abundă în „Vieţile“ lui Vasari, în biografiile lui Masaccio, 
Donatello, Leonardo, Michelangelo sau Paolo Uccello, ca şi, în 
cele ale ,,manieristilor* Pontormo, Beccafumi sau Parmigianino. 
„Excentricitatea“ acestora lua forme diferite — de solitudine, 
zăpăceală, melancolie, iritabilitate, indolentà, felurite teribi- 
lisme, comportamente bizare — care, în fond, reprezentau tot 
atâtea mijloace de a exprima o exigentà nouă, de a beneficia de 
o consideraţie socială sporită, o voință de a fi stimati şi luați în 
consideraţie de către cei care le comandau o lucrare; în orice 
caz, nu trebuie să interpretàm — în mod anacronic — asemenea 
excentricitàti ca o „viaţă de boem“, în sensul unui refuz a 
principiilor societăţii burgheze (30). 

În concluzie: „În întreg acest ocean de contradicții“, în acest 
„concert de aspirații şi divergențe“ (47), în toate aceste ipostaze, 
în toate aceste condiţii, cu toate aceste calități şi defecte, artistul 
rămâne tipul uman caracteristic şi superior al Renaşterii. 


Masolino: „Sf. Petru“ (frescă, detaliu). 


ARTA RENAŞTERII 
IN ITALIA 


ARHITECTURA 


Brunelleschi 


„Filippo di Ser Brunellesco, urât la chip nu mai putin decât 
Giotto, dar înzestrat cu o inteligență atât de înaltă încât se 
poate spune că însuşi cerul ni l-a dăruit, spre a da o nouă formă 
arhitecturii“: cu aceste cuvinte îşi începe Vasari schița 
biografică dedicată creatorului arhitecturii Renaşterii care a 
reînnoit ordinele clasice, a acordat un rol important proporțiilor, 
făcând din acestea principiile de bază ale noii arhitecturi. 

Filippo Brunelleschi (1377-1446), fiul unui notar florentin, 
a primit o bună educaţie? — dar mai puţin de tip umanist, ca 
Alberti, — interesul său preeminent pentru matematică şi 
geometrie aducândi-i prețuirea şi prietenia ilustrului astronom şi 
matematician Paolo Toscanelli. Ca artist, s-a format într-un 
atelier de giuvaergerie şi sculptură, domeniu în care s-a şi 
afirmat”; dar interesul şi pasiunea sa pentru studiul Antichității 


! Si Vasari continuă: „Tor Cerul îl împodobise, de altfel, cu cele mai 
înalte virtuţi; dintre care, pe cea a prieteniei a avut-o în aşa măsură, 
că niciodată n-a existat nu alt om mai binevoitor sau mai prietenos 
decât el. 

? „N-ar fi fost cu adevărat florentin si n-ar fi făcut parte din cercul lui 
Cosimo dei Medici dacă nu s-ar fi interesat şi de probleme filosofice 
şi religioase. A urmat cursurile filosofului bizantin Chrysoloras, lua 
parte la discuțiile teologice despre interpretarea Sfintei Scripturi“ (21). 

* Din lucrările sale de sculptură şi orfevrărie s-au păstrat doar două 
busturi de Profeti (în domul din Pistoia), un mare crucifix de lemn (în 
capela Gondi, a bisericii S. Maria Novella din Florenţa) şi placa de 
bronz prezentată la concursul pentru poarta Baptisteriului. 

l-a îndreptat spre arhitectură — pe care însă a început sà o practice 
abia la maturitate, către vârsta de 40 de ani, — în repetatele sale 
călătorii (mai întâi în 1401, împreună cu bunul său amic 
Donatello) şi sejururi mai îndelungate la Roma, studiind, făcând 
măsurători şi releveuri templelor şi palatelor antice. 

Reîntors la Florenţa, participă la concursul pentru porțile 
Baptisteriului la care este clasificat primul, la paritate cu 
Ghiberti, — a cărui lucrare de probă era „pe atât de delicată, 
grațioasă ca formă şi ca rafinatete decorativă, pe cât de 
dramatică în forţa ei expresivă şi energică în modeleu era cea a 
lui Brunelleschi! (96). Dar Filippo era tot mai mult atras de 
arhitectură, — îl preocupa în mod cu totul deosebit problema 
cupolei de gust încă gotic, a domului din Florența (a cărui 
construcție, începută de Arnolfo di Cambio, fusese întreruptă în 
1360). În 1404, comisia pentru continuarea construcției lucrării 
l-a chemat, mai întâi pentru consultanță (avea doar 27 de ani) şi 
îl va consulta în continuare: semn că deja era cunoscut ca un 
inginer cu experiență. Dar o hotărâre definitivă a comisiei va fi 
luată numai peste 14 ani. 

Brunelleschi n-a fost însă numai inițiatorul arhitecturii 
Renaşterii!. Lui i se atribuie şi descoperirea perspectivei, a mo- 
dului de reprezentare a profunzimii spaţiale. „Brunelleschi a fost 
primul care le-a dat artiştilor mijloacele matematice pentru a 
rezolva asemenea problemă cu ajutorul acestor norme matema- 
tice“ (63). Regulile corectei construcţii perspectivale „inventa- 
te“ de Brunelleschi şi expuse în două texte (pierdute) au fost 
codificate în tratatul lui Alberti adresat pictorilor, şi repropuse în 
secolele XV-XVI de Piero della Francesca, Leonardo da Vinci, 
Diirer, Serlio, Vignola, ş.a. Meritul său constă în a fi demonstrat 
cum se realizează, pe baza unui calcul geometric, o construcţie 
perspectivală adevărată. 


! Arhitectura este arta în care s-a realizat cea mai netă schimbare de 
concepție. Ea devine măsură şi scandare a spaţiului, creaţie de 
volume viguroase şi armonioase“ (36). 

Domul din Florenta. Cupola de Brunelleschi. 


* 


La concursul pentru conceptia si executia marii cupole, 
Brunelleschi îsi prezintà (în 1420) modelul care este acceptat; 
dar numai în 1423 i se încredinţează lui răspunderea totală a 
lucràrilor — care au durat mai bine de 16 ani: în 1434 structura 
era terminată (iar în 1436 se termină lanterna). — „La construirea 
ei a trebuit să fie ridicate pe schelele suspendate 6 tone de 
materiale zilnic, — în care scop Filippo a inventat mecanisme 
speciale de ridicat. Arhitectul a înlocuit, în părțile superioare 
zidăria în piatră cu una de cărămidă, a perfecționat sistemul de 
legături, a precizat panta nervurilor şi profilului exterior“ (80). 
Diametrul imensei cupole este de 51,70 m. iar înălțimea până la 
lanternă, de 105,50 m... 


! „Cupola a putut fi înălțată fără să fie susţinută de întărituri puternice 
de lemn (castelli), tocmai pentru că cele două calote concentrice din 
care constă cupola, pe lângă că sunt legate între ele, mai sunt şi 

Brunelleschi este autorul unei tehnici învăţate din studiul 
monumentelor antice: fără a recurge la armături, cu un sistem 
între cupola internă, mai mică, vizibilă din interior, şi cea 
deasupra, înaltă de aproape 106 m. (prea mare pentru clădirea pe 
care o încoronează!), vizibilă de la mari distanţe, dominând 
maiestuos oraşul. Sistemul de construcţie atât de complicat 
atestă o perfectă cunoaştere a matematicii şi a legilor staticii: 
„Cu Brunelleschi, arhitectul nu mai este capomastro (maistru- 
şef de şantier) medieval, ci este proiectantul, creatorul, în 
măsură să rezolve cu munca lui intelectuală, în timp ce îşi 
lucrează proiectul, toate problemele construcției“ (58). 

„Ca aspect estetic: cupola este o formă nouă inventată de un 
artist care a aprofundat experienţa istorică a Antichității; nu mai 
este expresia colectivă sau corală a sentimentului religios al 
comunității, ci expresia individuală a unui artist care inter- 
pretează sentimentul colectiv, în acelaşi fel în care, în politică, 
„seniorul“ susţine că interpretează interesele poporului“ (4). 


* 


Pe aceastà rationalitate, proprie autorului cupolei, se fon- 
deazà inimitabila puritate a limbajului brunelleschian, folosit de 
el si în celelalte 4 opere fundamentale de arhitecturà, — toate în 
Florenta. 

Bazilica S. Lorenzo (proiectatà pentru familia Medici si 
reconstruità de Brunelleschi, începànd din 1421, în stilul 
Renasterii), este o lucrare în care se reflectà schemele planime- 
trice antice; cu sacristia, încăpere pe plan pătrat, acoperită cu o 
cupolă semi-sferică (iar în arhitravă, cu basoreliefuri de formă 
circulară, — sculpturi de Donatello), — un limpede şi rațional 
echilibru arhitectonic, atât în sacristie cât şi în miraculoasa navă, 
„al cărei efect spaţial este încredințat desfăşurării perspectivei 


susținute de 8 nervuri puternice şi groase (costoloni) care se descarcă 
în contraforți. Dacă deci aspectul exterior al construcției în aparență 
pare a reflecta încă gustul gotic, în realitate concepţia sa este în 
întregime nouă şi corespunde acelui spirit de raționalitate ce 


xe 


caracterizează viziunea renascentistă“ (4). 

Brunelleschi: „Cappella dei Pazzi“. 


sugeratà de fuga sveltelor coloane, degajate complet de orice 
legătură cu structurile laterale“ (96)!. 

„Monumentul cel mai înalt al gândirii spaţiale a lui 
Brunelleschi în proporțiile originale ale întregului, alterate însă 
de succesivele extinderi, lungiri ale fațadei“ (96), — Palatul 
Pitti impresionează prin dimensiuni, cu parterul fațadei construit 
cu uriaşe blocuri de piatră brută, cu proeminențe care ies în 
afara liniei zidului, tăiate „în perniţă“ (a guancialetto) — „şi care 
conferă clădirii ceva din asperitatea ciclopică a unui munte“ 


1 . v v . . . . w 
„O lumină egală, limite spațiale nete, o construcție clară, propor- 


tionalà, armonia suprafeței, a liniei si culorii: iată cu ce a fost înlocuit 
goticul si ce a întruchipat Filippo ca nou în arhitectura ecleziastică“ 
(80). — Fațada bisericii însă a rămas, până azi neterminată: peretele 
crud aştepta placarea (iluzorie) cu marmură, — ca, din păcate, în 
atâtea alte biserici renascentiste din Italia... 

? Ulterior, palatul a fost mult amplificat, lungit; în forma sa originară 
fațada cuprindea numai cele câte 7 ferestre de la fiecare nivel. 

(92). Singurul ornament al 
masivei clădiri (întotdeauna 
ornamentatia arhitectonică a 
lui Brunelleschi este extrem 
de sobră şi armonioasă) sunt 
porţile şi ferestrele uşor ar- 
cuite, în care însă vibrează un 
dinamism liniar şi o austeră 
magnificentà. „Acest palat de- 
păşeşte toate arhitecturile pro- 
fane din lume, chiar şi pe cele 
mai mari, printr-o impresie 
unică de sublimitate“ (Jakob 
Burckhardt). 

Cappella dei Pazzi, o clă- 
dire de mici dimensiuni 
(ridicată de familia Pazzi în 
grădina adiacentă bisericii 
Santa Croce) în care elementele proprii arhitecturii antice — cu 
cele 6 elegante coloane ale fațadei, cu capitelurile corintice ale 
porticului său atât de aerat, cu decorația echilibrată a fațadei 
(rezumându-se la cele 26 de basoreliefuri în teracotă smălțuită, 
cu medalioane în alb şi albastru deschis) — rezumă, perfect şi 
sugestiv, concepţia arhitectului Brunelleschi”. 

În Ospedale degli Innocenti (Azilul copiilor găsiți), aspectul 
arhitecturii se desfăşoară pe orizontală, având ca fațadă un 
portic cu 8 coloane antice şi 9 deschideri cu arce semi-circulare, 
romanice; între fiecare fiind plasat un medalion în alb şi albastru 
din ceramică smălțuită, cu figuri de copii (instituţia fiind un 


Brunelleschi: 
„S. Maria delle Grazie“ 


— 


„Relaţiile matematice ordonează verticala, orizontala şi curba, plinul 
şi golul, proporţiile si corespundentele plastice în expresia de calm si 
de seninătate. Geometria şi emoția estetică sunt strunite într-o relație 
care vibrează sensibil şi colaborează cu raționalul“ (Adriana Botez 
Crainic). — În această construcţie magnifică Brunelleschi şi-a 
clarificat, mai bine ca alt undeva, originala sa viziune arhitectonică. 

orfelinat) de Luca della Robbia. „În perfecta proporție dintre 
înălțimea edificiului si profunzimea arcelor, zidăria pare a-şi 
pierde orice consistență, în timp ce rezultă cât se poate de 
evident ritmul muzical al spațiilor distantate de coloanele foarte 
subțiri, gratioase, zvelte“ (96). — „Arhitectura Renaşterii începe 
cu logica acestui Ospedale degli Innocenti (început în 1419). 
Aici reapar coloanele antice în justa lor proporție, desi zvelte si 
spatiate. Geniul gratiei florentine si al lui Brunelleschi: si arcul 
roman zboară din capitel în capitel, cu uşurinţa unei aripi de 
porumbel...“ (92). 


* 


Gratie în primul rànd geniului lui Brunelleschi, „arhitectura 
este arta în care s-a realizat cea mai netă schimbare de 
concepţie. Ea devine măsură şi scandare a spaţiului, creaţie de 
volume viguroase şi armonioase“ (36). 

Brunelleschi a fost si un participant activ la viața comunală 
a Florenței; a fost şi ales în înalta magistratură, în demnitatea de 
prior. Cunoscut şi ca inginer militar, a proiectat fortificația din 
Vico Pisano, alta în Pesaro, partial castelul ducal din Milano, 
etc. Poet, a scris versuri în limba latinà. — A fost primul artist 
càruia un contemporan i-a scris biografia. 


Ospedale degli Innocenti“ (Brunelleschi). 


L. B. Alberti 


Fiul natural al unui toscan bogat exilat la Genova, Leon 
Battista Alberti (1406-72) şi-a petrecut copilăria la Venetia, a 
studiat Dreptul si Stiintele la Padova si Bologna, unde se 
laureazà în Drept Canonic. Dar formatia sa artisticà s-a 
desfàsurat la Roma, unde ajunge (în 1432) în calitate de 
Abbreviatore apostolico — prelat însàrcinat cu redactarea bulelor 
papale. Încă de la vârsta de 17 ani, rămânând orfan şi având o 
sănătate şubredă şi un temperament de pesimism resemnat!, se 
angajase pe lângă diferiţi înalți prelați însotindu-i în 
peregrinările lor prin Germania, Belgia, Spania şi Burgundia. 
Apoi, la Roma — ca secretar al rectorului Cancelariei Pontificale 
— studiază, făcând măsurători ale monumentelor antice, şi 
redactează o Descriptio Urbis Romae, — primul studiu sistematic 
pentru reconstrucția profilului antic al oraşului”. 

Alberti n-a fost deci un arhitect de formaţie, ci „un spirit 
enciclopedic, literat si tratatist, pedagog si om de ştiinţă, care 
s-a format studiind arhitectura Romei şi studiindu-l pe Vitruviu“ 
— şi diferite tehnici artistice”, dând acestor practici artistice un 
fundament teoretic, ridicându-le la rangul de „arte liberale“. 
„Mai puţin original decât Brunelleshi, dar mai ponderat şi mai 
reflexiv ca acesta, Alberti considera că arhitectului nu-i compete 
decât să conceapă, să imagineze opera“ (92). În consecință, ca 


! Propria sa viaţă îi va inspira dialogurile — în majoritate scrise în 
italiană — Despre liniştea sufletească, Despre familie (în care tratează 
probleme de educație) şi tema ciceroniană Despre prietenie. 

2 El i-a sugerat papei Niccolò V grandiosul plan urbanistic si edilitar 
realizat mai târziu şi terminat de Rosselino. 

3 Studii din care au rezultat si cele 3 tratate: Despre arhitectură, 
Despre sculptură şi Despre pictură. 

S. Maria Novella. Fațada (L. B. Alberti). 


arhitect n-a făcut decât să dea directive si să furnizeze schițe 
pentru construcția edificiului. 

„De această intelectualizare (care era o etapă necesară) se 
leagă un efort de rationalizare completă. Totul în edificiu va fi 
calculat si analizat; frumosul, pentru Alberti, este valoarea 
absolută a unui organism estetic în care nimic nu poate fi 
modificat. Prin mijlocul calculului matematic si al jocului de 
proporţii, edificiul armonios trezeşte o deosebită satisfacție care 
confirmă puterea benefică a dispoziţiilor sale practice“ (36)!. 


* 


Prima lucrare de arhitectură a lui Alberti este Templul 
Malatestian din Rimini (urmată de Biserica S. Andrei din 
Mantova, Palatul Rucellai şi S. Maria Novella, ambele din 
Florenţa). 


! Cu Alberti, arta devine axa noului sistem cultural şi îşi asumă 
valoarea de doctrină autonomă şi hegemonă, se constituie drept 
concepție despre lume. Cele trei tratate constituie o completă teorie a 
artei: prima care consideră, mai mult decât procesul operativ, 
procesul ideativ, geneza şi structura formei“ (4). 

Bisericà goticà din sec. 
XIII, Templul  Malatestian 
urma să fie transformat în 
sacrariul principilor Mala- 
testa. Frecvente sunt aici, în- 
cepând chiar cu fațada, mo- 
tivele preluate de Alberti din 
arhitectura romană, — dar „că- 
rora Alberti nu le-a dat, nici 
aici nici altundeva, o inter- 


sicistă, din moment ce el se 
folosea de aceste elemente 
pentru a sublinia sensul de 
masă şi de mişcare a zidăriei 
Palazzo Rucellai (preludiu la A „Îi Bra- 
(L. B. Alberti). mante — dacă nu si a baro- 
cului‘). — Astfel, în flancul 
drept al clădirii, în grosimea zidului se deschid 8 arcade masive, 
care repetă motivul unui apeduct roman; în care sarcofagele 
păstrate sub fiecare arc, „subliniază, în pura esentialitate a 
volumelor, sensul de forță şi de echilibru al întregii opere“ (96). 
A doua realizare arhitecturală importantă albertiană o 
reprezintă fațada bisericii S. Andrea din Mantova; lucrare în 
care artistul, inspirat de un viguros sens de umanitate şi fără a 
ține seama de structura interiorului, a imaginat ca fațada să se 
deschidă cu un arc imens, flancat de două arce suprapuse; 
motivul acesta este reluat de arcul suprapus frontal şi de cupolă. 
Cele 3 arce împărțite de 4 mari coloane cu caneluri imită forma 
arcului lui August din Rimini. „Alberti este primul arhitect care 
calculează, care ţine seama şi din punct de vedere psihologic de 
trecerea emoțională de la luminozitatea si concretetea volu- 
metrică a exteriorului la penumbra şi cavitatea, adâncitura 
interiorului; şi care face, materialmente şi viziv, să comunice 
exteriorul cu interiorul prin arcele profunde ale fațadei şi 
flancului“ (4). 


pretare pur scolastică şi cla- _ 

Palatul Rucellai din Florenţa (construit de B. Rossellino) 
fixează tipologia palatului seniorial florentin, care — scrie 
Alberti în tratatul său — trebuie să se impună mai mult prin 
prestigiul intelectual al proporțiilor decât prin ostentatia fastului 
şi a fațadei. Palatul, o pură structură geometrică, cu ordinele 
clasice suprapuse — doric, ionic, corintic, — dar în funcţie deco- 
rativă, nu structurală, reînnoieşte profund schema arhitectonică 
a vechilor palate senioriale florentine; fațadei — din piatră 
cioplită în relief, caracterică palatelor medievale — Alberti i-a 
aplicat o ornamentatie arhitecturală care dă o impresie aproape 
geometrică de echilibru. 

În sfârşit, a patra dintre realizările cele mai importante ale 
arhitectului Alberti este fațada bisericii S. Maria Novella, — 
iniţiată la începutul secolului al XIII-lea, în pur stil romanic, 
construcţie rămasă întreruptă după planul inferior al fațadei. 
Continuând-o şi completând-o, „Alberti a păstrat alveolele 
medievale, dezvoltând panelele cu marmură colorată alb şi 
verde, şi adăugând un fronton triunghiular: o noutate care 
constituie o notabilă anticipare a tipurilor Contrareformei“ (36). 


‘O fațadă triumfală, după tipul arcului antic. — Racordul între 


partea centrală mai înaltă şi coronamentul, frontispiciul înalt al 


„Tempio Malatestiano“ (L. B. Alberti). 

planului inferior, este terminat prin adàugarea celor douà volute 
ornamentale: un motiv uzat (si abuzat) apoi de stilul baroc. 
„Demostrând o notabilă capacitate a arhitectului de a armoniza 
elemente arhitectonice preexistente cu un context cultural cu 
totul nou, noua fațadă crează impresia generală de armonie, şi 
de perfect proportionatà concordanță a părților, rezultată din 
inserarea elementelor clasice în partea veche a fațadei şi sobra 
reluare a elementelor romanice în partea de sus, cea nouă“ (96). 

În felul acesta, „în plin Quattrocento, Alberti fixează reguli 
şi modele cărora nici un arhitect nu li se va putea sustrage 
de-acum înainte“ (36). 


* 


Importanta particularà a lui Alberti ca teoretician al 
arhitecutrii, al artei în general! constă în cele 3 tratate, în care el 
nu se interesează de filosofia artei, de estetică, dar nici de 
probleme specifice tehnicii artistice; preocuparea lui principală 
este de a-i înzestra pe artişti cu un ghid care să-i ajute în 
realizarea unei arte de tip nou (cf. V. Lazarev — şi în 
continuare). Esentialmente raţionale şi practice — spre deosebire 
de tratatele medievale — acestea pun în discuţie metoda care să-i 
poată conduce pe artişti spre realizarea unei imagini artistice ce 
porneşte de la „realitate“. 

Sculptura — scrie el în tratatul Despre statuà (în lb. latină) — 
prin însăşi materialitatea sa şi formele tridimensionale are, în 
realizările ei, proporțiile mai evidente decât în pictură. Apro- 
piindu-se mult de Pliniu, în esență rezolvările problemelor pe 
care şi le pune sunt independente. „În această privinţă, piatra 
unghiulară o constituie învățătura despre proporţiile juste. Ca un 
adevărat artist al Renaşterii, el manifestă un interes sporit față 
de exprimarea numerică a proporțiilor“ precum şi a dimensi- 
unilor. După determinarea dimensiunilor corpului şi membrelor 


! Doresc ca pictorul să fie savant, pe cât este posibil, în toate artele 
liberale; dar doresc ca el să fie priceput îndeosebi în geometrie“. — 
„Aş dori ca în temple (= biserici) să nu existe nimic pe pereți sau pe 
dalaj, care să nu aibă o semnificaţie filosofică“. 

Basilica S. Andrea (L. B. Alberti). 


în lungime, lăţime si grosime el trece la stabilirea limitelor 
condiționate de „schimbările aparente ale membrelor în timpul 
deplasării“. Un avantaj apreciabil al statuilor este faptul că pot 
fi plasate si în loc deschis, ceea ce le potenteazà importanța 
socială, publică. 

În tratatul „Trei cărți despre pictură“, scris într-un limbaj 
mai liber şi mai suplu, principalul scop îl constituie „repro- 
ducerea realistă pe o suprafață plană a spaţiului tridimensional şi 
a corpului uman văzut ca volum“. Prima carte este dedicată 
problemei, cardinale pentru artiştii Renaşterii, a perspectivei; 
problemă tratată pe baze matematice şi geometrice, precizându- 
se însă că autorul tratează problema nu ca matematician, ci ca 
pictor: condiţia acestuia fiind „să creeze, să reprezinte numai 
ceea ce vede “. — În ce priveşte coloristica, Alberti acordă culorii 
— urmând tradiţiile florentine — un rol secundar; culoarea îl 
interesează mai mult ca mijloc de modelare a formei; iar 
„lumina îl atrage numai în planul interacțiunii cu forma”. 

Cartea a doua începe cu „examinarea elementelor compo- 
nente ale picturii: trasarea conturului obiectului de pictat; 
compoziţia — adică îmbinarea în pictură a numeroaselor 

suprafete ale corpurilor; lumina, eclerajul — adicà diferenta de 
culoare şi de calitate a suprafeţelor, provocate de lumină“. — În 
această privință, singura culoare care îl irită pe Alberti este 
auriul, atât de prețuit de pictorii medievali ai goticului târziu: 
„trebuie acordată cea mai mare atenție caracterului reliefat al 
formei“ — consideră Alberti. — În cartea a treia, autorul vorbeşte 
de calităţile ce se cer artistului: să fie „foarte moral, omenos, 
afabil, competent în toate artele libere“. 

În sfârşit, în cele Zece cărți despre arhitectură, gândirea 
teoretică a autorului este mai matură!, „definind acum mai exact 
noțiunea de frumos: „Frumusețea este armonia tuturor părților 
între ele, îmbinate cu proporţie şi înlănțuire în acea operă în 
care se află “. — Şi aici, „toate aceste definiţii ale frumuseţii nu 
presupun nici o aluzie la forțele transcendentale care jucaseră un 
rol considerabil în estetica neoplatonicienilor. Aici, totul este 
construit pe indicii imanente formei, adică pe ce este vizibil şi 
poate fi măsurat“ (80). 

„Personalitate bogată şi complexă, Alberti n-a fost atât 
„inventator“ şi „constructor“, ca Brunelleschi, dar a introdus în 
arhitectură (fapt social prin excelență) concepţia sa umanistă 
despre lume şi despre istorie... Prin operele sale teoretice, 
concepute ca mijloc de a da o bază teoretică şi ştiinţifică 
operației artistice — arhitecturii, sculpturii, picturii — el le-a 
ridicat la rangul de „arte liberale“, pe acelaşi plan cu literatura şi 
filosofia“ (58). 


! „Arhitectura medievală nu putea funcţiona fără un anumit epirism. În 
epoca Renaşterii însă arhitectura a devenit un obiect de reflecţie 
teoretică. Întoarcerea la estetica greco-romană a condus în general la 
preferința pentru liniile orizontale în dauna liniilor verticale pe care 
le preferase Evul Mediu. Filosofia neoplatonică i-a îndemnat pe cei 
mai mari artişti să ridice biserici pe plan central acoperite cu cupolă“ 
(47). 

? Activitatea de scriitor a lui Alberti a fost imensă. În afară de tratatele 
citate el a lăsat, între altele, comedii, dialoguri, vreo 15 opuscule 
morale, un Tratat despre Familie un Tratat de matematici distractive, 
pentru Lionello d'Este, etc. (55). 


Michelozzi 


Discipolul cel mai dotat al lui Brunelleschi în arhitectură 


Michelozzo Michelozzi (1396-1472) a fost, în sculptură, elevul 


lui Donatello şi Ghiberti. (Cu Donatello a colaborat la 
monumentul funerar al papei Giovanni XXIII, în Baptisteriul 


din Florenţa, si la cel al cardinalului Brancacci, în biserica S. 


Angelo din Napoli). Operele sale principale inspirate dintr-un 
clasicism fără rigiditate sunt: mânăstirea şi biblioteca S. Marco 


(Florenţa), vilele medicee Cafaggiolo şi Careggi, de pe colina 


florentină, şi în special palatul Medici-Riccardi din Via Larga — 
capodopera sa, riguroasă şi sever armonioasă, cu o curte 
elegantă înconjurată de o colonadă corintică — construit în 1440 
pentru Cosimo I dei Medici (p. 30); operă „în care arhitectura 
Renaşterii îşi găseşte unul din cele mai perfecte acorduri de 
severitate şi eleganță, şi care va deveni modelul palatelor 
toscane din secolul al XV-lea“ (92). 


Vila Cafaggiolo (Michelozzi). 

În aceastà operà ca si în celelalte lucràri de arhitecturà ale 
lui Michelozzo, „concepţiile sale arhitectonice, mai degrabă 
elegante decàt grandioase si inventive, continuà strada deschisà 
de Brunelleschi“. În această calitate de continuator şi divulgator 
al operei maestrului său, „Michelozzo conciliază amintirea 
echilibratului gotic florentin cu un clasicism evident în folosirea 
membraturilor şi  decoraţiilor inspirate din Antichitate. 
Rezultatul se situiază la originea limbajului arhitectonic cel mai 
răspândit din Florenţa secolului al XV-lea“ (58). 

Arhitectul Michelozzi a conceput şi originalul, singularul şi 
elegantul amvon plasat pe colțul din dreapta al fațadei domului 
din Prato (1428). Ca sculptor, el a executat pe exteriorul 
amvonului (după desenul lui Donatello) basoreliefurile, cu o 
ghirlandă de amorasi (putti) — în care se exprimă orgiastica 
jovialitate, veselie dionisiacă, satirică şi ironică, a păgânismului 
său înnăscut (92). — Cu Donatello a mai colaborat şi la decorația 
sculpturală a tubernacolului din Orsanmichele. 

„Dotat cu o vastă cultură şi o înnăscută capacitate de a 
traduce într-un limbaj, accesibil gustului comun, intuitiile 
artistice ale altora, Michelozzi ca sculptor n-a reuşit totdeauna 
să transfigureze liric căutările sale plastice, şi prin urmare 
artistul apare mai mult ca un rafinat interpret al tendințelor 
clasiciste decât ca un artist original“ (96). 


Rossellino 


Sculptor şi arhitect, Bernardo Gamberelli (1409-64), zis 
Rossellino, elev şi apoi colaborator al lui Alberti, şi-a legat 
renumele de arhitect de sistematizarea urbanistică a orăşelului 
natal al papei Pius II (Enea Silvio Piccolomini), Corsignano, 
rebotezat Pienza actuală”. 

Rossellino a articulat planul rectangular al oraşului în jurul 
unei axe în jurul căreia se deschide piaţa cu edificiile principale 
(domul, palatul comunal, palatul episcopal, palatul Piccolo- 
mini), construcţii în care -se percep ecourile modurilor şi 
principiilor albertine. În construcția catedralei arhitectul a 
repetat — la indicatia papei — schema bisericilor germane cu aulà 
(Hallenkirche). Este o biserică în stil gotic, cu cor poligonal, 
vitralii şi trei nave de înălțimi egale, încadrată de palatul 
pontifical la dreapta şi de palatul episcopal la stânga, în aşa fel 
încât să producă un efect scenografic. — Arhitectul a executat şi 
câteva proiecte ale lui Alberti (în primul rând, celebrul Palazzo 
Rucellai din Florenţa). 

Ataşat pe lângă Curtea Pontificală, Rossellino a fost însăr- 
cinat să redacteze un memoriu asupra antichitàtilor Romei — şi a 
scris un tratat de arhitectură. Este şi autorul Palatului Venetia 
din Roma, destinat colectionarului de antichități, cardinalul 
Pietro Barbo. Exteriorul construcţiei seamănă mai degrabă cu un 


! „Rossellino a fost singurul arhitect care a putut realiza, în parte, 


imaginea utopică a oraşului ideal. A conceput nucleul oraşului ca un 
ansamblu de edificii coordonate perspectivic, încât să poată fi 
considerate ca elemente ale uneia şi aceleiaşi unități arhitectonice; şi 
a prospectat străzi şi pieţe ca şi cum ar fi fost scena teatrului clasic. 
Nu ca un edificiu reprezentativ anumit, ci întregul oraş văzut ca o 
unitate istorico-ideologică ridicată la rangul de monument“ (4). 

palat fortificat florentin din 
sec. XIV — şi numai marile 
ferestre de la primul nivel 
introduc o notă mai agreabilă. 
Curtea are două portice cu 
pilaştri şi coloane incastrate, 
imitând modelele romane din 
vecinătate, în speță Teatrul lui 
Marcellus (36). 

Rossellino şi-a început 
însă activitatea ca sculptor. 

În lucrările sale de 
sculptură, „influențele lui 
Ghiberti, Donatello, Miche- 
lozzi, sunt în mod original 
revăzute într-un singular a- 
cord între sculptură si arhitec- 
tură, cu predominarea maselor 
plastice“ (96). Capodopera sa 
este monumentul- funerar al 
umanistului Leonardo Bruni 
din ilustra biserică florentinà 
Santa Croce. Sarcofagul este 
Rosselino: „Monumentul funerar inserat într-un solemn arc în 

al lui Leonardo Bruni". plin cintru care evocà traditia 
romană: o structură solemnă 
admirabil echilibrată în raportul dintre elementele vericale şi 
cele orizontale — „care fixează tipul de monument sepulcral 
florentin, foarte des reluat de maeştrii florentini, în primul rând 
de Desiderio da Settignano: doi pilastri corintici scanelati susțin 
un arc sprijinit de perete, în a cărui lunetă se înscrie un fondo cu 
Fecioara între doi îngeri. Toate zâmbetele artei ornamentale 
toscane vin să înfrumuseteze gratioasa compoziţie, cu arcul 
decorat cu ghirlande, arabescuri şi frunze stilizate“ (92). 


Giuliano şi Antonio da Sangallo 


Lui Francesco di Bartolo Giemberti, un tâmplar din 
Florenţa, i se spunea şi „da Sangallo“ pentru că locuia lângă 
Porta Sangallo. Modestul tâmplar a avut doi fii: Giuliano şi 
Antonio, supranumit „cel Bătrân“ (tatăl lui Antonio „cel 
Tânăr“). O întreagă familie de arhitecți. 

Giuliano (1445-1516), sculptor şi arhitect, a învăţat de la 
tatăl său sculptura în lemn; iar arhitectura, de la Francione!. În 
1465 e la Roma, unde tânărul se dedică studiului. arhitecturii 
clasice, în care sens se va ocupa să elaboreze teme stilistice şi 
sisteme de construcție extrase din lucrările anticilor. Aici 
colaborează cu Bramante şi Rafael la proiectarea cupolei 
bazilicii S. Pietro, devenind chiar capomastro — şef de şantier. 
De aceeaşi statură ca Bramante, va avea cinstea de a-i succede 
la Vatican (36). 

Reîntors la Florenţa, construieşte pentru Lorenzo dei Medici 
celebra vilă din Poggio a Caiano — în care deschide pe fațadă o 
scară dublă cu rampa curbată: o noutate în arhitectură — şi în 
care caută să rezolve, pictoric, probleme de masă, pentru a 
insera construcția în peisajul din jur. — Aceeaşi problemă este 
rezolvată în biserica S. Maria delle Carceri din Prato, conside- 
rată „o capodoperă de simplitate şi echilibru al proporţiilor, in- 
troducând planul în cruce greacă şi unind pasiunea sa pentru 


e3°,w,° 


(96) — si realizànd o operà care, prin valorile ei spatiale si 


' Francesco Giovanni di Matteo, zis Francione ( 1420-95), arhitect 
si intarsiator, în bottega căruia s-au format tineri ajunşi celebri, este 
considerat fondatorul şcolii toscane de marchetàrie, de tarsia în 
perspectivă. 

simbolice, reprezintà unul din prototipurile arhitecturii reli- 
gioase renascentiste (58). 

Pe lângă alte lucrări notabile (în Franța, în serviciul lui 
Carol VIII, la Florenţa — palatul Gondi ş.a.) Giuliano a conceput 
si executat diferite construcţii militare (lucrări de restaurare la 
Castel Sant Angelo, de fortificaţii la Ostia, Arezzo, Poggibonsi, 
Sansepolcro, ş.a.), în care a introdus interesante inovaţii în 
tehnica apărării. 

„Giuliano da Sangallo- este deci unul din cei mai mari 
arhitecți ai Renaşterii italiene, dat fiind că, deşi rămâne încă 
legat de Quattrocento, deschide drumul acelor forme care se vor 
afirma la Roma în primul Cinquecento şi al altora, chiar 
ulterioare“ (96). 


* 


Antonio da Sangallo „cel Bătrân“ (c. 1455-1534), fratele si 
colaboratorul lui Giuliano, este mai ales inginer militar!, în care 
calitate a construit mai multe fortărețe, ca cea din Livorno sau 
cea din Civită Castello, pentru Cesare Borgia. 

Florentin de naştere şi educaţie, este legat de tradiția lui 
Brunelleschi; mai mult decât un arhitect „de concepție“, este 
esențialmente un practician, un tehnician. Spre deosebire de 
Brunelleschi „el transformă structura liniară a planurilor în 
volume închise, cu puternice membraturi bazamente rustice şi, 
cornişe ieşite în afară. Palatele lui (de ex. palatul Tarugi şi 
palatul Contucci, ambele din Montepulciano) sunt locuinţe ale 
unei nobilimi de provincie, mai puţin rafinată şi cultă decât cea 
florentină; iar dubla lor natură, de case fortificate şi de palate 
civile, se citeşte limpede în fațadele lor mohorâte, întunecate, în 
bazamentele povârnite, în deschiderile puţine şi rare“ (4). 


! „Şi în Cinquecento fortificația orăşenească era o determinantă 
urbanistică fundamentală. Forma sa influența în mod necesar forma 
urbanistică internă a oraşului, — asupra traseelor stradale care 
conduceau la porțile de apărare şi de comunicaţie, dar şi asupra 
caracterului edificiilor mai importante“ — (4). 

S. Biaggio, din Montepulciano 
(Antonio da Sangallo „cel Bătrân“). 


Lucrarea sa cea mai importantà este biserica San Biagio, din 
Montepulciano (pe plan de cruce greacă, cu două clopotnite pe 
latura fatadei si o cupolà rotundà care se prezintà ca un bloc 
masiv, puternic, plastic modelat, căruia faţada de ordin doric fi 
adaugă o eleganță severă. — Începută în 1518, biserica mar- 
Chează punctul de întâlnire între tradiţia florentină şi concepţia 
monumentală bramantescă (4). 


* 


Antonio da Sangallo „cel Tânăr“ (1483-1546), fiul lui 
Antonio da Sangallo „cel Bătrân“, a fost iniţiat în arta 
marchetăriei şi arhitecturii de unchii săi. La Roma, unde s-a 
format studiind antichitàtile romane, a colaborat cu Bramante si 
Rafael, revelând o mare capacitate tehnică şi un stil pătruns de 
simplitate, echilibru şi claritate, cu intenția de a valorifica 
elementele structurale potrivit viziunii lui Bramante şi a 

părintelui său, dar în acelaşi timp să caute şi noi efecte de 
clarobscur. Aceste intenţii sunt realizate în biserica S. Maria di 
Loreto, din Roma — probabil prima sa operă, al cărei exterior de 
formă cubică (în care e înscris octogonul înaltului tambur) îi 
conferă simplitate — „pentru a pune în evidență liniaritatea 
severă de aulă a termelor romane, în timp ce interiorul, 
octogonal, este dinamizat de nişe mari, ceea ce dă loc unui joc 
de umbre şi lumini care preanuntà Cinquecento-ul roman“ (96). 

Pentru familia cardinalului Alessandro Farnese („cea mai 
închisă şi mai reacționară familie a patriciatului roman“ — 
Argan), arhitectul va construi fortificații, biserici şi palate. 
Cardinalul, devenit papa Paolo III, l-a însărcinat cu restaurarea 
şi reconstrucţia palatului Farnese‘, opera sa cea mai importantă 
şi mai reuşită — „care reprezintă apogeul arhitecturii civile din 
Roma secolului al XVI-lea şi în care triumfă o maiestuoasă 
solemnitate, îndeosebi în vestibulul ce modelează plastic sensul 
spatialitàtii introdus la Roma de Bramante: fațada edificiului îl 
prezintă ca un simplu bloc de zidărie, de proporții robuste dar 
armonioase, în care toate elementele de gol şi plin compun un 
echilibru senin, care este sinteza Renaşterii italiene în domeniul 
arhitecturii“. Michelangelo — care avea o profundă aversiune 
pentru Sangallo, — Vignola, G. Della Porta care au terminat 
edificiul au modificat în parte proiectul; cu toate acestea, opera 
rămâne „cel mai frumos palat italian din Cinquecento“ (96). — 
„Palatul Farnese constituie arhetipul a ceea ce va fi, în secolele 
XVII şi XVII — deci în prima perioadă a absolutismului 
monarhic — palatul regal“ (4). 


* 


O lucrare unică — în întreaga epocă a Renaşterii — de 
arhitectură militară (întrucât era destinată să asigure cetăţenilor 
oraşului Orvieto, în care era construită, apa potabilă în cazul 


! Cu puţini ani în urmă Peruzzi construise Farnesina, pentru Agostino 
Chigi, faimosul bancher, foarte bogat şi persoană foarte cultivată, 
rafinat amator de lux şi de opere de artă. 

S. Maria di Loreto, — Roma 
(Antonio da Sangallo „cel Tânăr“). 


unui eventual asediu) este senzationalul Pozzo di San Patrizio — 
operă fantastică, unică în genul ei în lume (probabil). 

Putul de la marginea oraşului, adânc de 62 de metri şi larg 
de 13 metri diametru, constà dintr-o uriasà excavatie cilindricà, 
căptuşită cu cărădă, în care se coboară pe două scări în spirală, 
suprapuse una peste cealaltă, independente, care nu comunică 
între ele, ambele ajungând până la acelaşi nivel. Fiecare scară 
are 248 de trepte, comode, chiar şi pentru animalul de povară, 
cal, măgar, catâr, care aducea apa la suprafață; scările sunt 
luminate de 72 de ferestre arcuite, care se deschid spre interiorul 
putului, lumina  diminuând progresiv, până la intensă 
întunecime. La fundul putului, la nivelul apei, o punte taie în 
diagonală putul — care primeşte o slabă lumină verzuie de la 
vegetaţia de pe pereţii de cărămidă ai putului. 

x 


„În vasta şi complexa lui operă, Antonio! se afirmă ca cel 
mai important dintre arhitecții care au lucrat la Roma după 
Bramante şi înaintea lui Michelangelo; el reprezintă trecerea de 
la concepțiile bramanteşti, încă liniare şi pe gustul secolului al 
XV-lea, la o interpretare mai dinamică şi agitată, neliniştită a 
maselor şi a spaţiului, care este în acelaşi timp şi o reevocare a 
măreției antice“ (96). 


„A cărui arhitectură nu avea conţinuturi ideale proprii, nu exprima 
ideile şi zbuciumul interior al artistului; se limita să exprime doar 
ceea ce i se cerea să exprime“ (4). 


Giuliano da Sangallo: „Vila Poggio a Caiano“. 


Laurana 


Luciano Laurana (activ între 1468 si 1482) este renumitul 
arhitect al unui singur mare edificiu, — dar acesta, o capodoperà 
a arhitecturii Renasterii, devenit tipicul palat princiar italian din 
Quattrocento: palatul ducal din Urbino. „Un oraş în formă de 
palat“ — îl definea Baldassare Castiglione, renumitul autor al 
Curteanului, care îşi- plasează aici scenele conversatiilor 
intelectuale ale umanistilor de la această curte a ilustrului print 
al Renaşterii, Federico da Montefeltro: — „Marea dificultate pe 
care o comporta proiectul ducelui deriva din natura terenului 
extrem de accidentat al colinei pe care era aşezat rapa şi al 

edificiilor preexistente; dar 
Laurana a ştiut, într-un mod 
genial, să tragă profit chiar 
din aceste mari dificultăți, 
creând un complex totodată 
variat şi unitar, care mar- 
chează întreaga viziune urba- 
nistică a oraşului Urbino“ 
(58). 

Invenţia fațadei palatului 
evocă, fără îndoială, amintirea 
castelelor goticului târziu, dar 
exprimând o concepţie tipic 
umanistă. Este o arhitectură 
militară care se transformă „la 
vedere“ într-o arhitectură civi- 
lă care face aluzie în acelaşi 
timp la virtutea războinică — 


Federico fusese condotier — SI Luciano Laurana: „Palatul Ducal“ 
la înteleapta, pasnica guver- (Urbino). 

nare a „seniorului“ actual. — În curte, bineînțeles, elementul 
militar dispare: arhitectul compune cele patru nivele cu portice, 
cu o ştiinţă a proporţiilor pe care o va desfăşura Bramante în 
Curțile Vaticanului (4). 

Cu Palatul Ducal se crează o nouă idee arhitectonică: palatul 
regal modern. Persistă în ornamentalul edificiului crenelurile, 
steagul feudal, dar cu un caracter decorativ, fără elemete de 
apărare; turnurile sunt folosite în funcţie statică şi ornamentală, 
pentru a crea singulara fațadă a turnuletelor care poartă sus 
acvila Montefeltro (132). 

Arhitectul a legat două edificii existente, creând două noi 
fațade, una spre dom, alta dispusă oblic, dominând de la 
înălțime valea adâncă; faţada dinspre vale, cu patru arcade 
suprapuse, cu loggii, este închisă între două turnuri cilindrice 
laterale, înalte, zvelte. Curtea, cu magnifice coloane corintice, 
cu pilaştri de piatră ce divid peretele în zone egale, cu epigrafe 
latine, inspiră un sens de eleganță şi bogăţie sobră. „Laurana a 
asimilat si reelaborat puritatea liniilor lui Brunelleschi şi 
clasicitatea structurală a lui Alberti, cu o singulară accentuare a 
suprafeţei luminoase a arhitecturilor — care îi vine şi din 
contactele la curtea din Urbino cu Piero della Francesca“ (58); 
în felul acesta arta lui „a ajuns la o luminozitate cristalină şi o 
seninătate de compoziţie cu căutări perspectivale şi cromatice“! 
(96). 

Capodopera lui Laurana a avut o largă influență — chiar şi în 
arhitectura lui Bramante şi Rafael. 


! Distribuţia interioarelor nu este mai putin notabilă: sub „studioul“ lui 
Federico, în întregime încărcat, acoperit cu intersii în lemn şi 
încoronat cu galeria de portrete ale Oamenilor iluştri (pictate de 
Melozo da Forli, Joos van Gent şi Pedro Berruguete), au fost 
construite două încăperi egale — unul, dedicat Muzelor şi ornamentat 
de Giovanni Santi, tatăl lui Rafael, — un repertoriu complet de 
intarsii, cel mai Cunoscut şi renumit din epoca Renaşterii, lucrat de 
meşterii intarsiatori florentini. 


Benedetto da Maiano 


Sculptorul şi arhitectul toscan Benedetto da Maiano (1442— 
97) a început — la fel ca fraţii Giuliano şi Giovanni da Sangallo 
— ca intarsiator, artist în incrustatii de marchetărie (lucrări din 
care nu s-a păstrat aproape nimic) în Palazzo Vecchio şi în 
domul din Florenţa. Ca sculptor, a activat la Florența, Arezzo, 
Prato, Neapole şi S. Gimignano. A executat morminte (celebru 
este cel al Mariei de Aragon din biserica din Monte Olivetto), 
sarcofage, basoreliefuri, în Italia si în străinătate (în Ungaria a 
fost chemat de Matei Corvin). 

Capodopera sa este amvonul în marmură din biserica 
florentină S. Croce; suspendat pe mensole elegant intarsiate şi 
pe unul din pilaştrii gotici ai bisericii, opera revelează sensibili- 


Porticul bisericii S. Maria delle Grazie, — Arezzo (B. da Mariano). 

tatea artistică a sculptorului; în timp ce cele 5 basoreliefuri 
reprezentând scene din viaţa lui S. Francesco, „atestă încercarea 
artistului de a concilia plasticismul figurilor cu un rafinat 
pictoricism de origine ghibertiană, vizibilă în reprezentarea 
peisajului“ (96). | 

La fel de armonios este altarul din Collegiata S. Fina (S. 
Gimignano). În ultimii ani ai vieţii artistul a sculptat un bust al 
lui Pietro Mellini şi superbul bust al lui Filippo Strozzi (Luvru), 
marele său admirator, căruia i-a executat si magnificul mormânt 
din S. Maria Novella. „Ca sculptor, Benedetto da Maiano se 
apropie de Antonio Rosselino, depărtându-se de liniarismul 
primei Renasteri, pentru a accepta acum sugestii narative de 
tipul picturii lui Ghirlandaio, şi pentru a exprima un minuțios 
gust fizionomic“ — ca în busturile menţionate mai sus (58). 

Benedetto a dat (se pare) desenele şi a construit — după 
normele artei brunelleschiene — palatul Strozzi, unul din palatele 
florentine cele mai faimoase ale Renaşterii (p. 21). — Lui i se 
atribuie si suplul, elegantul portic al bisericii S. Maria delle 
Grazie din Arezzo, — cu liniile, svelte şi lejere ale arhitecturilor 
brunelleschiene, care se inserează perfect armonios în corpul 
bisericii. — „Porticul din fata intrării bisericii S. Maria delle 
grazie din Arezzo este unit numai într-o parte cu biserica, dar se 
integrează bine în natura înconjurătoare: chiparoşii şi munții din 
depărtare apar în cadrul acestor arce ca adevărate tablouri“ (1). 

Lui Benedetto da Maiano i se datorează expresia cea mai 
perfectă a arhitecturii civile din Quattrocento. „În personalitatea 
sa excelează mai mult meritul arhitectului decât cel al 
sculptorului, cu toate că în arta basoreliefurilor sale se percepe 
un ansamblu de monumentalitate şi de acuratețe care îl situează 
printre cei mai talentați artişti ai timpului său“ (Motta, I). 


Bramante 


Donato Bramante! — care ocupă în istoria arhitecturii din 
Cinquecento aceeaşi poziție de şef de.scoalà pe care Brunel- 
leschi si Alberti o avuseseră în Quattrocento — s-a născut în 
1444 (m. 1512), într-o localitate de lângă Urbino, oraş în 
ambianta rafinată si de înalt prestigiu artistic al căruia s-a 
format, „învățând din pictura lui Piero della Francesca si din 
arhitectura lui Luciano Laurana predilectia pentru structurile 
luminoase care se proiectează liber în spaţiu“ (96). La curtea 
ducală din Urbino se pare că a lucrat şi ca sculptor şi ca pictor 
de perspective în cercul lui Piero, precum şi în domeniul 
arhitecturii. A lucrat şi la Padova şi la Mantova, — dar prima sa 
operă certă este o lucrare de pictură: în 1477, la Bergamo, pe 
fațada Palazzo del Podestà, a pictat o serie de Filosofi (azi, 
câteva fragmente se află la muzeul Brera); de asemenea la 
Milano, a pictat fresce reprezentând filosofi şi oameni de arme; 
dar şi o pictură pe lemn: Hristos înlantuit — în care Piero i-a dat 
gustul pentru austeritatea geometrică, iar Melozzo da Forli — 
pentru simțul volumului. Lucrarea este, într-adevăr, o capodoperă. 

Activitatea sa principală însă, de arhitect şi inginer ducal, 
s-a desfăşurat la Milano (din 1479) timp de 20 de ani la curtea 
lui Ludovico Moro. — La Milano, Bramante va crea adevărate 
modele de armonioasă fantezie constructivă şi decorativă (ca 


! Bramante era un om foarte vesel şi i-a plăcut întotdeauna să-i fie de 
folos aproapelui său. lubea poezia şi o asculta cu plăcere; improviza 
el însuşi, acompaniindu-se cu lira şi compunea câte un sonet fără 
cusur. A fost nespus de prețuit de prelati ca si de nenumărați oameni 
de vază care l-au cunoscut. S-a bucurat, în timpul vieții, de o faimă 
uriaşă, iar după moarte, de una şi mai mare, datorită construcției 
bisericii Sf. Petru“ (Vasari). 

exceptionala fațadă a Ospedale Maggiore, cu elegante re- 
miniscente gotice. Conduce lucrările de reconstrucţie a bisericii 
S. Satiro (o capodoperă de distins decorativism sculptural este 
Baptisteriul), prima sa lucrare de arhitectură mai importantă şi 
mai cunoscută. Colaborează la lucrările domului din Pavia; la 
chiostro-ul canonicilor de la S. Ambrogio (curtea dublă cu 
fascinanta muzică a coloanelor elegante si zvelte ale porticelor, 
— azi, sediul Universităţii Catolice ,,Sacro Cuore“); si la castelul 
ducal din Vigevano — din apropierea Milanului, — oraş al cărui 
armonios centru fusese conceput urbanistic de Leonardo da 
Vinci. 

Opera sa principală din perioada milaneză este construcţia 
absidei bisericii S. Maria delle Grazie (în a cărei mânăstire 
alăturată se află şi celesta Cina cea de taină a lui Leonardo), cu 
trei corpuri cilindrice pe un grandios volum cubic încoronat de o 
luminoasă cupolă semi-sferică. — În fine: geniala sistematizare 


„Tempietto di S. Pietro in Montorio‘ (Bramante). 

„Chiesa delle Consolazione“, Todi (după proiectul lui Bramante). 


urbanistică a pieţei Castelului Sforzesco — una din cele mai 
faimoase şi mai impresionante sistematizări urbanistice din toată 
epoca Renaşterii. (Bine înţeles că în calitatea de inginer-arhitect 
al ducelui, Bramante avea şi sarcina de a organiza serbările şi 
spectacolele de la Curte...). — Aceste prime opere revelează 
intenţia artistului de a elimina urmele persistente ale goticului şi 
de a elibera arhitectura de excesul de decorație de care era 
împovărată, pentru a pune în evidenţă linia esenţială, vitală a 
edificiului (92). 


* 


După căderea lui Ludovico Moro (1499), Bramante 
părăseşte Milano pentru Roma, unde, putând să aprofundeze 
cunoaşterea arhitecturii clasice, geniul său creator îşi va da 
întreaga măsură. 

Cea mai celebră operă arhitectonică — în întregime, exclusiv 
opera sa — este micul şi solemnul „Tempietto“: S. Pietro in 
Montorio, — edificiu circular cu trei trepte, cu elemente clasice 
dominante: un inel de coloane dorice de jur-împrejurul 
edificiului, surmontat de o trabeatie cu o elegantă balustradă 
arhitravă cu metope şi triglife, până la coronamentul semi-sferic 
al cupolei. Operă cu referință directă la un clasicism ideal 
(modelul îl putea găsi Bramante şi în templul antic, circular, al 
Vestei, din piaţa S. Maria in Cosmedin, din Roma). „Micul 
templu“ a fost conceput ca centru al unei vaste curţi cu portice, 
cu coloane, care ar fi corespuns şi amplificat ritmul circular al 
coloanelor armonioasei şi gratioasei construcții. 

Numit de papa Giulio II supraintendent general al tuturor 
construcțiilor papale, Bramante a proiectat şi alte lucrări; pentru 
ca, din însărcinarea papei să elaboreze giganticul plan şi în 1506 
să înceapă lucrările pentru reconstrucția bazilicii S. Pietro — şi 
care va fi terminată peste exact 12 ani'. — Proiectul lui Bramante 
era: plan central pe cruce greacă cu 4 abside terminale spre cele 
patru puncte cardinale, cu 4 cupole, mici turnuri împrejur şi o 
imensă cupolă. Proiectul n-a fost realizat, până la urmă a fost 
adoptat planul de cruce latină; dar grandoarea şi genialitatea 
soluțiilor propuse de Bramante au dat un nou impuls şi o nouă 
orientare arhitecturii Renaşterii. (Totuşi, a fost realizat acest 
plan — dar la o scară mult mai mică: în încântătoarea Chiesa 
della Consolazione, din afara oraşului Todi — care dă o clară 
idee despre suprema armonie şi monumentalitatea concepției lui 
Bramante). Asemenea proiectelor colosale pe care şi le făcea şi 
marele său rival şi neprieten Michelangelo, proiectul lui 
Bramante era „un. vis titanic ce tintea sà contopească într-o 


! La conducerea lucrărilor bazilicii S. Pietro s-au succedat, de-alungul 
timpului, arhitecţii cei mai mari ai Renatterii — de la Rossellino, 
Alberti, Bramante, Rafael, Peruzzi, Fra Giocondo, Giovanni şi 
Antonio da Sangallo, până la Michelangelo; după care vor urma 
Vignola şi, în fine, Bernini. Fapt care va duce la o decorație foarte 
încărcată a interiorului — şi la numeroase discrepanțe stilistice. 

frumuseţe chintesentialà Panteonul, Sfânta Sofia, San Marco şi 
S. Maria del Fiore din Florenţa“ (92). 


* 


Celebrat de contemporani ca poet şi ,,cosmograf* si tratatist, 
dar mai ales ca „inventatorul si lumina marii şi adevăratei 
arhitecturi“ (Serlio), Bramante a avut ca moştenitori şi 
continuatori pe unii dintre cei mai mari artişti ai vremii, de la 
Rafael la Peruzzi, de la Antonio da Sangallo cel Tânăr până la 
Jacopo Sansovino (58). 


Brunelleschi: ,,S. Lorenzo“. 


Sansovino 


Iacopo Tati (1486-1570), fiul unui tapiter din Florenta, la 
15 ani a fost dat să înveţe sculptura (şi, mai târziu, arhitectura) 
în atelierul lui Andrea Contucci (p. 51), originar din Sansavino, 
— o încântătoare şi pitorească mică localitate de lângă Arezzo, 
situată pe vârful unei coline înconjurată de bogate şi întinse 
păduri. „Sculptorul Contucci care îşi câştigase faima de a fi, 
după Buonarroti, cel mai bun sculptor şi arhitect, l-a iubit 
fierbinte, de păreau tată şi fiu; încât lacopo a început, încă din 
cei dintâi ani, să nu mai fie numit del Tati, ci del Sansovino" 
(Vasari). 

Tânărul s-a format sub îndrumarea lui Contucci, a mediului 
artistic florentin şi apoi a celui din Roma, unde a locuit între 
1506-1511, chemat fiind de Giuliano da Sangallo, arhitectul 
papei Iuliu II. Aici Bramante, apreciindu-i desenele şi 
sculpturile, „I-a luat sub ocrotirea sa şi l-a pus să modeleze în 
ceară statuia lui Laucoon“ (celebrul grup antic fusese 
descoperit chiar în 1506); copia lui Sansovino — care a fost 
apreciatà de Bramante si de Rafael — a fost turnatà în bronz si 
„lăsată prea strălucitei Signorii din Venetia; şi după ce a fost 
păstrată. ani în şir în Sala de consiliu a Celor Zece, a fost 
dăruită cardinalului de Lorena, care a dus-o în Franța“ 
(Vasari). — Lucrarea s-a pierduti. 

Reîntors la Florenţa, Jacopo sculptează un S. Giacomo şi un 
Bachus (Bargello), opere echilibrate, remarcabile, în care pre- 
domină valorile pictorice asupra celor propriu-zis plastice. Din 


! Celebrul grup sculptoric elenistic a fost restaurat de Montersoli (în 
1532-33); a doua restaurare (F. Magi, 1960) este considerată mai 
apropiată de original, deşi cea a lui Montersoli este mai expresivă, 
mai patetică. Ambele sunt în Muzeele Vaticanului. 

Jacopo Sansovino: „Libreria“ şi „Loggetta“. 


nou la Roma (1518), execută câteva sculpturi în care încearcă, 
fără succes, să se adecveze formelor grandios de clasice ale lui 
Michelangelo. Aici îşi începe activitatea de arhitect. Proiectează 
două biserici şi două palate — şi tocmai în urma acestei activități 
artistul s-a apropiat acum de maeştrii urmaşi ai lui Bramante, 
Peruzzi şi Rafael, care lucrau în acest timp la Roma. 

După nouă ani de şedere la Roma, scapă de „Sacco di 
Roma “, şi se refugiază la Veneţia, unde leagă o strânsă prietenie 
cu Titian şi Pietro Aretino; şi unde, „în atmosfera lagunară si în 
tradiția sa bazată pe culoare, depăşeşte senina spatialitate 
bramantescă a arhitecturilor sale romane, pentru a-şi dezvolta în 
arhitectură acele tendinţe pictorice care, în parte, apăruseră în 
precedentele sale lucrări de sculptură“ (96). 


* 


„Oraş de armatori şi negustori, Venetia n-a avut niciodată o 
reputaţie de oraş cultural. Dar din sec. XV îşi extinde câmpul 
cultural“ (38) — când umanismul îşi face intrarea, cam târziu, în 
jurul faimosului patrician erudit Ermolao Borsaro şi a 
renumitului tipograf Aldo Manuzio. În întârziere — cu peste o 

jumătate de secol — față de restul Italiei rămâne Venetia mult 
timp în artă — o artă bizantină, — iar arta gotică a prins rădăcini 
la Venetia mai uşor ca în multe alte regiuni ale Peninsulei. 
Secolele XIV şi XV sunt, pentru Veneţia, cele două mari secole 
ale goticului. În sculptură, Veneţia n-a fost niciodată un oraş de 
mari maeştri. În pictură, în sec. XIV Veneţia oscila între stilul 
gotic (venit din apropiata Padova lui Giotto), maniera bizantină 
şi rudimentarul gotic german (92). Pentru Sala Mare a 
Consiliului din Palatul Ducal au fost aduşi Gentile da Fabriano 
şi Pisanello. După care, în sec. XVI, două familii vor dezvolta 
concepții artistice diferite: Vivarini şi Bellini (ultima, mai avidă 
de noutăți). Triumfului bogăției Serenissimei îi va urma triumful 
artei (141). 

Şi în sec. XV, în arhitectură Veneţia va rămâne fidelă 
formelor gotice (capodopera, faimoasa Că d'Oro a fost 
construită 1421-40), cu edificii foarte bogat ornamentate cu o 
decorație policromă, cu fațadele somptuoase ale palatelor celor 
mai fastuoase din lume, precum primele capodopere ale lui 
Pietro Lombardo în care îşi fac apariţia formele renascentiste — 
ca încântătoarea S. Maria dei Miracoli (p. 13 şi 37) şi Palatul 
Vendramin — „o compoziţie albertiană tradusă în stilul colorat al 
Veneţiei“ (38). 


* 


Venetia Secolului de Aur îi aparţine, în arhitectură lui San- 
sovino, iar în pictură lui Titian, — aşa după cum Roma barocă fi 
aparține lui Bernini (92). Noul mediu va influenţa şi defini în 
mod esențial şi integral geniul lui Sansovino — care, de-acum 
încolo, se va dedica în cea mai mare parte (dacă nu exclusiv) 
arhitecturii. — La Venetia, condiţiile diferite de ambiantà si de 
climă vor favoriza dezvoltarea unei arhitecturi înţeleasă ca 
‘ orientată mai degrabă spre picturalitate şi spre strălucire decât 
spre purismul liniar şi severa eleganță clasică reclamate de 
civilizația şi cultura umanistă a Romei şi a Florenței. 


! Prima operă de arhitectură renascentistă venețiană este Poarta 


Arsenalului (1460). 

„S-a spus uneori că la 
Veneţia toată arhitectura este 
o arhitectură de exterioare: 
piaţa S. Marco şi Canal Gran- 
de sunt màrginite de fatade 
care formeazà o unitate fun- 
damentală şi clădiri care sunt 
doar pereţii fațadelor. — Fata- 
da palatului cu galeriile sale 
ornate şi nivelele sale cu ar- 
cade pline de umbră, perpetuă, 
în substanță e tipul antic al 
vilei cu portic, lung şi larg. În 
secolul al XV-lea această 
formulă pitorească a atins 
culmea elegantei şi a bogăției, 
asociind tradiţia exotică a Le- 
vantului cu formele gotice“!. 

Ajuns la. Venetia cu 
bagajul său stilistic roman, 
„Sansovino suferă pictorici- 
tatea înrobitoare a noii ambi- 
ante, îşi supune severitatea 


„Madona, Copilul si 
bramantescà la  freamătul S- Giovannino“ (Jac. Sansovino). 
acelei lumi, la voluptatea cea 

mai fericită a celui mai frumos oraş din lume“ (92). — Aici, în 
calitatea de director al lucrărilor oraşului cu care va fi investit, 
Sansovino va crea în primul rând cele trei capodopere: Palatul 
Corner, Libreria şi Loggetta Campanilei (p. 55 şi 50). 


! „Prin mijlocirea lui Sansovino, aportul stilului cel mai plin de 
imaginaţie si orientat spre decorația lui Rafael si Peruzzi, a 
determinat, către 1530, evoluţia decisivă prin care Venetia restituia 
arhitecturii clasice marea sa funcție decorativă, multiplicând golurile 
şi animând suprafețele; încât Veneţia pare să se reîntoarcă la 
concepțiile pline de demnitate ale secolelor IV şi V, şi a marii arte a 
Bizanțului“ (36). 

În Palatul Corner de pe Canal Grande — una din constructiile 
private cele mai somptuoase si perfecte din Venetia — arhitectul 
grupează coloanele două câte două la nivelele doi si trei; iar în 
loc de arcade subtile, două portice suprapuse, nobile şi creând 
impresia de adâncime, ornează fațada clădirii. Sansovino 
adaptează aici cu măiestrie gustul clasic cu motivele tradiționale 
ale fațadei venețiene: loggii suprapuse, predominarea golului 
asupra plinului, bogăţia coloristică şi luminoasă (92). — Această 
adaptare la atmosfera venețiană se precizează si în lucrările de 
arhitectură şi urbanistică ale lui Sansovino din jur-împrejurul 
pieţei San Marco, în care arhitectul prevede şi porneşte la resta- 
urarea a două din cupolele bazilicii, precum şi la sistematizarea 
pieţei într-o proiectare unitară şi organică: arhitectul s-a orientat 
spre un cvadriportic închis pe trei laturi (a patra latură fiind 
faţada bazilicii) când a început construcţia celor 50 de arcade ale 
Procuratiei Vechi (reşedinţa înaltilor demnitari) pe partea 
septentrională a pieţei (36). 


* 


Capodopera lui Jacopo Sansovino cea mai celebrà este 
Libreria („biblioteca“). 

Schema palatului cu douà nivele si o balustradà cu statui 
este de origine michelangiolescă: o găsim realizată în Palatul 
Capitoliului din Roma. Dar arhitectul a reînnoit complet sche- 
ma: a înlocuit alternanţa de zidărie de spaţii pline şi spaţii goale, 
proprii arhitecturii lui Michelangelo, cu o succesiune de arce şi 
de ferestre ample, separate de pilaştri cu coloane adosate, alipite 
de un perete, în asa fel încât să obţină efecte cromatice de umbre 
şi lumini (96). Golurile, prin urmare, prevalează asupra plinu- 
rilor; „iar forța edificiului, a elementelor arhitecturale funda- 
mentale (coloane, trabeatia, etc.) este exprimată de condensarea 
luminii asupra ornamentelor plastice în relief ale coloanelor şi 
cornişelor“ (4)!. — „Cu dublul său ordin de loggii, şi deasupra o 


! Formele sunt riguros clasice. Sansovino suprapune ordinul ionic pe 
cel doric. Trabeatia, foarte înaltă, are friza divizată în mici triglife si 

Palatul Corner, — Venetia (J. Sansovino). 


opulentà friză cu măşti, amoraşi (putti) şi ghirlande pe care 
aleargà o luminoasà balustradà cu 26 de statui, Libreria este una 
din fanteziile decorative cele mai strălucitoare şi mai 
impunătoare din Italia“ (92). 


* 


Ca un complement al Libreriei — o altă capodoperă de 
sculpturà si arhitecturà a lui Sansovino: loggia de la poalele 
Campanilei (în parte distrusă — si recompusă — de prăbuşirea, în 
1902, a turnului înalt de 98,80 m.). 

Loggetta' — cum e numită — apare ca cea mai exuberantă 
fantezie arhitectonică, de o perfectă linie clasică; compoziţia sa 


enorme metope, în care alternează medalioanele şi trofeele. Profu- 
ziunea armonioasă a ornamentelor, jocul ritmic al intrândurilor şi 
reliefurilor, perfecțiunea plastică a formelor, totul concură la confir- 
marea judecății date de dificilul Palladio acestui edificiu pe care el, 
inamicul lui Sansovino, îl proclama „cel mai bogat si mai ornat 
edificiu care probabil că s-a mai făcut de la antici până azi“ (92). 

! La origine, loggetta era un „club“, — un loc de întâlnire a aristocrației 
venețiene; din sec. XVII, a devenit locul corpului de gardă, de pază 
pe durata şedinţelor Marelui Consiliu al Serenissimei; destinație care 
s-a păstrat până la sfârşitul Republicii (1797). 

aminteste arcul triumfal roman: trei arcade semicirculare 
flancate de 8 coloane împerecheate între care se deschid nise cu 
4 splendide statui alegorice de bronz, toate opera lui Sansovino; 
sus, un superb atic ornat cu basoreliefuri, iar în interior, grupul 
în teracotà: Madona, Copilul si Sf. Ioan, una din cele mai 
încântătoare creaţii ale sculptorului. — Proiectul visat de 
Sansovino fusese să continue loggetta şi pe celelalte trei laturi 
ale Campanilei. 

Cu aceste capodopere, Sansovino este figura protagonistă a 
arhitecturii venețiene din Cinquecento, contrapunându-se în 
acest fel lui Palladio. Iar opera sa venețiană‘, „tradusă în termeni 
arhitectonici, este structura tonală a lui Tiţian“ (4). 

Jacopo Sansovino: „Loggetta“ ( Veneţia“). 


l Activitatea lui Sansovino la Venetia a fost foarte intensă. În afară de 
lucrările de mai sus, a proiectat sau construit Zecca (Monetăria), 
bisericile S. Giuliano şi S. Francesco della Vigna, palatul Garzoni, a 
reconsolidat structura Bazilicei şi a sculptat poarta de bronz a 
Sacristiei S. Marco (cu ecouri din Donatello si Ghiberti), etc. — 
Libreria Sansoviniana, iniţiată în 1536 (pentru a adăposti donația 
cardinalului Bessarione, patriarhul Constantinopolului, de extrem de 
pretioasele 900 de manuscrise greceşti şi latine, fondul initial al 
actualei Biblioteci Marciana), construcția a fost întreruptă în 1554, 
reluată şi terminată de Vincenzo Scamozzi, în 1588. 


Palladio 


Al treilea mare arhitect al Renaşterii italiene — alături de 
Brunelleschi şi Bramante — Andrea (1508-84), fiul morarului 
Pietro della Gondola, a văzut lumina zilei în acel focar de artă şi 
de severă cultură umanistă care era Padova. Era anul când 
Michelangelo începe să decoreze, fără entuziasm, Capela 
Sixtină; iar în anul următor — Rafael, ,,stantele“ Vaticanului. Îşi 
începe ucenicia la Padova, ca cioplitor în piatră de elemente 
decorative arhitecturale. Trei ani mai târziu, la 15 ani, maestrul 
său Falconetto! îl ia la Vicenza şi îl pune să lucreze într-un alt 
domeniu — al arhitecturii. 

Era epoca în care prestigiul Antichității era încă foarte 
puternic, bine înțeles; în schimb însă prestigiul umaniştilor — 
orgolioşi şi dogmatici, adulatori ai puternicilor zilei şi 
intoleranti în vanitatea lor, prezumtiosi şi foarte irascibili — era 
în declin. Era epoca succesului celebrelor opere: „Curteanul“ lui 
Baldassare Castiglione, a „Arcadiei“ lui Sannazaro, a „Mă- 
trăgunei“ lui Machiavelli, a „Calandriei“ cardinalului Bibbiena, 
a „Commediei dell'arte“, a voluptoaselor pastorale ale lui 
Trissino, a pasiunilor senzuale şi a decorativismului arhitectural 
abundent, al aventurilor şi scandalurilor lui Pietro Aretino şi 
Benvenuto Cellini, a fastului sărbătoresc exuberant care exploda 
în pânzele lui Giorgione si Correggio, Paolo Veronese si Titian. 


! Giovanni Falconetto (1468-1534), pictor (fresce) sub influenta lui 
Mantegna, la Verona si Trento; dar în primul rând arhitect. Mare 
admirator al lui Rafael, a fost un foarte rafinat difuzor al culturii 
Romei timpului, — interesant profesionist prin caracteristicile, 
arhitecturii sale (opere — aproape toate la Padova) care îl anunță pe 
Palladio. 

Palladio: „Basilica“ (Vicenza). 


... Tot atàtea excese în toate domeniile pe care marele 
arhitect Andrea le va refuza şi combate, căutând puritatea si 
esența clasicismului într-o distinsă sobrietate şi adaptare la o 
viziune nouă, contemporană. 

Prestigiosul poet şi umanist al epocii, Trissino — în orele 
sale libere, arhitect diletant, — căruia tânărul Andrea îi 
construieşte o vilă la ţară, îl convinge să-şi schimbe numele în 
Palladio! şi îl duce la Roma. Până la această dată Palladio 
construise deja câteva edificii la Vicenza şi în împrejurimi, 
dându-le interpretarea „picturală“ şi spaţială învățată de la 
maestrul său Falconetto. Dar ajuns la Roma, studiind cu pasiune 
vestigiile romane de aici, observă şi reţine ceea ce, cu un secol 
în urmă, marele său predecesor L. B. Alberti nu notase nici în 
Descriptio Urbis Romae, nici în tratatul De re aedificatoria (şi 
asta, pentru că Alberti — care fusese un artist în domeniu, dar nu 


! De la numele zeiţei Pallas-Atena, a cărei statuie — cunoscută 
îndeobşte sub numele „Palladium“, romanii antici o ţineau cu 
strictețe ascunsă vederii, în templul circular al Vestei (din fata 
bisericii S. Maria in Cosmedin, din Roma). 

„Palazzo Chiericati“ — Vicenza (Palladio). 


şi constructor — proiectase în viața lui aproape numai biserici: 
era un umanist care jura doar pe Vitruviu); si anume — că 
arhitectura anticilor era din punct de vedere tehnic perfectă, că 
răspundea corect unor exigente practice si că era perfect 
adaptată cadrului de natură în care edificiul era implantat. — 
Aceste trei observații definesc, în primul rând, geniul inovator al 
lui. Palladio. 

În noua epocă — după căderea Republicii florentine (1512), 
după oribilul jaf al Romei de către trupele lui Carol Quintul 
(1527) şi după furia Contrareformei, începută după Conciliul 
din Trento (1545) — evenimentele au marcat un puternic ecou 
(cu inevitabila influență) în conștiința artistică a arhitecților — cu 
rezultate accentuat inovatoare. 

La Roma, Baldassare Peruzzi construieşte palatul Far- 
nesina, împrimând fațadei un sens al vibratiei luminii şi o 
anumită sensibilitate pentru valorile picturale. — . Vignola, 
reluând şi modificând procedeele şi efectele picturale şi de 
lumină ale lui Peruzzi, subliniază valorile cromatice ale 
formelor, concepând curtea vilei papale din Roma (azi, Muzeul 
Etrusc) şi mai ales căutând sugestia emotivă în scenografica vilă 
din Caprarola, pe care o leagă cu spațiul natural al parcului ce 

devine în felul acesta implicat în forma arhitectonică a vilei. — 
Edificiile lui Antonio da Sangallo cel Tânăr, care evocă 
grandoarea antică, reprezintă însă trecerea la o interpretare mai 
dinamică şi neliniştită a maselor şi a spațiului. — La Mantova, 
Giulio Romano construieşte pentru ducele Federico Gonzaga 
scenograficul şi somptuosul, manieristul şi intens — picturalul 
Palazzo del Te (numele derivă de la râul Tejeto, din imediata 
apropiere), articulându-l în spaţiul grădinilor dimprejur, pentru a 
obţine în felul acesta subtile jocuri de umbră şi lumină. 

În schimb Palladio... Cât de sobru, de grav, de departe este 
Palladio şi de voluptatea ornamentatiei picturale şi exuberante a 
lui Sansovino! — Când, recomandat de faima operelor pe care le 
crease la Vicenza şi în împrejurimi, Palladio ajunge la Veneţia, 
Jacopo Sansovino era de 35 de ani arhitectul oficial al 
Serenissimei. Andrea avea 57 de ani; Sansovino — aproape 80. 


* 


Prima operà mare a lui Palladio este reconstructia Palatului 
Public din Vicenza (,,Basilica* numită de localnici), — un palat 
comunal gotic, pe care arhitectul l-a ,,înfàsurat* într-un 
involucru clasic, făcând din el o „bazilică“ romană, care să dea 
edificiului un aspect clasic şi în acelaşi timp modern!. În acest 
scop, Palladio reconstruieşte clădirea imaginând o dublă ordine 
de semi-coloane, obţinând prin aceasta un efect de profunzime, 
de lumini şi umbre, într-o sugestivă căutare de ritmuri 
monumentale (96). — În planul al doilea, pe galeria deschisă de 
jos, de la parter — un portic lung doric — arhitectul ridică un 
magnific ordin ionic care repetă tema dominantă a edificiului 
(inclusiv efectele de profunzime, de lumină şi umbră). — 
Palladio preia aici, ca şi în alte edificii citadine ale sale, 
„elemente arhitectonice care fac frumuseţea faimoasei Libreria 
venețiană a lui Sansovino (cupluri de coloane ale arcelor incluse 


! În arhitectura lui Palladio sunt foarte clare aceste două momente: 
idealul clasic ca suprema imagine a unui mod perfect de viaţă civilă 
şi răspunsul la o exigentà practică, aderenţa la împrejurările specifice 
de loc şi de fapt“ (4). 

„La Rotonda“ — lângă Vicenza (Palladio). 


între pilaştri, maiestuoasa friză şi balustrada cu 30 de statui), — 
dar ornamentatia este infinit mai putin bogată, încât opera are un 
caracter de monumentalitate severă“ (92). 

O altă operă de o mare, dar sobră eleganță şi distincţie, este 
Palatul Chiericati din Vicenza. Cu raportul său arhitectural pur 
şi pitoresc între părțile luminoase ale suprafeţei edificate si 
adâncitura întunecoasă a porticelor, Palladio propune aici o 
soluţie diferită, foarte originală: „plinul“ fațadei se reduce — în 
planul superior — la un corp central luminos încadrat între două 
aripi care, între 6 maiestuoase coloane ionice, crează, asemenea 
întregului portic inferior de 12 coloane, goluri spatioase si 
umbrele de efect ale senzatiei de profunditate. (La Vicenza, 
Palladio a mai construit Palatul Valmarana, Palatul Porto- 
Braganza şi Loggia del Capitanio) 


* 


Clasicismul viguros si parcimonia ornamentalà caracteri- 
zeaza si numeroasele vile palladiene, în care sensibilitatea urba- 
nistică a artistului s-a exprimat într-un mod cu totul deosebit şi 

foarte original — Comanditarii acestor vile erau, în majoritate, 
mari familii vicentine — „adică o nobilime bine încadrată în 
structura Republicii, fără ambiţii de putere, cultă şi activă, în 
special interesată în acel moment să dezvolte producţia agricolă. 
Viaţa socială avea un nucleu: oraşul; şi o vastă periferie: viaţa la 
țară“ (4). | 

Este clară şi aici distincţia — şi totodată relația — între 
palatele de la oraş şi vilele de la ţară. „Primele, sunt construcții 
respectabile, dar fără gust, al căror prestigiu urban este 
încredinţat mai degrabă distinctiei formelor arhitectonice decât 
ostentatiei bogăției şi puterii. Vilele, pe de altă parte, n-au nimic 
de castel, nici nu sunt locuri de distracții şi petreceri — cum era 
Palazzo del Te din Mantova; sunt simple case de la ţară, cu toate 
acareturile unei necesare administrații a unei moşii“ (4). 

Vila lui Palladio („în care critica cea mai recentă tinde să 
vadă nu o adecvare a arhitecturii la natura înconjurătoare, ci mai 
degrabă o urbanizare a teritoriului, al cărui centru focal devine 
teritoriul“ — (58)) are un armonios nucleu central pe plan pătrat, 
pe un bazament înalt, cu o scară amplă, ca o colonadă care 
creează un clarobscur comparabil cu cel al palatelor venețiene, — 
totul organic şi armonios integrat în peisaj, legat de peisaj, prin 
ritmul destins, relaxant al porticelor. — Între numeroasele vile 
palladiene (Piovene, Emo, Cornaro a Piombino, ş.a.), celebră, 
este vila Cornaro, aşa-numita Malcontenta — şi, de o genială 
ingeniozitate, cu totul unică în genul ei în întreaga istorie a 
artihitecturii, vila Almerico, faimoasa capodoperă cunoscută cu 
numele La Rotonda (sau Vila Capra) — un nucleu pe plan pătrat 
cu un senin pronaos, vestibul pe fiecare latură, deci cu cele patru 
faţade perfect egale, — o construcţie ce reproduce, în loc de o 
vila romană, un templu antic, înconjurat de 4 portice cu 6 
coloane fiecare, în centru cu o vastă sală circulară (92). — 
Palladio a conceput aici un edificiu în acelaşi timp cu aspect 
sacru şi profan; cu modele de arhitectură religioasă (planul în 
cruce greacă) şi prototipuri de vile cu ascendență elenistică pe 
care romanii le realizaseră la Tivoli şi Palestrina. 

„În majoritatea cazurilor, farmecul vilelor palladiene constă 

tocmai în această convenită varietate de desfăşurări tematice: de 
la simplitatea rusticului la solemnitatea istorico-religioasà a 
templului; de la caracterul practic al corpurilor de clădiri 
secundare destinate necesităţilor gospodăriei agricole la extrem 
de civilizata eleganță a corpurilor centrale destinate înaltelor 
funcţii sociale. Parcurile, grădinile, ca natură îngrijită sau 
formată de om, leagă arhitectura cu spaţii largi cultivate, de 
dealuri, de păduri: înseamnă trecerea printr-o progresivă 
electiune formală, de la lumina difuză a naturii la lumina 
civilizată în suprafeţe netede şi în ritmurile compozitive ale 
construcțiilor“ (4). i 


* 


Faima pe care i-au adus-o aceste vile a făcut ca în 1565 
Palladio (în vârstă de 57 de ani) sà fie chemat la Venetia. Aici, 
noul venit a construit 3 biserici: S. Francesco: della Vigna, 
Chiesa del Redentore şi, cea mai desăvârşită si mai cunoscută S. 
Maria Maggiore, de pe insula omonimă, la 500 m. din fata 
Pietei S. Marco, de un clasicism distins si cu o ornamentatie 
redusă la minimum. — Încă odată este afirmată aici nota cea mai 
caracteristică a geniului său: „de a reacționa contra abuzului 
decorativ, definind — potrivit bunului obicei antic — valoarea 
elementelor, frontoane, colonade, arce, cornişe, şi dând 
preferință unui motiv bine aplicat mai degrabă decât unei 
necontrolate aglomerări de elemente“ (36). Una din marile sale 
probleme era să concilieze templul cu biserica. 

„Mai degrabă decât locuri de devoțiune, aceste biserici sunt 
spaţii destinate unui rit care trebuie să se desfăşoare la lumina 
zilei, în prezenţa oamenilor, fără nici o umbră de mister. Aici, 
lumina şi spaţiul interior, mai mult decât elemente spirituale 
sunt elemente profund intelectuale; este un spațiu geometric şi 
perspectivic, aproape simbolic reprezentat de elemente 
morfologice clasice, care trebuie să se sublimeze în lumină 
foarte clară, în lumina cerului, dincolo de orizontul terestru“ (4). 
— Contemporanilor, aceste biserici le-au plăcut ca superbe 
modele de purism clasic; azi, ele sunt admirate „mai mult pentru 

frumoasele lor interioare, magistral perspectivate, decàt pentru 
fatadele lor de o regularitate rece, în care un singur ordin de 
coloane angajate se înaltà sà sustinà un fronton triunghiular care 
nu are nimic neprevăzut“ (92). 


* 


Ultima celebrà capodoperà a lui Palladio — si, de asemenea, 
absolut unică în genul ei — este Teatrul Olimpic din Vicenza, 
operă sugerată de o idee a lui Vitruviu. „Este principala 
încercare din istoria artei Renaşterii de a adapta un edificiu 
acoperit la schema teatrului antic, de la care păstrează forma 
curbă, semi-eliptică a sălii şi încadratura arhitectonică a scenei 
fixe“ (96). 

Fundul sălii (în care şi azi, după aproape o jumătate de 
mileniu, se reprezintă ocazional spectacole, cărora le este 
asigurată cea mai desăvârşită acustică) este el însuşi un magnific 
spectacol, cu colonada sa în stil ionic şi seria de circa 25 de 
statui în mărime naturală şi tot atâtea pe peretele de fundal al 
scenei. Ornată cu stucuri şi încoronată de un portic cu nişe şi 
statui, iar pe scenă o arhitectură fixă cu 3 porti şi 5 străzi în 
pespectivă, scena, are o adâncime de 6 m. şi o plantație a decoru- 


Scena „Teatrului Olimpia, din Vicenza (Palladio). 

rilor care creazà un spatiu larg de joc actorilor. — ,,Este o operà 
singulară, care evocă arhitecturi ireale, visate de Ariosto“ (92). 


* 


Palladio este si autorul unui tratat, o adevărată „gramatică a 
stilului neoclasic“: Cele cinci cărți de arhitectură (1570), — 
care, deşi nu are importanţa celui al lui Vignola (Regula celor 
cinci ordine a arhitecturii) a avut o influență excepţională; şi 
datorită căruia autorul a fost considerat un fidel, chiar un vasal 
al clacisicmului antic. În realitate, el s-a servit, liber, de 
morfologia arhitectonică clasică pentru a realiza efecte plastico- 
coloristice, care criticii contemporane i se par a fi sugerate de o 
sensibilitate manieristà dacă nu de-a dreptul de spirite 
anticlasice; dacă nu de altceva, pentru că revelează o tendință 
spre „spaţiul deschis“, care este cu totul străină mentalitàtii 
renascentiste (96). — Într-adevăr: în opera sa există o compo- 
nentă anti-clasică: tendinţa (realizată) de a traduce morfologia şi 
sintaxa clasice în termeni de culoare şi lumină (4), tendinţa de a 
face să prevaleze asupra spațiului geometric, perspectivic, — 
valorile clarobscurale, potrivit tradiţiei regiunii venete, până la 
triumful luminii pure, ca în bisericile venețiene. 


* 


Influenta lui Palladio — a operei arhitecturale si a tratatului 
respectiv — a fost extraordinarà. În Franta lui Ludovic XIV si 
Ludovic XV; în Anglia, în mod deosebit — unde în sânul unei 
aristocrații rurale s-a constituit o elită culturală deschisă 
„filosofiei naturii“ — de-alungul secolelor XVII şi XVIII; în 
Italia barocă, influenţe palladiene sunt evidente în operele lui 
Bernini şi Borromini; în Germania, unde cel mai mare admirator 
al lui Palladio a fost Goethe, care a vizitat în mod special 
Vicenza, în 1786; şi până în Polonia, în Rusia şi în Statele Unite 
ale Americii, în special în statele agricole din Sud. — 
„Palladianismul“, stilul arhitectonic inspirat din operele lui 
Palladio, a prins rădăcini adânci mai ales în Ţările Nordice, 
înclinate spre o viziune simplă şi austeră a artei“ (58). 


Peruzzi si Serlio 


Arhitectul si pictorul Baldassare Peruzzi (1481-1536) s-a 
format la Siena sub influenta renumitului arhitect Francesco di 
Giorgio, iar în pictură, a lui Pinturicchio. La vârsta de numai 20 
de ani merge la Roma sà se perfectioneze în profesiunea de 
arhitect si sà studieze aprofundat arhitectura clasicà. 

În 1510, faimosul bancher Agostino Chigi îl însărcinează cu 
construirea unei vile — Farnesina. Este capodopera sa, — cu 
faţada având două avancorpuri laterale si un profund portic 
central. Interiorul este decorat cu fresce de Rafael, Sebastiano 
del Piombo, Giulio Romano, Sodoma şi Peruzzi însuşi, — lucrări 
cu căutările lor de iluzionism perspectival şi deja cu caracter 
manierist (96), care pentru Peruzzi erau o ocazie de a verifica şi 
experimenta o problemă şi o soluţie arhitecturală: „raportul între 
spațiul real (arhitectura) şi cel iluzoriu (pictura), raport rezolvat 
în cheie eminamente scenografica‘ (58). — Aceleaşi căutări şi 
soluţii se regăsesc şi în cealaltă operă mai importantă de 
arhitectură Palazzo Massimo delle Colonne. 


Vila Farnesina, — Roma (Peruzzi). 

Peruzzi a lucrat şi la bazilica S. Petru, devenind chiar, după 
moartea lui Rafael (1532) şeful şantierului. Talent multilateral, 
desena perspective, reliefuri de monumente antice, era şi 
arhitect militar, sculpta în lemn, schiţa scenarii (de ex. pentru 
celebra comedie Calandra a cardinalului Bibbieva), numeroase 
însemnări de specialitate care au avut o notabilă influență asupra 
tratatisticii respective, în primul rând a discipolului său Serlio. 

„Opera lui Peruzzi este exemplu paradigmatic de 
inchietudinile unui moment istoric în care, ducând la cel mai 
înalt grad studiul clasicitàtii, se investigau în acelasi timp 
limitele si posibilitățile de „licenţă“, într-o cercetare formală 
eversivă şi stimulantă, deşi discontinuă şi nerezolvată“ (58). 


* 


Arhitect si critic de artà, Sebastiano Serlio (1475-1554) a 
desfăşurat initial o activitate ca scenograf (si lucrări de 
inginerie) la Bologna. Transferându-se la Roma, studiază 
monumentele antice si devine elevul lui Peruzzi. Dupà 1527 se 
mută la Venetia, unde începe să lucreze ca arhitect şi unde va 
rămâne 12 ani. Intrând în contact cu ambianta artistică dominată 


Palatul Zen, — Veneţia (Serlio). 

de Titian, Sansovino si Pietro Aretino, în 1537 începe sà redac- 
teze Tratatul de arhitectură. În 1541 este chemat de Francisc I 
în Franţa, cu titlul de arhitect şef, — unde îşi va petrece tot restul 
vieții. 

Serlio este important nu prin puținele sale lucrări de arhi- 
tectură propriu zisà', ci prin Tratatul său, — „Operă cu adevărat 
capitală în critica de artă prin influență în Cinquecento (si 
următoarele secole), care urmărea să concilieze tradiția clasică 
cu noile experiențe ce vor termina în manierismul arhitectural. 
Dar cea mai mare importanță a sa derivă din extrem de 
abundentele forme, fie structurale, fie decorative, aduse lazi cu 
exemple din țările din nord de Alpi (96). Lucrarea este ilustrată 
cu numeroase gravuri, ordinele arhitectonice, antichitàtile, 
geometria, perspectiva, forma edificiilor sacre. 

Tratatul lui Serlio a cunoscut o difuzare europeană excep- 
tionalà, — ,,coexistànd în el, în mod liber si empiric, tradiția 
clasicistà romană, concepţia „pictorică“ venetà si exuberanta 
decorativă franceză: idei larg exploatate de arhitecții manieristi“ 
(58). 


! Ca arhitect, Serlio a rămas fidel schemelor goticului târziu (de ex. 
Palatul Zen, Veneţia) cu toate că, prin Tratatul său el a contribuit 
mult la difuzarea, în Italia şi Franţa, a teoriei vitruriene relative la 
ordinile arhitectonice. 


Vignola şi Scamozzi 


Jacopo Barozzi (1507-73) zis Vignola — după numele loca- 
lităţii, în care s-a născut — s-a format la Bologna ca pictor; dar 
fiind în contact mai apropiat cu Peruzzi şi Serlio, s-a dedicat 
foarte curând arhitecturii. După o scurtă perioadă petrecută la 
Roma când studiază în amănunte monumentele antice, şi după 
un sejur de doi ani la Fontainebleau — timp în care lucrează cu 
Primaticcio (o activitate artistică foarte putin cunoscută) — se 
reîntoarce la Bologna, executând proiecte pentru fațada domului 
S. Petronio. 

Stabilindu-se definitiv la Roma, lucrează pentru papa Iuliu 
III la Vila Giulia (azi Muzeul Etrusc), reelaborând proiecte 
precedente şi conducând lucrările — la care a colaborat (într-o 
măsură greu de determinat, fiecare) şi Michelangelo, Vasari sau 
Ammannati. — „O ulterioară dezvoltare a acestei tipologii se 
regăseşte în Vila Farnese din Caprarola, — al cărei plan pentagonal 


Vignola: Vila pepei Iuliu III (Roma). 

asemănător unei fortărețe este datorat lui Antonio da Sangallo 
cel Tânăr; dar Vignola face ca structura să pară mai puţin densă, 
compactă, masivă, folosind efectele clarobscurale ale ferestrelor 
şi ale arcelor, în timp ce introducerea celor două mari rampe 
recurbate leagă edificiul cu ambianța“ (58). — Vignola a executat 
edificii şi laice şi religioase; în toate construcţiile sale laice stilul 
lui Vignola urmăreşte seninătatea şi măsura lui Bramante; „dar 
o excesivă adoratie a lui Vitruviu si a Antichității, interpretate 
cu idei preconcepute, îl face să cadă adeseori într-o frigiditate 
doctrinară“ (92). 

Între construcţiile religioase capodopera sa este Chiesa del 
Gest (Roma) — după o idee sugerată de S. Andrea din Mantova, 
a lui Alberti, cu o singură navă, transept şi cupolă; schemă 
devenită canonică pentru arhitectura religioasă a Contrare- 
formei, difuzată în toată Europa. — Vignola a creat primul şi cel 
mai regulat model de biserică barocă, „în care apare ceea ce va 
constitui tema obligatorie a bisericii iezuite din secolul al XVII- 
lea: o singură navă vastă, cu capele laterale închise, asemă- 
nătoare unor nișe“; un interior în care ,,exuberanta de marmuri şi 
de picturi tind sà transforme templul într-un fastuos teatru“ (92). 

Activitatea de arhitect a lui Vignola se încadrează în 
sensibilitatea manierismului, reluând şi modificând soluţiile 
pictorice şi luministice ale lui Peruzzi (96). — Mult mai 
cunoscută însă şi deosebit de apreciată este activitatea sa de 
tratatist.. Regula celor cinci ordine ale arhitecturii, operă 
inspirată de Vitruviu, a fost extrem de răspândită în secolul al 
XVI-lea (şi următoarele), fixând reguli care apoi vor fi aplicate 
din plin în arhitectura barocă. 


* 


Arhitect, teoretician si istoric de artà, Vincenzo Scamozzi 
(1552-1616), stabilit la Venetia, a fost legat, culturalmente, de 
cercul Palladio-Sansovino-Serlio, ale căror idei le-a asimilat 
imprimându-le o viziune personală marcată de o eleganță 
clasicizantă, deşi uneori manieristă în rafinamentul ei. A studiat 
tratatul lui Vitruviu în interpretarea maestrului său Palladio, iar 

»Procuratiile Noi“ — Veneţia (Scamozzi). 


la Roma timp de cinci ani, a studiat monumentele antice. „Prin 
încercări de tip experimental, adeseori tinzând spre sinteza 
eclectică, Scamozzi şi-a creat un limbaj arhitectural personal, 
servindu-se de noi principii metodologice bazate pe rațiune si 
ştiinţă (expuse în tratatul Ideea de arhitectură universală), şi 
căutând o verificare în activitatea practică“ (58). 

Ca arhitect, a fost un eclectic, influenţat fie de Serlio, fie de 
Sansovino. Aceasta s-a concretizat printr-o operă foarte vastă, 
între lucrările lui mai importante fiind palatele Verlato, Goti, 
Trissino la Vicenza, avanscena Teatrului Olimpic al lui Palladio 
şi micul teatru ducal din Sabionetta — o mică bijuterie a genului. 
— La Venetia construieşte — repetând cu gust motivul Libreriei 
lui Sansovino — imensul edificiu Procuratie Nuove („adăugând 
însă un etaj care îi strică perfecta măsură“) şi întocmeşte două 
proiecte pentru Ponte Rialto; alte lucrări şi proiecte — la Padova, 
Bergamo, Palmanova, Genova, Roma. 

Către 1600 a călătorit mult prin Europa si în 1604 a executat 
desene si planuri pentru domul si pentru palatul arhiepiscopal 
din Salzburg. Printre ultimele sale lucràri: proiecte pentru domul 
si palatul public din Bergamo, renovarea vilei Cornaro din 
Castelfranco, constructia vilei Trevisan din San Dona si a 
palatului Contarini din Venetia. 

„Scamozzi poate fi considerat primul interpret neoclasic în 
regiunea Veneto — unde însă adeseori conceptul de frumuseţe 
este subordonat finalitàtii practice a urbanisticii“ (Motta — V). 


e a 1% 


wa> 


„Scuola Grande di San Marco“ 
(Pietro Lombardo, Mauro Codussi — reconstruită între 1487-95). 


SCULPTURA 


Ghiberti 


Lorenzo Ghiberti (1378—1455) şi-a făcut ucenicia în arta 
giuvaergeriei — ca multi alti mari artisti ai timpului care îşi 
începeau instructia artistică cu orfevrària — în atelierul unui 
modest aurar si (bun) turnător florentin, Bartolo di Michele (zis 
Bartoluccio), cu care mama lui Lorenzo convietuia. Dupà moar- 
tea lui Bartolo, Ghiberti va prelua renumitul atelier de turnătorie 
prin care trecuserà creatori ca Donatello, Michelozzo, Paolo 
Uccello sau Masolino. Lorenzo însà era atras mai mult de pic- 


Ghiberti: „Sacrificiul lui Isac“ (detaliu). 

tură (,,sufletul meu era îndreptat în mai mare măsură către 
pictură “ — mărturiseşte el în Comentariile sale); încât, în 1400 
pleacă, în compania unui alt pictor la Pesaro apoi la Rimini, unde 
execută pentru Carlo Malatesta mai multe picturi (din care nu 
s-a păstrat nici una). 

Aflând că la Florenţa s-a anunţat un concurs pentru 
executarea celei de a doua porti în bronz a Baptisteriului, se 
întoarce şi se prezintă şi el, fiind ales printre cei 7 concurenți, — 
nume mari, ca Brunelleschi, Jacopo della Quercia, poate 
Donatello, şi alţii, — care urmau să prezinte, după un an (timp în 
care le era asigurată întreținerea completă), proiectul. Poarta 
trebuia să fie simetrică cu cea lucrată — cu 25 de ani în urmă — 
de Andrea Pisano: 28 de panele (14 de fiecare canat), având 
fiecare dimensiunea de 45 pe 38 cm., încadrat într-un complicat 
cadru cvadrilobat. Tema lucrării pentru concurs era ,,Sacri- 
ficarea lui Isac“. — Concursul a fost câştigat de tânărul, în vârstă 
de 22 de ani, Lorenzo Ghiberti. 

Andrea Pisano narase scene din viața lui loan Botezătorul, 
adăogându-le figurile simbolice de Virtuti; Ghiberti reprezintă 
scene din viaţa lui lisus, plus — plasate în niṣe — 20 de statuete în 
altorelief, printre care cei patru Evanghelişti şi patru doctori ai 
Bisericii. Statuetele în altorelief sunt separate, la punctele de 
întâlnire între panele, de 48 de mici capete în ronde-bosse. 
„Ramele care separă şi încadrează panourile sunt ornamentate 
cu o friză vegetală minuţios detaliată şi opulentă, în care râde 
bucuria naturii regăsite — fericita cucerire a Renaşterii“ (92). 

Ca stil, diferenţele sunt notabile: stilul lui Andrea Pisano e 
cald, aluziv, de o plăcută savoare arhaică şi lipsit de ornamente; 
în timp ce stilul lui Ghiberti este impregnat de eleganța floren- 
tină. Cadrele sale sunt scene complete, populate cu numeroase 
figuri, minunat compuse în foarte strâmtul câmp al cadrului, 
studiate atât în funcţia lor narativă cât şi în efectul lor decorativ. 
(Printre capetele de prooroci sunt unele în mod evident 
influențate de modelele antice, de scenele de pe sarcofage şi de 


! Juriul era compus din 34 de „judecători“, florentini şi străini — 30 „experți“ 
şi 4 „consuli ai corporației Calimala“, care comandase opera. (27). 

portrete romane). — Lorenzo accentuiază aici, potrivit caracte- 
rului său, ondularea liniară gotică derivată de la Andrea Pisano. 
Figurile în altorelief sunt foarte apropiate unele de altele şi puse 
în evidență de auritură, desprinzându-se în felul acesta de fondul 
întunecat de bronz; peisajele, abia indicate de un pom, o stâncă, 
uneori de un element arhitectonic, servesc să compună scena şi, 
împreună cu figurile, fac mai echilibrată compoziţia. ,,Basore- 
lieful său urmăreşte în primul rând să redea forma sculptată, nu 
să creeze spaţiu sau profunzime între volume. Plăcile, panelele 
cele mai reuşite sunt cele mai din urmă, bogate într-un pur 
farmec poetic inspirat de un gust pentru frumuseţea liniară 
foarte apropiată de sensibilitatea goticului internaţional“ (96). 


Ghiberti: „Poarta Paradisului“. 

De fapt, în perioada în care lucra (1401-1428) la prima sa 
poartă, actualmente nordică, în Franţa stilul gotic international 
era în plină floare, în timp ce în Italia noua artă renascentistă 
făcea primii paşi. „În reliefurile lui Ghiberti se observă încă o 
accentuare a goticului internațional, în mod evident exprimată 
prin liniile frânte care neutralizează volumul figurilor“ (80). 


* 


Prima poartă a lui Ghiberti l-a ţinut ocupat 21 de ani. Opera 
a încântat atât de mult publicul florentin încât sculptorul 
primeşte — fără concurs — comanda porţii orientale actuale (care 
o va înlocui pe prima sa poartă, care acum este poarta nordică). 
Ghiberti o va executa între 1425-1452; deci alti 27 de ani. 
Acestei opere pe care, pentru marea ei frumuseţe, Michelangelo 
o va numi „Poarta Paradisului“, îi datorează sculptorul faima, în 
primul rând. 

Când a terminat prima poartă, Masaccio tocmai murise 
(1428). „Ghiberti s-a hotărât să transpună în bronz arta lui 
Masaccio. De aici peisajele, mulțimile, construcţiile, care năpă- 
desc porțile de aur ale Porții Paradisului şi fac din aceasta o 
capodiperă unică în lume“ (21). 

Aici Ghiberti adoptă o soluţie total diferită. Cele două 
canaturi ale porții sunt împărțite în 10 mari panele de bronz (de 
aproximativ 70 cm. pe 70 cm.). Urmează benzile, fâşiile verti- 
cale cu nişe, cu miniaturale statuete de profeti (20 la număr), 
separate de medalioane, dintre care emerg 24 de mici capete — 
între care un autoportret al artistului — în ronde-bosse („care au 
drept scop să provoace suprize“ — Chastel). Scenele de pe cele 
10 panele (unele conţinând fiecare chiar până la 100 de perso- 
naje, chiar mai numeroase, cele mai multe cu rol de figuranti) 
fiecare însoţite de cel putin 4-5 episoade secundare, cu subi- 
ectele luate din Vechiul Testament, şi conţinând şi o mare 
cantitate de detalii grațios combinate în efecte diverse: peisaje 
cu arbori decorativi, arhitecturi! — ca Templul din Ierusalim — gra- 


! Pentru a obţine efectul de adâncime spaţială Ghiberti a conferit o 

Ghiberti: „Istoria lui Iacob si Esan 
(detaliu din „Poarta Paradisului“). 


vate cu multă finețe; figuri de prim-plan desprinse în altore- 
liefuri!. Faldurile armonioase ale veşmintelor, caracteristice artei 
lui Lorenzo, îşi pierd valoarea în această viziune „pictorică“, în 
care minutiozitatea desenului se ia la întrecere cu părțile lucrării 
poleite cu aur. — „Eliberându-se de regulile sculpturii, Ghiberti a 
creat adevărate tablouri de bronz, încadrate de personaje care 
i-au inspirat pe toţi artiştii Renaşterii“ (21). 

Opera lui Ghiberti crează o impresie extraordinară — „cu 
efectele de distanță şi de planuri în degradeuri, cu peisaje şi 
clădiri, cu mulțimi în mişcare, cu episoade secundare care se 
leagă cu unele principale, într-o corelație de superbă armonie. 
Nudul este tratat cu o eleganţă fascinantă, care evocă mira- 


mare importanță construcțiilor arhitecturale redate în perspectivă; 
soluţii pe care el le-a obținut, fără îndoială, consultându-se şi cu 
Brunelleschi şi cu L. B. Alberti (personal sau indirect). 

! Toate figurile, ca şi capetele proorocilor şi Sibilelor redate în anca- 
drament au fost aurite, profilându-se astfel pregnant pe fundalul neu- 
tru de bronz“ (80). — Restaurarea operată în 1945 le-a redat aceste valori. 

culoasele idealizàri ale geniului grec. Perspectiva creazà iluzia 
palpitantà de adâncime a spațiului si a vibratiei atmosferei“ 
(92). 


* 


În timpul lucrului la cele două porti si pe lângă sarcina de a 
supraveghea si, într-o măsură, de a dirija, alături de 
Brunelleschi, lucrările cupolei domului S. Maria del Fiore, 
Ghiberti a sculptat, în afară de multe alte basoreliefuri (pentru 
domul din Siena, de pildă) alte 3 capodopere: statuile de bronz — 
înalte de 2,55 m. şi 2,70 m. — ale Sfinţilor Stefan, loan Bote- 
zătorul şi Matei (cea mai perfectă) — toate pentru faimoasa 
Orsanmichele. Nici o statuie de asemenea dimensiuni nu mai 
fusese turnată până atunci la Florenţa. 

Sugestivă pentru definirea artei lui Ghiberti este o 
comparație cu mai tânărul (cu 8 ani) confrate Donatello. Acesta 
— natură dinamică, cu o imensă forță explozivă — s-a afirmat 
impetuos, rupând-o în mod îndrăzneţ cu tradiţia; Ghiberti, 
dimpotrivă, „ţinea la vechile tradiţii, fără a renunţa niciodată la 
regulile meşteşugului de breaslă. El a adoptat noul în mod 
treptat, îmbinându-l în mod iscusit cu vechiul“ (80). — Fapt pe 
care artistul îl explică (totodată căutând să-l justifice) în 
Comentariile sale, în 3 volume: o adevărată istorie a artei antice 
şi a celei italiene din secolele XIII şi XIV, pe care Ghiberti 
începe să le scrie pe când se apropia de 70 de ani. 

In prima din cele trei părți ale Comentariilor, autorul face 
un scurt istoric al artei antice, într-o viziune total diferită de cea 
a Evului Mediu, fundamentându-şi ideile pe textele lui Vitruviu 
şi Pliniu. Ghiberti afirmă că „grecii au inventat arta picturii şi a 
sculpturii, au elaborat teoria desenului, fără de care nu poți fi 
un bun pictor sau sculptor“; adăogând, în cel mai autentic spirit 


„Adaugă frumuseţe şi farmec acestei mari benzi verticale uimitoarele 


Jocuri ornamentale de frunze, flori, fructe şi de mici animale“ — a 
căror execuţie de o rară eleganță şi surprinzătoare virtuozitate în 
execuţie se datorează în mod deosebit fiului lui Lorenzo Ghiberti, 
Vittorio. 

florentin: „Desenul este fundamentul şi baza teoretică a picturii 
şi sculpturii“. După care, autorul nu uită să pună un accent 
deosebit pe cunoaşterea anatomiei şi a perspectivei. — In a doua 
parte a „tratatului“ artistul îşi continuă incursiunea în istoria 
artei — omitànd însă Evul Mediu, — trecând în revistă arta 
italiană a secolelor XIII şi XIV. — Scrisă într-un limbaj popular, 
viu, suculent, propriu meşteşugarilor din bresle, lucrarea se 
încheie cu o scurtă autobiografie: este prima autobiografie scrisă 
de un mare artist al Renaşterii". 


Ghiberti: „Flagelaţia“ (poarta nordică a Baptisteriului din Florenţa). 


1 Dezvoltarea sculpturii în timpul Renaşterii a fost poate mai putin 

spectaculoasă decât cea a picturii, pentru că în ce priveşte statuile se 
realizaseră de-a lungul Evului Mediu lucrări foarte importante. Dar 
sculptura medievală era în primul rând religioasă, iar cea din 
Renaştere era când religioasă, când profană. 
„Ca şi pictura, sculptura a asimilat regulile perspectivei pe care le-a 
folosit mai ales în basoreliefuri. — În acelaşi timp, a ştiut să detaşeze 
statuia de ansamblul arhitectural (de zid — n.n.) în care era un simplu 
element în Evul Mediu, şi i-a redat importanța pe care arhitectura o 
pierduse. Sculptura, la fel ca şi pictura, a reabilitat studiul corpului 
omenesc“ (47). 


Donatello 


Cel mai mare sculptor italian al Quattrocento-ului care 
„într-o lungă carieră (1386-1466) a exercitat o influență asupra 
tuturor formelor de artă, dând sugestii pictorilor (ca Mantegna), 
decoratorilor, arhitecţilor şi sculptorilor (36) — Donato di 
Niccolò Bardi, rămas în istorie cu diminutivul „Donatello“, şi-a 
făcut ucenicia artistică de giuvaergiu. La vârsta de 17 ani îl 
găsim angajat într-o lucrare importantă: îl ajută pe Ghiberti la 
turnarea în bronz a primei porti a Baptisteriului din Florenţa. 
Într-o călătorie la Roma va contempla, va analiza şi va face 
măsurători de statui şi de ruine antice. A trăit toată viața cu 
simplitatea şi sobrietatea unui modest meşter pietrar. 

Opera sa va fi de o importanță capitală în istoria artei 
Renaşterii. „Cu Donatello, o nouă componentă intră în 
complexul sistem al culturii figurative florentine: elementul po- 
pular. Cultura clasică nu este pentru el un patrimoniu recuperat, 
o moştenire răscumpărată, ci un fel de virtute florentină, mereu 
vie în spiritul şi în vorbirea curentă a poporului. El însuşi este 
un om din popor, care învață meseria lucrând de copil pe 
şantierele gotice de la sfârşitul Trecento-ului, şi trece apoi în 
cercul cult al lui Ghiberti. Devine foarte curând prietenul şi 
asociatul lui Brunelleschi. Se spune că cei doi au fost împreună 
la Roma: ocupat Brunelleschi să facă măsurătorile ruinelor, 
pentru a găsi „proporţiile muzicale“, secretul intelectual al 
anticilor, Donatello era tot timpul în căutare de fragmente vechi, 
avid de obiecte reale, de dovezi vii“.— Si se spune că 
Brunelleschi i-a reproşat când Donatello a sculptat, în lemn, 
Crucifixul (din biserica Santa Croce) că „a pus pe cruce un 
țăran“ şi că n-a ţinut seama de faptul că proporţiile corpului 
uman sunt perfecte în trupul divin al lui Hristos. „În însăşi linia 
de reînnoire artistică Brunelleschi reprezintă o tendinţă intelec- 

Donatello: „Cantoria“. 


tuală si idealizatoare; în timp ce Donatello — o tendință 
dramatică şi realistă“ (4). 


* 


Prima sa operà certà este David (marmurà, Bargello). În 
1408 si în 1411 (deci la 22 si, respectiv, la 25 de ani) Donatello, 
acum un sculptor afirmat, primeşte comanda pentru două statui 
în marmură: S. Giovanni (Mus. Op. Duomo) şi S. Marco 
(Orsanmichele, 2,09 m.). În ambele opere — mai ales în prima, 
atât de severă si de solidă — „orice liniarism gotic apare net 
depăşit, în încercarea unui clarobscur plastic care sugerează 
mişcarea“. Pentru Orsanmichele sculptorul va mai executa şi un 
S. Pietro (marmură) şi un S. Giorgio". Aceasta din urmă, „cea 
mai cunoscută şi de o perfecțiune clasică, mai are încă o 
torsiune şi un echilibru gotic, — dar facila seninătate este 
depăşită de o atitudine nouă, de o insistență asupra energiei 
personajului, energie accentuată şi de poza statuii şi de expresia 


Le x ‘A , a . . 
În marmură; azi în Museo Bargello, înlocuit la Orsanmichele cu o 
copie de bronz. 

feţei“ (36). — Ca si în alte cazuri!, si aici se afirmă realismul 
constant şi evident al artei lui Donatello — care, „înainte de a 
pune pe cruce un ţăran, pune burghezi, meşteşugari, hamali din 
Florenţa în veşminte de evanghelişti şi de profeti; la fel este si S. 
Giorgio de la Orsanmichele: un flăcău frumos, un tânăr din 
popor, îmbrăcat în armura Sfântului Gheorghe“ (4). 

Studiul permanent al artei clasice l-a făcut pe Donatello „să 
simtă raportul cu clasicitatea nu ca pe o supunere, ca pe o subor- 
donare, ci ca un mijloc de a obţine o mai liberă şi mai bogată 
experiență dusă la capăt pe căi diferite decât cele parcurse de 
cultura umanistă. Pentru Donatello, umanismul n-a fost, n-a 
însemnat deci filologie, ci o cucerire morală care, restituind 
omului nobila şi înalterabila sa demnitate, deschidea noi şi 
neexplorate orizonturi; a însemnat, a fost conştiinţa turmen- 
tatului efort interior prin care omul devine într-adevăr stăpânul 
său; tocmai în prezența acestei drame omeneşti Donatello va 
reînnoi întreaga cultură fi- 
gurativă a timpului său“ (26). 


* 


Între timp, Donatello s-a 
asociat, timp dé un deceniu, 
cu: Michelozzo — şi din 
această colaborare a. rezultat 
monumentul ‘papei Giovanni 
XXII (în Baptisteriu) şi 
amvonul sculptat de el, — ,ba- 
sorelief care, exprimă bucuria 
păgânismului său înnăscut“ 
(92), şi plasat — ciudat ca idee 
— pe colțul din dreapta al 
fatadei domului din Prato; tot 
Donatello: „David“ (detaliu). din această perioadă (din 1430) 


l Ca în straniul bust al condotierului Niccolo da Uzzano, în teracotă, 
policromă. 

Donatello: ,,Condotierul Gattamelata“. 


datează si David, în bronz (executat pentru palatul Medici din 
Via Larga). Este prima operà renascentistà în care un artist a 
încercat un nud în ronde-bosse; nud prin care, imaginându-l 
astfel, Donatello a vrut să se elibereze de canoanele 
clasicismului. — Acest David nu mai este (cum va fi David al lui 
Verrocchio) un erou hotărât şi sigur de sine, ci un adolescent 
meditativ şi uşor melancolic!. 

Drumul creaţiei donatelliene continuă cu remarcabilul 
basorelief în piatră (cu urme de auritură — şi de mari dimensiuni: 
4,20 m. pe 2,48 m.) — admirabila Bunavestire, din biserica Santa 
Croce, în care se manifestă clar gustul sculptorului pentru efecte 
cromatice. — Si într-adevăr: etapa următoare va fi ilustrată de 0 
capodoperă magnificà — Cantoria, strana de marmură (locul 
corului — plasată la o înălțime de circa 2 m.) de o neîntrecută 
valoare artistică, din domul din Florența, pandantul operei 


! Într-o atitudine de o graţie efeminată cam... ambiguă! — si cu acea 
inexplicabilă pălărie de damă, ornată cu frunze şi flori... 

similare — si de aceleaşi dimensiuni: 5,70 m. pe 3,48 m. — a lui 
Luca della Robbia. Aici, pictoricismul lui Donatello este mai 
accentuat, opera este extrem de decorativă, cu intarsii de mar- 
murà în diferite culori (de origine cosmatescà), si cu dinamismul 
dezlaàntuit al dansului amoraşilor putti, — dar impresionantă în 
primul rànd prin marea frumusete a altoreliefului. Este una din 
marile capodopere ale genului din întreaga epocă a Renaşterii. 


* 


Următoarea etapă a creaţiei donatelliene — si cea mai 
faimoasà — este ilustratà de prima sculpturà monumentalà 
plasatà în centrul unei piete publice: statuia Condotierului 
Gattamelata (Padova). Grupul compact al calului si calàretului 
este influentat, incontestabil, de celebra capodoperà a Anti- 
chitàtii, statuia ecvestră a lui Marc Aureliu, din Piaţa Capito- 
liului din Roma, — şi, desigur, de amintirea cailor sculptorului 
antic grec Lisip, de pe fațada bazilicii S. Marco din Venetia. 
„De mai bine de 1000 de ani, nici un monument ecvestru nu mai 
fusese ridicat într-o piață publică... Marc Aureliu este sărăcăcios 
în comparaţie cu Gattamelata, care uneşte staticul cu mişcarea şi 
distincția cu forța“ (21). Cea mai clasică dintre operele lui 
Donatello, „statuia este o celebrare sublimă a valorilor indivi- 
duale exaltate de Renaştere, în care modelul clasic apare depă- 
şit, printr-o vibrantă energie“ (96). Este prima operă monumen- 
tală a epocii, „în care calul realizează programul sugerat de 
fresca reprezentând un alt condotier, pictat de Paolo Uccello în 
Domul din Florenţa“ (36). Chipul lui Gattamelata — fapt demn 
de remarcat — „nu este o figură care stă, este o figură care trece 
prin spațiu şi timp. Faţa condotierului nu are nimic volitiv sau 
eroic; îl simți atât de aproape şi de prezent, exprimă meditaţia si 
melancolia aceluia care priveşte spre viitor din perspectiva unui 
trecut îndepărtat“ (4). 


x 


Trecut de vârsta de 70 de ani, Donatello sculptează, în lemn, 
statuia Magdalena (Baptisteriu). Cu fata emaciată si trupul slab, 


ISTORIA CULTURII SI CIVILIZAȚIEI, XII 137 


uscat, al penitentei, care 
semnifică o interioritate dezo- 
lată, figura personajului este 
„imaginea halucinantă pe care 
am numi-0, azi, „existen- 
țială“; imaginea autodis- 
trugerii, a dizolvării ființei 
umane într-o materie care, la 
rândul ei, se dezagregă într-o 
lumină fără lucire, o lumină 
oarbă“ (4). 

Este concluzia unei opere 
— si a unei vieți. „Se încheie - 
astfel una din cele mai bogate 
şi mai complete experiențe ale 
întregii culturi figurative ita- 
liene: reactionànd deci contra 
gustului clasic, asemenea lui 
Brunelleschi şi Masaccio, Donatello a instaurat în sculptură 
acele valori umaniste care pentru el însemnau o îndrăzneață si 
originală regândire a Antichității clasice“ (96). Este primul si cel 
mai modern geniu al Renaşterii, care a suprapus peste 
virtuozitatea tehnică a Antichității, caracterul si stările sufleteşti 
ale personajelor. 

„Donatello este prin excelență un realist. Ca să exprime 
adevărul el nu ezită să exprime neslefuitul, urâtul, uneori chiar 
macabrul. Cu toate acestea, originalitatea si concepția despre 
frumos, stiinta formei, fac din el un clasic, un tip uman care stà 
alături de cei mai mari idealisti ai artei: Fidias, Jacopo della 
Quercia, Michelangelo“ (92). 


Donatello: „Nicoló da Uzzano“. 


Desiderio da Settignano 


Din numerosul grup de elevi sau imitatori ai lui Donatello 
se detaşează personalitatea lui Desiderio da Settignano (c. 
1428-64), artist cu o tehnică excepțională, autorul monumen- 
tului funerar al lui Carlo Marsupini din S. Croce, inspirat de 
schema celui al lui Leonardo Bruni (tot în S. Croce), de 
Rossellino, dar foarte diferit de acesta prin delicatul liniarism 
decorativ în care prevalează sensul pictoric (96). 

Desiderio s-a afirmat foarte de tânăr şi s-a bucurat de mare 
faimă toată viaţa. Pateticul S. Ieronim penitent (Washington), în 
gratioasa Madona cu Copilul (Torino), în Tabernacolul din San 
Lorenzo (Florenţa), în busturile de femei (Marietta Strozzi, 
Berlin) şi copii (Luvru, Bargello, etc.) — multe reproduse în stuc 
şi colorate de pictori cunoscuţi, ca Neri di Bicci, foarte mult 
difuzate — „arta sculptorului, cu linia sa sinuoasă, este calmă, 
senină, elegantă, figurile sunt lipsite de o accentuare psihologică 
realistă, sensul vieţii se transmite prin uşoare vibrații luminoase 
de grație şi melancolie“ — în toate Madonele, basoreliefurile şi 
busturile lui. 

„Desiderio da Settignano este unul din principalii sculptori 
ai Renaşterii. În întreaga sa. creaţie el a fost preocupat de 
subtilitatea plastică, clarobscurală si luministică, de delicatetea 
şi suavitatea psihologică, — ceea ce îl distanțează de „eroici- 
tatea“ lui Donatello; artistul căutând anumite moduri interioare 
subtile, care trebuiau să ducă până la Leonardo“ (58). 

Mult timp, sculpturile sale în piatră şi în marmură au fost 
atribuite — pentru înalta lor calitate artistică — lui Donatello, 
maestrul său. În toată scurta sa viaţă Desiderio a fost cel mai 
delicios sculptor de copii; care nu sunt asemenea unor putti — ca 
cei ai lui Donatello, care se joacă, aleargă, se bat, ci au o 

seriozitate şi o candoare prin care se aseamănă mai mult cu 
copiii lui Luca della Robbia; fără a se prezenta însă în grupuri, 
cântând sau dansând, ca cei de pe Cantoria robbianà; sunt copii 
de familie bună, îngrijit îmbrăcaţi si pieptànati, linistiti, singuri, 
cel mult doi împreună. Deseori artistul sculptează cu pasiune 
statuete şi busturi reprezentându-l pe Copilul Divin. — ,,Gratia 
este darul cu adevărat ceresc care se revarsă peste toate 
operele pe care le-a făcut Desiderio" — scrie Vasari. 

Confundat mult timp cu Antonio Rosselino, cu Mino da 
Fiesole, cu Laurana şi alti elevi ai lui Donatello, personalitatea 
sa apare în lumina criticii actuale “ca una dintre cele mai 
interesante şi bine definite a Quattrocento-ului, prin tehnica sa 
excepţională susținută de o inspiraţie lirică, niciodată languroasă 
însă. 


Desiderio da Settignano: „Portretul unei doamne nobile“. 


Jacopo della Quercia 


Fiul unui giuvaergiu din Lucca, Jacopo di Pietro d' Agnolo 
(1371-1438), supranumit „della Quercia“, a învăţat sculptura 
de la tatăl său, aurar şi sculptor în lemn. Date biografice lipsesc; 
ştim doar că a făcut parte dintre concurenţii la concursul pentru 
a doua poartă a Baptisteriului din Florenţa, concurs câştigat de 
Ghiberti. Tânărul a avut totdeauna sub ochi marile modele 
Niccolò şi Giovanni Pisano, — dar în curând va veni în contact 
cu cultura artistică florentinà. A lucrat — în afară de Siena — la 
Lucca, Florenţa, Ferrara şi Bologna; opere în consonantà cu 
austera plastică burgundă a lui Claus Sluter. — Temperament 
dificil, anxios, veşnic nemulţumit, îşi amâna cu anii terminarea 
lucrărilor, fapt pentru care era permanent în conflict cu 
comitentii săi, — ca în cazul fântânii din centrul Sienei: Fonte 
Gaia, pe care a terminat-o abia după 10 ani; sau ca în cazul 
statuilor celor 12 apostoli, pe care trebuia să le execute pentru 
domul din Lucca, din care n-a executat decât una; sau ca în 
cazul portalului catedralei S. Petronio din Bologna, — lucrare 
începută în 1425 şi lăsată neterminată 13 ani, până la sfârşitul 
vieții. 

Prima sa lucrare certă — una din cele mai cunoscute capo- 
dopere ale sculpturii Renaşterii — este sarcofagul în marmură al 
Ilariei del Carreto (1406, în domul din Siena)’. Tânăra si fru- 


! S-a născut probabil în burgul Quercia Grossa, de lângă Siena, — de 
unde şi-a tras şi supranumele. 

2 Monumentul „a fost deteriorat de sienezi din ura față de ducele Paolo 
Guinigi, soţul Ilariei, şi recompus abia în 1913; încât nu este absolut 
certă nici forma, nici sistematizarea originară. De asemenea, este 
posibil ca nici baza monumentului să nu fie în întregime de mâna 
artistului“ (96). 

Jacopo della Quercia: „La Sapienza“. 


moasa doamnă pare că doarme, liniştită, senină, pe un pat de 
marmură, — un somn care nu are deloc un aspect funebru, — la 
picioare cu un căţel, simbol al fidelității conjugale. — „Se 
observă în această operă o fuziune a elegantei gotice a 
ornamentelor si seninul echilibru al formelor clasice ale 
amoraşilor (putti) de pe bazamentul cu masivele ghirlande de 
frunze şi fructe... Dar nici un detaliu al monumentului nu 
egalează intensul lirism al statuii Ilariei, compusă pe sarcofag, 
între cadentele fluide ale drapajului aranjat în cute largi“ (96). — 
Mormântul aminteşte tipurile franceze ale genului, plastica 
burgundă si pe Claus Sluter; „dar monumentul însumează — mai 
ales în flancurile ornate cu elemente antice — referiri clasice“. 


x 
Dar opera lui Jacopo care l-a făcut celebru si mult iubit de 
cetățenii Sienei si în general pentru contemporani, a fost Fonte 
Gaia („Fântâna bucuriei“ — în traducere liberă), — datorită căreia 
artistul a şi fost supranumit pur şi simplu: „Jacopo della Fonte“. 

Jacopo della Quercia: „Madona cu Copilul“. 


Plasatà în piaţa mare a oraşului („il Campo“), este o fântână 
monumentală, rectangulară, cu 8 statui de marmură (înalte între 
1,20 şi 1,65 m.), reprezentând Fecioara cu Pruncul şi cele Şapte 
Virtuti!. — Opera, este, în cea mai mare măsură, reprezentativă 
pentru geniul lui Jacopo: sculptura sa se prezintà purà, robustà, 
sobră, fără ornamente de prisos, „ca o expresie a unei vieţi 
intense şi agitate, în care retrăieşte accentuata masculinitate a 
reliefurilor antice; figuri nude cu o cvadratură herculeană şi cu 
mişcare gravă, putti fără zâmbet, sfinți absorbiți în gândurile lor 


! Grav, deteriorată de-alungul timpului, opera a fost înlocuită, la 
începutul secolului XX, cu o imitație fidelă a celei originale; resturile 
— fântâna în ansamblu reconstituită, basoreliefurile şi statuile, 
degradate, — au fost transferate în Loggia del Palazo Pubblico. 

frământate şi severe ca pliurile mantiilor lor: aceasta este lumea 
lui Quercia, care mai aminteşte încă ceva din rigiditatea gotică, 
dar atât de impregnată de noul sens al vieţii şi al artei, încât 
artistul ne apare ca un minunat precursor al lui Michelangelo“ 
(92). 


x 


La Bologna, Jacopo della Quercia a început, în 1425 (anul 
în care si Masaccio îşi începea frescele din Chiesa del Carmine) 
decorarea portalului principal al domului, cu scene narând, pe 
pilaştri, faptele descrise în „Cartea Facerii“; „în unele din 
aceste sculpturi, ritmul figurilor este extraordinar de grandios; 
iar stilul, extrem de precis, pentru a pune în lumină fabuloasa 
realitate a primilor oameni“ (96). — Sculpturile de pe arhitravă 
narează episoade din Noul © 
Testament. — „Motivul ide- 
ologic dominant este cel 
petrarchist: al posibilității de a 
concilia, într-o idee mai 
amplă decât cea a istoriei, 
înțelepciunea antică cu spiri- 
tualitatea creştină, şi nu dra- 
matica dialectică a termenilor 
în căutarea unei sinteze“ — 
observă G. C. Argan. 

„Este pentru prima dată 
că Sf. Scriptură este consi- 
derată ca un text de istorie 
antică“. lar stilul eroic al 
acestei capodopere de la S. 
Petronio, „emulează cu forța 
textului sacru si preanuntà, în 
maiestoasa frumuseţe a nudu- 
rilor şi a profunzimii concep- 
telor, sculptura gigantică a lui 
Buonarroti“ (92). 


Jacopo della Quercia: 
„Acca Laurluzia“. 


Luca si Andrea della Robbia 


„Acest nume evocă o viziune suavă si luminoasă de forme 
albe pe un fond de albastrul cerului, înconjurate de ghirlande 
multicolore de flori si fructe. Madone foarte tinere si sfioase 
neprihănite cu Pruncul în braţe, îngeri sfioşi cu crini în mână, 
busturi de copii gânditori, o gravitate în privire ce aminteşte 
unele statui greceşti arhaice... Este lumea închisă şi perfectă a 
lui Luca della Robbia“ (92). 

Aceeaşi cordiali admiraţie i-o păstrează artistului toscan şi 
primul său biograf Vasari, — care ne informează că „tatăl său l-a 
dat să învețe meşteşugul giuvaergeriei cu Leonardo di Ser 
Giovanni, socotit pe atunci în Fiorenza drept cel mai bun 
cunoscător al acestui meşteşug“; că a făcut lucrări în marmură 
şi bronz — „şi s-a dăruit într-atâta sculpturii încât ziua nu făcea 
altceva decât să cioplească, iar noaptea, să deseneze“. 

Luca della Robbia (1400-82), capul renumitei familii de 
maiolicari şi sculptori florentini, a fost, fără îndoială, una din 
personalităţile cele mai semnificative ale Renaşterii. Educat 
probabil în atelierul lui Ghiberti”, tânărul artist a executat prima 
sa operă documentată de sculptură monumentală: cantoria în 
marmură” din domul S. Maria del Fiore, — una din cele două ca- 


! Abia împlinise 15 ani — continuă Vasari — când, împreună cu alți 
tineri sculptori, Luca a fost chemat la Rimini să lucreze în marmură 
câteva figuri şi ornamente pentru Sigismundo, fiul lui Pandolfo 
Malatesta, stăpânitorul acestui oraş“. 

2 În domeniul sculpturii, Luca şi-a format limbajul la lecţia lui 
Ghiberti; lecţie datorită căreia în întreaga sa operă se reflectă 
luminoasa fluiditate a ritmurilor liniare ghibertiene. 

3 Strana cântăreților, structura arhitectonică în care, lărgită, va fi plasa- 
tă şi orga. — Cele două cantorie, având fiecare dimensiunea de 3,48 m. 
pe 5,70 m., sunt expuse azi în Museo dell’Opera del Duomo, din Florența. 

Luca della Robbia: „Madona cu trandafiri“. 


podopere ale genului, împreună cu cea a lui Donatello. Dar în 
contrast cu dansul vioi al amoraşilor, putti, reprezentat de 
Donatello pe cantoria sa, Luca, „încadrându-şi basoreliefurile 
într-o senină arhitectură clasicizantă de tip brunelleschian, şi-a 
desfăşurat tema unui psalm al lui David, care cheamă la 
preamărirea Domnului, cu glasul copiilor şi cu sunetul 
instrumentelor liturgice“ (96). „Donatello, aplecat spre o 
frumuseţe aspră şi tumultuoasă; Luca, urmărind o sănătoasă 
eleganță şi o animaţie armonioasă, aşa cum se cuvine într-o 
biserică“ (92). 


! În grosimea limitată a plăcilor de marmură pe care sunt executate 
reliefurile, Luca a realizat o profunzime perspectivică ce îi permite să 
sugereze volumul plin, rotund al figurilor şi, în acelaşi timp, un plan 
care scoate cât mai mult în afară, care pune în evidenţă caracterizarea 

Aceastà capodoperà — ca sentiment si ca facturà - pune în 
planul doi celelalte sculpturi, în marmurà si bronz, ale lui Luca 
della Robbia. Nu pot fi omise însă cele cinci baroreliefuri în 
marmurà — din care emerg clar unele inflexiuni de gust gotic, — 
reprezentând Artele liberale (dintre acestea mai remarcabile 
fiind Dialectica şi Poezia) de-la baza Campanilei domului din 
Florenţa, în care se resimte influența lui Donatello şi Jacopo 
della Quercia. 


* 


Marea faimă de care s-a bucurat însă Luca della Robbia s-a 
datorat invenţiei unei tehnici artistice de un extraordinar succes, 
în timpul său şi în posteritate: teracota smălțuită, emailată şi 
policromă. 

În ideea de a da mulțimii cu mijloace financiare modeste 
posibilitatea de a se împărtăşi de bucuria artei, — deci dintr-o 
preocupare de ordin practic — artistul şi-a expus obiectul sculptat 
de ceramică la foc înalt, acoperindu-l cu o substanță vâscoasă, 
sticloasă, sculptura căpătând astfel strălucire şi rezistență. La 
început, sculptorul i-a dat o destinaţie pur şi simplu decorativă, 
dependentă de arhitectură. Mai târziu însă a conceput relieful 
ceramic independent de arhitectură, mobil, transportabil — ca un 
tablou. Tehnica aceasta — care până spre sfârşitul secolului al 
XVI-lea se va răspândi în toată Europa — a transformat teracota 
emailată într-un produs artistic nou, de sculptură tipică, 
originală; în timp ce arhitectura obține — prin aplicarea 
basoreliefurilor de ceramică smălțuită policromă pe faţada 
clădirilor — efecte de luminozitate şi de grație. — Lucrările 
familiei Della Robbia sunt de obicei în basso-relief; dar si în 
rondebosse, — ca grupul Bunavestire (din grupul S. Giovanni, 
Pistoia). 

Coloratura pe care Luca o aplică sculpturilor sale este cât se 
poate de sobră: albastrul ca fond, albul pentru figuri, galbenul şi 


în aparenţă realistă a unor detalii (de ex. gura deschisă a cântăreților, 
obrajii umflati ai copiilor care suflă în trompete, etc)“ (8). 

Luca della Robbia: „Bunavestire“ (Pistoia). 


verdele pentru ghirlandele şi alte ornamente de flori şi fructe: 
„un sistem decorativ pe care Luca l-a perfecționat sub raport 
tehnic, legând elementele plastice şi cromatice într-o sinteză de 
constantă calitate artistică“ (4). 


* 


Andrea della Robbia (1435-1528), nepotul si fiul adoptiv al 
lui Luca (totodatà continuatorul sàu), pe care l-a urmat 
îndeosebi în ornamentarea cu amorasi („putti“) a galeriei, 
porticului lung al Ospedale degli Innocenti din Florenta si cu 


! Luca della Robbia instaurează un nou tip de artizanat de nivel înalt 
care leagă intim modelele lui cu arta; piese pe care le reproduce, cu 
sau fără variante, în mai multe exemplare, la un preţ modic. Se 
răspândeşte în felul acesta şi în straturile sociale medii gustul pentru 
obiectul plastic cu caracter decorativ şi în celaşi timp, devotional. 

Andrea della Robbia: „Bunavestire“. 


celebrele medalioane cu figuri de copii de pe frontispiciul 
clădirii. Andrea nu foloseşte în operele lui decât culorile alb şi 
albastru. În acelaşi timp, lucrările sale se resimt şi de influența 
lui Verrocchio; ca urmare, Andrea manifestă o aplicaţie mai 
deschisă (dar şi mai superficială) pentru efecte picturale obţinute 
prin strălucirea accentuată a culorilor. Capodopera sa în absolut 
este Bunavestire, din muzeul sanctuarului La Verna’, urmată de 
Fecioara cu perna („Madonna del cuscino“ — Mus. Nazionale, 
Firenze). 

Artistul s-a servit de o mulțime de ucenici şi ajutoare, 
datorită cărora — dar mai ales urmaşilor săi — sculptura în 
teracotă emailată a devenit o producţie „industrializată“, cu 
caracteristici decorative convenţionale. 


! Într-o grotă din muntele La Verna — spune legenda — a primit 
stigmatele Sf. Francisc din Assisi (în 1214). În acest loc s-au 
construit, în 1348, o biserică şi o mânăstire, în care au fost adunate 
numeroase opere de artă din seria teracotelor smàltuite ale artiştilor 
membri ai familiei Della Robbia. 

* 


Andrea della Robbia a avut cinci copii, dintre care s-a 
remarcat Giovanni, autorul celui mai mare complex decorativ în 
teracotă smălțuită: friza de pe fațada clădirii Ospedale dei 
Ceppi, din Pistoia. 

Giovanni (1493-1527) are tendinţa spre o policromie 
stridentă şi un realism intens. „S-ar putea spune că marea friză, 
cu cele Şapte opere de caritate, este — în afara unei violenţe în 
colorit — o adevărată pictură: fizionomiile, gesturile, drapajele, 
totul este simțit cu un spirit mai putin decorativ şi liric, cât 
reprezentativ“ (92). 


Marea friză de Giovanni della Robbia (Pistoia). 


Verrocchio 


Fiul cărămidarului Michele Cioni, Andrea di Cione (1435— 
88) si-a luat numele de artist de la maestrul sàu Giuliano 
Verrocchi, în atelierul de orfevrărie al căruia a învățat meseria. 
„A fost în vremea sa, aurar, sculptor, gravor, pictor şi muzician; 
e adevărat însă că în sculptură şi în pictură a dat dovadă de o 
manieră putin cam aspră şi lipsită de căldură“ — apreciază 
Vasari caracterul multilateralului artist; continuând să ne 
informeze că, din lipsă de comenzi, „părăsind cu totul 
orfevrăria s-a apucat să lucreze în bronz câteva mici statui, 
care s-au bucurat de multe laude; după aceasta, căpătând 
îndrăzneală, a început să lucreze în marmură“ — Într-adevăr, 
Andrea a lăsat posterităţii opere de cel mai înalt nivel şi în 
pictură, si în orfevrărie, si în sculptură — atât în marmură cât şi 
în bronz. 

La 17 ani intră în serviciul familiei Medici, care l-a folosit 
în diferite activități, afirmându-se îndeosebi ca un foarte 
priceput sculptor. Şi-a deschis, nu peste mult timp, un atelier de 
pictură — cel mai mare, mai renumit din Florenţa acelor ani — 
prin care vor trece artiştii florentini cei mai mari, Botticelli, 
Perugino, Ghirlandaio, Leonardo da Vinci, Lorenzo di Credi... 

Faima genialului sculptor al grupului Iisus şi Toma necre- 
dinciosul (Orsanmichele), al lui David (Bargello) şi al statuii 
ecvestre a lui Bartolomeo Colleoni, îl va pune în umbră pe pic- 
torul şi sculptorul (în marmură şi ceramică) Andrea Verrocchio. 
Şi totuşi, pictorul este autorul unor opere cu totul remarcabile: 
Madona între doi Sfinţi — frescă (uşor degradată) în tabernacolul 
din Florenţa, Via del Campanile, în care surprinde mai întâi 
distincţia cadrului compozițional şi fermitatea privirii persona- 
jelor; Tobie şi cei trei Arhangheli (pictură pe lemn, Uffizi) — o 
compoziţie care încântă prin gratia atitudinii şi mişcării 

întregului tablou într-un colorit dominant de alb-verde; S. Moni- 
ca între surorile ordinului său (pe lemn, în S. Spirito, Florenţa), 
cu cinci scene din viața Sfintei; si Botezul lui Hristos (Uffizi), 
celebrul tablou în care tânărul Leonardo da Vinci a pictat înge- 
rul din stânga si (aproape) cu certitudine, luminosul peisaj din 
fundal; în timp ce Hristos si Botezătorul sunt pictați de Verrocchio 
sub influența formelor aspre ale picturii lui Pollaiolo. 

(De atributie incertă — desi în stilul lui Andrea — este tabloul 
pe lemn Pietà şi patru Sfinți (castelul Arundel, Anglia), cu 
chipurile personajelor pietrificate de durere — si, corpul lui 
Hristos „uscat si împietrit de rigor mortis este cadavrul cel mai 
neîndoielnic din întregul Quattrocento‘) (35). 


Verrocchio: „Sf. Toma si lisus Hristos“. 

Sculptorul Verrocchio este mai întâi autorul a două 
basoreliefuri, în teracotă policromată: Învierea şi Madona cu 
Copilul (ambele la Bargello), de o accentuată expresivitate 
dramatică prima, şi de o concretete realistă a doua. Sunt două 
opere de reținut în evoluția sculpturii renascentiste post- 
robbiane, de o bine marcată originalitate. 

În marmură, sculptorul a realizat 3 lucrări — la un cert nivel 
artistic de capodopere: Fecioara cu Pruncul (lucrare de atelier, 
dar cu intervenţia evidentă a maestrului) şi Moartea Francescăi 
Tornabuoni, — o scenă de un dinamism patetic, de un dramatism 
exasperat foarte rar în sculptura genului. — Cât despre celebra 
Doamna cu buchetelul de flori (Bargello) — „este poate primul 
caz în sculptura italiană în care un artist abordează extrem de 
dificila problemă de a reprezenta şi braţele şi mâinile unui 
model, desfăşurând bustul până la înălțimea gâtului“ (96). Dar 
în afara acestei excepționale 
dovezi de virtuozitate tehnică 
— este de remarcat nobilul 
clarobscur cu care artistul 
îndulceşte neregularitàtile tră- 
săturilor figurii şi cu care a 
modelat mâinile, cu o aseme- 
nea delicateţe încât criticii au 
bănuit aici intervenţia lui Leo- 
nardo“. 

-În fine,  orfevrul si 
sculptorul în bronz. 

Pentru panoul de argint al 
altarului din domul S. Maria 
del Fiore însumând 12 baso- 
reliefuri cu scene din viaţa Sf. 
loan Botezătorul, sculptate 
printre alții si de Michelozzo, 
Antonio del Pollaiolo, etc., 
Verrochio a executat panoul 


Verrochio: „David“. 

reprezentând decapitarea Sf. Ioan: o capodoperă de expresivitate 
realistă, dramatică, si de o minutiozitate unică în redarea 
elementelor decorative. Este opera reprezentativă a orfevrăriei 
toscane din secolul al XV-lea. 


* 


Opera cea mai reprezentativă a sculptorului (până la 
monumentul Colleoni) este grupul de bronz /isus si Toma 
Necredinciosul (Florenta, Orsanmichele). — ,,Operà care nu are 
precedente în ce priveşte grandoarea şi forța expresivă, 
subliniată de luminozitatea clarobscurală ce conferă solemnitate 
capului lui Hristos şi subliniază frumuseţea regulată a lui Toma“ 
(96). Pentru a accentua spaţiul arhitectonic al tabernacolului 
sculptorul a pus corpul lui Toma pe cornişa exterioară iar al lui 
Hristos în interiorul nişei şi la un nivel mai înalt; pe lângă 
aceasta, pentru a obține acelaşi rezultat artistul a renunțat la 
viziunea centrală quattrocentescă, imprimând o uşoară mişcare 
circulară ambelor figuri. — Tema operei este chiar dialogul, 
faptul psihologic şi afectiv a două persoane care se întâlnesc — şi 
totodată jocul psihologic al celor trei mâini. „Dar efectul este 
obținut — mai mult decât dintr-o descriere amănunțită a 
trăsăturilor psihosomatice — cu felul de a varia lumina în care 
figurile stau în această lumină“ (4). 

A doua binecunoscută operă în bronz a lui Verrocchio este 
David (Bargello). Aici, „restituirea pictorică a planurilor dă o 
nervoasă agilitate structurii corporale a tânărului şi îi redă figura 
într-o expresie naiv de semeatà, — foarte diferită de cea 
concentrată şi gânditoare a lui David de Donatello“ (96). Nu 
mai este tânărul erou al lui Donatello, ci un amabil paj de la 
curtea Medici... 

* 

În sfârşit, una din capodoperele supreme ale Renasterii: 
statuia ecvestrà a condotierului Bartolomeo Colleoni. ,,Poate cà 
în nici o altà operà a Renasterii constiinta virtutii de a actiona a 
omului nu a fost exprimată cu o mai mare energie decât cea 
sugerată de Colleoni şi Gattamelata, adevărate imagini în bronz 

a temperamentului autoritar si arogant al condotierilor“. Totuşi, 
cele două opere sunt profund diferite: „Rigorii aproape geo- 
metrice a schemei compozitive a monumentului Gattamelata, 
conceput pentru a fi văzut din flanc, se opune în Colleoni 
reprezentarea unui mers imperios şi viguros care proiectează 
spre înainte calul şi imprimă o torsiune figurii călărețului, astfel 
încât întregul grup permite o viziune, o privire din orice parte, 
ce pare aproape anticlasică“ (96). — In statuia lui Donatello, miş- 
carea măsurată a calului exprimă forța inflexibilă şi siguranţa de 
sine a călărețului; formele sunt compuse din planuri mari, silueta 
este ritmată şi clară. „În statuia lui Colleoni, dimpotrivă, atitu- 
dinea încordată a călărețului, mişcarea impetuoasă a calului, şi 
detaliile lucrate cam sec şi dur, vădesc tendinţa de a reda o ten- 
siune deosebită în mişcare, exagerată şi în căutare de efecte“ (1). 

Cu toată diferența dintre ele, aceste două reprezentări tipice 
ale condotierului Renaşterii, sunt monumentele ecvestre cele 
mai reprezentative şi mai maiestoase ale artei moderne (92). 


Verrochio: ,,Condotierul Colleoni”. 


. ACTURA 
Gentile da Fabriano 


Primele începuturi ale picturii Renaşterii italiene sunt legate 
încă, în 1500, de „goticul internațional“, reprezentat în aria 
cuprinsă între Siena-Orvieto-Perugia, în regiunea Umbria, unde, 
în 1370, s-a născut Gentile di Niccolò Massi (m. 1427), în 
orăşelul Fabriano, al cărui nume i-a fost atribuit. Şi-a început şi 
şi-a completat formaţia în tradiţia locală, cultivând un stil delicat 
şi înflorit (Michelangelo spunea că stilul său este tot atât de 
delicat, de dolce, ca însuşi prenumele lui), — „un stil de minia- 
turist îndrăgostit de culorile frumoase şi limpezi, de frumuseţea 
brocarturilor, a auriului, a florilor, un stil plin de simţ decorativ 
şi de dragostea de viață“ (92). 

Este, înaintea lui Piero della Francesca, „una dintre rarele 
personalități care a făcut legătura între principalele centre 
italiene“ (36). Traversează oraşele mai mari centro-septentri- 
onale, pictând pentru comitenti de cel mai înalt rang. La Ve- 
netia, în 1408, când era deja un artist renumit, pictează în Sala 
Marelui Consiliu din Palatul Dogilor. Bărălia navală între vene- 
fieni şi Otto II (lucrare pierdută) — operă abundând în elegantele 
ornamentale ale liniarismului gotic, si care a avut o importantà de- 
cisivă pentru dezvoltarea artei venetiene. La Roma, pictează fresce 
în catedrala Romei S. Giovanni in Laterano, (distruse), continuate 
de Pisanello. In somptuosul poliptic Încoronarea Fecioarei (Bre- 


! „Primele sale opere sunt de pus în legătură cu rafinata cultură 
pictorică şi miniaturistica franco-flamandă, pe care le-a putut 
cunoaşte în ambianța lombardă“ (96). — „Gentile da Fabriano este un 
pictor cult, deschis la toate experiențele, dar cu o luciditate aproape 
critică“ (4). 


156 OVIDIU DRIMBA 


Gentile de Fabriano: „Adoraţia Magilor“ (detaliu). 


ra) — „un lux profan şi seniorial, desi într-o temă sacră, pare a se 
transmite, din fondul de aur, figurilor delicate îmbrăcate în 
veşminte preţioase“. Polipticul Quaratesi (numele comitentului) 
— azi desmembrat în muzee europene şi americane) revelează 
agilitate grafică, eleganță fragilă, somptuozitate a arabescului; 
dar „gustul fundamental gotic suferă o ulterioară transformare: 
elegantele caligrafii tardo-gotice cedează unui desen mai calm, 
figurile îşi asumă un aspect mai monumental şi tind să se 
constituie într-un bloc mai grandios şi formalmente concis, 
naraţiunea episoadelor capătă un ton de intimitate familiară, 
foarte departe de fastuoasa bogăţie din Adorafia Magilor“ (96). 

Aceleaşi note caracteristice apar şi în lucrările de şevalet — 
Fuga în Egipt, Naşterea Domnului, Prezentarea în templu; 
calităţile acestora se vor regăsi în operele lui Masolino, chiar 
Angelico, „consolidate prin contacte cu pictura toscană şi mai 
ales sieneză, mai congenială gustului său ca cea florentină“. 

* 


În capodopera absolutà a artistului — si una din cele mai 
înalte capodopere italiene ale goticului international — în Ado- 
ratia Magilor datatà 1423 si pictatà pentru biserica S. Trinità, 
azi la Uffizi, fuzioneazà cele douà aspecte ale goticului interna- 
tional: arabescul liniar ce încadrează formele, foarte rafinat în 
conventionalismul lui, şi fascinanta atenţie acordată celor mai 
subtile detalii. Pictorul arată o cunoaştere a caracteristicilor fizi- 
onomice şi costumele îndepărtatelor popoare din Orient. „Pentru 
chiar această asimilare a evenimentului sacru cu splendida cere- 
monie cavalerească, opera este o foarte înaltă celebrare a idealu- 
rilor cavalereşti ale Evului Mediu, acum în declin, opera reflectă 
gustul pentru profuziunea aurului şi a ornamentelor, pentru 
detalii realiste si pentru delicatul clarobscur al imaginilor“ (96). 

Artistul a interpretat fidela povestire evanghelică cu 
sensibilitatea rafinată proprie culturii goticului târziu: în partea 
de sus a tabloului, un fabulos cortegiu de cai şi de curteni 
îmbrăcaţi cu luxul oriental se îndreaptă spre Ierusalim; dar 
jumătatea de jos a operei este diferită: este umila peşteră din 
Betleem, şi aici înşişi Magii veniţi din Orient recunosc o 
regalitate mai înaltă decât a lor. 

Capodopera lui Gentile „supraîncărcată de figuri ca o capelă 
gotică dar străbătută de un delicios suflu de entuziasm decorativ, 
a difuzat pentru ultima dată, până şi în arta monumentală, 
rafinamentele curtene, tonul romanesc şi delicat. Farmecul lui 
Gentile va opera încă multă vreme în Italia, mai cu seamă la 
Siena. „Pictura sa este ultimul exemplu, extrem de important, al 
goticului în Italia de la care nu au ştiut să se sustragă foarte 
numeroasele curente rămase imune de reînnoirea formală 
operată de Renaşterea florentină“ (96). — Peste numai 13 ani, se 
va naşte, tot în Toscana, primul dintre heralzii noii arte: 
Masolino da Panicale. 


„Adoraţia este o reafirmare spectacularà a poeticii „curtene“ cu toate 
temele şi motivele ei, o operă făcută pentru a fascina si măguli 
burghezia florentină puternică şi cultă“ (4). 


Masolino 


Spiritul toscan, respectiv florentin, s-a exprimat — mai bine, 
probabil, decât în sculptură sau în arta de a construi — în liniile 
desenului şi în culori. Leagănul picturii Renaşterii a fost 
Toscana — mai precis: Florenţa, centrul culturii italiene, în artă 
la fel ca în literatură şi în filosofia umanismului. 

Supremul maestru al acestei arte este natura. „Pictorii 
florentini sunt realisti întrucât cer totul de la natură, şi stilisti 
întrucât arhitecturează proaspătul şi uneori asprul material al 
obsrvatiei lor într-o înteleaptà armonie de acorduri si de 
expresii. Sobri şi precişi, realizează totuşi delicateţe şi eleganţă; 
anatomici şi sculpturali, exprimă adeseori o catifelată magie de 
femei şi de flori; ştiinţifici şi ponderati, au accente de exaltare 
mistică sau de plăcere păgână. Uneori, într-o perspectivă 
incorectă, cu linii ondulate şi nesigure, crează figura nemu- 
ritoare, găsesc în excesul naiv de detalii sau în sărăcia schemei, 
melodia care comunică cu infinitul“ (92). — Investigarea şi 
reprezentarea naturii: iată programul instinctiv al lui Masolino, 
Masaccio şi Paolo Uccello. 


* 


Masolino este primul dintre noii heralzi ai adevărului 
vizibil. 

Tommaso (diminutiv: Masolino) di Cristoforo Fini, de 
meserie ipsosar, s-a născut la Panicale (1382—c. 1440 sau 1447) 
si, înainte de a se forma în cercul cultural ghibertian, a fost 
elevul lui Gherardo Starnina, pictorul giottesc care a introdus la 
Florenţa stilul „gotic international“; stil în care se încadrează si 
arta lui Masolino — „dar în goticismul său, pictorul nu urmează 
tradiția idealistă florentino-sieneză din sec. XIV, ci, cu acorduri 
cromatice de un efect delicios, cu ritmuri liniare de extrem 

rafinament, el afirmă un nou 
sentiment al formei, o viziune 
obiectivă a realității“. (Cele două 
picturi de şevalet cu acelaşi 
subiect Madonna şi Copilul, din 
Bremen şi Miinchen, sunt de un 
delicios gust gotic). „Dar stilul 
său se va modifica în bună parte 
prin contactul cu Masaccio, de la 
care a învățat noile concepții de 
spațiu şi lumină“ (96). 

În acest spirit pictează fres- 
cele din Baptisteriul din Casti- 
glione Olona (lângă Milano) care 
îl consacră ca precursorul noii 
picturi pe care o concepe ca „artă 
de sinceritate şi de observaţie“. 
Aceste lucrări executate spre 
sfârşitul vieţii pot fi considerate 
capodoperele sale, „care dau mă- 
sura întreagă a calităților sale de 
colorist şi narator, recompunând 
toate motivele foarte personalei 
şi încântătoarei sale poetici“. În 
Botezul lui Hristos „apar fru- 
moase nuduri musculoase şi 
precise, cum nu se mai văzuseră 
niciodată în pictură“. În Banchetul lui Irod, arhitecturile nu mai 
sunt sumare şi schematice, ca în frescele lui Giotto, ci în 
dispoziția armonioasă a coloanelor, reprezentând fidel piaţa unui 
oraş, populat cu personaje din timpul său, „apar portice şi logii, 
cu perspectiva lor superbă şi exactă“. lar în S. Petru vindecă pe 
Tabita (din capela Brancacci) pictorul ,,sondeazà masa 
personajelor, le încadrează în spaţii arhitectonice urbane şi, la 
fel ca Masaccio în Adoratia, introduce personaje în costum 
modern“ (4). — Masolino reprezintă fidel o piață a unui oraş, cu 


Masolino: „Adam şi Eva“. 

case simple si crenelate, populatà cu personaje din timpul sàu. 
„Pictorul este ataşat de siluetele la modă, de eleganța 
costumului, de graţie, — dar nu exclude interesul precis pentru 
lumina care modelează, şi îi place să ritmeze spațiul prin 
perspectivă“ (36). 


* 


Colaborarea cu Masaccio (amândoi erau din S. Giovanni 
Valdarno), mai tànàr cu 18 ani — ceea ce a dus la presupunerea 
că ar fi fost elevul lui — datează din 1424, când Masolino 
începuse singur frescele (Legenda Sf. Petru) din S. Maria del 
Carmine (capela Brancacci), continuate de Masaccio (mort la 27 
de ani) şi terminată de Filippino Lippi". În colaborare cu 
Masaccio a executat aici frescele Botezul neofitilor, Predica şi, 
pe peretele din dreapta, imensa Vindecarea schilodului (6 m. pe 
2,55 m.) şi în Păcatul originar, nudurile Adam şi Eva, — cel mai 
frumos nud feminin din întreaga (probabil) pictură a Renaşterii 
italiene. — „In Păcatul originar, Masolino enunță propria-i 
poetică: frumosul natural nu este răspândit în mod indiscriminat 
în lucruri, ci îşi are propria expresie supremă în persoana umană 
în forma pe care i-a dat-o Dumnezeu, adică în forma pe care o 
avea înainte de păcatul originar“ (4). 

(In afară de Capela Brancacci, critica recentă atribuie 
colaborării celor doi pictori frescele S. Caterina şi S. Ambrogio, 
şi Răstignirea, în biserica S. Clemente din Roma). 


! „În toată această lucrare personajele au măreție în ținută, frumuseţe 
şi unitate în colorit, iar desenul are forță si relief‘ — apreciază 
Vasari. „Capetele personajelor sale sunt şi ele mult mai frumoase 
decât cele făcute de înaintasi... iar draperiile cad, uşoare, în falduri 
frumoase“. 


Masaccio 


A fost considerat de florentini inițiatorul şi maestrul picturii 
Renaşterii. „El a inventat pictura. În capela întunecoasă decorată 
de Masaccio au venit să înveţe Rafael, Leonardo da Vinci, 
Signorelli, Michelangelo“ (133). „Moştenitor al tradiţiei lui 
Giotto, a fost adevăratul strămoş al lui Michelangelo; majo- 
ritatea artiştilor florentini din secolul al XV-lea au suferit 
influenţa lui“ (93). 

Tommaso, supranumit Massacio! fiul notarului Ser Giovanni 
di Simone din Valdarno, s-a născut în 1401 (m. 1428). A fost 
dat să înveţe meseria în atelierul pictorului florentin Gherardo 
(meşter modest, dar care a avut o contribuţie importantă la 
introducerea stilului „internațional“ la Florența), iar apoi, în 
atelierul lui Masolino. La 21 de ani a fost primit în breasla 
doctorilor si spiterilor (din care făceau parte şi pictorii). Prima 


“sa lucrare cunoscută este tabloul în tempera S. Anna, Madonna 


şi Hristos (Uffizi), în care este evidentă, mai mult ca în oricare 
altă lucrare, influenţa maestrului său Masolino. După câteva 
fresce executate în biserica San Clemente (Roma), într-o capelă 
din S. Maria Maggiore „a pictat într-un singur tablou patru 
sfinți atât de bine încât par să fie adevăraţi“ — ne informează 
Vasari; apoi, portretul papei Mastino — „pe care Michelangelo, 
cu care împreună priveam această operă, a lăudat-o mult“. — În 
acelaşi timp Pisanello şi Gentile da Fabriano, care lucrau în bise- 


— 


„În loc de Tommaso, cum îl chema, toată lumea i-a spus Masaccio" — 
lămureşte Vasari sufixul peiorativ — accio, nu fiindcă ar fi fost un om 
rău, căci era însăşi bunătatea întruchipatà, ci pentru marea lui 
nepăsare; căci era un om tare ciudat, umblând mai mult cu capul 
prin nori". 

Masaccio: „Tributul“. 


rica S. Giovanni in Laterano, i-au dat sà execute aici câteva 
fresce!. 

Tot în 1425, Masaccio a primit o comandă pentru o lucrare 
monumentală (mai târziu distrusă) în care pictorul a creat pentru 
prima dată un portret de grup, în care figurau şi câţiva cetăţeni 
iluştri ai Florenței. — În anul următor a executat un tablou de 
altar, tempera pe lemn, pentru biserica S. Maria del Carmine din 
Pisa (fractionat, în sec. XVIII, în piese aflate azi în muzee din 
Londra, Neapole, Pisa, Viena). În predela? acestui tablou 


! „Asemenea portrete de grup mai încercaseră să facă şi pictorii din 
Trecento (Ambrogio Lorenzetti, de pildă), dar numai Masaccio a fost 
primul care a ştiut sà dea acestor câtorva portrete viață si 
verosimilitate“ (80). 

? Baza pictată sau sculptată, sub rama inferioară a unui poliptic sau a 
unei icoane de altar, şi împărțită de obicei în mai multe secţiuni (2- 
7), mici picturi cu un conţinut într-un fel aderent la subiectul sacru al 
tabloului de de-asupra (58). 

pictoral a zugrăvit „istorii“, mici scene biblice cu multe 
personaje şi subiecte. 

În chiar această primă perioadă a altarului din Pisa — deci 
înaintea vârstei de 25 de ani — au început să se configureze 
trăsăturile definitorii ale artei lui Masaccio, pe care le vom 
regăsi apoi în întreaga sa operă de mai târziu (din nefericire, 
încheiată peste numai doi ani). — În pictura lui Masaccio „figu- 
rile sunt în aşa fel plasate în spațiu încât ele ajută la punerea în 
valoare a caracterului lor tridimensional. Compozițiile sunt clare 
şi neîncărcate, iar peisajele şi arhitectura nu abat atenția de la 
acţiunea principală, ci îi servesc doar ca fundal. Lui Masaccio îi 
plăcea să redea figurile şi obiectele în diferite poziţii şi 
racursiuri, ceea ce îl ajuta şi mai mult să sugereze caracterul 
tridimensional al spaţiului (...). Toate acestea conferă compo- 
zitiilor sale mai mult volum decât întâlnim în lucrările prede- 
cesorilor săi. Concepţia înaltă despre personalitatea umană, 
compoziţiile clare din punct de vedere al redării spatialitàtii, 
eclerajul minuţios elaborat cu umbre ce cad, figurile expresive 
sub raport plastic, cu volume accentuate, fac din altarul din Pisa 
un fel de manifest sui generis al picturii renascentiste timpurii. 
În felul acesta au fost puse bazele realismului renascentist“ (80). 


* 


Un adevàrat manifest al noii arte, al realismului renascentist 
este impresionanta capodoperă a tânărului de 26 de ani din S. 
Maria Novella, uriaşa frescă Sf. Treime (6,67 m. pe 3,17 m.), în 
care genialul artist trage concluziile — în modul cel mai evident 
si mai sugestiv — teoriei perspectiviste a lui Brunelleschi, creànd 
o impresionantă adâncime scenei si umanizànd la maximum 
subiectul si compozitia respectivà: în partea inferioarà a frescei, 
în afara cadrului sacru al subiectului, sunt reprezentate portre- 
tele comanditarilor, remarcabile ca veracitate si expresivitate. O 
noutate, mai întài sub raportul iconografiei: în grandioasa nisà, 
lângă Sf. loan — al patrulea personaj — este înfăţişată Sfânta 
Treime: lisus răstignit pe cruce, Maica Domnului şi una din 
extrem de rarele reprezentări ale lui Dumnezeu-Tatăl în întreaga 

picturà a Renasterii (unica binecunoscutà, poate, este cea a lui 
Michelangelo din scena Creafiunii, de pe plafonul Sixtinei)!. 

Capodopera în absolut a lui Masaccio, testamentul său 
artistic care însumează toate calităţile artei lui este ansamblul de 
8 fresce din Capela Brancacci”, a bisericii florentine S. Maria 
del Carmine. Capela (de 6,95 m. pe 5, 38 m.) a cărei pictură 
fusese începută de Masolino cu doi ani în urmă, nu era o simplă 
capelă particulară, ci avea să joace un rol în viaţa socială a 
Florenței. (Aici se afla, bunăoară, renumita icoană din sec. XIII 
Madonna del Popolo, vechi obiect de venerație a populaţiei 
oraşului; în fața acestei icoane erau atârnate trofeele de război 
ale florentinilor). 

Tânărul Masaccio — acum recunoscut ca un pictor de primă 
mărime şi centrul magnetic al oraşului deşi avea numai 25 de 
ani — este chemat să continue pictura capelei. Aici va picta 8 
fresce — de dimensiuni diferite- având ca temă (cu excepţia 
celor reprezentând Păcatul originar şi Izgonirea din Rai, în care 
artistul se exprimă cu un laconism extrem), glorificarea 
apostolului Petru ca luptător pentru credință, ca făcător de 
minuni şi ca prieten generos al săracilor. — Dintre aceste 8 fresce 
principala şi cea mai celebră este cea reprezentând Tributul. Din 
punct de vedere al narațiunii evanghelice în această frescă se 
succed trei timpi: la intrarea grupului de apostoli în Cafarnanm, 


! Comitentii îngenunchiati sunt reprezentați la aceeaşi scară metrică la 
fel ca celelalte figuri. Este pentru prima dată când se acordă atâta 
importanță unor portrete de personaje reale plasate într-o pictură 
„acră (Chiar dacă aceste portrete sunt plasate în afara spaţiului sacru). 

? Bogat negustor florentin, fost ambsador al Florenței la Cairo. 
Apartinànd partidului ostil lui Cosimo de Medici, a fost închis (în 
1435) timp de 10 ani; pentru ca în 1458 să fie din nou declarat rebel 
şi să i se confişte întreaga avere. Pictura capelei o comandase însă pe 
„când se afla la zenitul carierii politice. 

3 „Prin imaginea Evei izgonită împreună cu Adam din Paradis, 
Masaccio a creat, față de paradisiaca pictură a lui Beato Angelico, 
chipul uman neidealizat, în disperarea tragică, exprimată cu mijloace 
asemănătoare celor ale lui Dante“ (26). 

Masaccio: „Sf. Petru vindecă un bolnav“. 


vameşul, îi cere lui Hristos să plătească taxa de intrare în oraş; 
acesta îl trimite pe Petru să ia dinarul din gura peştelui; Petru îi 
dă moneda vameşului. „În reprezentare, cei trei timpi se leagă 
între ei, şi lungimile timpului sunt exprimate în măsuri de 
spaţiu. E clar cà Masaccio nu vrea succesiune, ci simultaneitate““ 
(4). 

Ca orice subiect biblic, si cel din 7ributul ar putea fi 
interpretat în mod simbolic. Dar simbolul — mijloc la care atât 


166 OVIDIU DRIMBA 


de des recurgeau pictorii Trecento-ului — nu-l interesează pe 
Masaccio; „îl interesează idea — şi aceasta nu se comunică prin 
simboluri, ci prin forme foarte clare“ exprimate de pictor. 
Pentru Masaccio, subiectul acestei fresce, miracolul, este „faptul 
istoric prin excelență, pentru că este un fapt omenesc care 
îndeplineşte o hotărâre divină; faptul istoric, cu o semnificaţie 
morală certă şi explicită“ (4). 

O caracteristică substanțială, de primă importanță, este 


faptul că pictorul renunță la o descriere amănunțită, limitân- 


du-se la esențial — si prin aceasta, el urmează exemplul lui 
Giotto. „Dar Giotto preamărea în figurile sale iubirea, 
umanitatea, cucernicia; oamenii lui Masaccio însă, au o vizibilă 
demnitate umană, au conştiinţa propriei valori, cu stăpânirea de 
sine a unor eroi şi cu calmul unor înţelepţi“ (1). © 


* 


„Masaccio poate fi numărat printre cei dintâi care, în cea 
mai mare măsură, au eliberat arta de întepenealà, de 
stângăciile şi greşelile care o copleseau; tot el a fost primul 
care le-a dat personajelor lui o ţinută frumoasă, mişcare, 
noblețe şi vioiciune, precum şi un oarecare relief, apropiat, într- 
adevăr, de cel firesc; lucruri pe care, până la el, nu le mai 
făcuse nici un pictor“ (Vasari). 

„În mai putin de 10 ani, Masaccio face o revoluţie în 
pictură, care nu are precedent decât în Giotto“ — cu care 
Masaccio are în comun câteva caracteristici esențiale’. Peisajul, 
de pildà, — càruia Masaccio nu îi dà atentie în întreaga sa operà: 
fapt pe care Leonardo îl dezaprobă şi i-l reproşează cu hotărâre, 
— este stâncos, arid, insignifiant, la fel ca peisajul lui Giotto: 
„deşert, fără lumină şi fără culori: toată lumina se concentrează 


„În ce îl priveşte pe Masaccio, pentru a exprima un creştinism stoic, 
constând din austeritate, echilibru şi stăpânire de sine, el regăseşte 
accentul maiestos al lui Giotto. Respinge ornamentele superflue ale 
arabescului şi neglijează în mod deliberat accidentele fenomenelor 
sau modulatiile luminii“ (48). 

Masaccio: „Sf. Petru împarte pomeni“. 


asupra figurilor, compenetrează masele plastice, le dă forță de 
„plin“, într-un spaţiu gol“ (4). — Ca toți florentinii, Masaccio 
subordonează formei culoarea; cu ajutorul culorii el punea în 
evidență plasticitatea volumelor (pictorul avea un gust pronunţat 
al volumelor). „La baza picturii lui Masaccio stă un colorit 
puternic saturat. Dar cel mai însemnat mijloc de expresie a lui 
Masaccio a fost, totuşi, un accentuat clarobscur“ (58). 

În ansamblul întregii opere a lui Masaccio, „datele 
revoluţiei sale sunt: noul simț al spațiului, viguros definit după 
legile perspectivei ştiinţifice; incidenţa luminii care, pornind de 
la o sursă bine definită, determină — cu ajutorul umbrelor — 
relieful corpurilor; intensitatea emotivà — de altfel, reținută, 
moderată, — a expresiei şi gesturile personajelor (Răstignirea, — 
Napoli, Capodimonte); noua interpretare a povestirii biblice, 
adusă în realitatea momentului (Adoratia Magilor, Berlin) şi 
interpretate de puţine. personaje, în atitudini esenţiale, cu gustul 
descriptiv şi divagant al naraţiunii feerice ale goticului târziu“ 
(58). — În felul acesta, „în epoca de plină înflorire a stilului 
gingaş, delicat al lui Lorenzo Monaco şi Gentile da Fabriano, 
tânărul Masaccio inaugurează, într-un mod cu totul neaşteptat, o 

Masaccio: „Izgonirea din Paradis“. 


pictură nouă, viguroasă, ostilă 
delicatetilor si gratiilor artei 
gotice“ (36). 


x 


Influența lui Masaccio — 
în epocă şi ulterior — a fost 
considerabilă. A consemnat-o, 
pentru întâia dată, în secolul 
al XVI-lea, în mod explicit, 
Vasari: 

„Cei mai pretuiti 
sculptori si pictori care au 
trăit după el şi au venit în 
această capelă, ca să studieze 
şi să deprindă cât mai bine 
meşteşugul, au ajuns maeştri 
de seamă, stăpâni pe arta lor, 
— cum au fost Beato Angelico, 
Filippo si Filippino Lippi, 
Andrea del Castagno, Verroc- 
chio, Domenico Ghirlandaio, 
Sandro Botticelli, Leonardo 
da Vinci, Perugino, dumne- 
zeiescul Michelangelo 
Buonarroti, însusi Rafael din 
Urbino — a cărui frumoasă 
manieră îşi are începuturile 
tot aici, — Andrea del Sarto, 
lacopo da Pontano [...]. Toti 
aceştia n-au şovăit să vină în 


această capelă, pentru ca, Studiind personajele lui Masaccio, 
să-şi însuşească de la el învăţăturile şi canoanele măiestriei“. 


Beato Angelico 


„Fra Giovanni a fost un om simplu şi plin de cucernicie în 
toate faptele sale. A ţinut atât de mult la cei sărmani încât 
socotesc că sufletul său se află în ceruri. S-a îndeletnicit numai 
cu pictura şi n-a voit să lucreze nimic altceva decât sfinţi. Spun 
unii că n-ar fi pus niciodată mâna pe pensulă înainte de a-şi fi 
făcut rugăciunea. Nu picta nici un Crist răstignit fără ca 
lacrimile să-i scalde obrajii...“ (Vasari). — Spiritul picturii lui 
Beato Angelico se regăseşte întocmai în cuvintele biografului. 

Beato Angelico: „Coborârea de pe cruce“. 

Guido di Pietro (1400-55) s-a născut în regiunea Mugello, 
„Grădina Toscanei“, leagănul familiei Medici şi ţinutul în care 
s-a născut Giotto. Intrat novice, împreună cu un frate al său, în 
mânăstirea dominicană din Fiesole — pitoreasca şi faimoasa 
colină de la marginea Florenței — şi-a luat, călugărindu-se, 
numele de Fra Giovanni da Fiesole. Un timp a fost şi în 
mânăstirile din Cortona şi Foligno, iar în 1436 trece în 
mânăstirea S. Marco. Mai târziu, în 1449, va fi pentru trei ani 
starețul acestei mânăstiri din Florenţa. A început pictura ca 
miniaturist. La formaţia sa au contribut experienţele goticului 
târziu ale lui Lorenzo Monaco — de care e mai aproape prin 
delicatetea culorilor şi o candoare care nu exclude pretiozitatea 
(36) — şi Gentile da Fabriano, precum şi influenţa şcolii de 
miniaturişti de la mânăstirea S. Maria degli Angeli; dar în 
curând, pe la vârsta de 30 de ani, la aceste influente se va 
adăoga în primul rând influența lui Masaccio, — ale cărui 
concepţii plastice şi spaţiale le va transpune genial în termeni de 
lumină şi culoare (58). 

În liniştea mânăstirii San Marco, Fra Giovanni va dota acest 
lăcaş — templul operei sale, precum Scuola di S. Rocco pentru 
Tintoretto şi Sixtina pentru Michelangelo — cu 43 de fresce în 
chiliile mânăstirii şi numeroase icoane de altar de un prestigiu şi 
o valoare artistică supremă: în al patrulea deceniu al acestui 
secol Fra Giovanni va fi deja recunoscut ca cel mai mare pictor 
florentin. În pictura sa, arta religioasă îşi găseşte exprimarea cea 
mai suavă şi mai sinceră, în formele şi schemele constructive ale 
tradiţiei gotice. „Cu formaţia sa inițială şi o experimentată mână 
de miniaturist, Fra Giovanni îşi aureolează cu nimburi de aur 
figurile serafice ale sfinţilor săi, revărsând peste veşmintele lor 
culorile răsăritului de soare şi ale curcubeului“. Pictorul mai 


i 


„Fra Angelico, care l-a studiat pe Masaccio, a tras folos din acest fapt 
pentru a expurga pictura religioasă de orice seducţie senzuală si să 
dea imaginilor, de altminteri atât de gingaşe, o putere de fascinatie 
mai rațională, fondată pe proporţiile formelor, pe organizarea 
viziunii, pe o compoziţie statică şi bine gândită“ (74). 

trăieşte încă marele vis de iubire sacră a Evului Mediu si 
gingăşia viziunii sale impregnează cu o caldă şi delicată 
umanitate reprezentările aceloraşi teme tradiționale — Buna- 
vestirea, Naşterea Domnului, Răstignirea, Învierea, Încoro- 
narea Fecioarei, Judecata de Apoi... „Trupurile personajelor lui, 
deşi păcătuiesc printr-o inconsistentà anatomică, suràd cu o 
grație diafană de fericite umbre“. Giuvaerurile şi aurul risipit 
aici, pun în operele lui un reflex al splendorilor Paradisului. 
„Nici un alt artist nu a mers mai departe în explorarea grădinilor 
fermecate ale inocentei şi ale credinței“ (92). 


* 


Chemat la Roma în 1446 de către umanistul papà Eugenio 
VI pentru a picta „Capela Nicolina“, capela papei Niccolò V de 
la Vatican, Fra Giovanni da Fiesole pleacă însoțit de mai multe 
ajutoare, printre care şi Benozzo Gozzoli. Aici pictează fresce 
cu scene din Viaţa Sfinților Ştefan şi Laurenziu — „în care 
narațiunea atinge o senină epicitate în calma desfăşurare a 
acţiunii încadrate într-o arhitectură sobră clasicizantă“ (58). În 
anul următor pictează Tripticul din Cortona (Madona, Copilul şi 
patru Sfinţi), cu predela însumând 6 scene, — oraşul în al cărui 


Beato Angelico: „Bunavestire“. 

dom a pictat, timp de 3 ani, bolta capelei S. Brizio, una din 
scene cu mult-admiratul Cor al Profeţilor. 

În pictura de sevalet, celebru este tripticul Judecata de Apoi 
(Roma, Gall. Naz.) — în a căror scene ale Infernului artistul îşi 
demonstrează incapacitatea de a exprima violenta si drama, 
precum şi Tripticul din Perugia, actualmente desmenbrat, — şi 
Tripticul Sf. Petru martir (Muzeul S. Marco), de asemenea, 
icoane de altar individuale: Madona cu Copilul, în numeroase 
versiuni, răspândite în muzeele din Parma şi Berlin, Basel şi 
Frankfurt, Leningrad şi Washington; cu aceeaşi temă, splendidul 
în sobrietatea lui: Tabernacolo dei Linaioli (breasla tesàtorilor 
de in), cu scenele din cele 3 mici panouri ale predelei; iar cu 
tema Bunavestire — aşa-numita Pala di Cortona, în care crează 
un model iconografic pe care îl va repeta el însuşi în Pala di 
Prado, Pala di Montecarlo, sau în binecunoscuta frescă din 
Muzeul S. Marco. — În fine, faimoasa icoană de altar Pala di 
Santa Trinità), reprezentând Coborârea de pe cruce, capo- 
dopera în absolut a artistului!. În total 68 de picturi pe lemn şi 


43 de fresce pictate în chiliile mânăstirii S. Marco. Iar în Sala 


Capitulară, monumentala Răstignire (de 9,50 m. pe 5,50 m.), 
concepută şi realizată într-un spirit care rămâne cel din 
anteriorul secol Trecento şi, în care se exprimă pentru ultima 
dată seninătatea monastică şi „pateticul gotic“. — Remarcabile în 
mod deosebit, frescele: Noli me tangere, Încoronarea Fecioarei, 
— una din capodoperele mânăstirii, — grandioasa S. Domenico 
adorând Crucifixul (şi ca dimensiuni: 3,90 m pe 2 m.). Sau 
Schimbarea la faţă, în care pictorul „atinge cel mai înalt grad de 


! „Acesta este primul tablou de mai mari dimensiuni (1,85 m. pe 1,76 


înalt) pe care Angelico l-a executat luând ca temă un eveniment 
istoric. Pictorul are, în mod clar, scopul de a demonstra că o scenă 
religioasă, al cărei fapt nu poate avea decât o valoare alegorică, diferă 
de o scenă de istorie profană, al cărei fapt este prin însăşi definiție 
demonstrativ. Artistul vrea să realizeze o unitate absolută între conti- 
nutul religios şi formele naturale. Rezultatul — poate involuntar — este 
creația unui mit clasico-creştin a cărui înaltă valoare poetică nu are 
comparaţie în nici o operă literară umanistă“ (5). 

spiritualitate: figura lui Hristos devine o masă corporală de 
lumină, cu adevărat transfigurată în realitatea sa umană şi 
divină“ (96) . 


* 


„Într-o vreme când misticismul medieval se pregătea să 
cedeze în fata unei concepţii realiste şi laice a vieţii şi artei, 
Angelico vede în pictură o armă a lui Dumnezeu şi a ordinului 
dominicanilor* — care l-au învăţat că propaganda religioasă este 
singurul scop îngăduit al artei. „El putea accepta ideile umaniste 
privind o organizare geometrică a spaţiului, dar numai în măsura 
în care în cercetările contemporanilor relative la problemele 
perspectivei el recunoştea un mijloc potrivit pentru a-şi exprima 
mesajul de glorificare a lui Dumnezeu“. Dar contactul cu marii 
inovatori ai arhitecturii şi sculpturii renascentiste, de la Ghiberti, 
Brunelleschi, Donatello, la eleganța rafinată a picturii lui Ma- 
solino şi la noile exigente de ordine si spirit constructiv impuse 
de Masaccio, — „toată profunda revoluţie petrecută în arta flo- 
rentină la începutul secolului al XV-lea, este trecută de Angelico 
prin filtrul unei fervide religiozitàti care a ştiut găsi în splen- 
doarea culorilor inundate de lumină mijlocul de a se exprima cu 
o candidă şi totuşi foarte expertă eficacitate“ (96). 

Beato Angelico a fost „ultimul pictor mistic şi primul 
moştenitor al lui Masaccio“; era văzut de contemporani mai 
mult ca mistic decât ca pictor — şi mai mult ca un pictor al 
Evului Mediu decât al Renaşterii (18). Un pictor, fără îndoială, 
profund religios: legenda spune că picta în genunchi. Dar el face 
încercarea conştientă de a pune bazele unei forme moderne de 


! Un loc aparte în ansamblul operei lui Beato Angelico — şi, probabil, 
unic în genul său în întreaga pictură a Renaşterii — îl reprezintă cele 
35 de mici panouri (fiecare de 37 cm. pe 38,5 cm.) de pe Armadio 
degli Argenti — „Dulapul cu argintăria“, cum erau numite ex-voto- 
urile cele mai de preţ, ofrandele de recunoştinţă în urma unei 
făgăduinţe realizate. Este un ciclu, de o excepțională graţie, de scene 
din viaţa lui Hristos. 

„artă sacră“ pe un ton fundamental mistic, dar de o deschidere 
renascentistă (58). Profund religios, el a înțeles însă că lumea 
laică poate — prin experienţa artei — să fie ajutată să înțeleagă 
mai bine şi într-un mod religios această experiență. Fra 
Giovanni da Fiesole, prea-cuviosul Beato Angelico a fost printre 
primii pictori ai secolului care „a înțeles enorma importanță a 
noilor curente artistice — şi nu le-a combătut, chiar dacă a intuit 
în ele o tendință de totală secularizare a artei; ci a încercat să 
încadreze arta, arta sa, pictura, în doctrina oficială a Bisericii şi 
în sistemul filosofic al lui Toma din Aquino“. — În ce priveşte 
tendinţele epcii, atmosfera culturală şi intelectuală laică, artistul 
„a intuit în cultura umanistă un vag indiciu de păgânism; dar nu- 
1 combate, ci preferă să demonstreze că, pentru cei cu intelectul 
limpede şi cu inimile curate, şi cultura umanistă poate fi adusă 
la glorificarea lui Dumnezeu“ (4). 


* 


Exaltat de critica secolului al XIX-lea ca pictor „mistic“ — 
când în cultura literară şi artistică a Prerafaelismului au fost 
descoperiți pictorii italieni „primitivi“, Fra Angelico a apărut 
drept cel mai faimos exemplu al unei arte pure, născute din 
puritatea inimii. Gingăşia şi graţia stilului său au stimulat şcoala 
lui Perugino — a cărui artă este, într-un fel, un ultim ecou al artei 
pioase a lui Fra Angelico (36). 

În amintirea vieţii sale exemplare — despre care Vasari a 
vorbit cel dintâi — marea admirație generală i-a atribuit, drept 
supranume, demnitatea celestà de Fericit — Beato — care pictează 
viziuni cereşti, angelice, cu îngeri de o frumuseţe neegalată în 
întreaga pictură a Renaşterii (o demnitate de natură religioasă pe 
care Biserica nu a convalidat-o niciodată printr-un proces 
ecleziastic). 

În operele executate la mânăstirea S. Marco, Angelico „este 
despuiat, gol de orice interes lumesc şi caută o realitate imediată 
între om şi Dumnezeu, fără ca aspectul fizic al lucrurilor 
naturale, din natură, să îi servească drept intermediar“. În fres- 
cele pictate în chilii peisajul nu mai apare (sau apare cel mult sub 

Fra Angelico: „Madona pe tron“. 


forme aluzive), — acestea revelând o mare rigoare ascetică. În 
tablouri, peisajele şi arhitecturile sunt perfect construite în 
perspectivă — ca în capodopera Coborâre de pe cruce. — „Dar 
marele traseu istoric al picturii lui Angelico se termină cu 
grandioasa afirmaţie umanistă a frescelor sale din Capela 
Nicolina (Vatican). Aici istoria este şi pentru artist baza 
conştiinţei si a vieții morale, adică un mijloc de a atinge 
mânăstirea“ (5). 

Opera sa — „rugăciune pictată“, cum a fost definită, — cu 
teme şi subiecte exclusiv religioase, a fost interpretată ca fiind 
antiteza lui Masaccio; iar pictura sa — indiferentă la noutăţile 
renascentiste. In realitate, opera tinde spre o transcendentalizare 

a artei, iar artistul aderă, în fond, la cultura perspectivică 
umanistă!. Dar înțelegând arta ca o formă de ascetism modern, 
care poate (şi trebuie — conform imperativului prozelitism 
predicat de dominicani) să ajute experienţa, credinţa religioasă a 
laicului, Fra Giovanni da Fiesole „refuză plasticismul trupurilor 
şi raționalitatea constructivă a lui Masaccio, înţelese ca exaltare 
a omului, şi în schimb pune în relief o frumuseţe ideală, de 
oameni şi de lucruri, o frumuseţe imersă într-o lume diafană, 
care îşi asumă semnificaţie de transcendenţă“ (58). 

În acest sens, nimic mai fascinant şi mai sugestiv decât 
cromatismul serafic al picturii lui Angelico. „Culorile lui sunt 
un dar al luminii, care se servesc de corpuri (ca muzica de 
instrumente) pentru a transforma în epifanie terestră sărbătoarea 
sa invizibilă, ierarhia culorilor culminând în semnul aurului 
(91). 


* 


Beato Angelico a murit, în 1455, la Roma, si a fost 
înmormîntat în biserica Ordinului Dominican Santa Maria della 
Minerva. Epitaful i l-a compus ilustrul umanist Lorenzo Valla: 
„Pentru unele opere voi supraviețui pe pământ; pentru altele — 
în cer“. 


— 


„Beato Angelico substituie perspectivei şi clarobscurului renascentist 
— cu bază matematică şi cantitativă, având ca centru de greutate 
rațiunea umană — mai degrabă valoarea calitativă a luminii, preferată 
şi iubită de estetica şi metafizica medievală, şi considerată fiind 
emanatie cerească, divină: până la a ajunge nu la „vederea“ obiectivă, 
ci la „viziunea“ luminoasă care o sublimează şi recuperează 
originalul aspect edenic al lumii“ (18). 


Benozzo Gozzoli 


„Se poate spune că Italia nu are un pictor-narator atât de 
sărbătoresc, de proaspăt, de bogat şi de ingenuu. Un artist care, 
pictându-şi visele, a dat cadrul cel mai grațios, mai tineresc, mai 
adevărat al vieţii italiene“ (92). 

Pictorul florentin Benozzo di Lese di Sandro (1420-97), 
rămas în istoria artei cu numele Gozzoli, şi-a făcut la început 
ucenicia de giuvaergiu: sărbătoreştile sale fresce decorative 
pline de graţie îşi au îndepărtata origine în această ucenicie. Ca 
ucenic orfevru, a lucrat cu Ghiberti la prima poartă a Baptis- 
teriului din Florența; ca pictor, a fost ajutorul lui Beato 
Angelico, pe care l-a însoțit la Roma, colaborând cu el la deco- 
rarea Capelei Nicoline de la Vatican. Reputatiei sale de pictor 
de frescă i se datorează chemarea de a decora capela familiei 
Medici — cu binecunoscuta, celebra Călătorie a Magilor, — 
precum şi biserica S. Agostino din San Gimignano: cele două 
ansambluri picturale cărora Benozzo le datorează faima şi care 
îl definesc integral. 

Aceste mari cicluri de fresce arată totodată că pictorul „a 
învăţat tehnica marilor inovatori florentini, pe care însă o aplică 
superficial, fără să le înțeleagă şi lecţia morală“ (58). Atât aceste 
ansambluri cât şi numeroasele icoane de altar — luminoase, 
vesele, încântătoare, corecte, delicate, dar cam reci şi adeseori 
cu un colorit preţios — au contribuit la răspândirea acestui gust: 
mai întâi în Umbria şi Toscana, apoi în toată Italia. În ambele 
cicluri, geniul agreabil şi grațios al lui Benozo este cel al unui 


l „Se crede că numele de Gozzoli i-a fost dat de Vasari cu totul 


arbitrar, întrucât nu apare în nici un document, — şi nici artistul nu a 
semnat astfel vreuna din lucrările sale (a semnat numai Benozzo di 
Lese, sau Benozo Fiorentino“ (43). 

admirabil narator, seducător prin eleganța prezentării mai mult 
decât printr-o inovaţie stilistică (numai în momentele sale 
fericite şi-a exprimat pictorul adeziunea la noile cuceriri 
renascentiste: în schimb, preferințele „goticului international“ 
sunt sensibile)!. 

Călătoria Magilor, capodopera sa, propune un limbaj mai 
modern şi mai accesibil admiratorilor din societatea „aleasă“ a 
timpului: un ideal „curtean“ de frumos, asemănător celui 
reprezentat de Gentile da Fabriano. Subiectul religios al lucrării 
este doar un pretext pentru o narațiune agreabilă a unui episod 
din fastuoasa viață a familiei Medici; gustul pentru decorativ se 
aliază aici cu simţul realist, perceptibil în numeroasele portrete — 
incluse în frescă — ale personajelor din lumea distinsă: un 
exemplu tipic de laicizare renascentistă a unei teme religioase. 
Povestitor vioi, colorist admirabil şi evocator eficace al reali- 
tăților cotidiene si al peisajului, Gozzoli ne-a lăsat o foarte 
atractivă şi plină de vervă documentaţie privind şi costumul 
contemporan. În structura sa generală — dacă nu în detalii — 
această lucrare este concepută după schemele compozitive ale 
miniaturii goticului târziu”. — Stilul narativ al artistului, distins, 
elegant, grațios, l-a făcut foarte iubit de contemporani (dar si de 
urmaşi) ca un calificat reprezentant al Florenței din 
Quattrocento. 

Dar Benozzo Gonoli — care n-a cunoscut nici aplicatia spre 
meditaţie, nici spre aspectele grave ale vieţii, nici spre 
problemele teoretice ale Renaşterii — cu toată splendoarea 
cromatismului fastuos de autentic miniaturist care parafrazează 
cu o bogăţie orientală detaliile Călătoriei Magilor, „spre 


! În prima jumàtate a Quatrocento-ului pictura evoluează într-un ritm 
mai lent; după Masaccio reacţionează, aducând o nouă dezvoltare a 
decorurilor ireale si înflorate (Gozzoli) sau a liniarismului gotic 
(Botticelli) — (21). 

? Dar „Gozzoli depăşeşte această limită de conventionalitate adusă la 
zi, modernă, discursivă, când abordează tema istorico-biblicà, 
precum în frescele din Cimitirul (camposanto) din Pisa“ (4), — 
distruse sau grav avariate de bombardamentele din 27.VII.1940. 


ISTORIA CULTURII ŞI CIVILIZAȚIEI. XII 179 


sfârşitul secolului al XV-lea 
era deja considerat — cu indul- 
gentà — ca un maestru! doar al 
vechii generații“ (4). 

Severul critic de artă Be- 
renson găseşte că Gozzoli se 
aseamănă mult cu Ghirlan- 
daio. „Amândoi atrag. prin 
însusiri în afara sferei artei 
pure, mai curând ținând de 
domeniul ilustratiei de gen. 
Amândoi au fost, ca artisti, 
putin mai mult decât me- 
diocri, aproape lipsiți de un 
sentiment de geniu a ceea ce 
face din pictură o mare artă“. 
= Benozzo a fost înzestrat cu 
o rară facilitate nu numai în 
execuţie ci şi de invenție, cuo B. Gozzoli: „Cavalcada magilor“ 
spontaneitate, o prospețime şi (detaliu). 

o vioiciune de a o povesti, 
încât trezeşte copilul din noi, îndrăgostitul de basme. Gozzoli 
este printre povestitorii şi fastuoşii pictori de basme ai perioadei 
de tranziţie“ (22) — de la goticul international la noile cuceriri 


ale Renaşterii. 


1 Care n-a fost prea talentat, pus alături de alții care l-au depăşit în 
cea ce priveşte desenul“ — recunoaşte Vasari. 


Domenico Veneziano 


Nu se stie (aproape) nimic despre viata si formatia artisticà 
a „primului mare mediator între gotic şi Renastere“ (15) — 
Domenico Veneziano (c. 1400-61), pictorul care reprezintà, 
totuşi o etapă fundamentală în dezvoltarea picturii florentine. 
L-a avut elev şi colaborator pe Piero della Francesca, în 
colaborare cu care a pictat frescele din biserica S. Egidio 
(dispărute); iar cu Andrea del Castagno, alte fresce în S. Maria 
Novela din Florenţa (de asemenea pierdute aproape toate). 

Printre lucrările sale de tinereţe este splendidul tondo! — 
Adoratia Magilor (Berlin), care mai aminteşte încă elegantele 
goticului târziu (în gustul pentru culorile strălucitoare, pentru 
linia fluidă şi dinamică a desenului, sau pentru veşmintele 
somptuoase); dar care este deja o operă de o deplină armonie 
între elementele compozitive, cu totul renascentiste. — În acest 
tondo converg trei componente principale, proprii întregii 
picturi a lui Domenico: Masaccio, Gentile da Fabriano, şi 
panoramica peisajelor, de evidentă influență flamandă. 

A doua capodoperă — „opera capitală“, o consideră G. C. 
Argan; iar André Chastel: „o capodoperă completă“ — este 
retablul Madona în tron cu patru sfinți (Uffizi); „opera în care 
solida reprezentare toscană se întâlneşte cu motivele iconogra- 
fice ale goticului târziu, în timp ce realismul atent al detaliilor şi 
amplul peisaj luminos conduc la modelele flamande“ (58). 
Capodopera (mai cunoscută ca Pala di Santa Lucia) „aduce un 
limbaj poetic propriu, o nouă viziune a culorii în raporturile cu 
concretetea luminii si este însoțită de o soliditate plastică a 
formei care îl aminteşte pe Masaccio“ (96). Este realizată în cu- 


! Pictură sau basorelief de formă rotundă, — gen Care a avut un mare 
succes în arta Renaşterii. 

Domenico Veneziano: „Madona în tron cu patru sfinți“. 


lori clare şi uşoare umbre, cu figurile dispuse perspectivic şi 
modelate şi ele ca nişte volume luminoase. Acest colorit în 
tonuri clare, aproape reci, îl distanțează pe Domenico de 
tonalitatea cenuşie a pictorilor din timpul său. — „Rezultatele 
artistice ale lui Domenico Venetiano par a fi constat în 
înzestrarea figurilor cu mişcare, şi a chipurilor — cu caracter 
individual“ (22). 

„Domenico Veneziano a deschis o nouă cale picturii, 
învăluind fragilitatea gotică şi culorile vesele într-o perspectivă 
şi o lumină mai viguroase“ (4). — Prin acest simţ propriu al 
luminii şi prin luminozitatea culorilor, Domenico a pregătit 
calea lui Piero della Francesca!. 


lL Muzeul National de Artă din Bucureşti posedă o lucrare a lui 
Domenico Veneziano: Fecioara cu pruncul (tempera pe lemn). 


Andrea del Castagno 


„Andrea del Castagno este un adevărat sculptor care 
pictează. Nu se preocupă decât de exactitatea anatomică sau de 
relieful şi volumul corpurilor. Ignoră delicatetea si gratia, dar e 
maestru în valorile plastice“ (92). — Este o definiţie exactă; pe 
care Vasari o completa cu aceeaşi justete şi exactitate: „Era cu 
deosebire iscusit a da mişcare personajelor şi neîntrecut în 
chipurile de bărbaţi şi de femei, pe care le desena într-un mod 
desăvârşit, dându-le o înfăţişare de gravitate“. 

Andrea di Bartolo di Bargilla (1423-75) zis „del Castagno“? 
s-a format într-o bottega din Florenţa (probabil a lui Filippo 
Lippi) si studiind cu interes operele lui Donatello, Masaccio si 
Paolo Uccello, de la care si-a tras si gustul pentru desenul 
incisiv si pentru energicul clarobscur care dau relief imaginilor. 
In Palazzo del Podestà. din Florenţa tânărul Andrea execută 
„opera infamă“ (cum o calificau florentinii) care reprezenta 
executia prin spànzurare a dusmanilor lui Cosimo de Medici, 
condamnaţi, ca trădători după bătălia de la Anghiari; de unde, 
porecla pe care i-au dat-o contemporanii: „Andrea al 
spânzuraţilor“. Această lucrare l-a obligat să se refugieze un 
timp — din prudență, de teama unor represalii — la Veneţia. 


! În continuare, definiţia lui Vasari nu omite nici deficienta pictorului: 
„A arătat o mare uşurinţă în ce priveşte desenul. Nu acelaşi lucru s-a 
întâmplat şi cu coloritul lucrărilor sale, care, fiind cam crud şi cam 
aspru, a răpit o bună parte din gratia şi frumusețea acestora; ne 
gândim mai cu seamă la un anumit farmec pe care coloritul său nu îl 
are“. l 

? Fiind născut în satul Castagno, dintr-o regiune renumită prin pădurile 
sale de castani seculari. — „Originii sale ţărăneşti i se datorează o 
anumită asprime şi o mare robustețe“ (36). 

Aici, în absida bisericii 
San Zaccaria a pictat fresca 
Eterno e Santi, remarcabilă 
prin viguroasa expresivitate a 
figurilor Apostolilor (chipul 
aspotolului Luca este autopor- 
tretul pictorului). Opera a- 
ceasta consemnează „destinul 
său stilistic constând într-un 
realism care înțelege să for- 
teze şi poziţia lui Masaccio. 
coborând până la nivelul cel 
mai aspru; precum şi în 
aplicația sa spre compoziția 
statuară, — fără a poseda însă 
şi vigoarea unei . coerente 
continue“ (19). Dar limbajul 
plastic şi dramatic al tânărului 
pictor (avea 19-20 de ani) se 
revelează în aceste fresce. 

După care, se reîntoarce 
la Florenţa, unde va trăi şi va 
lucra tot restul vieţii (curmate 
la numai 39 de ani). Aici va lucra pentru nobila familie Pazzi 
fresca cunoscută ca Madonna dei Pazzi, o încântătoare pictură 
cu un fond de cald decorativism oriental. — Între 1445-50 va 
picta, în refectoriul mânăstirii Sf. Apollonia din Florenţa prima 
sa cu adevărat mare capodoperă, care a făcut senzaţie în epocă: 
Cina cea de taină, neobişnuită, impresionată şi ca dimensiuni: 
9,75 m. pe 9,10 m... Apostolii sunt reprezentați cu trăsături seci 
şi atitudini robuste, ca nişte oameni simpli, dar de cea mai 
distinsă şi mândră demnitate; şi aceasta, „nu pentru a face 
polemică socială, ci fiindcă pictorul are nevoie să elimine orice 
configurație preconstituită, orice „frumuseţe“ a figurii umane“ 
(4). Perspectiva unei săli mari, cu decorații simple şi liniare, 
încadrează scena. Figurile se detaşează în contururi foarte 


Andrea del Castagno: 
„Monumentul lui Niccolò da 
Tolentino“. 

precise, fiecare într-o atitudine particularà, dar toate contopite 
într-o atmosferă de reculegere si parcă de aşteptare a apropiatei 
drame christice. 

În această mare frescă (şi următoarele trei din aceeaşi 
mânăstire, reprezentând Răstignirea, Coborârea în mormânt şi 
Învierea) — „dacă alternarea perspectivică a volumelor şi 
“spaţiului îl aminteşte pe Piero della Francesca, în schimb 
coloritul aspru şi robust, precum şi simţul monumental al 
formei, conferă operei o excepțională valoare plastică ce 
transfigurează întreaga realitate într-o substanță pietroasă şi de 
foarte dură severitate“ (96). 


* 


În Vila Pandolfini din Legnaia, Andrea a pictat o altà capo- 
doperà (azi, detaşată pe pânză în muzeul aceleiaşi mânăstiri) — 
Oameni iluştri: o serie de 9 personaje (în mărime mai mult 
decât naturală; fiecare de 2,45 m. pe 1,65 m), figuri istorice — 
Dante, Petrarca, Boccaccio, Pippo Spano — şi mitologice ori le- 
gendare (Sibilla, Estera, regina Tomiri, ş.a.). Asemenea celor- 
lalte opere similare ale lui (în primul rând a cunoscutei fresce 
Niccolo da Tolentino), nici seria Oameni iluştri „nu este un 
proces de idealizare, ci un proces invers, de aducere a idealului 
la real“ (4). 

În 1456 Andrea pictează în domul din Florenţa fresca — 
impresionantă şi ca dimensiuni: 8,30 m. pe 5,12 m. — Monu- 
mentul lui Niccolò da Tolentino', pe peretele din fata altei 
fresce, de aceleaşi dimensiuni, reprezentându-l pe condotierul 
Giovanni Acutto, pictată de Paolo Uccello, în urmă cu 20 de ani. 


! Condotierul florentin învingător al Sienei în bătălia de la Anghiari, — 
subiect ce va fi tratat de Leonardo. Fresca a fost restaurată în 1524 de 
Lorenzo di Credi şi apoi transpusă pe pânză (în 1842). — Această 
intensă şi continuă căutare de claritate şi de pătrundere a caracterelor 
îl ajută pe artist să poată crea şi pitoreasca figură a lui Pippo Spano 
(din biserica S. Apollonia, Florenţa), binecunoscutul condotier conte 
de Timişoara. 

Andrea reuseste aici sà realizeze, prin intermediul picturii, 
surprinzătoare efecte de relief, care pun mai viu în evidență 
calaàretul în costum de paradă si calul său de luptă. Este, fără 
îndoială, opera care realizează apogeul stilului său (36). 

Stil care, în ultima etapă a creaţiei, va caracteriza şi 
Răstignirea (Muz. S. Apollonia). Este o capodoperă în care lipsa 
oricărui element decorativ — fundalul este în întregime gol — 
sporeşte forța dramatică a scenei, cu figura lui lisus şi cei patru 
sfinţi dispuşi în semicerc, asemenea unui cor mut al dramei 
christice. 


* 


„Prin funcţia energetică a liniei, perfecțiunea reprezentării 
perspectivice, soliditatea plastică şi relieful psihologic al 
personajelor, pictura lui Andrea atinge un grad de realism aspru, 
destul de rar până atunci în arta florentină“ (58). lar prin refuzul 
său a oricărei valori pictorice şi atmosferice, şi prin vigoarea 
plasticismului său, arta lui Andrea del Castagno va găsi o 
dezvoltare la Pollaiolo şi Signorelli (96). 


A. del Castagno: „Boccaccio“. 


Paolo Uccello 


„Paolo Uccello avea un oarecare simţ pentru culoare si 
pentru valorile tactile (relief, spatiu, etc.), dar nu considera 
demn să facă uz de ele decât pentru a rezolva probleme de ordin 
ştiinţific. Adevărata sa vocaţie îl trăgea spre studiul legilor 
perspectivei, şi pictura nu era pentru el decât un mijloc de a 
rezolva prin ea unele dificultăți şi pentru a-şi arăta bravura, 
pentru a face paradă de ştiinţa sa“ (22). | 

Paolo di Donato (1397-1475) zis Uccello (ital. pasăre — 
„tocmai fiindcă păsările i-au plăcut mai mult ca orice altceva“ 
— explică Vasari), era fiul bărbierului-chirurg din Pratovecchio, 
pe care tatăl său l-a trimis, la vârsta de 8 ani, ca ucenic (garzone 
di bollega) în atelierul lui Ghiberti, artistul care, alături de Beato 
Angelico, domina viaţa artistică a momentului. Mai târziu, va 
deveni ajutorul maestrului pe când acesta lucra la prima poartă a 
Baptisteriului din Florenţa. — Punctul de plecare (şi pasiunea 
constantă de o viaţă) al cercetării sale va rămâne perspectiva 
descriptivă a lui Ghiberti, mai mult decât perspectiva 
constructivă a lui Masaccio. 

La 28 de ani îl găsim la Veneţia, unde lucrează ca meşter 
mozaicar la bazilica San Marco. Ca formaţie artistică, „temeliile 
sale culturale par a fi încă cele ale goticului târziu, cu 
rafinatetile lui care consunà cu spiritul său de nostalgic visător 
al unor lumi pierdute. După care, s-a îndepărtat gradual de 
viziunea liniar-coloristicà a artiştilor goticului international 
pentru a câştiga o altă viziune, fondată pe delimitarea unor 
volume precise, cuprinse în linii nete de contur, în care culorile 
se extind, pure şi vibrante, fără urme de umbră“ (96). 

La 38 de ani figura printre artiştii cei mai cunoscuţi din 
Florența, după cum o dovedesc chiar comenzile pe care le 
primeşte pentru S. Maria del Fiore (numele domului florentin). 

Patru ani mai târziu, este chemat de Donatello la Pavia, apoi la 
Padova, introducând aici, în nordul Italiei, în timpul unei şederi 
de 3 ani, stilul viguros şi monumental al Toscanei, pictând o 
suită de mari figuri numită Giganti (lucrare pierdută), care l-a 
impresionat pe Mantegna. 

Capodopera care i-a asigurat reputaţia este marea frescă 
(8,30 m. pe 5,10 m.) din domul din Florenţa, reprezentând mo- 
numentul ecvestru al Condotierului Giovanni Acuto, frescă 
transpusă apoi pe pânză, (pe peretele din față, Andrea del 
Castagno va picta, 20 de ani mai târziu, capodopera sa, aproape 
identic concepută si cu aceleaşi dimensiuni: Condotierul 
Niccolo da Tolentino — o simetrie perfectă, foarte rar întâlnită în 
pictura Renaşterii). 

Remarcabile sunt cele două lucrări cu aceeaşi temă şi 
acelaşi personaj: Sf. Gheorghe şi Balaurul (în ulei pe pânză, de 
la Luvru şi Nat. Gall. Londra), subiect de basm tratat şi de 
Carpaccio, la al cărui efect feeric concurează şi rezolvarea 
perspectivei. — Un alt moment important în creaţia lui Uccello îl 
marchează frescele monocrome Potopul şi Betia lui Noe (S. 
Maria Novella, Chiostro), de o impresionantă şi sugestivă 
viziune tragică. 


Paolo Uccello: ,,Profanarea ostiei“ (detaliu). 

* 


Cea mai faimoasă dovadă a excelentei artei lui Uccello, 
stiintific conceputà si tratatà, o reprezintà cele trei picturi pe 
lemn (de 5,40 m. pe 2,70 m. — aflate la Uffizi, Luvru si Nat. 
Gall.) înfatisand Bătălia de la San Romano. Succesul lor — 
montate împreunà în Sala de Onoare a Palatului Medici din Via 
Larga — a fost considerabil!. Masele de călăreți în asalt, 
ciocnirile luptătorilor, ca efecte în acelaşi timp deliberat 
geometrizante şi vizionare, cu o mare varietate de racursiuri 
(micşorând dimensiunile prin efectul perspectivei), de poziţii, de 
efecte bine studiate, de călăreți în armură asemenea unor 
automate, cu grupurile -de lănci ridicate sau în atac, cu 
îngrămădirea de armuri, de coifuri, de balestre, cu cai căzuţi la 
pământ, galopând sau cambrati în atac (caii par a-l interesa pe 
pictor mai multe decât oamenii), cu tensiunea extraordinară a 
scenei de un febril dinamism, cu tumult orgiastic şi atmosferă cu 
miros de sânge, — tablourile lui Uccello, care, „absorbit de ideea 
sa fixă, uită tot restul, şi mai ales culoarea lucrurilor, după cum 
o atestă gustul său pentru caii verzi şi roz“ (22), — constituie un 
document rarisim în felul său, în pictura Renaşterii. 

Pictorul acesta, mult îndrăgit de florentini, a fost — alături de 
Piero della Francesca, care însă era mai metodic şi mai temperat 
— cel mai insistent, obsedat, pasionat al problemelor 
perspectivei. „Chiar şi artiştilor celor mai avansați ai timpului 
său, până şi lui Donatello, Uccello li se părea un fanatic, sau de- 
a dreptul un maniac“ (4). 


* 


„ Paolo a fost — în subsidiar însă — şi un portretist. Portretele 
lui, de bărbați îl amintesc pe Masaccio; pe când portretele 


— 


„Vestitele sale scene de luptă par lipsite de perspectivă şi de mişcare, 
iar caii săi de lemn sunt încremeniti în atitudini de căluşei de bâlci, — 
dar ce decoraţii minunate! (21). — „Unul din cei mai preocupaţi de 
perspectivă, Ucello rămâne profund medieval în tablourile sale cu 
bătălii, care sunt nişte guerreries îmbogăţite cu frumoase studii de 
cai, văzuţi din spate, din trei sferturi, din profil, din față“ (54). 

feminine se inspiră din eleganța 
curteană a lui Pisanello. 
Esentialmente şi ocupând un 
loc bine definit în arta renas- 
centistă italiană, „dedicat celei 
mai rafinate şi sofisticate pro- 
blematici a perspectivei”, şi dotat 
pe de altă parte cu o fantezie 
ingenuă si  visătoare, Paolo 
Uccello a ajuns în cursul cerce- 
tărilor sale la rezultatele cele mai 
variate, rând pe rând monumen- 
tale şi ironic-feeerice, dramatice 
şi abstracte, cu efecte care în 
timpul nostru relevă singulare 
analogii cu cubismul şi cu 
suprarealismul“ (58). — „Arta sa 
este pentru noi, mai mult decât Pasto Weallo: 
orice, dovada unei extrem de Condotierul Giovanni Acuto“. 
aspre gimnastici cerebrale. Si 
totuşi, ea ne face să-l iubim pe acel bătrân pictor fascinat de 
misterul formei şi al substanţei, de spaţiu şi de lumină“ (92). 
Vasari îl admiră, fără îndoială, dar cu serioase rezerve 
pentru pictorul care „şi-a pierdut timpul cu lucrările de 
perspectivă, dându-i acesteia mai multă atenţie decât figuri- 
lor“; compătimindu-l pentru cà, la bătrânețe, artistul „s-a în- 
chis în casă, îndeletnicindu-se cu perspectiva, care l-a făcut sà 
rămână până la moarte sărac şi cu sufletul plin de amără- 
ciune“. 

! Uccello este primul artist reprezentativ pentru două tendințe 
puternice din pictura florentină — arta ca virtuozitate si arta cu intenții 
ştiinţifice“ (22). 

2 „Cubiştii moderni care exaspereazà sensul volumului lucrurilor 
pictate, si care din pictură fac o stereoscopie geometrică, îsi dau mâna cu 
bătrânul pictor de animale bizare si de căluşei de lemn“ (92). 


Filippo si Filippino Lippi 


Născut în 1406 (m. 1469) şi rămas orfan de ambii părinți, 
Filippo Lippi la vârsta de 8 ani a fost dat la mânăstirea del 
Carmine din Florenţa, călugărindu-se însă numai la 15 ani; dar 
la 25 de ani, pe când picta într-o mânăstire de călugărițe, o 
răpește pe una din ele', Lucrezia Butti, cu care se căsătoreşte 
(papa Pius II — celebrul umanist Enea Silvio Piccolomini — îl va 
dezlega de votul călugăriei, lăsându-i dreptul preoţiei şi a rasei 
monahale, îngăduindu-i o viață conjugală, laică) si cu care are 
un copil, — viitorul pictor şi el, Filippino. 

În mânăstire, ca novice (fiind „atât de nevolnic si de greoi 
la învățatul literelor asupra cărora nu şi-a aplecat niciodată 
mintea şi cărora nu le-a arătat nici un fel de dragoste“ 
dezvăluie Vasari), i-a cunoscut pe Masolino şi pe Masaccio, pe 
când acesta din urmă repicta o frescă, în capela mânăstirii. 
(Influenţa lui Masaccio va fi evidentă chiar într-una din primele 
fresce care s-au păstrat). 

La 28 de ani, Filippo pictează, în mânăstirea sa Pala 
Trivulzio (azi, în Castelul Sforza din Milano), o încântătoare 
Madonna di Tarquinia (Roma, Gall. Barberini) şi Madona între 
Sfinţi (Luvru). Papa Eugenio IV îl numeşte rector şi abate într-o 


„Se spune că era atât de înclinat spre plăcerile lumesti încât, dacă 
vedea o femeie şi dacă îi plăcea, şi-ar fi dat şi haina de pe el ca s-o 
poată avea; iar dacă nu izbutea, se apuca s-o picteze, căutând să-şi 
potolească flacăra iubirii pe această cale. Şi era într-atât de pierdut 
din pricina acestor pofte încât, când se afla sub stăpânirea lor, se 
îngrijea prea putin, sau deloc, de lucrările pe care le începuse... A 
trăit cu cinste de pe urma trudei sale, risipind însă banii cu 
amândouă mâinile pentru încurcăturile lui de iubire, de care nu s-a 
lăsat niciodată, până la moarte“ (Vasari). 

Filippo Lippi: „Madona cu copilul“. 


parohie de lângă Pisa — si Filippo continuà să picteze icoane în 
culori cu gamele clare ale tradiţiei goticului târziu. În 
următoarele binecunoscute icoane pe lemn: Încoronarea Fe- 
cioarei (Vatican) — interpretată ca o adevărată sărbătoare 
oficială într-o biserică şi Închinarea Magilor (Washington), 
pictorul se orientează spre culorile pure, cristaline, fără umbre, 
spre linia decorativă şi expresia extatică, proprie picturii lui Fra 
Angelico (96). 

O concluzie a acestor experienţe se exprimă în principala sa 
capodoperă: fresca Banchetul lui Irod şi dansul Salomeei (în 
corul domului din Prato), în care Filippo, „reunind într-o 


dn 


„Capodopera sa de echilibru compozitiv, de organizare a spaţiului si 
de prospetimea culorilor. Aici interesul pictorului se concentrează 
asupra raportului dintre spaţiul teoretic şi lumina naturală, — în timp 
ce perspectiva devine un aparat pentru propagarea luminii si 
distribuţia sa uniformă“ (4). 

singură scenă cele două momente ale dramei — dansul Salomeei 
şi prezentarea capului lui loan Botezătorul — îşi confirmă 
capacitatea compozitivă şi spaţială; mai clară este siguranța 
liniei, atât de liberă şi de vibrantă încât pare să anunţe arta lui 
Botticelli“ (96), — linia spiritualistă a acestui pictor, care i-a fost 
elev. — O capodoperă este exceptionalul tondo Madona cu 
Copilul (Pitti), remarcabil prin simţul volumelor şi studiul 
valorilor spaţiale. 

. Opera lui Filippo Lippi este „o fericită fuziune a idealis- 
mului lui Beato Angelico cu spiritul de observaţie şi de sinteză a 
lui Masaccio. În fresce şi în numeroasele tablouri pictorul reîn- 
carnează şi umanizează viaţa evanescentă a sfinților şi a Mado- 
nelor lui Fra Angelico. Pictura lui este o transpozitie a picturii 
religioase într-un ton pământesc, dar fără dezacorduri, conflicte 
sau orice vulgaritate; căci în Filippo Lippi sufletul de poet 
suplinea prea putinul său sentiment mistic“ (92). — „Dacă agrea- 
bilul şi agreabilul de cea mai bună calitate, ar fi suficient să facă 
un mare artist, Fra Filippo ar fi unul dintre cei mai mari, poate 
mai mare decât orice florentin dinaintea lui Leonardo“ (22). 


* 


Fiul lui Filippo Lippi, care îsi va lua prenumele Filippino 
(1457-1504), pentru a-şi deosebi lucrările de cele ale părintelui 
său, a fost inițiat în atelierul tatălui, fireşte; iar de la 15 ani, în 
bottega lui Botticelli, unde talentul său se remarcă repede cu 
picturile miniaturale de pe panourile „lăzilor de zestre“ 
(cassoni), — mobila atât de pretuità în Italia Renaşterii. 

„Filippino s-a dovedit a fi atât de talentat şi înzestrat cu o 
bogată inventivitate în pictură, şi atât de nou şi de original în 
ornamentafie, încât a fost cel dintâi care le-a arătat pictorilor 
din vremea noastră noul chip de a varia îmbrăcămintea 
înfrumuțesându-şi si împodobindu-şi personajele cu uşoare 
veşminte antice. Tot el, cel dintâi, a pus în lumină grotescurile!, 


! Gen de ornamentatie de origine romană, reintrodus în epoca 


Renaşterii, constând într-o decorație fantastică, pictată sau sculptată, 

a. if 


rr 


Filippino Lippi: ,,Logodna Sf. Caterina“. 


imitute după cele antice, lucràndu-le pe frize, cu un desen mai 
frumos decât al oricăruia dintre înaintaşii săi şi colorându-le cu 
pămânțel. Era cu adevărat uimitor să vezi ciudatele noutăți pe 
care le-a înfàtisat în pictură“ (Vasari). 

În curând tânărul va fi remarcat în Florenţa, încât a fost 
invitat, împreună cu Botticelli, Ghirlandaio şi Perugino, să 
decoreze două vile medicee (una fiind cea din Poggio a Caiano). 
În 1485, i se face cinstea să completeze, în Capella Brancacci, 


alcătuită din motive geometrice, vegetale, animale şi personaje 
(bizare), îmbinate cu arabescuri“ (84). Imitate de artisti din termele 
lui Titus, în săpăturile arheologice care au luat forma de grote (de 
unde, numele). 

frescele lăsate neterminate de Masaccio, introducând numeroase 
personaje contemporane. În aceiaşi ani pictează — în Capella 
Strozzi din S. Maria Novella — frescele Legenda Sf. Filip si Sf. 
loan, ansamblul său pictoric cel mai impunător, „în care pictorul 
imaginează stranii arhitecturi şi constume de fantezie care 
revelează un remarcabil gust teatral şi scenografic; opera care 
constituie pagina finală a picturii florentine din Quattrocento, şi 
care anticipează într-un mod singular sensibilitatea anxioasă a 
primilor manierişti“ (58). 

La recomandarea lui Lorenzo Magnificul — care îl prezintă 
ca „superior lui Apelles“, marele pictor al Antichității — este 
chemat la Roma pentru a decora cu alegorii o capelă din S. 
Maria sopra Minerva. I se încredințează sarcina de onoare de a 
înlocui cu o copie Închinarea Magilor, fresca lăsată neterminată 
de Leonardo da Vinci. Apoi, fresca de mari dimensiuni: Sf 
Sebastian (azi, în Pal. Bianco, Genova). 


d 


* 


»Pictura lui Filippino se raporteazà la Botticelli ca cea a 
tatălui său la Beato Angelico“ — observă G. C: Argan. „Fantezia 
sa porneste din ceva real; este o proliferare de imagini, rezultate 
din asociaţii si contribuţii, dar punctul de plecare este 
întotdeauna un dat obiectiv. Prin aceasta, Filippino este un 
moştenitor legitim al empirismului patern“. — Într-adevăr: 
„Nimeni n-a înțeles ca el suavitatea şi gratia botticelliană; de 
care însă, cu timpul, se îndepărtează tot mai mult, sub influența 
realismului flamand şi a gustului său pentru arheologie“ (36). — 
Era momentul când Hugo van der Goes pictase recent la 
Florenţa faimosul său Triptic Portinari. — De altfel, şi în postura 
sa de portretist (Muzicantul, Dublin) se resimte influența 
flamandă, atât în realismul reprezentării personajelor cât şi în 
coloritul cald, armonios. 

Din creaţia perioadei de maturitate critica a mai reţinut 


! „Decorul din Capella Strozzi răspundea gustului florentin pentru tot 
ce este legat de ciudàteniile religioase ale păgânismului“ (36). 

importantele lucrări: Întâlnirea dintre Ana şi Ioachim (Copen- 
haga), Căsătoria Sf. Caterina (domul din Bologna), remarcabilă 
prin amploarea schemei compozitive, variate şi complexe; 
Madonna in trono (Uffizi), cu liniarismul său complex şi 
vibrant, de origine botticellianà, dar si cu sensibila sa sugestie 
leonardescă; Viziunea Sf. Bernard (Florenţa, Badia), în care 
admiri grația mistică a gesturilor, caracterul sălbatic şi precizia 
diamantină a peisajului, şi realismul ingenuu al detaliilor. — În 
registrul superior al artei Renaşterii, „Filippino se complace în 
contrastul dintre ceea ce este toscan, pur, proaspăt, nou versativ, 
şi felul de a se exprima grav, esenţial, al lui Masaccio“ (4). 


Filippino Lippi: ..Sf. Lucia“. 


Pollaiolo 


Antonio Pollaiolo (1432-98) — pe care Lorenzo Magnifico îl 
va prezenta: „il principale maestro della città“, — fiul lui Jacopo 
Beuci (negustor de păsări de curte) a rămas în istoria artei cu 
porecla profesiunii tatălui său (it. pollo — „pui de găină“). A fost 
dat ucenic la un giuvaergiu — activitate la care 
s-a întors de multe ori în viață — împreună cu fratele său Piero, 
cu tare a colaborat permanent; ceea ce a făcut ca foarte greu să 
se distingă corect paternitatea lucrărilor executate împreună. 

Artist de origine şi formaţie artizanală — pe care n-a negat-o 
niciodată, dimpotrivă, de care se mândrea — Antonio era 
cunoscut printre contemporani mai degrabă ca sculptor decât ca 
pictor (multi sculptori florentini mânuiau penelul la fel ca dalta). 
A sculptat în teracotă (niciodată în piatră sau marmură) lucrări 
pe care le turna apoi în argint sau în bronz; atelierul fraţilor 
Pollaiolo folosea toate tehnicile, la curent fiind cu toate 
noutăţile. În epocă, atelierul lor era singurul care putea rivaliza 
cu bottega lui Verrocchio. 

Antonio detesta monumentalul, prefera bronzurile mici; dar 
cei doi frati au executat, pentru bazilica S. Pietro, lucrări de 
dimensiuni mari: mormintele papilor Sixt IV şi Innocentio VIII, 
— caracterizate de o minutiozitate a detaliilor, înconjurate de 
basoreliefuri reprezentând Virtuţile. — Antonio a fost şi unul din 
primii gravori italieni (lucrările lui având ca subiecte alegorii 
mitologice şi morale). Dintre lucrările lui cunoscute se remarcă 
Hercule sufocând pe Anteu (Florenţa, Muz. Nat.) — unicul caz 
din întreaga istorie italiană a artelor de acelaşi subiect reluat de 
acelaşi artist şi în sculptură şi în pictură. 


* 


„Între pictura si sculptura lui Pollaiolo nu este nici o 

identitate, nici un paralelism, ci o relaţie critică şi dialectică. 
Interesul lui se deplasează de la structura spaţiului, ca 
perspectivă, la structura dinamică a corpului uman — considerat 
nu ca formă perfectă, ci ca un izvor de energie, un principiu 
motor“ (4). 

De la sculptura pe care a practicat-o, pictorul a reținut 
studiul anatomic al corpului uman cu un puternic simţ vitalist, 
precum şi efectele de energie şi de mişcare. Relaţia dialectică 
între pictura şi sculptura sa este evidentă în execuţia de o 
excepțională vigoare formală sculpturală în gustul pictorului 
pentru linia nervoasă a profilului figurilor sale, — „pentru liniile 
care „anatomizează“ corpurile şi determină inserarea lor în 
spaţiu (58). De la sculptura sa a adus Pollaiolo în pictură gustul 
pentru desenul net şi incisiv, pentru musculaturile încordate şi 
scoase mult în evidență, precum şi pentru soliditatea corporală 


marcată a modelelor. 


Pollaiolo: „Portretul unei tinere“. 

Dar Antonio a tratat cu 
multă fineţe si peisajul. „El este 
unul dintre primii artişti italieni 
care caută subiecte în poezia 
clasică şi mitologie, introdu- 
când în lucrările sale nuduri 
de o anatomie impecabilă. El 
a introdus în arta florentină 
dubla preocupare — pentru ana- 
tomie şi pentru peisaj (Uffizi)'. 
Peisajul invadează pictura lui 
— ca în tripticul Muncile lui 
Hercule sau în Răpirea Deja- 
neirei (Londra, Nat. Gall.); în 
timp ce faimoasa sa Bătălie 
de nuduri îl va impresiona pe 
Mantegna şi, prin intermediul 
acestuia, pe Dürer“ (92). 

Acestea sunt caracteristicile calități care se regăsesc în 
pictura lui Pollaiolo. 

Dar picturile sale sunt puţine — în care însă energia sculptu- 
rală şi intensul său simț al mişcării se impun inconfundabil. Pe 
lângă cele menționate înainte — Încoronarea Fecioarei (San 
Gimignano), David învingător (Berlin), maiestoasele Virtuti 
(Uffizi), magnificul S. Sebastian (Londra); sau Tobie şi îngerul 
(Torino), operà de o supremà elegantà (executatà în colaborare 
cu Piero); sau Portretul unei tinere (Poldi Pezzoli) faimosul 
portret, prototipul si idealul aristocratic neegalat de frumusete, 
de tinerete si de gratie al femeii Renasterii. 


Botticelli: „Primăvara“ (detaliu). 


! Tema muncilor lui Hercule a fost reprezentată de multe ori în 
pictură şi sculptură de Pollaiolo, — nu numai pentru că imaginea 
eroului îi permitea artistului să exprime din plin viziunea sa dinamică 
a realității, ci şi pentru că Hercule putea foarte bine să fie luat drept 
simbol al acelei virtuţi creatoare de fapte demne de glorie în care 
umanismul florentin vedea manifestarea cea mai validă a intelectului 
şi geniului uman“ (96). 


Botticelli 


Posteritatea critică l-a considerat un mistic al frumosului 
ideal, un estet pur. Dar pictura lui mai este plină şi de probleme 
religioase şi morale. Pentru că acest ideal era şi modul cognitiv, 
etic şi estetic al cercului neoplatonic florentin de care Botticelli, 
mai mult decât oricare altul, era profund legat (4). 

Fiul lui Alessandro di Mariano Filipepi, de meserie cizmar 
(după alţii, tăbăcar), Sandro Botticelli (1441-1512) a fost dat la 
şcoală, unde însă, „deşi prindea uşor ceea ce îi plăcea, vădea 
totuşi o veşnică nelinişte; mâhnit din pricina acestei minţi atât 
de ciudate şi ajuns la desnădejde, tatăl său l-a dat să înveţe arta 
de aurar pe lângă unul din cumetri săi numit Botticello“ — scrie 
Vasari. — Dovedind o vădită aplicaţie spre pictură tatăl său l-a 
dus la atelierul lui Filippo Lippi, „unde Sandro şi-a urmat şi şi-a 
imitat maestrul cu atâta înflăcărare, încât Filippo l-a îndrăgit şi 


Botticelli: „Naşterea Venerei“. 

l-a învățat atâtea că Sandro a atins curând o desăvârşire la 
care nimeni nu S-ar fi aşteptat. — De la Filippo — al cărui stil a 
lăsat urme adânci în pictura sa, la fel ca stilul lui Verrocchio şi 
Pollaiolo — i-a rămas lui Sandro predilectia specială pentru 
tablouri cu Madone. — La 25 de ani îşi deschide propriul atelier; 
în prima sa operă cunoscută Închinarea Magilor (col. Cook) se 
resimte imediat influența maestrului său, precum şi a stilului 
energic, sever al lui Mantegna!. 

La vârsta de 30 de ani Sandro încearcă să lucreze pictură 
murală, dar fără rezultatele dorite; continuă totuşi — şi, şase ani 
mai târziu, în biserica Ogni Santi pictează fresca Sf. Augustin în 
chilia sa, exceptionala evocare a savantului teolog, lucrând. — În 
1481 este invitat — cu Perugino, Ghirlandaio şi alţii — la Roma 
unde rămâne 3 ani pictând în Capela Sixtină trei mari fresce 
(5,70 m. pe 3,50 m.) cu subiecte biblice. În această perioadă 
romană pictorul va atinge maturitatea stilistică cu fondo-ul 
Madonna del Magnificat, cu cele 7 personaje de o neîntrecută 
frumuseţe fizică; şi tabloul, San Barnaba (ambele la Uffizi)”. 

După revenirea la Florenţa urmează alte mari opere reli- 
gioase: Madona cu rodia (Uffizi), Madona alăptând (Milano, 
Ambrosiana), Nativitatea mistică (tempera pe pânză, Nat. Gall.), 
precum şi desenele ilustrând Divina Comedie (păstrate în Bibl. 
Vaticana şi Muz. din Berlin), pe care André Chastel le consideră 
„opera cea mai personală a lui Botticelli, după 1490“. 


* 


Dar Botticelli nu era un homo religiosus. Nu era un mistic, 
în genul lui Beato Angelico (si nu va deveni, decât în ultimii ani 


| La fel ca şi în alte opere din această perioadă: Fortezza (Uffizi), San 
Sebastian (Berlin) Adoratia Magilor (Londra, Nat. Gall.) sau Ma- 
donna Chigi (Boston). 

? „Acest nou tip de Madonă, tip teribil de omenesc, lipsit de bucurie, 
de nădejdea de bucurie, a avut totuşi un succes răsunător. Această 
melancolie explică de ce, spre sfârşitul secolului al XIX-lea, Burne 
Jones, Dante Gabriel Rosetti (curentul literar Prerafaelismul englez — 
n.n.) îl adoptă pe Botticelli ca maestru“ (21). 

ai vieţii). Era un temperament prea neliniştit, prea agitat pentru a 
putea fi cu adevărat un pictor religios. A pictat, totuşi, atâtea 
fresce şi tablouri cu subiecte sacre, în care se arată a fi mai mult 
un om rafinat decât un om cucernic, mai mult liric decât 
evlavios; „se simţea îndemnat să se exprime cu predilecție prin 
fastul ingenuu şi cadenta decorativă a reprezentărilor sale sacre“ 
(92). 

Mare admirator al Antichității şi pasionat cititor al poeţilor 
clasici, pictorul a extras din mitologia antică temele celebrelor 
sale compoziţii profane de care era ahtiată societatea florentină, 
cercul umaniştilor îndeosebi, si în primul rând Lorenzo 
Magnificul care îl admira şi îl iubea. Pentru decorarea vilelor 
sale Botticelli a executat celebrele compoziţii mitologice si 
alegorice — revelatoare pentru locul original, definitoriu, pe care 
artistul îl ocupă în pictura florentină — în care palpită ca un 
farmec gustul pentru gratia „păgână“ — aceeaşi ca cea din 
octavele lui Poliziano sau din „Cântecele de carnaval“ ale lui 
Lorenzo!. — În alegoriile sale mitologice ca şi în icoanele lui de 
altar domină acelaşi aer de sărbătoare şi de pretiozitate; dar nici 
în unele nici în celelalte pictorul nu dă atenţie investigării 
naturii; de unde, diferendul său cu Leonardo, care nu putea 
înţelege disprețul lui Botticelli pentru peisaj. 


* 


De o supremă celebritate se bucură cele două binecunoscute 
capodopere, care marchează apogeul artei  botticelliene: 
Primăvara (1477) şi Naşterea Venerei (1483) — imagini de 
diafană şi imaterială frumuseţe, uşor învăluite de o vagă 
melancolie. Între aceste două date este cuprinsă perioada 
centrală, cea mai semnificativă a artei pictorului în căutarea — 
potrivit gustului umanist — a frumuseţii ideale, căreia amintirea 
mitologiei clasice îi oferă temele figurative şi armoniosul joc al 


Între operele mai cunoscute de acest gen sunt /udita cu capul lui 
Holofern (Uffizi), în care jocul de lumini şi umbre dau un ritm de 
dans şi veşmintelor; Venus si Marte (Luvru); sau Centaurul (Uffizi). 

liniei, precum si transparenta culorii, care le conferà o 
inimitabilà gratie muzicalà. ,,Poate cà în nici o altà operà, nici 
figurativă nici poetică, clasicismul Quattrocento-ului florentin 
n-a găsit o expresie mai înaltă şi mai desăvârşită“ (96). 

Frumosul pe care Botticelli vrea (şi reuşeşte mai bine ca 
oricine) să-l exalte este frumosul spiritual, nu fizic. Nuditatea 
Venerei semnifică simplitate şi puritate — fără intenţia expresă 
de a elogia nudul feminin. (În întreaga operă a lui Botticelli 
nudurile masculine sunt, în schimb, extrem de rare). Botticelli 
crează tipul de neuitat de femeie tânără în care fuzionează grația 
aeriană a Nimfei antice cu spiritualitatea Madonei; „şi acest tip, 
creat din melancolie şi vis, el îl întruchipează în trupurile 
plăpânde, delicate, ale evocărilor sale... Pictura sa este profund 
lirică şi infidelă adevărului — tocmai în intenția de a exprima 
inexprimabilul, deformația ideală“ (93). 

Sub raport stilistic — observă A. Chastel: „Grija de a 
accentua contururile, linia, îl face uneori să refacă intensitatea 
tonurilor şi să trateze spaţiul ca pe un fundal de tapiserie: 
aceasta este tehnica din Primăvara şi din Naşterea Venerei“!. — 
Iar G. C. Argan: „Cu aspiraţia sa continuă la o transcendentà cu 
neputinţă de atins, Sandro este în contrast cu siguranța formală a 
lui Piero“. — Berenson admiră la Botticelli „puterea liniilor de a 
stimula imaginația mişcării; decorația liniară; fericit când 
subiectul se preta singur a fi tradus în ceea ce putem numi 
simfonia liniară“; şi rămâne cel mai mare artist al desenului 
liniar pe care l-a avut Europa vreodată“ (22). 


* 


Ultima perioadă a creaţiei botticelliene este profund marcată 
de evenimentele din Florenţa de la sfârşitul veacului — declinul 


! În care pictorul a imortalizat-o pe Simonetta dei Bardi — „cea mai 
frumoasă tânără soție din Florenţa“ — platonic iubită de Giuliano dei 
Medici, fratele lui Lorenzo, victima conjuratiei familiei Pazzi; tânăra 
moartă de ftizie la 23 de ani, a cărei frumuseţe au cântat-o în 
versurile lor şi Poliziano şi însuşi Magnificul. 

Botticelli: „Madonna del Magnificat‘. 


politic şi economic al burgheziei şi primele semne ale gravei şi 
iminentei crize religioase a Reformei. 

Moartea lui Lorenzo Magnificul, prăbuşirea familiei 
Medici, starea de spirit provocată de predicile şi de martiriul 
fanaticului Savonarola, au determinat o cădere morală dramatică 
în sufletul lui Sandro — tradusă în efectele stilistice ale ultimelor 
opere: Pietà (Miinchen), Alegoria Calomniei (Uffizi), Naşterea 
Domnului (Nat. Gall.) sau desenele pentru ilustrarea Divinei 
Comedii; lucrări în care ritmul liniei devine nervos şi fracturat, 
mişcarea se exasperează, lăsând să apară contraste crude de 
culoare. „Anxietatea, neliniştea sa spirituală pe care o transcrie 
în ritmica intensă şi mereu întreruptă a liniei, termină prin a-şi 
asuma un accent ascetic; dar spre deosebire de ascetismul lui 
Fra Angelico, ascetismul lui Botticelli nu este susținut de 
certitudinea credinței“ (4). 

„În cele din urmă — scrie Vasari — ajungând sărac, bătrân şi 
neputincios, şi mergând în două cârji — căci nu se putea ţine pe 
picioare — a murit bolnav şi prăpădit la vârsta de 68 de ani“. 


Ghirlandaio 
„Pittore senza errori“ — îl numeau contemporanii, cu 


sincera admiraţie pentru executia, impecabilă tehnic, a picturii 
lui; admiraţie pe care însă critica modernă exigentă (André 
Chastel, de pildă) a mai atenuat-o. Fapt este că, în timpul vieţii, 
„a fost socotit drept unul dintre cei mai de seamă şi mai 
desăvârşiți maeştri, care a cules nespus de mare cinste pentru 
sine, şi mult folos pentru artă şi pentru ai lui, ajungând să fie o 
adevărată încântare a vremii sale“ — ne spune Vasari; care 
explică şi originea supranumelui pictorului: „a fost primul care 
a pictat acea podoabă a capului fetelor florentine care se 
cheamă ghirlande“. 

Fiul giuvaergiului Domenico Bigardi s-a născut în 1440 şi a 
murit (de ciumă) în 1494. Elevul lui B. Baldovinetti!, a asimilat 
în curând elemente din pictura lui Andrea del Castagno, 
Verrocchio şi Domenico Veneziano, în frescele din biserica 
Ognisanti, din Florența. Dar primele sale opere (remarcabile) de 
maturitate artistică sunt cele două fresce din domul din San 
Gimignano: Moartea Sf. Fina şi Funeraliile Sf. Fina, de o 
captivantă simplitate şi sinceritate emotivă. Viaţa sa de familie 
(a avut 9 copii) s-a desfăşurat cu o mare sobrietate, în atelierul 
său din S. Gimignano; şi la Roma — chemat împreună cu 
Rosselli, Botticelli si Perugino — unde a pictat fresce în 
Biblioteca Vaticana (distruse) si în Capela Sixtină. — În aceste 
din urmă predomină interesul artistului pentru anecdotic si 
pentru observarea realităţii, — îndeosebi în portretele unor 
biencunoscuti cetățeni florentini care trăiau la Roma. De aseme- 


! Alessio Baldovinetti (1425-99), pictor — Bunavestire, în San Miniato, 
Florenta — si unul din cei mai mari reprezentanti ai artei mozaicului 
(a lucrat timp de câteva decenii la cupola Baptisteriului din Florenţa). 

Ghirlandaio: ,,Adoratia păstorilor“. 

nea, în frescele Capelei Sassetti din S. Trinità — în care 
introduce aspecte din Florența timpului, stilul îmbrăcămintei 
vremii şi portrete ale membrilor curţii şi familiei Medici. Aici a 
pictat Naşterea Domnului, opera sa cea mai desăvârşită, — cu 
încântătorul său peisaj semănat cu arcuri triumfale ruine 
romane, şi cu admirabilele capete de păstori închinându-se, 
„care emulează cu cele mai puternice reprezentări fiziognomice 
ale picturii flamande“ (96); tablou inspirat probabil de Hugo van 
der Goes, dintre lucrările căruia din Florenţa putea fi admirată 
Nativitatea din S. Maria Novella, celebrul „Triptic Portinari“! 

Intre 1485-90, Ghirlandaio îşi realizează (în colaborare cu 
fratele său David) marea sa operă: cele 7 fresce (cu subiecte din 


l „Cunoscut, apreciat ca portretist, Ghirlandaio a fost artistul cel mai 
solicitat şi în această calitate de marea burghezie florentină. Faimos 
în acest sens este dublul portret Bătrânul si copilul (Luvru), — operă 
„de un realism extrem, aproape magic“ (58). 

viața Sf. Fecioare si a lui loan Botezătorul, patronul Florenței) 
din corul! bisericii S. Maria Novella. Cu toate că lucrarea a fost 
executată cu un numeros grup de ajutoare, totuşi, pictorul a ştiut 
să menţină unitatea de mare efect a ansamblului. Scenele din Sf. 
Scriptură sunt tratate cu episoade şi adaosuri de personaje 
contemporane, unele celebre, cum sunt cele din grupul 
renumitilor umanisti Marsilio Ficino, Cristoforo Landino, 
Demetrio Calcondilas si Angelo Poliziano. — „Această faimoasă 
operă este, fără nici o îndoială, cea mai bună pictură de interior 
a întregii Renasteri italiene, în care se respirà o aromà de 
intimitate domestică si de o severă eleganță“ (92). 

Ghirlandaio manifestă în această grandioasă operă — una din 
cele mai faimoase ansambluri pictorice ale întregii Renasteri — 
„un interes temperat pentru mişcare; tendinţa sa este îndreptată 
spre o statică monumentalitate, mediată şi de operele lui 
Verrochio“ (40). În acest mare ansamblu, la fel ca în opere 
precum scenele cu S. Fina, etc. apar limpede unele caracteristici 
ale artei lui Ghirlandaio. Sporirea numărului personajelor, 
imersiunea subiectului într-o ambiantà -de clădiri şi vaste 
panorame, aspecte cu perspective şi arhitecturi, „aduc tot atâtea 
dovezi de virtuozitate care ne lasă rece; în timp ce, însă, spiritul 
nostru exultă când contemplăm unele figuri luate separat, 
desprinse din ambiantà, sau unele scene compuse cu o grație 


> 


neîntrecută“ (92). 


x 


Pictor „oficial“ al burgheziei florentine, Ghirlandaio n-a 


xec 


pictat niciodată un tablou cu destinație „privată“ (excepție 


! Corul — în bisericile catolice — partea din absidă, din spatele altarului 
principal; loc rezervat cantorilor, de obicei mobilat, de-a lungul 
pereţilor, cu un rând sau două de scaune (strane) de lemn sculptate 
sau intarsiate. 

? O pasiune analogă de a nara „cu ușurință“ şi a descrie ambianța şi 
costumele florentine ale epocii o va manifesta, în secolul următor, 
Andrea del Sarto. 

făcând, bine înţeles, portretele individuale) — si din această 
cauză, în compoziţiile cu subiect profan, artistul preferă să se 
refugieze într-un deliberat „arhaism“ tematic; fapt care îi subli- 
niază în mod evident personalitatea esențialmente conserva- 
toare, — chiar şi în unele opere, precum ciclul din S. Maria 
Novella, unde adeziunea sa pare mai deschisă la aspecte sociale 
contemporane. 

Ghirlandaio n-a fost — şi n-a ţinut să fie — un inovator. A fost 
un vulgarizator (în sensul cel mai bun al cuvântului) si un 
eclectic. Intelegea să țină pasul cu interesul, cu moda zilei. „N-a 
ezitat să preia din ambianța artistică atâta cât îi putea servi, — fie 
că era vorba de viziunea spaţială a lui Filippo Lippi, sau de 
sensibilitatea psihologică a lui Verrocchio, sau de acuta, de 
caracterizanta notație flamandă“ (4). Compoziţia sa — observă 
Chastel — „este întotdeauna ingenioasă; desenul său calm posedă 
O mare capacitate de asimilare; fără a cădea într-o arheologie 
obositoare, el a ştiut să integreze în fundalurile sale decorative, 
basoreliefuri şi motive antice“. 


Ghirlandaio: „Naşterea Fecioarei“. 


208 OVIDIU DRIMBA 


„Culoare luminoasă, chipuri dràgute, o bună asemănare cu 
tot ce e banal, comun. Totul e atrăgător şi delicios, trebuie să 
admitem; dar, cu excepţia vreunui portret, nimic nu e semni- 
ficativ. Frescele din S. Maria Novella sunt atât de lipsite de 
caracter decorativ, compoziţiile sunt supraîncărcate, ca paginile 
unui jurnal ilustrat. — Şi cu toate acestea, în alte opere ca 
Inchinarea Magilor (Uffizi), Ghirlandaio are un farmec inega- 
labil; iar câteodată în portrete, talentul său, la cea mai mare 
înălțime aici, se ridică de-asupra mediocritàtii; odată chiar, în 
fresca cu portretele soţilor Gassetti (S. Trinită), nefiind departe 
de geniu“ (22). 

Dar, „pittore senza errori“, el a rămas destul de departe de 
neliniştele contemporanilor săi (ca Filippino Lippi, de pildă); de 
unde, şi aspectul senin al scenelor sale bine echilibrate. „Îi 
lipseşte, totuşi, invenţia poetică ce convinge“. Pictor — în 
definitiv — captivant, plăcut, senin, calm — „în faţa lui Signorelli, 
Botticelli sau Filippino Lippi, Ghirlandaio face figură de 
prozator“ (R. Klein). — Cu toate acestea, toţi elevii săi au avut 
ceva de învățat în atelierul său; „şi nu numai pictori de mărimea 
unui Andrea del Sarto sau Rafael au privit cu interes unele din 
compoziţiile sale mai sigure şi mai grandioase“ (40). 


Ghirlandaio: „Patru umanisti‘ (detaliu). 


Piero della Francesca 


„Meritul de a fi transformat stilul florentin într-un stil, nu 
local, ci italian, şi de a fi realizat complet idealul de echilibru, 
de claritate şi de logică, fără a fi renunțat la încărcătura emotivă 
a goticului, îi revine lui Piero della Francesca“ (15). — „Căzut în 
uitare încă din secolul al XVI-lea, acela care astăzi ne apare 
drept cel mai mare pictor din Quattrocento...“ (36). 

Fiul pantofarulùi Benedetto dei Franceschi, Piero della 
Francesca (după numele mamei sau al soţiei) s-a născut către 
1410 (m. 1492) în Borgo a San Sepolcro, în regiunea Arezzo. La 
15 ani a fost dat să înveţe pictura în atelierul lui Domenico 
Veneziano, dar întreaga activitate şi-a desfăşurat-o în afara 
Florenței. În opera sa a suferit influența pictorilor din Siena; dar 
determinantă a fost întâlnirea sa cu arta energică a lui Masaccio 
şi cu cea a lui Paolo Uccello — „ambele atât de capabile să-l 
înveţe să transfigureze, cu fantezia sa, structura volumelor şi a 
spaţiului“ (96). 

În 1445, Confreria della Misericordia din S. Sepolcro îi 
comandà un poliptic (Polittico della Misericordia) la care a 
lucrat — cu intermitente — mai bine de 10 ani; si care evidentiazà 
ceea ce va rămâne caracteristica picturii sale: faptul cà lumina e 
cea care construieşte volumul (4). — Urmează (a doua din cele 6 
mari opere pictate pe lemn, care stau pe primul plan ca 
importanță) Botezul lui lisus (Londra, Nat. Gall.) în care spaţiul 
„este un peisaj deschis până la orizont, plin de lumină clară şi de 
transparență — ca la Angelico“ (4). — Sf. Ieronim cu un 
credincios (Veneţia, Accad.); Flagelatia (Urbino, Gall. Naz.) — 
faimoasa pictură asupra căreia vom reveni; Madonna di Sini- 
gaglia (Urbino, Pal. Duc.) — operă de influență flamandă, „atât 
de nouă prin folosirea luminii spre a face mai intimă şi mai 
dulce impasibila pictură a lui Piero“ (96); Fecioara cu Pruncul 

(„Pala di Brera‘) — cu sfinţi, îngeri — într-o splendidă şi inedită 
figuratie — şi, îngenunchiat, Federico da Montefeltro, comi- 
tentul; operă în care Piero ,,mutà porblema acordului om-natură 
printr-un alt acord: între om şi arhitectură“ (33). 

La aceste capodopere se adaugă Portretul lui Sigismundo 
Malatesta (Rimini) şi cele două portrete: Battista Sforza si 
Federico da Montefeltro (Uffizi), cu insolitul lor taglio de profil 
şi interesul evident pentru minutioasa portretistică flamandă!. 
(„Operele lui Piero reflectă cunoaşterea picturilor flamande şi o 
nouă sensibilitate prin bogăția raporturilor cromatice şi efectele 
luminii ca element unificator al compoziţiei“ (58). — În fine, 
Flagelaţia (,,Biciuirea lui Hristos“ (Urbino, Pal. Ducale), operă 
considerată „absolut perfectă şi deosebit de îndrăzneață“, 
construită cu o implecabilă precizie matematică (în fapt, şocantă 
sub raport compozițional, fracturând brutal, ilogic şi anestetic 
unitatea impresiei artistice de ansamblu). „Raportul dintre cele 
două grupuri de persoane (pag. 39) este stabilit pe planul 
perspectivic al arhitecturii; figurile din primul plan sunt inserate 
într-un spaţiu limitat, foarte limitat, în timp ce grupul din stânga, 
plasat în profunzime, se desfăşoară într-un spațiu mai amplu; în 
acest fel, problema perspectivică este rezolvată în raport cu cea 
spaţială“ (96). 

* 


Între 1452-59, Piero lucrează (cu intermitențe — şi cu multe 
ajutoare) la ciclul de fresce Legenda Crucii, din corul bisericii 
San Francesco din Arezzo. Reprezentarea acestei legende 
medievale se transformă într-o spectaculoasă acţiune liturgică; 
tonul sacru al reprezentării nu priveşte numai solemnitatea gravă 
a gesturilor personajelor, ci şi natura însăşi, spaţiul în care se 
mişcă figurile (58). 


l „Încă Van Eyck crease un raport atât de îndrăzneț între figura din 
prim plan şi un peisaj îndepărtat; dar spre deosebire de ceea ce făcea 
maestrul flamand, care vedea figura din trei sferturi, Piero prezintă 
capul din profil, pentru a conferi o mai înaltă valoare ideală 
volumetrică“ (96). 

Piero della Francesca: ,,Adoratia Crucii“ (detaliu). 


Pe pereții laterali, diviziunea în 3 mari zone se acordă cu 
narațiunea. În zonele de jos sunt reprezentate două bătălii (în 
mari dimensiuni — fiecare de 7,60 m. pe 3,30 m.); în a doua zonă 
este narată vizita reginei Saba la regele Solomon; urmează 
scenele Glorificarea Crucii, Tortura  evreului, . Visul lui 
Constantin, Dovada adevăratei Cruci, ş.a. „Solemnitatea fermă, 
calmă, fabuloasă a anticilor Patriarhi; suprema, impecabila 
maiestate a curților reginei Saba şi a lui Solomon; magia Visului 
lui Constantin — prima „nocturnă“ din pictura italiană; ritmul 
celor două bătălii, apoi, claritatea şi limpezimea culorii care 
aşterne o lumină matinală peste vastele peisaje şi maiestoasele 
arhitecturi; definirea netă a esentialelor forme volumetrice; 
proporțiile măsurate care sudează figurile cu locurile, figurile cu 
arhitecturile, şi toate coordonate în fermitatea spaţiului: în felul 
acesta, la Arezzo, în biserica S. Francesco, Piero ne oferea 
reprezentarea unei umanitàti impenetrabile şi eroice“ (96). 


+ 

Piero exclude din naraţiunea sa orice efect dramatic sau de 
mişcare şi orice accentuare a pathos-ului. În cele două scene ale 
bătăliilor figurile sunt aproape impasibile. Însuşi dinamismul 
mişcării este atenuat. „Nu că lui Piero i-ar lipsi — în toate 
compoziţiile lui — simţul „mişcării“; dar pictorul surprinde 
întotdeauna grandioasele sale figuri şi scenele lui într-un 
moment de pietrificare, — asemenea unui alt mare pictor 
contemporan, care îi seamănă în această soliditate şi stabilitate a 
spiritului: Mantegna“ (92). — Nu există la Piero nici 
contrapuneri de lumină şi umbră, — „căci lumina e spațiu, iar 
spaţiul este omogen, nu poate avea întreruperi“; ca atare, „şi 
volumele sunt exprimate de contururile care limitează zonele 
colorate — şi acestea se încastrează una într-alta, ca într-o tarsia, 
ca într-o marchetărie“ (4). 

Culorile lui Piero sunt pure, înalte, strălucitoare, fără nici o 
preocupare pentru nuanțe. Dar şi între ele este valabilă legea 
proporţiilor. „Coloritul său, bătând spre argintiu, simțul luminii 
şi al clarobscurului, frumuseţea şi exactitatea anatomiei, îndrăz- 
neala racursiurilor, precum şi fecundul său sentiment al naturii, 
— toate acestea apără de ariditate arta sa virilă, eroică, gavă, 
căreia preocupările sale teoretice îi conferă o corpozitate statuară 
şi o imobilitate aproape spectrală“ (92). — De altminteri, „arta sa 
a şi fost comparată cu cea a statuilor greceşti arhaice, prin 
calitatea impersonală şi impenetrabilă a figurilor sale, prin 
dominarea universalului şi efemerului“ (36). 


* 

În ultimii ani ai vietii Piero si-a pierdut vederea. S-a dedicat 
atunci unei activități exclusiv teoretice, speculațiilor matema- 
tice, devenind unul dintre cele mai înalte spirite italiene în care 
genialitatea artistică se uneşte cu cercetarea ştiinţifică (92). 
Tratatele sale substanțiale despre studiul perspectivei în pictură 
(De prospectiva pingendi) şi de geometrie (De quinque corpo- 
ribus regularibus) teoretizeazà în formule stiintifice ceea ce 
fusese intuitia sa, fundamentul activitàtii sale artistice, contri- 
buind si în felul acesta la afirmarea definitivă a culturii 

renascentiste în afara Florenței. „El a asimilat perspectiva şi i-a 
sesizat într-atâta calitatea geometrică, încât a condus-o la o 
simplificare, la o regularitate a formelor niciodată atinse 
înaintea lui Piero, realizând o profundă analiză a lumii exte- 
rioare cu o rigoare geometrică“ (15). — Această activitate 
teoretică pentru care avea o adevărată vocaţie („era socotit mai 
meşter ca oricare altul în cunoaşterea tainei corpurilor 
geometrice, ca şi în aritmetică şi geometrie“ — confirmă Vasari) 
este fondată pe certitudinea unei legături intime şi armonioase 
dintre forme între ele. „Luminist îndrăzneţ, Piero este cel dintâi 
dintre pictorii geometri“ (36). 

Acesta e Piero della Francesca. „Arta lui este, în esenţă, 
oarecum ermetică. Firea sa meditativă explică acest caracter. 
Tăcerea, calculul, lenta înflorire a meditatiei în care s-a născut, 
au marcat întreaga operă cu pecetea calmului şi a măreției“ (36). 


Piero della Francesca: 
„Vizita Reginei Saba la Solomon“. 

— „Umanitatea sa este taciturnă, sentimentele — indefinisabile. 
Izolarea de lume şi contemplatia aristotelică ce caracterizează 
personajele sale corespund idealului unei linişti senine a 
sufletului. Acest echilibru este o armonie reconstituită cu 
muzica Universului. ...Iar pictura sa, delicată şi subtilă, este 
toată numai poezie. O poezie a luminii — pe care Marsilio Ficino 
o defineşte: ,,Surdsul cerului care procede din bucuria spiritelor 
cereşti“ (15). 


Piero della Francesca: „Magdalena“ (Arezo, Dom). 


! Pictorii prezentaţi anterior aparţin Şcolii Quattrocento-ului toscan (cu 
excepția lui Gentile da Fabriano, format în ambianța şcolilor din 
Marche şi Umbria; aceasta din urmă, de influență sieneză „este în 
întregime o artă religioasă şi senină, străină de cercetări ştiinţifice si 
de observaţii naturaliste, realiste, ai cărei artişti sunt prin excelență 
contemplativi şi senini“ (92), — şi avându-i ca principali reprezentanți 
pe Perugino şi Pinturicchio. — După care, Şcoala din Padova (oraş 
unde au activat şi Paolo Uccello, Filippo Lippi, Donatello) este 
reprezentată de marele Mantegna. 


Melozzo da Forli 


Melozzo degli Ambrosi (1438-94), nàscut la Forli — de 
unde, numele sub care a ràmas, — s-a format studiind în 
principal operele lui Piero della Francesco (probabil cà i-a fost 
elev direct) pe care l-a cunoscut la curtea ducală Montefeltro din 
Urbino, — unde Melozzo a şi lucrat un timp, dând desenele 
pentru unele paneluri din studioul ducelui Federico (executate 
apoi de spaniolul Pedro Berruguete şi flamandul Joos van Gent). 


Melozzo da Forli: „Vizita unui umanist la Sixt IV“. 

Aici a colaborat (într-o măsură greu de precizat) la cele două 
celebre cicluri: Oamenii iluştri şi Artele liberale, dovedindu-se 
un fidel discipol al lui Piero — „a cărui abstractă frumuseţe 
geometrică a atenuat-o, înlocuind-o cu forme caracterizate 
într-un mod decis, încadrate în compoziţii solemne“ (58). 

La Roma a executat remarcabilele fresce Audienta la papa 
Sixt IV din Biblioteca Vaticana si Înălțarea, din biserica 
Sfinţilor Apostoli (transpuse ulterior pe pânză), — „fresce de un 
intens colorit şi o riguroasă încadratură perspectivală, în care 
figurile au mai puţină legătură de compoziţie cu cadrul 
arhitectonic decât la Piero della Francesca, dar, cu toată 
solemnitatea atitudinilor lor, prezintă o caracterizare individuală 
şi un sens de cordialitate umană care îi lipsesc lui Piero“ (56). — 
Alte două notabile lucrări sunt S. Marco papà si S. Marco 
Evangelist (în biserica S. Marco din Roma). 

„Pentru Melozzo, figura nu e niciodată impasibilă, nu e 
niciodată un scop în ea însăşi, ci întotdeauna un mijloc de a 
întrupa emoţii. lar aceste emoţii sunt atât de covârşitoare, şi 
domină orice personalitate, chiar şi simpla ei conştiinţă, sunt 
anihilate, figurile devenind pure încarnări ale grandioaselor 
sentimente care le animă“ (22). — Cu profunda sa influență 
asupra Şcolii Romane din Cinquecento-ul târziu, Melozzo da 
Forli a fost „cel mai activ elev al lui Pierro della Francesca, într- 
o manieră mai putin aristocratică şi mai putin pură decât a 
maestrului său, care a difuzat marele stil monumental la Roma 
şi i-a întreţinut gustul şi predilectia la Urbino“ (36). 


Signorelli 


„Luca a fost un om cu purtări foarte frumoase, sincer şi 
cinstit cu prietenii, gata să sară în ajutorul oricui avea nevoie 
de el. Pentru aceste frumoase însuşiri s-a bucurat totdeauna de 
cea mai înaltă cinstire“ — îl prezintă Vasari, ca om; iar ca 
artist: „Luca, pe care îl socotim a fi artistul care, prin 
temeinicia desenului şi îndeosebi a nudurilor, ca si prin 
farmecul invențiilor şi felul de a pune personajele în scenele 
pictate, le-a deschis calea spre culmile desăvârşirii celor mai 
multi dintre artişii veacului următor“. 

Fiul lui Egidio di Luca Signorelli (1445-1523) şi-a făcut 
ucenicia în bottega lui Piero della Francesca, pictorul care i-a 
comunicat „un cult arzător aproape exclusiv pentru frumuseţea 
corpului gol, voinic, viguros, musculos. Signorelli este 
adevăratul precursor al lui Michelangelo. Compozițiile lui sunt 
un adevàrat triumf al nudului, simtit ca o austerà frumusete si 
forță a liniilor si ca o impetuoasă erupție a mişcării“ (92)!. — 
Chiar din primele lucrări (frescele din bazilica din Loreto) este 
vizibilă influenţa lui Piero; „dar puternica energie a contururilor 
pentru a da o mai intensă forță de mişcare a figurii umane arată 
că Luca a asimilat şi maniera lui Pollaiolo“. Cu aceste date 
asociate cu simțul volumetric al lui Piero se constituie ŞI se 
defineşte stilul lui Signorelli: „o forță extraordinară a limbajului 
care, anticipând soluţiile lui Michelangelo, ajunge la un stil 


! Semnalarea cea mai veche a lui Luca Signorelli o găsim în Cronaca 
rimata a lui Giovanni Santi care îl prezintă ca pe unul din cei mai 
mari pictori ai secolului, calificându-l ca „pictor de geniu şi spirit 
singular“. Judecata este cu atât mai pozitivă cu cât, pictor el însuşi, 
cel care o formula era tatăl lui Rafael. (81). 

deosebit de plastic si de dinamic pentru a scoate în evidentà 
formele corpului uman“ (96)!. 

Această viziune atât de puternic originală se exprimă în 
opere precum Convertirea Sf. Pavel (Loreto), în Testamentul şi 
moartea lui Moise, tresca din Capela Sixtină, remarcabilă prin 
vigoare şi simțul compoziţiei; în mai binecunoscutele tablouri 
pe lemn din tinereţe: Flagelația (Brera), temă pe care pictorul o 
va repeta de mai multe ori (în tablouri din Uffizi, Roma, 
Cortona, s.a.); în Tăierea împrejur (Londra) sau în faimoasa 
Școala din Pan (Berlin, distrusă). Numeroase picturi religioase 
având în centru figura Fecioarei, au puritatea, calmul şi 
seninătatea Madonelor lui Fra Angelico şi Perugino. 

Reîntors la Roma, Luca pictează faimosul tondo: Sfânta Fa- 
milie (Uffizi), „în care diverşi stimuli culturali se armonizează 
într-o viziune uimitor de organizată, una dintre cele mai înalte 
expresii ale intelectualismului umanist italian“ (58). — Dar faima 
excepțională a lui Signorelli se datorează celor două mari cicluri 
pictorice: cel realizat la Monte Olivetto şi îndeosebi frescele din 
Capela S. Brizio, a domului din Orvieto. După care, papa Iulian 
II îl cheamă să participe la decorarea Sălilor Vaticanului. 

În cele 11 mari fresce (au rămas numai 8) din mânăstirea 
Monte Olivetto Maggiore, ilustrând viaţa Sf. Benedict şi de- 
venite repede celebre, Luca îşi arată adevărata măsură. Este 
evident aici faptul că din marele exemplu al lui Piero pictorul nu 
a reţinut tratarea largă a spațiului, ci stilul sculptural al figurilor 
şi sensul dramatic. În aceste opt scene, Signorelli îşi de- 
monstrează toate artificiile, toate secretele regiei lui: pentru că, 
fără îndoială, pictura sa este teatrală. „Nu ne surprinde deci 
faptul că pictorul nu ezită să ia lecţii de la prestigiosul maestru 
al spectacolului, Pinturicchio“ (4). — Ceea ce e şi mai evident în 
opera sa cea mai importantă: frescele domului din Orvieto (a 
cărui decorație fusese începută de Fra Angelico). 


! „Dar Signorelli se deosebeşte de maestrul său şi prin mişcarea pe 
care o dă figurilor. De altfel, aceasta era preocuparea majoră a artei 
florentine în vremea lui Pollaiolo“ (36). 

Signorelli: ,,Flagelatia lui lisus“. 


* 


Decoratia cupolei capelei S. Brizio este grandioasă, 
spectaculoasă, de mare efect scenic. Pe lângă figurile de îngeri, 
apostoli, martiri, patriarhi, doctori ai Bisericii, apoi figurile de 
poeti si filosofi antici si medievali — între care Virgiliu si Dante, 
care l-a inspirat pe artist în tratarea figurilor din Purgatoriul 
Divinei Comedii, — apar aici marile compoziții având ca teme 
„Ântichristul“, „Sfârşitul lumii“, „Învierea din morfi“ — şi, pe 
celălalt perete din față „Infernul“, „Paradisul“ şi obsedanta 
„Judecată de Apoi“. Totul impresionează până la obsesie cu 
adevărat dantescă: anatomiile, racursiurile, patetismul, trupurile 
goale contorsionate de suferință, în special impresionând 
asprimea, siguranţa, forța de redare a unor foarte îndrăzneţe 

atitudini!. „Înalta dramaticitate a acestui ciclu pare sà exprime 
criza idealurilor umaniste ale Renaşterii; dar o criză resimţită nu 
ca fiind proprie fiecărui individ, ci o criză asociată mai degrabă 
cu destinul întregii omeniri“ (96). 

Alegerea subiectelor frescelor, temperamentul artistului şi 
stilul său esențialmente dramatic şi de puternic efect teatral, 
totul era destinat ca opera lui Signorelli din Orvieto să aibă cel 
mai mare ecou în epocă. Momentul „Jubileului“ din 1500 pre- 
vestind sfârşitul lumii a creat o agitaţie paroxistică a supersti- 
țiilor populare privind profetiile fantastice ale Apocalipsei. 
Domina şi psihoza recentelor evenimente politice florentine 
avându-l protagonist pe Savonarola, efectiv un profet. Era 
momentul unei grave crize a idealurilor umaniste a epocii. Încât 
subiectul şi întreaga escatologie creştină este reprezentată cu o 
maximă duritate, cu accente apocaliptice — şi cu intenția 
evidentă de a-i teroriza, de a-i îngrozi pe credincioşi şi de a-i 
convinge să creadă în profetiile adevărate, nu în cele false, 
mincinoase. „Suntem în ajunul marei rebeliuni luterane; şi în 
Italia se fac tot mai insistente apelurile la religia individuală, în 
căutarea contactului direct cu Dumnezeu“ (4). 


* 


O trăsătură caracteristică — mult exagerată — a marilor sale 
fresce din Orvieto (dar, în mare parte, si a celor din Monte 
Olivetto) este abuzul de mult prea numeroasele nuduri: o 
agitaţie frenetică de gesturi şi atitudini exasperate”. Compozițiile 
lui Signorelli sunt triumful nudului, perceput ca o austeră 


— 


„Signorelli a fost nu numai un precursor al lui Michelangelo ci şi 
aproape un rival... Dar întregul său mod de a trata nudul e mai arid, 
simţul său pentru structură si pentru țesutul epidermei e mai slab, iar 
forma feminină nu îi este deloc la îndemână. Nudurile lui au o 
anumită gigantică robustete, puterea de a sugera o energie primitivă“ 
(22): 

2 Rareori probleme ale formei şi ale mişcării au fost mai bine 
rezolvate decât de Signorelli; el însă a avut puțini urmaşi, poate chiar 
nici unul“ (22). 


N 
N 
tame 

Signorelli: „Judecata de Apoi“ (detaliu). 


frumusețe si forță a liniilor si de tumultuoasă, debordantà 
erupție a mişcării. „Signorelli este adevăratul precursor al lui 
Michelangelo în crearea unei arte toată numai nerv si elan 
impetuos, violent“ (92). 

În concluzie: „Stilul lui Signorelli este fructul unei atente 
meditații asupra celor două mari componente ale artei din Italia 
Centrală a Quattrocento-ului: dinamismul liniar florentin si 
calma spatialitate luminoasă a lui Piero. Pe acestea Signorelli le 
amalgamează într-un prim timp în atmosfera mitului, într-o arie 
supraomenească impusă de ritmul strâns al compoziţiei; iar mai 
târziu, la Orvieto, în exaltarea plasticitàtii energice a corpului 
omenesc, în cadrul unei compoziţii puternic ritmate şi viguros 
dramatice, care a reprezentat cel mai exact precedent al picturii 
lui Michelangelo“ (58). 


l O operă de Signorelli este în Muzeul de Artă din Bucuresti — Sf. 
Augustin şi Copilul (ulei pe lemn). 


Perugino 


„Este unul din acei artisti care îşi merită popularitatea 
pentru extraordinarul său har al gratiei şi poeziei, si pentru 
intuiţia cu care înțelege şi susţine nevoile estetice şi senti- 
mentale ale marelui public“ (92). — Definiţie exactă. Dar cu 
unele amendamente. 

Pietro Vannucci (1446-1523) zis Perugino — de la numele 
oraşului Perugia de care este mai mult legată viaţa si opera sa — 
„era fiul unui anume Cristoforo, un om sărac din ținutul 
Perugiei“ (ne informează Vasari); acesta l-a dat ucenic la un 
modest pictor din oraş, „care, fără să fie deosebit de talentat, 
nutrea o mare venerație pentru artă“. Apoi, la Arezzo tânărul a 
fost elevul lui Piero della Francesca; iar în 1472, îl găsim la 
Florenţa, ca să înveţe tehnica picturii în ulei şi să studieze 
operele pictorilor flamanzi, foarte apreciaţi, sub îndrumarea lui 
Verrocchio. 

Prima sa operă certă — după ce pictase la Perugia, în 
colaborare, opt admirabile panouri — este Sf Sebastian, urmată 
de Madona cu copilul în slavă şi Lupta între Amor şi Castitate 
(toate la Luvru), ultima, pictată la Mantova, unde fusese chemat 
de Isabela d'Este. — Si seria lucrărilor celor mai cunoscute 
continuă cu Rugăciunea pe Muntele Màslinilor (Uffizi), cu 
Magdalena şi cu Pietă (Pitti), cu Fecioara între Sfinţi, — una din 
cele mai tipice picturi ale lui Perugino, cu obişnuita notă de 
melancolie visătoare, subliniată aici şi de atitudinea de devotată 
contemplatie cu care cei doi sfinți îşi înclină capul spre 
Fecioară; Madona cu Copilul în brațe (Fano, Pinacoteca), — 
tablou având predela cu cinci uimitoare scene din viaţa 

Perugino: „Apariţia Fecioarei lui S. Bernardo“. 


Fecioarei; cu Răstignirea! — o capodoperă de compoziţie clară şi 
aeratà. 

Chemat la Roma — împreunà cu pictorii Rosselli, Ghirlan- 
daio si Botticelli, pictează în Capela Sixtină monumentala frescă 
(5,50 m. pe 3,50 m.) Predarea Cheilor, cea mai importantă 
amplă compoziţie a lui Perugino (alături de Răstignirea), cu 
şirul de 20 de personaje în prim plan în poziţii contrapuse, 
servind ca bază pentru vederea — în fundul imaginii — unor 
simetrice trei arhitecturi, în care se poate percepe un ecou al 
perspectivei ideale a lui Piero della Francesca. — Să mai amin- 
tim, printre cele mai importante opere, şi Apariția Madonnei Sf. 
Bernardo (Miinchen, Altepin.), cu armoniosul său achilibru 
formal cu care sunt dispuse alternativ elementele compozitive 


! Din biserica mânăstirii benedictine Santa Maria Magdalena dei Pazzi 
(Florenţa), compoziţie cu un splendid peisaj de fond, imaginat ca şi 
cum ar fi văzut prin trei arcade, care împart întregul perete al frescei. 

analoge; si în care elementele arhitecturale ale cadrului si 
peisajul de fond sunt dispuse în planuri succesive tot mai 
profunde“ (96). 

Cu aceste opere începe perioada cea mai înaltă (ce va dura 
până spre 1550) a producţiei sale artistice care arată că artistul a 
ştiut profita de cele învăţate la Florența de la Piero, — 
construindu-şi un mijloc de exprimare cât se poate de original, 
bazat pe armonia figurilor, amplu — dacă nu şi viguros — 
modelate, şi pe o lirică intuiţie a valorii spaţiale şi muzicale a 
peisajului. „Plasate în încadrări arhitectonice pe cât de 
armonioase pe atât de simple, sau imerse în solitara linişte a 
peisajului care se înfăţişează în dulci modulatii sub luminoasa 
imensitate a cerului, personajele lui Perugino, îndeosebi 
Madonele sale, capătă o grație inimitabilă care participă cu un 
miraculos echilibru la adânca melancolie implicată în însuşi 
ritmul spațiilor“ (96). — Acestui moment de cea mai fericită 
inventivitate şi de un intens lirism îi aparţin (pe lângă lucrările 
citate) Naşterea Domnului (Villa Albani), Coborârea în 
mormânt (Pitti) şi — cu acea sigură capacitate de a pătrunde în 
psihologia individuală a personajelor — unele din Madonele cele 
mai cunoscute, prin care pictorul crează un tip de frumuseţe 
feminină (interpretat şi ca expresia unui sentiment religios de 
autentic misticism)”. — Acest tip de frumuseţe feminină a fost 
preluat şi de Rafael, elevul lui Perugino. 


* 


Desigur cà si aceastà puternicà impresie de religiozitate a 
contribuit la marea popularitate (si la corelativa bogăţie 
materială) a pictorului considerat acum cel mai valoros maestru 


! Deşi Vasari afirmă că „Piero nu era prea credincios şi nu a fost cu 
putinţă să fie făcut să creadă în nemurirea sufletului; ci dimpotrivă, 
prin vorbe potrivite cu mintea sa neîntelegàtoare, a rămas cu 
încăpățânare alături de calea cea bună. Toată nădejdea lui era în 
binefacerile hărăzite de soartă, iar pentru bani s-ar fi făcut frate şi 
cu diavolul“. 

din Italia; fapt care a făcut ca 
operele lui să fie foarte cău- 
tate în toată Peninsula. 

În 1500, Perugino termină 
— servindu-se. de numeroase 
ajutoare — decorarea Sălii del 
Cambio (a Bursei) din Peru- 
gia — unul din cele mai fai- 
moase şi armonioase ansam- 
bluri ornamentale ale Renas- 
terii — cu figurile alegorice ale 
Profetilor si ale Virtutilor 
cardinale crestine, cu perso- 
naje din Antichitatea greacà si 
romanà, cu Tatàl ceresc, cu 
Schimbarea la fatà, cu Adora- 
tia Copilului Sfânt, o operă 
ambițioasă care trebuia să ara- 
te că „desăvârşirea se poate 
obține armonizànd virtuțile 
anticilor cu credința în Hristos". 

Şi aici, ca în ansamblul operei, „tipurile umane ale lui 
Perugino sunt constante (sau aproape); constante sunt ŞI tipurile 
de sentimente care se exprimă în figuri, — în deosebi în stările de 
extaz, de contemplatie, de devoțiune. In felul acesta, arta devine 
nu numai revelație dogmatică, ci şi o demonstraţie şi o divulgare 
a adevărurilor credinţei. Poate că tocmai acest empirism care 
face din artă un instrument didactic, de învățământ dogmatic l-a 
iritat pe Botticelli, şi l-a împins spre o artă idealistică“ (4). = 
Pentru că, într-adevăr: arta lui Perugino vrea să fie pragmatica, 
instrumentală, facilă; şi de această facilitate, Perugino a abuzat. 


Perugino: „Maria Magdalena“. 


x 

După 1500 — când artistul împlinea 54 de ani — în creatia lui 
Perugino urmează o perioadă de decadenţă. Vizibilă, de altfel, şi 
în Lupta dintre Amor şi Castitate (Luvru) pictat în 1505 pentru 

line iz E, 


Isabela d’Este. Armonia figurilor si a compozitiei se degradeazà 
în sentimentalism: cererea comitentilor prea mare îl face pe 
pictor să repete mereu tema, formula, figurile, subiectul, 
maniera, atitudinile personajelor: adeseori şi a Madonelor. Totul 
îl face pe artist să se imite pe sine însuşi. „Pictorul cedează 
„unei anumite lenevii mintale“; împins mai mult de dorința de 
câştig decât de inspirație adeseori se repetă, lucrează într-un 
mod manierat, se pierde în simetrii mecanice, în scheme de 
atelier, în expresii şi atitudini plictisite şi dulcege“ (96). 
Miraculosul echilibru de dinainte al momentelor sale cele mai 
bune i-au adus pericolul sentimentalismului (aproape) fad. 

Din acest moment, Florenţa şi Roma îl consideră un artist 
perimat. Desenatorul corect, atent, delicat si atât de abil în tuseu, 
bun clarobscurist, creator de tipuri de îngeri, de sfinţi, de 
Madone care inspiră bunătate, blândeţe şi iubire; inventatorul de 
armonioase scheme constructive, feminin ŞI muzical, 
întotdeauna sobru şi cu măsură, străin de geniul vehement care 
tulbură şi te îndepărtează; dotat cu un farmec uşor şi binevoitor; 
el care a dăruit lumii un tip incontestabil de frumuseţe 
religioasă, „care a plasmuit sufletul de efeb al tânărului Rafael“ 
(92), — acel Perugino nu mai străluceşte ca odinioară. Florenta si 
Roma îl consideră acum un artist depăşit. 


Perugino: 
„Adoraţia 
Copilului lisus“. 


Pinturicchio 


„Este greu de imaginat un artist mai putin influențat de 
umanism şi de marea artă“ — îl defineşte André Chastel, corect 
dar totuşi, prea sever. i - 

Bernardo de Betto (1454-1513) zis Pintiricchio — „pictor 
mediocru“ — a fost elevul si colaboratorul lui Perugino, de a 


Pinturichio: „Hristos pe cruce“. 

cărui influență se resimte pictura sa; dar în tinerețe a fost 
influenţat, prin contact direct, şi de Benozzo Gozzoli. „El va 
prelungi până în secolul al XVI-lea gustul pentru o artă 
fastuoasă, cu mult aur, pitorească“ (36). 

Primele lucrări executate, în parte, cu maestrul său sunt 
micile panouri cu Minunile Sf. Bernard din Siena (Muz. din 
Perugia), lucrări care prin străloucirea culorilor, presupune o 
pregătire inițială de miniaturist. Din 1481 va lucra împreună cu 
Perugino la decorarea cu fresce în Capela Sixtină — şi de atunci 
Roma va rămâne, timp de 15 ani centrul principal al activităţii 
lui. Astfel pictează fresce la S. Maria Maggiore, S. Maria del 
Popolo, palatul Belvedere; iar între 1486—89 va decora biserica 
Aracoeli cu fresce din viaţa Sf. Bernardino, operele sale cele 
mai bune (p. 226). Şi tot la Roma, papa Alexandru VI Borgia — 
care avea o prețuire deosebită pentru bogata, elevata şi putin 
cam picanta pictură a lui Pinturicchio — îi încredințează 
decorarea apartamentelor Borgia din Vatican cu picturi care, 
asemenea celor ale sale din Capela Sixtinà, se disting prin 
somptuozitatea culorilor corespunzând gustului spaniol al 
comitentului, prin grandoarea încadraturii şi limpedele adevăr 
uman al unor portrete — Lucrezia Borgia, Cesare Borgia şi altor 
membrii ai familiei. 

În 1502 Pinturicchio se stabileşte definitiv la Siena. Aici 
realizează cartonul pentru Fortuna, una din scenele intarsiate în 
marmură (56 la număr, lucrate de 40 de artişti) din pavimentul 
domului, — cea mai faimoasă compoziţie figurativă pavimentală 
a Renaşterii. — În sala mare rectangulară (intrarea din nava 
stângă) a bibliotecii eruditului umanist papa Pius II (Enea Silvio 
Piccolomini) artistul a pictat 10 mari fresce cu scene din viaţa 
papei, unul din ciclurile pictorice de mare popularitate şi opera 
principală a pictorului. Aici stilul său este curgător şi foarte 
putin problematic, se simte influenţa lui Perugino, cu sugestii si 
din Botticelli; ca Perugino, îşi aliniază şi el marile figuri în 
primul plan, cu alte grupuri mai îndepărtate sugerează distanţa, 
dar figurile lui formează grupuri mai înghesuite şi mai animate. 
Tipurile însă sunt infinit mai variate decât ale lui Perugino; 

tipuri pe care pictorul le animă şi le individualizează, unul câte 
unul, cu o curiozitate care îl face să înşire, să plaseze în peisaj 
un întreg repertoriu de plante exotice. — „Pictorul ia, fără preju- 
decată, tot ce îi poate servi ca să îşi realizeze spectacolul 
propriei sale picturi: nu numai de la Perugino, ci şi de la 
Signorelli şi Ghirlandaio“ (4). 


* 


Pinturicchio este un inepuizabil pictor în frescà si, ca 
Gozzoli, un narator plin de stràlucire si de bucurie, dar cu un 
sentiment mai ingenuu si cu o decorativitate mai exterioară... 
Dar bucuria tinerească si proaspăta strălucire fac să se uite lipsa 
de soliditate şi uneori de relief, lipsa de corectitudine a 
perspectivei şi a desenului“ (92). — Vocaţia lui o constituie 
farmecul agreabil, vioiciunea scenelor, a expresiei, a atitudinilor 
personajelor, chiar şi în detrimentul unor calități mai serioase, 
cum e cazul în scenele din Biblioteca Piccolomini; în care, de 
pildă, pictorul se arată a fi prea atras de obiceiul său de a nu lăsa 
spaţii goale în picturile lui: şi în acest obicei decoratorul 
impenitent este mereu prezent. 

„Pictor plăcut, dotat cu un pronunţat simț decorativ şi o 
facilă vână narativă având, în vremea sa, un succes superior 
meritelor efective, care sunt cele de fastuos şi grațios decorator, 
rareori — ca la Siena — capabil să dea unitate spaţială 
compozițiilor sale“ (58). Stilul său curgător, ductil, uşor şi foarte 
putin problematic, este gata să recepteze si să aplice orice 
sugestie . 

Primul care a observat că artistul „s-a bucurat de o faimă 


— 


„Operele sale târzii, luate serios în consideraţie, sunt toate zorzoane 
şi pictură de moravuri, o întoarcere la cea mai slabă artă umbriană a 
secolului... Ca pictură de figuri, ele n-ar putea fi mai proaste decât 
sunt. Nici un personaj nu stă singur în picioare, nici un corp nu are 
consistenţă... — Şi totuşi, ele au un farmec de netăgăduit. Ele sunt 
măcar perfecte ca decorație arhitectonică. Pinturicchio a fost un mare 
compozitor de spaţiu“ (22). 

mult mai mare decât meritele sale“ a fost Vasari. — Aprecierea 
este putin aspră; căci totuşi, opere ca Răstignirea (p. 223), 
Funeraliile S. Bernardino, frescele din Apartamentele Borgia şi 
încă alte câteva picturi, vor continua, cu dreptate, să fie gustate 
şi admirate, — într-un cuvânt: să-şi merite popularitatea. Căci 
Pinturicchio „este, fără îndoială, cel mai laic pictor al vremii 
sale; singurul care s-a preocupat numai de ceea ce pictura poate 
oferi ochilor“ (4). 


Pinturicchio: „Intoarcerea lui Ulise“. 


Mantegna 


„A fost poate singurul artist din vremea sa care s-a inspirat 
direct şi permanent din fragmente de sculpturi antice, găsite în 
Italia sau aduse din Grecia. Prin intermediul său mai cu seamă, 
lumea germanică — şi în primul rând Diirer — va descoperi Italia, 
Antichitatea şi Renaşterea“ (36). 

Născut (1431) într-o familie modestă — tatăl său era tâmplar 
într-o comună din provincia Padova — Andrea Mantegna a fost 
dat să înveţe meseria în atelierul pictorului Squarcione' — care 
l-a şi adoptat — şi unde s-a format privind cu pasiune fragmen- 
tele de sculpturi antice adunate de maestrul său, în acelaşi timp 
studiind operele artiştilor toscani, îndeosebi Donatello. Carac- 
terul egocentric, dur, impulsiv al lui Squarcione l-a făcut să îl 
părăsească şi, la 24 de ani, este înscris în breasla pictorilor 
padovani. Tot în 1445 execută un poliptic şi începe să picteze 
frescele — excepţionale — în capela Orvetari din biserica pa- 
dovana a Eremitanilor?; în care „apare apelul pictorului la 
perspectiva toscanilor şi energica definiție plastică a fiecărui 
element al compoziţiei — şi totul concură la evocarea unei lumi 
îndepărtate şi incoruptibile, populată de o omenire eroică, 
inspirată de un pasionat entuziasm şi de o viziune mitică a 
Antichității“ (58). Este chemat să execute câteva portrete la 


! Francesco Squarcione (1397-1468), un fost croitor care la 30 de ani 
şi-a descoperit vocaţia de pictor. Proprietar ale unei bottega în care a 
adunat antichităţi şi desene executate în călătoriile sale din Grecia şi 

- sudul Italiei, este considerat şeful şcolii padovane din sec. XV. 
Singura sa operă atestată: Polipticul lui Lazăr (Brera) dar şi alte două 
lucrări apar legate încă de gustul goticului internațional. 

? Distruse (cu excepţia a două scene, şi aceste deteriorate) în 
bombardamentul aerian din 1944. 

Ferrara, „unde admiră măsura intelectuală a lui Piero della 
Francesca si lenticulara precizie descriptivă a lui Rogier van der 
Weiden“ (85). 

După frescele din capela Orvetari, Mantegna este deja un 
pictor faimos si foarte solicitat. Activitatea sa se împarte între 
Padova (lucrări azi în muzeele din Neapole, New York, Brera, 
Boston) şi Veneția, unde execută Moartea Fecioarei, o mare 
compoziție, tradusă apoi în mozaic (biserica S. Marco). În mod 
deosebit strânge legături cu mediul artistic venețian, în special — 
cu reciproce influente rezultate — cu Giovani si Gentile Bellini 
(cu sora cărora se căsătoreşte). 

Prima perioadă a creaţiei lui Mantegna se încheie cu 
renumitul, grandiosul tablou de altar S. Zeno, din biserica 
omonimă (Verona). Evident în această operă este „un exasperat 
plasticism, un spirit de reînviere clasică, o căutare de efecte 
scenografice şi de precizie descriptivă“ (96). 

În aceşti ani Mantegna este invitat de Ludovico Gonzaga, ca 
pictor al Curţii lui; după repetate insistente ale marchizului, 
Mantegna acceptă şi se transferă, stabil, la Mantova. În 1471 
începe decorarea faimoasei Camera degli sposi, la care lucrează 
trei ani, — una din celebrele temple ale artei Renaşterii italiene. 
„Nu există un tablou de familie mai renumit ca această Cameră 
a soților, de mii de ori initată, niciodată însă egalata“ (21). Totul 
aici — arhitectura, pictura scenelor şi personajelor, decorația 
bogată, de-a dreptul invadentă, contribuie să creeze, într-un 
spaţiu de circa 30 m.p., un ansamblu de un încântător efect. 
Subiectul este evocarea unor evenimente din viața familiei 
marchizului. Pe doi pereţi opuşi — fiecare cu o lungime de 8 m. 
şi o înălțime de 6 m. — se desfăşoară scene a căror reprezentare 
are scopul eternizării memoriei ilustrilor mecenati Gonzaga. 
Personajele nu apar într-o viziune solemnă, într-o perspsectivă 


! „Deşi a fost pictor de Curte vreme de aproape o jumătate de secol, 
totuşi nu s-a arătat niciodată ca atare — cu excepția portretelor din 
Camera soților. Şi deşi pictor de mistere creştine, el trădează un slab 
sentiment creştin“ (22). 

Mantegna: ,,Marchizul Gonzaga şi fiul său, Cardinal”. 


umanistă, ci în viaţa de fiecare zi. Fresca mai amplă evocă 
momentul primirii de către marchiz a scrisorii de la Vatican 
anunțând promovarea fiului Francesco în demnitatea de 
cardinal. — Subiectul continuă cu alte două fresce mai mici: 
Întâlnirea marchizului cu fiul cardinal, alta descriind un grup de 
palefrenieri, servitori, cai, ogari, pregătindu-se pentru o 
vânătoare. Decorul încăperii se completează cu alte fresce, mici, 
şi cu tavanul, cu o scenă! foarte ingenios pictată în trompe- 


! „Pentru prima dată un pictor izbuteşte să dea iluzia că a străpuns 
plafonul, iluzia că priveşte cu adevărat albastru cerului. Este triumful 
perspectivei şi al racursiului“ (21). 

l’oeil: „o asemenea viziune scenografica deschide calea lui 
Bramante şi Correggio, iar prin intermediul lui Veronese, va 
ajunge la Tintoretto. Un tip de perspectivă care depăşeşte 
sentimentul spaţiului întâlnit la pictorii toscani“ (36). 

Această sală, — Camera soților — în întregime organizată de 
Mantegna, este celebra capodoperă a sa. Aici „viziunea picto- 


rului este amplă şi luminoasă, cu largi suprafeţe de culoare. 


Tonul său narativ este exprimat din plin, destins, armonios, 
solemn, scandat în ritmuri simple şi maiestuoase“ (85). Pentru 
prima dată într-o compoziţie vastă Mantegna găseşte o clasi- 
citate monumentală în însăşi dimensiunea vieţii contemporane. 


* 


Mantegna a ràmas toatà viata un exceptional pasionat al 
Antichitàtii (desi n-a ajuns sà vadă Roma decât la vârsta de 
aproape 60 de ani). „Nimeni mai mult ca el n-a contribuit la 
crearea legendei unei Renaşteri care copiază Antichitatea“. Într- 
adevăr, „personajele sale seamănă cu nişte statui şi se înrudesc 
cu cele ale lui Piero della Francesca. Pictorului îi place să umple 
spaţiul de care dispune. În bucuria sa de a picta el acumulează 
detaliile în asemenea cantitate încât frescele sale sunt lipsite de 
aer. Fapt mai grav, este că în unele rare cazuri, aceste detalii, 
încărcând compoziţia, strică unitatea stilistică“ (21). 

Mantegna este inegalabil în reconstituirile arheologice (deşi 
nu dispretuieste deloc nici realitățile în mijlocul cărora trăieşte). 
A fost marele „anticar“ al Quattrocento-ului. A pus la punct un 
întreg sistem de ornamente ieşite direct din reliefurile şi meda- 
liile greco-romane. Incă din operele sale de tinereţe Mantegna 
manifestă un spirit subtil şi intelectualist. Pictorul îşi aglome- 
rează operele cu fragmente de sculpturi, arcuri de triumf în 
ruină, temple cu basoreliefuri desmembrate şi deteriorate, cu 
frize şi capiteluri printre care figurile vii apar stranii şi 
dezorientate, nelalocul lor, stinghere. — Pictorul descrie cu 
minutiozitate îmbrăcămintea în stil antic a personajelor, cu o 
drapare care aderă pe corp şi lasă să se întrezărească structura 
anatomică; sau armura soldaţilor, cu platoşe, coifuri, încălțări, 
descrise cu o precizie de arheolog. 

Mantegna: „Judecarea Sf. Giacomo“. 


Mantegna este primul mare „clasicist““ din istoria picturii. 
Această pasiune se concretizează şi în cele 9 tablouri în tempera 
pe pânză: Triumful lui Cezar (Hampton Court). Sau Parnasul şi 


— 


„Cunoştea oral Antichitatea de la umanistii padovani. I-a pictat ca şi 
cum ar fi fost de marmură, niciodată altfel decât statuari în atitudine, 
procesionali în mers, asemeni unor zei în privire şi în gesturi. Nici un 
subiect, în nici un moment (în afară de portrete) nu a scăpat acestui 
proces de romanizare. — A tratat şi subiecte religioase (Răstignirea, 
Circumcizia, Înălțarea) ca pe nişte pretexte pentru descrierea lumii 
antice. Nu i se poate reproşa de a fi romanizat creştinimul, aşa cum 
nu i se poate reproşa lui Rafael de a fi elenizat ebraismul (22). 

Triumful vieţii (Luvru), pictate la Mantova, pentru studioul 
Isabelei d'Este. Sau picturile monocrome Samson şi Dalila şi 
Triumful lui Scipio (Londra, Nat. Gall.), — „creaţii de cea mai 
înaltă forță dramatică în aspra şi turmentata modelare a 
corpurilor, în disonantele dramatice, în exasperata accentuare a 
efectelor plastice si iluzionistice“ (58). — Capodopera picturii 
sale de şevalet cu temă religioasă este Răstignirea (Luvru). — 
„În tragismul finalitàtii Răstignirii lui Mantegna nu există nici o 
speranță; dar este prezentă, în intensitatea durerii, o profundă 
structură emoțională a umanităţii noi care străbate orice mărturie 
solemnă a istoriei trecutului, în puritatea formelor şi răceala 
voită a culorilor“ (11). 

Mantegna a fost şi arhitect şi sculptor; dar gloria lui este 
legată, pe lângă pictură, şi de gravura în aramă, prin care a 
dominat imaginaţia timpului. „Cu cele 7 piese autografe care au 
rămas, Mantegna s-a afirmat ca un gravor ale cărui opere n-au 
echivalent decât în Diirer şi Rembrandt“ (2)!. 

Influenţa lui Mantegna a fost considerabilă. Școala ferrareză 
(pentru curtea familiei d'Este au lucrat Pisanello, Jacopo Bellini, 
Rogier van der Weiden şi tânărul Mantegna) se poate considera 
— cu pictorii Cosmé Tura, Francesco de Cossa, Ercole de 
Roberti — o emanatie directă a lui. — Şcoala venetă şi şcoala 
lombardă, deşi mai net autonome, abundă în sugestiile lui. — 
Timp de o jumătate de secol, influența sa iradiază în toată 
cultura artistică a Italiei Septentrionale (care era mai deschisă 
influenței Franței şi (Germaniei decât Florenței). „Prin 
intermediul său — mai cu seamă lumea germanică, şi în primul 
rând Diirer — va descoperi Italia, Antichitatea şi Renaşterea“ 
(36). 


! Iar cu oribilul chip de coşmar — citat ca un perfect exemplu de 
racursi, — „cu îndràznetul racursi Cristos mort (Brera), Mantegna a 
creat o figuratie care, de la Tintoretto la Rembrandt, a rămas tipică în 
viitor: anunță naturalismul secolului al XVI-lea şi anticipează noile 
direcții ale viziunii moderne“ (P. d' Ancona). 

Mantegna: „Pala di S. Zeno“ (detaliu). 


* 


În încheierea Quattrocento-ului, pictura Renaşterii italiene 
se va afirma strălucit cu începuturile şcolii venețiene — care 
balansează între stilul giottesc (în amurg în Padova vecină) 
maniera hieratică bizantină (întreţinută de contactele Veneţiei cu 
Orientul mediteranian) şi goticul de nuanță germană. — Pictorii 
reprezentativi ai acestei faze: Pisanello, Crivelli, Antonella da 


Messina, familia Bellini şi Carpaccio. 


Pisanello 


„Pictor solicitat şi disputat de Curtile cele mai rafinate din 
Italia si pictorul predilect al poetilor si umanistilor. Cercul sàu 
era format din principi, oameni bogați şi intelectuali“ (134). 

Antonio Pisano, zis Pisanello (pentru că tatăl său era un 
fabricant şi negustor de textile din Pisa) s-a născut în acest oraş 
(1395-1455). Dar de tânăr a venit la Verona!, care pe-atunci era 
un important centru de cultură „gotică“, reprezentată aici de 
Gentile da Fabriano, căruia i-a fost elev. Acesta i-a sugestionat 
tonul rafinat al operelor sale; dar Pisanello a ştiut să fuzioneze 
gustul idealizat, feeric, de basm al „goticului internațional“ 
curtean cu o percepţie realistă, foarte apropiată de intuitiile 
Renaşterii (96). — Mare „vagabond“, a cutreierat toată viaţa pe la 
multe curți ale marilor seniori (din Pavia, Ferrara, Milano, 
Rimini, Verona, Mantova, Cesena, Napoli) a căror ambiantà i-a 
influențat concepția şi i-a determinat stilul. — Încă de la vârsta de 
20 de ani intră în serviciul Serenissimei, pictând fresce în 
Palatul Ducal (distruse). 

La Roma, a continuat şi finalizat frescele din S. Giovanii in 
Laterano — catedrala Romei — lăsate neterminate de Gentile. La 
Florența vizita şi contempla îndelung frescele din Capella 
Brancacci, ale lui Masolino si Masaccio; cele ale lui Fra 
Angelico din mânăstirea San Marco, primele opere ale lui 
Donatello, biserica S. Lorenzo, capela dei Pazzi, si cupola 
domului S. Maria del Fiore. 


! Ucenicia şi-a făcut-o în atelierul pictorului Stefano da Verona 
(1374-1438), cel care a introdus la Verona stilul „gotic 
international“. — Opere notabile: Închinarea Magilor (Brera), sau 
capodopera Madona din grădina cu trandafiri (Muz. din Verona). 

Pisanello era un 
temperament artistic obi- 
ectiv: un pictor al 
observaţiei directe, care 
acumula tot timpul. în 
atelierul său schiţe, desene 
în peniță, făcând însemnări 
zilnice, pe care le folosea 
apoi în compoziţiile sale. 
„El detaliază cu aceeaşi 
precizie  febrilă si pe 
acelaşi plan, animalele, 
florile, oamenii, arhitec- 
turile extravagante, cu de- 
talii vii, asemenea mi- 
niaturilor flamande“. În 
acelaşi timp şi cu aceleaşi 
mijloace, „el traduce vi- 
surile cavalereşti şi fan- 
tastice ale sfârşitului de Ev 
Mediu, cu o imaginaţie capricioasă si romanescă“ (75). 

La enormul său succes repurtat la Curțile senioriale a 
contribuit, fără îndoială, şi faptul că frumoasa sa cultură 
umanistă era modernă, fără a fi revoluționară; el a reînnoit 
formele fără a le deregla fondul, fără a le perturba structurile. 
Este un foarte atent investigator al naturii în toate aspectele şi 
manifestările ei; şi un tehnician multilateral, la fel de talentat ca 
pictor cât şi ca medalier. Un inovator, dar nu un revoluţionar. 
„Pisanello construieşte, dar nu inventează. Anumite părți, din 
opera lui sunt un adevărat triumf al rafinamentului gotic. În 
prima sa mare lucrare, în S. Giorgio şi prințesa din Trebizonda 
(Verona) pictorul renunţă la unitatea ansamblului, şi a ritmului, 
de dragul de a inventaria lucruri prețioase într-un spațiu prea 
înghesuit şi aglomerat, fără să-şi pună problema iii ca 
inovatorii florentini“ (4). 

Este şi cazul cu totul remarcabilelor sale desene pe 


Pisanello: „Ginevra“. 

sarcofage cu figuri mitologice, — „dar în care Pisanello dă o 
interpretare denaturată a clasicitàtii, reinventată în cheie gotică 
de acelaşi caracter curtean“ (134). Lumea lui este o lume 
strălucită, fabuloasă, întotdeauna o lume nelinistità, rafinată si 
decadentă: lumea seniorilor Evului Mediu târziu“ (58). 


* 


Opera lui Pisanello o cunoaştem doar partial. Principalele 
lucrări de şevalet: Sf. Benedict în penitentà (Poldi Pezzoli), 
încântătoarea Madona cu prepelita (Museo di Castelvecchio) şi 
Madona cu Sf. Anton şi Sf. George (Luvru) — o adevărată paradă 
mondenă în care Pisanello a fost definit „ultimul garderobier de 
Curte, care inventariază nu numai costumele, ci şi pieptănăturile 
doamnelor şi harnasamentele cailor“ (R. Longhi). 

Lucrarea cea mai cunoscută, capodopera sa este celebra 
frescă din biserica Sf. Anastasia (Verona) Plecarea Sf. George 
cunoscută şi cu titlul Sf. George eliberează pe prințesa din 
Trebizonda. Este ultima rămasă din complexul de lucrări descris 
de Vasari. „Este lucrarea unde repertoriul lui Pisanello apare 
complet: arhitecturile de fantezie, figuri de mongoli, crupa unui 
cal; şi — cu o elegantă, delicată, admirabilă precizie a profilului 
— o nobilă doamnă îmbrăcată la marea modă a Curţilor“ (36). — 
În ansamblu, opera este, de altfel, lipsită de unitate compo- 
zitionalà. Sf. George este, mai mult decât un sfânt, un „cavaler 
rătăcitor“, ca eroii exaltati de maeştri bretoni. O subtilă 
melancolie îi face impenetrabili pe interpreţii acestie legende, 
izolându-i pe fiecare în propria sa solitudine. Totul este învăluit 
aici într-o rarefiată atmosferă bolnavă a civilizaţiei gotice în 
amurgul ei“ (96). 


! Dintre cele 7 picturi cunoscute ale lui Pisanello, 6 sunt în mod 
evident opere „de Curte“. Frescele din S. Anastasia — cu ceremonii 
cavalereşti, scene de vânătoare, veşminte de gală, cai superbi, înalte 
doamne nobile — arată „cât de departe era pictorul de a simţi 
adevărata inspiraţie a Renaşterii. — Preocupările sale s-au redus la 
dorinţa de a introduce cât mai multă materie pitorească, fără nici o 
consideraţie faţă de exigenţele subiectului“ (22). 

În fine, celebrele, binecu- 
noscutele portete: Lionello 
d’Este (Bergamo), Portretul 
unui tânăr (Bergamo), Por- 
tretul unui gentilom (Genova) 
şi o capodoperă a genului: 
Principesa Ginevra d'Este 
(Luvru). — Iar cu medalia 
Împăratului bizantin Joan VIII 
Paleolog şi cu cea a ducelui 
Sigismundo Malatesta, „Pisa- 
nello s-a afirmat — prin 
delicatetea reliefului, precizia 
contururilor, individualizarea 
personajelor, si eleganta (desi 
viguroasa) individualizare a 
elementelor figurate pe verso 
— cel mai mare dintre 
medalierii tuturor timpurilor” 
(96). 

Pisanello, „reprezentant al 
pretiozitàtii gotice, dar care a ştiut să depăşească manierismul 
curtean şi să facă dintr-o caligrafie de forme, minuțios analizate, 
baza unui stil“ (36) este ultimul şi fără îndoială, cel mai strălucit 
reprezentant italian al stilului de curte care cucerise întreaga 
Europa gotică la sfârşitul secolului al XIV-lea“ (75) . 


Pisanello: „Lionello d'Este”. 


AI N NIN N SN, 

! Talentul pictorului era într-adevăr excepţional, recunoscut ca atare cu 
admiraţie neretinutà: „În privinţa desenului el era egal cu fraţii Van 
Eyek; iar în pictură le era cu prea puţin inferior. Dacă n-ar fi fost 
influenţa Florenței şi, într-un grad mai mic, cea a Antichității, este de 
presupus că arta lui Pisanello n-ar fi pierit, aşa cum s-a întâmplat, 
fără a avea nici o înrâurire“ (22). 


Antonello da Messina 


Antonello da Messina (1430-79), fiul lui Giovanni d’An- 
toni, mester-sculptor în marmurà (marmoraio) din Messina, s-a 
format la Napoli, în atelierul lui Colantonio, cel mai cunoscut 
pictor napolitan din secolul al XV-lea. Orasul era un animat loc 
de convergentà între artisti si opere de artà iberice, provensale, 
burgunde si flamande. Însusi regele Alfonso de Aragon poseda 
o frumoasă colecție de pictură flamandă (chiar şi un Van Eyck 
original) pe care pictorii locali — cu siguranță că şi tânărul 
ucenic al lui Colantonio — o puteau vizita. 

În această ambiantà artistică net flamandă Antonello devine 
un entuziast admirator al acestor nordici. (De aici, legenda, 
neîntemeiată, lansată de Vasari, despre o pretinsă vizită a 
pictorului nostru în Flandra, unde l-ar fi cunoscut pe Van Eyck 
şi noutatea ,,senzationalà‘ a picturii în ulei). Pe la 23-24 de ani 
pleacă la Milano unde se întâlneşte (se crede) cu confratele 
flamand Petrus Christus, discipolul lui Jan van Eyck, a cărui 
pictură îl impresionează. („Însuşi definirea spaţiului şi a luminii 
vine de la Petrus Christus“ — observă A. Chastel). Contactul 
direct cu arta flamandă a fost decisiv pentru cariera lui; 
Bunavestire (Wastington, Nat. Gall. of Art) de pildă, este 
inspiratà dintr-un tablou cu acest subiect al maestrului flamand. 
— Din această perioadă datează Răstignirea, — azi, în Muzeul 
Brukenthal, — în care influenţa flamandă se simte în realismul 
puternic al scenei şi al figurilor, precum şi în organizarea 
spațială; aici, ca şi în alte lucrări, — îndeosebi în Sf Ieronim 
(Londra, Nat. Gall.). 

În anii 1474-75 pictorul se află la Venetia (unde , Antonello 
a fost iubit şi răsfățat de magnificii gentilomi din acest oraş“ — 
referă Vasari), şi unde ,,Signoria i-a încredințat executarea 
câtorva scene pentru palat“ (Palatul Dogilor — dar neatestate do- 

Antonello da Messina: ,,S. Girolamo în studio“. 


cumentar). — În această scurtă perioadă venetianà Antonello a 
beneficiat de influenţa îndeosebi a lui Giovanni Bellini, fără însă 
a-i modifica substanţial propriul stil; în acelaşi timp Antonello a 
exercitat, el, o notabilă influență asupra mai multor artişti 
venețieni (între care Giov. Bellini însuşi, Carpaccio, Cima da 
Conegliano' sau Alvise Vivarini). „Geniala invenţie, noutatea, 


! Cima da Conegliano (1439-1518), pictor venețian, a cărui „manieră 
rămâne tot timpul uimitor de calmă, cu inflexiuni rustice interesante 
şi o anumită tendință spre solemnitate, maniera sa asociază fermitatea 
lui Mantegna cu dulcea scandare a lui Giovanni Bellini, pe care 
uneori îl urmează foarte îndeaproape“ (36). — „Viziunea lui 

contribuţia esențială ce caracterizează definitiv stilul său, a fost 
de a fuziona acea viziune obiectivă şi realistă flamandă, cu 
forma italiană şi cu noua spatialitate perspectivică“ (58). 


* 


În 1476 Antonello se afla la Milano (iar apoi, din nou în 
Sicilia, până în 1479, când a murit, la Messina) în calitate de 
pictor-portretist al Curţii ducelui Galleazo Visconti; aici a 
realizat câteva portrete, dintre care mai cunoscut este al 
condotierului Trivulzio, Portret de bărbat (Torino, Museo 
Civico). 

De-alungul scurtei sale vieti geniul lui Antonello s-a 
manifestat si printr-o lungă si remarcabilă serie de lucrări 
(numărul, restrâns, al celor care unanim i se atribuie este de 
aproximativ 32), între care portretul este genul care îl reprezintă 
cu autoritate: Portretul condotierului (Luvru), Portretul unui 
tânăr (Berlin) şi în mod deosebit Portretul unui necunoscut 
(Londra, — probabil un autoportret), — în timp ce fermecătoarea 
interpretare a Fecioarei Maria: Annunziata (Palermo) cu 
expresia intens meditativă si limbajul mâinilor, se înscrie în 
seria celorlalte capodopere ale artistului. — „În aceste portrete, 
acuta definiţie fizionomică şi psihologică a personajelor capătă 
o valoare aproape monumentală; departe de orice realism direct, 
imediat, această definiţie se transfigurează într-o ideală puritate 
de forme“ (58). — Mai modeste daruri psihologice trădează 
Antonello în subiectele sacre, — interesat fiind pictorul mai mult 
de masă şi de lumină; precum şi de imitatia exclusiv a 
adevărului. „Capetele lui Hristos, de pildă, sunt extrem de 
puternice si de expresive, — dar prozaice“ (92). 


(incluzând şi peisajele în culori luminoase — n.n.) se mentine în- 
totdeauna fidelă unei reprezentări limpezi şi senine de un extraor- 
dinar echilibru şi armonie a formei şi expresiei“ (58). — Op. Fecioara 
cu Pruncul (Luvru), Toma necredinciosul (Nat. Gall., Londra), 
Madonna, S. loan Botezătorul, Maria Magdalena (Luvru), etc. 

Antonello da Messina: „Fecioara Buneivestiri'“. 


* 


Antonello stăpâneşte perfect cei trei termeni ai reprezentàrii 
picturale renascentiste: volumul, spaţiul si lumina. In Răstig- 
nirea (Sibiu, Muz. Bruckenthal) crează o armonie perfectă între 
peisaj şi personaje. În Sf. Ieronim în chilia sa (Londra, Nat. 
Gall.) reprezentarea se rezolvă într-un magnific efect de 
perspectivă a interiorului. „În acest sens, obiectul căutării lui 
este corelatia dintre lumină, perspectivă şi figură. Intensitatea 
luminii este atât de puternică încât relieful violent al formelor 
aproape că îl anunță pe Caravaggio. — Ca urmare forța inspi- 
ratiei expresioniste în care lumina joacă acest rol are această 
consecință, se vede în tema lucrării Ecce Homo (Genova, Gal. 
Spaniolă), care l-a fascinat în mod vădit: a făcut din această 
operă însăşi, imaginea durerii, conferind suferinței umane 
trăsături imuabile“ (36). 

În timpul sejurului sàu venetian, Antonello a pictat Pietà 
(Muz. Correr) — „introducând la Venetia o delicatà si rafinatà 
sensibilitate cromatică, si care îl va face până si pe Giov. Bellini 
sà abandoneze modurile lui Mantegna si sà accepte sugestiile 
picturii antonelliene“ (96). — Privită numai în cadrul artei 
italiene, „opera lui Antonello a jucat rolul de pivot între şcolile 
artistice cele mai distantate geografic, din Sicilia sudică până în 
Veneţia nordică“; în acelaşi cadru privit rolul istoric pe care l-a 
avut artistul, acesta a constat în faptul că el „a grăbit evoluţia 
tabloului de şevalet în ulei pe panou mobil, modern prin 
excelență, oferind experiența sa Veneţiei într-un moment în care 
pictura îşi căuta calea“ (94). 

Adevărata ereditate a lui Antonello— cel mai mare difuzor al 
stilului flamand în Italia — au preluat-o Gentile şi Giovanni 
Bellini, care au ştiut să accepte lumina picturii lui. „În această 
funcţie istorică de intermediar între cultura figurativă a Italiei 
Meridionale, saturată de experienţe flamande, şi cea încă bogată 
în spirit gotic şi bizantin a Veneţiei, constă semnul prodigios al 
măreției lui Antonello“ (96). 


Antonello: Pietă. 


Crivelli 


Venetianul Carlo Crivelli (c. 1420 — după 1494), desi nu 
este considerat un artist de primà màrime, reprezintà însà un 
moment particular, semnificativ în peisajul picturii Renasterti 
italiene ce nu poate fi omis. 


Crivelli: „Bunavestire“. 

Format în mediul lui Vivarini, în prolit a sa producţie artistică 
se pot identifica aspecte stilistice muinple si diverse, — de la 
influenta toscanà în definirea limpede a volumelor pànà la 
îndepàrtata derivatie bizantinà în bogata somptuozitate a culorii 
şi în extrema sa sensibilitate decorativă. Madonele lui Crivelli, 
cu fata ovală, palide şi austere sunt înveşmântate în mantii de 
stofă prețioasă şi încărcate de aur şi perle, înconjurate de 
ghirlande de flori şi fructe. Desenul pictorului este adesea aspru 
şi tăios, proporţiile nu sunt totdeauna respectate, — dar culoarea 
lui Crivelli e limpede şi pură ca smaltul japonez... În principa- 
lele sale opere — Fecioara cu Pruncul pe tron (Brera), Buna- 
vestire (Londra, Nat. Gall.), — reprodusă aci: una din cele mai 
tulburătoare şi poetice viziuni ale artei italiene (92), > Madona 
cu Copilul (Metropolitan, New York), Pieră (Boston), Maria 
Magdalena (Amsterdam) şi, printre primele, Polipticul domului 
din Ascoli (cele 13 piese, regrupate sub numele Retablul 
Demidoff — Londra, Nat. Gall.) — remarcabilă şi definitorie este 
insistența asupra unor forme şi materiale luxoase, şi gustul 
pentru arabescuri, pietre preţioase, ghirlande bogate de fructe, 
tratate în culori vii. ,,Eleganta şi distincția sunt avantajate de o 
anume exagerare expresivă a formulelor gotice în ultimă 
înflorire, — în timp ce bizantinismul ornamentelor se asociază, în 
mod paradoxal, cu modernitatea“ (36). 

Arta de o mare popularitate (dar şi de o certă complexitate a 
expresiei) a lui Crivelli este „delicată şi prețioasă în culori, 
ciudată şi fantastică în motive ornamentale, capabilă de 
subtilitàti în execuţie la limita capriciosului, dar si de a crea 
imagini de solemn şi emotionant dramatism“ (58). 


! Locul semnificativ pe care îl ocupă, valoarea şi originalitatea sa 
constă în a fi găsit o formulă de succes: „un tip de frumuseţe 
„Curteană“, dar în fond tardo-gotică — în costume elegante, gesturi 
marcate, culori vii, un artizanat somptuos şi rafinat“ — observă G. C. 
Argan. „Un fenomen ce interesează mai ales ca semnul formării şi 
difuzării unei culturi figurative minore şi provinciale“. 


Cei trei Bellini 


Florența era dăruită cu geniul liniei; Veneţia, cu geniul 
fascinant al culorii. Arta venețiană din Cinquecento a fost atât 
de esențialmente picturală, încât acest caracter s-a impus şi 
arhitecturii şi sculpturii (98). — „Dintre şcolile italiene de 
pictură, cea venețiană exercită asupra majorităţii iubitorilor de 
artă cea mai puternică şi durabilă atracție; în timp ce, la 
Florenţa, pictorii nu păreau a fi în stare şi nici dornici de a face 
cu adevărat populară arta lor. Numai la Veneţia pictura a rămas 
ceea ce fusese peste tot în Italia din timpurile cele mai vechi: 
limba comună a întregii mase a poporului“. La Veneţia, arta era 
populară şi „laică prin vocaţie. „În general, venețienii erau prea 
putin credincioşi, şi în consecință, nu aveau de ce să țină la acele 


SM 4 pu aio 


Gentile Bellini: ;,Portretul lui Mahomed II“. 

picturi care sà îi îndemne la pocăință si evlavie. Ei preferau 
picturi plăcut colorate, care să le evoce acel mod de viață pe 
care îl îndrăgeau cel mai mult: petrecerile rafinate, plimbările la 
țară, sau dulcile vise ale tinereţii“ (22). 


* 


Celebra familie venețiană de pictori — compusă din Jacopo 
(tatăl) şi cei doi fii, Gentile şi Giovanni Bellini, — a ilustrat cu 
înalt prestigiu şi importante consecinţe viaţa cultural-artisticà a 
Veneţiei din Quattrocento. — Cealaltă familie care domina viața 
artistică a Veneţiei la aceeaşi dată era cea a pictorului Vivarini 
(Bartolomeo, Alvise, Antonio), fundamental legată, însă, de 
formele şi pretiozitàtile goticului final. 

Jacopo Bellini (1400-71) s-a format în atelierul — care mai 
păstra încă gustul pentru „goticul înflorat* — lui Gentile da 
Fabriano; căruia i-a fost atât de devotat încât şi-a botezat unul 
din copii cu prenumele maestrului; iar până în 1430, semnându- 
şi lucrările: Discipulus Gentili Fabriano. — Împreună cu Genule 
da Fabriano a pictat, la Verona, fresce în catedrala oraşului. A 
fost chemat apoi la Ferrara, la curtea ducală d'Este; iar la 
Padova a executat — împreună cu cei doi fii — fresce în Cappella 
Gattamelata. 

În dorința de a se debarasa de reminiscentele „goticului 
internaţional“ şi de a-şi însuşi noile tendinţe ale timpului, a 
studiat cu entuziasm opere antice (la Padova, Brescia, etc.), — 
printre altele şi în vederea numeroaselor comenzi primite pentru 
monumente funerare. Schitele şi desenele din această perioadă 
(azi la Luvru şi British Museum) sunt còpii după opere antice, 
dar şi cercetări proprii privind compoziţia în spaţiu. În acelaşi 
timp privind şi creaţia proprie, pictorul fiind fascinat de 
problemele perspectivice. 

Multe din operele lui Jacopo s-au pierdut sau au fost dis- 
truse de incendiu; Printre cele care s-au păstrat sunt remarca- 
bilele sale Madone; de pildă Madona şi Copilul (Uffizi) în care 
frontalitatea imaginii arată derivatia sa bizantină, dominată însă 
de sentimentul uman profund care o animă, — ceea ce indică aban- 

Giovanni Bellini: „Pala din San Giobbe“. 


donarea tradiţiei gotice si adeziunea artistului la căutările 
privind problemele perspectivei, — O valoare cu totul deosebită 
au desenele lui, pe care le considera de obicei lucrări duse până 
la capăt, împlinite, ca si cum ar fi vrut să demonstreze — în 
contradicţie cu tezele florentine — că desenul nu este doar o idee 
a priori, ci punctul de plecare al tuturor artelor, nu doar rațiunea 
primă a tuturor tehnicilor, ci mai degrabă ultima, cea mai 
rafinată şi mai intelectuală dintre tehnicile artistice (4). — 
„Adevărata măreție a lui Jacopo constă în aceste cele mai 
pretuite reprezentări, de un realism liric şi de o imediatitate 
vibrantă, care îl apropie de marii ilustratori din toate timpurile, — 


252 | OVIDIU DRIMBA 


de la Pisanello la miniaturistii flamanzi, la Dürer si la japonezul 
Hokusai“ (92). 


* 


Gentile Bellini (1429-1507) a fost ucenicul şi apoi 
colaboratorul tatàlui sàu. Prima sa lucrare semnatà este fresca 
înfatisànd pe Dogele Francesco Foscari (azi, la Accademia, 
Venetia). Următoarele lui fresce au decorat Scuola Grande di S. 
Marco? şi Sala Marelui Consiliu din Palatul Ducal, — toate însă 
distruse de incendiul din 1577. — În calitatea sa de pictor- 
portretist oficial al Serenissimei l-a pictat pe împăratul Frederic 
III în vizita la Veneţia, fapt care i-a adus titlul de cavaler şi 
conte palatin. În aceeaşi calitate a fost trimis în misiune la 
Constantinopol la curtea lui Mahomed II, căruia i-a făcut 
celebrul portret (Nat. Gall. Londra) precum şi alte câteva lucrări 
executate în timpul acestei misiuni, — cu care ocazie sultanul i-a 
acordat şi înaltul titlu de bei. 

Pânzele care s-au păstrat din Palatul Ducal (Procesiune în 
Piața S. Marco, Miracolul Crucii la Podul S. Lorenzo, 
Tămăduirea miraculoasă a lui Pietro de Lodovici, şi alte câteva) 
care se remarcă printr-o perfectă claritate a narațiunii subiectului 
şi reprezentării mulțimii, au în primul rând meritul unei înalte 
caligrafii grafice. Din punct de vedere coloristic, pictura lui Gen- 


! Ultimele opere îl arată pe Jacopo Bellini — între care celebra 
Coborâre în Infern (Muzeul din Padova) — încadrat în noua diretie, 
de acord cu gustul renascentist al artiştilor ca Mantegna — şi ca cei 
doi fii ai săi, Gentile şi Giovanni. 

„„Scuole“ erau numite societățile de binefacere şi de ajutor reciproc, 
aparținând unor congregatii, care îi solicitau pe maestri ce lucraseră 
la Palatul Dogilor să picteze şi sălile de întrunire din sediile, palatele 
lor. Astfel de „şcoli“ venețiene erau menite să-şi glorifice sfinţii 
patroni şi să le evoce faptele (Scuola di S. Giorgio, di S. Stefano, di S. 
Marco, etc. — La Scuola di San Rocco Tintoretto a pictat, timp de 23 
de ani, un ciclu imens de opere). — „Aceste scuole sunt extrem de 
importante întrucât conţin tot ce ne-a rămas să ne facem o idee 
despre pictura din Palatul Dogilor, distrus de foc în 1576“ (22). 


2 

Giovanni Bellini: „Pietà“. 


tile, deşi palidă, estompată, are totuşi o reală forță de sugestie 
formală. Pictorul a încercat în opera sa să se pună la curent cu 
noile probleme şi rezolvări ale perspectivismului, cu slabe 
rezultate însă. Totuşi, efortul său i-a servit „pentru a se elibera 
de manierisme, să-şi facă mai sensibilă şi mai determinantă 
linia, mai subtilă şi mai transparentă culoarea, mai ales în 
portretele sale — atât de delicate încât pot fi comparate cu vechii 
pictori chinezi, cu persianii şi cu Holbein“ (P. Longhi). 

Gentile Bellini a fost şi un rafinat „vedutist“, pictor de 
„vederi“, de panorame arhitectonice şi citadine (gen în care vor 
excela, în secolul următor, pictorii venețieni Canaletto sau 
Francesco Guardi) — „şi poate că tocmai acesta este aspectul cel 
mai original al activităţii sale: acela de a putea fi considerat un 
îndepărtat precursor al „vedutismului“ (4).. 


* 


„Giovanni Bellini este primul mare pictor venetian prin care 


! Gentile a adus, prin ambianța „orientală“ şi viziunea exotică, gustul 
pentru pitoresc. Adică tot ceea ce, vreme de mai bine de două secole, 
va hrăni arta venețiană“ (36). 

pictura venetianà îşi face intrarea triumfală în Istoria Artei. El 
aduce un element nou: atmosfera fluidă şi apăsătoare a Veneţiei, 
voluptatea de a exista care se va manifesta prin căutarea culorii. 
Portretele se numără printre cele mai frumoase care există. 
Capodopera psihologică şi picturală: portretul Dogele Leonardo 
Loredan. Cea mai frumoasă şi personală cucerire care face din 
Gianbellino strămoşul picturii venețiene este peisajul (21). 

Giovanni Bellini (1430-1516) — alintat, fiind cel mai mic 
dintre frati, cu prenumele la forma diminutivalà: „Giambellino“, 
pe care i l-a păstrat şi posteritatea — este şi cel mai talentat 
membru al familiei. S-a format sub influenţa lui Mantegna, iar 
mai târziu, şi a lui Antonello da Messina — „care a avut o impor- 
tantà fundamentală, ajutându-l să depăşească dilema dintre 
sentiment şi adevăr, dintre natura reală şi metafizică“. A început 
prin a rezista „aspectelor mondene şi sociale ale goticului târziu 
şi apoi, repede, a adoptat aspra esentialitate şi consistenţa 
plastică a desenului lui Mantegna“ (4) — care se va căsători cu 
sora lui. L-a întrecut pe fratele său (mai mare cu un an) în 
bogăţia resurselor pictorice şi în profunzimea sentimentului: 
„Gentile e un strălucit cronicar, Giovanni e un duios şi 
emotionant poet. Culorile lui cântă într-o gamă muzicală caldă, 
bogată şi voluptuoasă. Formele în pictura sa au plinătatea 
generoasă a unei inspiratii transfiguratoare, un farmec nou de 
armonie şi de forță“ (92). — Dar, sensibil la noutăţile apărute în 
arta sa şi asimilându-le, Giovanni, plecând de la Mantegna 
ajunge la Giorgione: „aviditatea şi severitatea cumnatului său se 
va îndulci — şi ampla viziune spaţială a lui Mantegna se va 
transforma, la Giambellino, într-o nouă intuiţie a spatiului- 
lumină, prin exemplul lui Antonello“ (36). 

Lunga sa carieră artistică — a trăit 86 de ani — a făcut din 
Giovanni Bellini figura dominantă a picturii venețiene din 
jumătatea a doua a secolului al XV-lea. Stilul său s-a conturat 
lent, începând cu mici icoane de altar, prin încântătoarele sale 
Madone, cu coloritul lor deschis şi cu cerul luminos, amintind 
întrucâtva icoanele bizantine. Influenţa cumnatului său va fi 
evidentă încă din Madonna (Muz. Berlin) şi Schimbarea la faţă 

Giovanni Bellini: „Dogele Leonardo Loredan“. 


(Muz. Correr); dar în curànd, dupà o apropiere de arta lui Piero 
della Francesca, „noua sa sensibilitate la valoarea lirică a 
luminii va atenua cu o supremă prospeţime ereditatea aspră a 
plasticismului lui Mantegna“ (96) — în peste o sută de Madonne, 
Rugăciunea pe Muntele Măslinilor, Sângele lui Hristos (ambele 
la Londra, Nat. Gall.) în Madona cu patru Sfinţi (S. Zaccaria, 
Veneţia) — scenă de o profundă reculegere, într-o atmosferă 
sugestivă de clarobscur, încadrată într-o absidă care conferă 
compoziției o solemnă monumentalitate; sau capodopera sa cea 
mai patetic expresivă: Pietà (Brera). 

Asemenea lui Mantegna sau Perugino, şi Giambellino a fost 


! „Incendiul din 1577 a distrus cea mai mare parte a tablourilor profane 
ale lui Giovanni, care se gàseau atunci în Palatul Dogilor, si astàzi 
nu-l mai cunoaştem decât ca pictor religios“ (36). 

invitat să picteze câteva lucrări cu subiecte mitologice pentru 
studioul Isabelei d'Este. Portrete a pictat foarte rar; dar Dogele 
Leonardo Loredan (Nat. Gall.), în care construcţia portretului 
răspunde obişnuitelor canoane ale sculpturii timpului, este o 
remarcabilă capodoperă a portretisticii renascentiste’. 

„Mai mult decât delicatul echilibru între realitate si poezie, 
si mai mult decât delicatetea înnăscută a firii sale contemplative, 
ceea ce face din Giambellino un pictor profund inovator în 
istoria picturii venețiene si italiene, este prezența în tablourile 
lui a unei anumite atmosfere care învăluie persoane si lucruri ca 
element vital si care dă naştere sentimentului culorii si luminii. 
Pornind de la Mantegna şi absorbind partea cea mai vie şi care îi 
era congenialà a operei lui Piero della Francesca si Antonello da 
Messina, el a fost unul din creatorii noii conceptii integral 
pictorice care va triumfa cu Giorgione si Tiţian“ (96). 


Perugino: „Apoiio şi Marsias". 


! Dincolo însă de asonantele stilistice, picturile lui Giovanni se 


îndepărtează de vehementa epică a lui Mantegna, printr-o intonatie 
mai înaltă şi mai dureroasă a reprezentării, şi printr-un raport intim 
emotional care leagă figurile de peisajul vast, dominat de o religioasă 
tăcere“ (58). 


Carpaccio 


Pictorul care, fără să fie o stea de chiar prima mărime pe 
firmamentul artei italiene, a contribuit mult la prestigiul Vene- 
tiei, a fost Vittore Carpaccio (1455-1525). „Mult timp critica l-a 
considerat mai ales un pictor-narator facil, un fel de Ghirlandaio 
venețian dar mai colorat, creatorul unei picturi „de gen“, atentă 
mai mult la lucruri decât la idei“ (4). 

Cultura sa figurativă s-a format studiind operele lui 
Giovanni Bellini şi Antonello da Messina. Producţia sa este 
foarte bogată. Preferinta sa merge spre istorisirea unor legende 
miraculoase, — faimos fiind ciclul de 8 tablouri, evocând Viaţa 


“Sf. Ursula (Venetia, Accademia), — „în care sensibilitatea sa 


narativă ştie să conducă firul acţiunii într-o riguroasă viziune de 
ansamblu — chiar şi când scena reprezentată este fàràmitatà în 
atâtea episoade separate, — cu o forță descriptivă necunoscută 
până atunci în pictura venețiană“ (96). 


Carpaccio: „Sf. leronim în studio“. 

Aceste calitàti se confirmà si în alte tablouri-legende, — al 
Sf. Stefan în mijlocul orientalilor (Berlin), al Sf Rocco 
(Bergamo) al Martiriului celor zece mii (Venetia, Accad.), în 
care sunt introduse numeroase figuri de contemporani, — dar si 
în binecunoscutul său tablou Două curtezane (Muz. Correr, 
Veneţia). Toate aceste opere (şi în general arta sa) vădesc un 
simț deosebit pentru formele bogate şi culorile calde, dar 
reţinute: o lume de culoare chihlimbarului. 


* 


Pictura lui Carpaccio nu este o picturà de meditatie sau de 
confesiune, ci de comunicare; si care nu vrea altceva decât să 
povestească istorii miraculoase (p. 59). Pentru Carpaccio, 
pictura nu trebuie să învețe, nici sà filosofeze; nu trebuie să 
născocească, să imagineze, să plăsmuiască fantasmagorii, ci pur 
şi simplu să evoce, să vadă şi să comunice privitorului ceea ce 
vede. Căci în pictura lui nu există nici basm, nici vis, nici 
alegorie!. 

Reprezentarea faptelor povestite de Carpaccio reveleazà o 
bogăţie inepuizabilă de invenţii narative şi formule, — „cu o 
uimitoare intensitate cromatică şi acorduri tonale, care par a fi în 
perfectă sintonie cu arta lui Giorgione“. — Carpaccio are şi un 
accentuat gust al pitorescului: totul este la el fast, serbare, 
cortegii, veşminte multicolore. — „Acest decor de elemente 
arhitecturale face din opera sa un incomparabil album venețian. 
La răscrucea de veac a anului 1500, Carpaccio a lăsat cea mai 
complexă imagine poetică a Veneţiei“ (58). 


! „Carpaccio are talentul unui pictor de gen şi în acest sens el este 
primul maestru italian“. Pictura sa se deosebeşte însă de pictura de 
gen olandeză, care este mult mai democratică şi de o calitate 
picturală mult mai rafinată (22). 


Fra Bartolomeo 


La Florenţa, influența lui Leonardo da Vinci s-a făcut 
simțită în mod deosebit prin operele celor doi pictori consideraţi 
cei mai mari colorişti ai şcolii florentine: Andrea del Sarto şi 
Bartolomeo di Pagolo del Fattorino (1472-1517). 

Bartolomeo (sau Baccio) supranumit della Porta s-a format 
ca pictor cu Cosimo Rosselli". La 25 de ani, profund afectat de 
sfârşitul tragic al bunului său prieten Savonarola (căruia îi şi 
făcuse de mai multe ori portretul) se călugăreşte, intrând în 
Ordinul Dominican şi renunțând să mai picteze o perioadă de 6 
ani. Claustrat în mânăstirea S. Marco din Florenţa — unde a 
executat şi câteva fresce — a pictat în tot restul vieții numai sfinți 
şi Madone. Când în 1504 revine la pictură, execută o serie de 
icoane de altar (subiectele mai frecvent repetate sunt Sf. Familie 
şi Pietă) „în care interpretează perfect exigenţele lui Savonarola 
privind arta sacră: compoziţie simplă şi solemnă, gesturi calme, 
atitudini liniştite, culori atenuate“ (58). Lucrările mai cunoscute 
sunt: Madonna cu Sfinţi, Învierea lui Hristos, Coborârea în 
mormânt (toate la Pitti), Căsătoria S. Caterina, Noli me tangere, 
Drumul spre Emans (toate la Luvru), un grup de tablouri pentru 
S. Marco, un altul pentru biserici din Lucca, ş.a. 

În timpul unei călătorii la Roma, impresionat profund de 
arta titanică a lui Michelangelo şi de cartonul Bătăliei de la An- 


! Cosimo Rosselli (1439-1507), elevul lui Benozzo Gozzoli şi unul din 
cei mai activi specialişti florentini în icoane de altar (S. Ana, 
Fecioara şi Pruncul — Berlin; Bunavestire — Luvru, etc., în maniera 
maestrului său) şi fresce în care apar ecouri flamande. A participat 
(chemat împreună cu Ghirlandaio, Botticelli, ş.a.) la decorarea cu 
fresce a Capelei Sixtine. „Nu este o figură importantă, ci un bun 
vulgarizator, cu un stil calm şi limpede“ (36). 

Fra Bartolomeo: „Hristos si Magdalena“. 


ghiari a lui Leonardo, va căuta de-acum încolo să realizeze în 
operele lui — şi folosind un colorit venețian asimilat în timpul 
unei călătorii la Veneţia — un compromis între poziţiile antitetice 
ale acestor doi mari maestri, — „O fuziune perfectă a reliefului 
michelangiolesc cu sfumato-ul vincian. Între florentini, el este 
primul care crează atmosfere blânde, delicate şi învăluitoare... 
Figurile lui, în care străluceşte o senină nobleţe sunt aproape 
toate maiestuoase şi grandioase, înveşmântate cu sobrietate şi 
delicateţe“ (92). — Asemenea lui Beato Angelico în urmă cu un 
secol, Fra Bartolomeo are programul de a-i păstra artei o 
finalitate şi funcționalitate religioasă. „Nu renunță la limbajul 
pictoric curent: caz tipic de „modernism“, urmărind să 
reînnoiască forma păstrând substanța tradiției... Sfumato-ul 
leonardesc şi vigoarea plastică michelangiolescă servesc să dea 


ISTORIA CULTURII ŞI CIVILIZAȚIEI, XII 261 


figurilor sacre solemnitate şi nobleţe în atitudini... Imaginile sale 
au o maximă forţă de sugestie: tabloul în fata căruia poporul se 
roagă nu e obiectul, ci instrumentul de cult. — În acest sens, 
pictura lui Fra Bartolomeo — în sine, slabă ca problematică, — 
este una din rădăcinile manierismului florentin“ (4). 


Andrea del Sarto: „Lucreția, soţia pictorului”. 


! „Fra Bartolomeo a fost un magnific desenator. Pe baza unui stil 

atenuat de sfumato, dar deschis unor largi raporturi spaţiale şi 
permițând figurilor să fie simetrice în grupuri armonioase şi 
cumpănite, a încercat, printre primii, o sinteză a noilor aspirații; 
aparţine în felul acesta Renaşterii mature a cărei difuzare şi 
popularizare o reprezintă cam rece, în slujba unei arte de devoțiune“ 
(36). 


Andrea del Sarto 


„lată-ne ajunşi la minunatul Andrea del Sarto, prin care 
natura si arta au arătat, la un loc, tot ceea ce poate sà 
săvârşească pictura slujindu-se de desen, de colorit si de 
fantezie“ — îl prezintă entuziastul Vasari pe acest foarte popular 
pictor!. — Dar şi critica modernă este de acord că „alături de 
Rafael şi Leonardo, este reprezentantul cel mai semnificativ al 
clasicismului florentin“ (36). 

Tatăl lui Andrea d'Agnolo (1486-1531) era croitorul (ital. 
sarto) Agnolo Vannucchi di Francesco, şi care, fiind si 
giuvaergiu, l-a inițiat în această artă; după care, Andrea şi-a 
făcut ucenicia în bottega lui Piero di Cosimo”. Ca formaţie 
artistică — „de la Leonardo a căpătat gustul pentru „sfumato“, de 
la Rafael a învăţat modulele compozitive inspirate de un simţ al 
măreției calme; în timp ce a suferit şi influenţa gigantismului lui 
Michelangelo“ (96). 


Şi Vasari continuă: „O oarecare lipsă de îndrăzneală precum şi firea 
sa simplă şi umilă nu au lăsat niciodată să se vadă la el un avânt 
înflăcărat, sau acea mândrie care, adaogată celorlalte însuşiri ale 
sale, ar fi făcut din el un pictor cu adevărat dumnezeiesc“. 

? Piero di Lorenzo, zis „di Cosimo“ (1462-1521), personaj 
extravagant prin fantezia sa macabră, „temperament neliniştit, şi-a 
cucerit prin bizareriile sale o solidă reputație de ciudatenie si 
mizantropie... A fost influenţat rând pe rând de Pollaiolo, Leonardo, 
Rafael, Signorelli şi modelele flamande; şi cu toate acestea este unul 
din maeştrii cei mai originali ai şcolii florentine, prin simţul naturii, 
prin intimitatea sentimentelor, prin căutările sale de culoare. A avut o 
predilecție pentru temele evocatoare şi puţin tulburi ale mitologiei... 
Capodopera sa: Venus, Marte şi Amor adormit (Berlin) este plină de 
delicioase detalii de animale, de flori, de fluturi, situate într-un peisaj 
de vis“ (36). 

Andrea del Sarto: „Madonna delle Arpie“. 


După o călătorie la Roma şi alta la Veneţia, într-un sejur de 
un an în Franța (1518-19) la curtea lui Francisc I execută un 
portret al Delfinului şi o Pieră (Luvru). Reîntors la Florenţa, 
pictează o mare frescă istorică Tributul lui Cezar (în vila din 
Poggio a Caiano); precum şi capodopera — o culme a artei 
pictorului: Coborârea în mormânt (Pitti), care arată cu câtă 
originalitate ştiuse artistul să fuzioneze aporturile pe care le-a 
extras din cultura sa artistică, atât de compozită şi de complexă. 

Primele lui opere sunt admirabilele fresce pe care le-a 
executat în chiostro, curtea interioară a mânăstirii Annunziata 
din Florenţa, reprezentând scene din viaţa Sf. Benizzi, în care 
tânărul pictor multiplică portrete suave, ingenioase compoziţii şi 
peisaje pline de poezie. Întreaga sa operă are un caracter 
prevalent narativ, — exemplul cel mai semnificativ fiind Cina 
cea de taină (Mânăstirea S. Salvi). Naşterea Fecioarei (mân. 


264 OVIDIU DRIMBA 


Annunziata) este o originală reelaborare a sfumato-ului leo- 
nardesc şi a compozitiilor în piramidă ale lui Rafael, care 
amintesc si Sibilele lui Michelangelo din Capela Sixtină, — 
capodopera sa în absolut este Madona harpiilor (Uffizi)!. — 
„Cea mai nobilă Madonă din Florenţa“ (Wălflin). Este cea mai 
cunoscută în lume operă a sa, o capodoperă de calm şi echilibru, 
cu un fel de reţinere conştientă care o distinge, de pildă, de 
Madona Sixtină a lui Rafael. 

Andrea este şi unul din remarcabilii portretişti florentini ai 
epocii clasice. Geniul său melancolic se complace a exprima o 
tainică tristeţe în frumoasele sale figuri feminine, care emană şi 
un aer aristocratic de deceptie. Situându-se în punctul culminant 
al maturității Renaşterii, opera este, sub raportul formei, atât de 
perfectă încât apare „senza errori“ (cum spune Vasari); 
„revelând, în mixtura de formalism roman, delicatetea de 
sfumato leonardesc, luminozitatea de colorit venețian, un fond 
de criză care o face să treacă în manierism“ (58)!. 


* 


Andrea del Sarto — „ca artist n-a fost dăruit cu un profund 
sentiment al semnificativului. — Astfel, sacrificànd continuu, 
întài semnificatia spiritualà si apoi pe cea materialà, în 
beneficiul pozei si a draperiilor, Andrea avea să piardă orice 
sentiment al esentialului în artă. — Dar, să ne amintim că, în 
pofida tuturor defectelor sale, Andrea a pictat singura Cina cea 
de taină la care poţi privi cu plăcere după cea a lui Leonardo“ 
(22): 

În pictura lui Andrea del Sarto se disting trei straturi care 
corespund celor trei date istorice ale lui. „Este un moment 
arhitectonic, rafaelesc, în care se fixează raportul dintre spațiul 
imaginii si spatiul-ambient al spectatorului. Este un moment 
sculptoric, michelangiolesc, în care imaginea este dată de 
concretetea sa plastică si volumetrică. Este, în fine, un moment 


' Numită astfel pentru că pe soclul pe care Fecioara tronează asemenea 
unei statui, sunt figurate aceste animale fantastice mitologice. 

pictoric, leonardesc, sau al animației luministice şi coloristice a 
formei“ (4). 

Prin această căutare a unui frumos, nu obiectiv, imuabil, 
etern, ci subiectiv şi schimbător, pictura lui Andrea del Sarto are 
cel putin un punct de tangenţă cu pictura lui Correggio. — Prin 
toate asemenea calități, arta lui a avut o influență indiscutabilă 
asupra unui mare număr de artisti, atraşi de eleganța si gratia sa 
(36). 


Andrea del Sarto: „Coborârea in mormânt”. 


Sodoma 


»Este un pictor facil care învatà, repede, din operele lui 
Signorelli si mai ales Perugino, secretul retoricii figurative, a 
picturii patetice, — si care se serveste din plin de efectul sfumato- 
ului şi de frumosul melancolic al lui Leonardo“ (4). 

Giovanni Antonio Bazzi (1477-1549) zis Sodoma! din 
Vercelli (în apropiere de Torino) unde şi-a început ucenicia, 
continuată apoi la Milano”, prima parte a activitàtii fiind 
marcatà de forme picturale piemonteze si lombarde; dupà care, 
în 1501 mutându-se la Siena + centrul principal al activităţii lui 
— se va plasa sub influența lui Perugino si Signorelli. La 
mânăstirea Monte Oliveto din apropiere pictează 31 de fresce — 
continuând ciclul Viaţa Sf. Benedict, început de Signorelli — care 
va rămâne opera sa reprezentativă; „în care farmecul execuţiei 
se îmbină cu frumuseţea culorii, cu subtilitatea luminii, cu 
gingăşia chipurilor şi cu un deosebit de poetic simţ al peisajului, 
într-un stil foarte apropiat de cel al lui Rafael, dar care uneori 
suferă şi de o anumită preţiozitate“ (20). 

În 1510 se află la Roma pentru a colabora la decorarea Sălii 
Semnăturii din Vatican şi a picta la Vila Farnese — „cu un re- 
marcabil gust decorativ şi cu un simț al senzualitàtii păgâne“ 
(96) — celebra frescă de mare efect decorativ: Nunta lui 
Alexandru cu Roxana (p. 47) — „o viziune a lumii păgâne 
festive, joviale şi rafinate, cu un admirabil simţ al frumuseții 
formei, ce dovedeşte influenţa lui Rafael“. — Pe lângă alte fresce 


1 Poreclă atribuită, probabil, pentru practica pederastiei, compor- | 


tament, nereprobabil însă în epocă. 

„Devine foarte curând imitator al lui Leonardo, al cărui simţ pentru 
Clatobscur, Sodoma îi dă o versiune îndulcită“ (58). — S-ar putea ca la 
Milano să fi lucrat cu Leonardo, a cărui artă l-a înrâurit adânc (20). 


ISTORIA CULTURII ŞI CIVILIZAȚIEI, XII 207 


Sodoma: „Sf. Caterina primeşte stigmatele”. 


(în Siena, Volterra, Pisa) Sodoma a pictat numeroase tablouri de 
şevalet în care dă o interpretare personală sfumato-ului leo- 
nardesc, ca Naşterea Domnului, Sfânta familie, Adoratia Ma- 
gilor, Coborârea în mormânt (Siena), Alegoria iubirii (Luvru) ŞI 
celebrul Sf. Sebastian (p. 35), de o graţie uşor efeminatà, — „una 
din cele mai perfecte reprezentări a tinereţii virile“ (92). 

Pictor deosebit de fecund, narator foarte agreabil, copleşit 
de farmecul lui Rafael, Sodoma se situiază printre manieriştii de 
extracție rafaelescă, distingându-se printr-un insistent patetism 
de facil efect sentimental (58). Arta lui a exercitat o influență 
decisivă pentru destinul picturii sieneze din Cinquecento, 
deschizând-o, indirect, la modurile lui Leonardo şi Rafael (96)!. 


În Cinquecento — secolul ,,gigantilor* — Şcoala lombardă şi Şcoala flo- 
rentină îi vedeau alături de Leonardo pe Bernardino Luini, Sodoma, 
Fra Bartolomeo, Andrea del Sarto, distinsul Bronzino; iar în Piemont, 
pe Gaudenzio Ferrari. — Şcoala romană este dominată de Rafael (cu 
discipolii săi Jiulio Romano şi Giulio Clovio) şi de Michelangelo, cu 
imitatorii săi mai notabili: Daniele da Volterra şi Giorgio Vasari. 


Giorgione 


În secolul al XVI-lea, statul cel mai puternic, mai bogat, 
mai orgolios al Italiei, era Veneţia. „Fiica fericitei sale patrii, 
pictura Veneției celebrează orgoliul dominației sale, bucuria de 
viață, si poezia corpului omenesc. Nici o problemă a acestei 
viziuni. Problema stilistică, la Venetia este mult mai putin 
tiranică decât la Florența sau la Roma. Artiştii venețieni se 
mulțumesc să facă să curgă aurul si purpura peste sărbătoarea 
variată a simțurilor; temperamentul lor privilegiat rezolvă 
triumfal singura lor preocupare: exprimarea fastului şi-a luminii. 
Cât priveşte drama, se poate spune că intră în pictura venețiană 
(capabilă de o lirică melancolie) numai ca un ingredient de 
frumusețe violentă, ca o senzualitate în plus, care însă lasă liber 
şi senin spiritului“ (92). 

Elementele acestui produs generos al spiritului uman sunt 
vizibile încă din pictura lui Carpaccio si a lui Giovanni Bellini, 
— pentru a „exploda“ în toată strălucirea lor în pictura lui Giorgione. 

„Tot ceea ce a avut pictura venețiană — din jurul anului 1500 
— mai subtil, mai insinuant, mai „muzical“, trebuie raportat la 
puternica personalitate a lui Giorgione. El este acela care a 
precizat şi orientat în mod durabil înclinația pictorilor din 
Lagună către tonalitate si atmosferă“ (36). — „Sufletul plin de 
voluptate si strălucire a Veneției s-a exprimat pentru prima dată 
în întregime prin personalitatea complicată, complexă şi pro- 
fundà a lui Giorgione“ (92). — „Opera sa este oglinda limpede a 
Renaşterii şi suprema sa măreție. (22). — „Şi mare i-a fost faima 
printre contemporani, de-a lungul întregului Cinquecento si Sei- 
cento; iar numele său apare în Curteanul lui Castiglione alături 
de cele ale altor pictori „excelentissimi“ — Leonardo, Mantegna, 
Rafael si Michelangelo“ (58). — Timp de cinci secole faima lui a 
rămas constantă, ca faima geniului picturii renascentiste. 

Giorgione: „Venus dormind“. 


Giorgio da Castelfranco s-a născut în 1478 (şi a murit de 
ciumă în 1510) într-o familie modestă din Castelfranco, un 
orăşel din regiunea Veneto al cărui nume îl purta. Dar pentru 
posteritate pictorul va rămâne cu. diminutivul admirativ şi 
afectuos: Giorgione — „atât din pricina înfăţişării sale mândre, 
cât şi pentru măreția sa sufletească“. 

A fost probabil ucenicul lui Giovanni Bellini, a studiat atent 
operele lui Antonello da Messina si se pare că a avut prilejul 
să-l cunoască personal pe Leonardo da Vinci în timpul şederii 
Maestrului în Lagunà, în 1500; „şi a văzut unele lucrări ieşite 
din mâna lui Lionardo, foarte estompate şi — după cum s-a spus 
— puternic scufundate în umbră. Maniera aceasta i-a plăcut atât 
de mult încât şi-a însuşit-o pentru toată viaţa“ — relatează 
Vasari, referindu-se la „sfumato“-ul leonardesc. 


— 


„I s-a spus Giorgione — continuà Vasari — si cu toate că se trăgea 
dintr-un neam foarte umil, s-a arătat a fi toată viața un om 
cumsecade şi cu purtări alese. A crescut în Veneţia şi a fost 
întotdeauna înclinat spre cele ale iubirii; de asemenea, îi plăcea 
deosebit de mult lăuta, aşa că, deoarece cânta nespus de frumos atât 
cu lăuta cât şi din gură, uneori i se cerea să ia parte la felurite 
reuniuni muzicale şi adunări ale nobililor din oraş“. 

A intrat în contact cu cercurile umaniste venetiene si cu 
filosofii universității padovane; a avut vaste interese culturale 
precum şi o mare dragoste pentru poezie'; încât „va atrage în 
orbita sa pe toți tinerii de talent; ajungând să-l încânte şi pe un 
maestru matur şi celebru ca Giovanni Bellini“. — Aceste interese 
culturale ale tânărului vor găsi ecou şi urmări în lucrările sale. 
„Giorgione meditează îndelung asupra temelor tablourilor sale, 
le saturează cu semnificaţii biblice, istorice, literare. Această 
lentă formare a imaginii artistice prin intermediul unei culturi 
trăite este ceea ce constituie inspirația sa“ (4). 

Prima sa operă certă: Madonna in trono (în domul din 
Castelfranco) datează din 1505; ultima, din 1508, este fresca de 
pe fațada palatului Fondaco dei Tedeschi (de pe Canal Grande) 
unde, la frescele exterioare, lucra în acelasi timp, fostul sàu 
discipol, acum marele Titian. Catalogul operelor tânărului 
pictor, decedat la numai 32 de ani, înregistrează aproximativ 20 
de lucrări: Cântărețul la flaut (Hampton Court), Sf. loan Bensan 
(Washington), /udita (Ermitaj) — transpusă pe pânză în 1838. Iar 
din a doua perioadă a creaţiei: Laura (Viena), Furtuna (Veneţia, 
Accademia), Cei trei filosofi (Viena), Venus dormind (Dresda), 
Concert câmpenesc (Luvru). 

Încă în Madonna in trono Giorgione introduce câteva 
noutăți în schema tradițională: figura Fecioarei cu Pruncul nu 
este plasată în arhitectura unei nişe, fondul tabloului este un vast 
peisaj, iar Fecioara — plasată în plină natură — nu are alături 
decât doi sfinţi. Dar inovaţia capitală giorgionescă: vibrația 
atmosferică interpretând cea de a treia dimensiune, transpune 
sfumato-ul leonardesc într-o luminozitate cromatică specific 
venețiană. „Încă de la începuturile activităţii sale, Giorgione, 


1 Amator delicat de muzică şi voluptàti [...], exaltat liric al formei si 
culorii, un suflet aristocratic şi meditativ, a simţit şi a exprimat 
farmecul muzicii, himera dulce a somnului, dumnezeirea proaspătă şi 
misterioasă a peisajului“ (92). 

? Care i-a inspirat direct şi pe Titian şi pe Tintoretto în două 
binecunoscute capodopere. 

reluànd si variind motivele iconografice, stilistice si compo- 
zitive proprii traditiei venetiene, conferà o nouà valoare elemen- 
telor peisajului, reprezentate în profunzime cu o deosebità 
sensibilitate de modelare a raporturilor de lumină şi cromatice“ 
(58). 


* 


„Noua manieră“, reforma tehnică constând — relatează 
Vasari — „în a picta numai cu culori, fără preocuparea de a mai 
desena pe hârtie“, se afirmă la nivel de capodopere în special în 
două celebre tablouri. Primul, în Cei trei filosofi (Viena, 
Kunsthist). Personajele — un bătrân, un om matur, un tânăr — 
reprezintă trei epoci ale gândirii (cum interpretează G. C. 
Argan), trei concepţii despre lume şi trei vârste ale omului, trei 
faze ale experienţei de viață: trei eseuri despre vârste şi culturi 


Giorgione: „Furtuna“. 

diferite, care contemplà şi meditează asupra naturii. Tabloul 
revelează punctul esenţial, programul reformei operate de 
Giorgione: relația om-natură, servită de un cromatism intens. 
„Pictura lui Giorgione este toată numai culoare: acesta este 
poate secretul cel mai intim al farmecului artei lui Giorgione. 
Tocmai pentru că tabloul era pentru el expresia unei stări 
sufleteşti, peisajul avea pentru artist tot atâta importanţă ca şi 
figurile; şi unul şi celelalte parcă ar fi fost evocate din lumi 
îndepărtate, nu puteau să fie închise, cuprinse în liniile unui 
desen bine definit“ (96). — Ceea ce dezvăluie un alt aspect al 
pictorului. Giorgione picta direct cu pensula, fără a desena în 
prealabil contururile. 

Motivul central al artei lui Giorgione, devine — dincolo de 
temele iconografice ale tablourilor sale luate în parte — relația 
profundă şi vitală dintre om şi naturà', perpetua reînnoire a 
naturii în actul de a se revela contemplatiei umane. În acest 
sens, opera sa cea mai semnificativă şi mai celebră este Furtuna, 
Tema tabloului este natura „care aşteaptă botezul ploii“. — „Între 
cele două figuri (excluzând copilul) nu se leagă nici un dialog: 
sunt două prezenţe în aşteptarea fenomenului atmosferic. Or, 
tocmai această relație profundă, vitală, iraţională între natură şi 
umanitate constituie poezia lui Giorgione: o poezie care îşi are 
şi ea o determinare istorică, în panteismul naturalist al lui 
Lucrețiu“ (4). , 

Acest motiv central este ilustrat şi într-o altă capodoperă 
(după Furtuna, a doua în ordinea popularității), superbul nud 
Venus dormind (Dresda, Gemăldegalerie). Şi aici este manifestă 
predilectia pictorului pentru momentele privilegiate luministic si 
coloristic: momentele în care amurgul cu lumina sa 
crepusculară, cu focurile înserării, cu cerul decolorat de furtună, 
înfăţişează o lume inedită, pornind de la o lume cunoscută, 
obişnuită, familiară (36). 


! „Giorgione a îmbinat simtirea rafinată şi poezia lui Giovanni Bellini 
cu buna-dispozitie şi veselia lui Carpaccio. Picturile lui sunt reflexul 
desăvârşit al epocii de apogeu a Renaşterii“ (22). 

„Giorgione şi-a terminat, înainte de 1510, traioectoria artei 
sale. A creat o concepție expresivă şi o viziune artistică noi, care 
au revoluţionat arta venețiană. El ajunge la o forță a 
luminozitàtii în culoare, care resoarbe desenul. Perspectivei 
liniare a Quattrocento-ului el îi substituie, progresiv, o 
perspectivă aeriană. — Figurile lui Giorgione sunt absorbite într- 
un vis; ele par a se abstrage din realitatea cotidiană — şi totuşi, 
ele sunt îmbogăţite de această realitate până la a trăi o viață 
spirituală de o intensă forţă lirică“ (98). 


* 


Totul se leagà organic, intim, poetic în arta lui Giorgione. 
Artistul picta direct cu culoare, cum spuneam, fără un desen 
prealabil. Tusa sa reuşeşte, prin îndulcirea şi delicatetea 
valorilor, să topească fără efort figura umană în peisajul devenit 
pură vibraţie. „Paleta sa cuprinde roşuri întunecate, galbenuri 
aurii, brunuri, — dar mai ales acele alburi admirabile, adevărate 
vibrații de lumină care fac sensibilă materia unei ape, a unei 
stofe, a unui cristal; şi prin această îndrăzneală, Giorgione este 
un deschizător de drumuri ale întregii picturi venețiene“ (36), — 
devenind punctul de referință pentru o întreagă generaţie de 
pictori, printre care Titian, Sebastiano del Piombo si Palma il 
Vecchio!. 


— 


„Secolul al XVI-lea este pentru lume marele secol al Veneției. Mai 
cu seamă Giorgione si Titian inaugurează o pictură cu totul nouă. 
Definiția prin contur este acum înlocuită de o tehnică mai liberă în 
care formele se îmbină cu atmosfera, în care predomină culoarea 
aşezată pe pânză cu o mai mare siguranță şi îndrăzneală. Această 
pictură bogată şi senzuală va cuceri în curând lumea“ (141). 


Correggio 


Pictorul cunoscut sub acest nume — dar pe numele său 
adevàrat Antonio Allegri — s-a nàscut în 1488 (m. 1534) în 
localitatea Corregio, în apropiere de Parma, unde a căpătat si 
primele cunoştinţe de pictură de la un unchi al său, un modest 
artizan local; după care, face ucenicia în atelierul unui cunoscut 
pictor din Modena. La vârsta de 20 de ani merge la curtea 
ducală din Mantova, unde execută primele fresce — scene cu 
subiecte mitologice, comandate de Ercole d'Este — cu evidente 
influențe din Mantegna; dar ale cărui volume foarte sever 
conturate, vor fi îndulcite printr-un uşor „sfumato“, în care se 
simte ecoul experienţelor lui Leonardo, fără îndoială. 

Încă de la primele începuturi Correggio, „temperament 
inventiv şi voluptuos“, inaugurează moduri artistice noi, 
dispunând figurile după o schemă compozitionalà de preferință 
în diagonală şi cu savante şi impudice racursiuri. Pentru castelul 
ducal din Mantova pictează seria Amorurile lui Jupiter tablouri 
cu scene şi personaje mitologice (Jo şi Ganimede, Viena; Leda, 
Berlin; şi superba Danae, Galleria Borghese). 

Deplina sa maturitate artistică se va afirma odată cu 
stabilirea sa definitivă la Parma. Aici, la mânăstirea S. Paolo, 
decorează camera eruditei stareţe (care, mai mult decât un loc 
de reculegere spirituală, era locul de întâlnire a doamnelor din 
nobilimea locală) cu o vastă frescă — de 7 m. pe 6,50 m. — cu 
scene mitologice populate de delicioşi îngeraşi şi amoraşi 
(putti). În absida bisericii S. Giovanni Evangelista pictează bolta 
cu Viziunea acestui sfânt (fresca are 9,66 m. pe 8,88 m.); 
precum şi Încoronarea Fecioarei, în care se percepe amintirea 
Camerei soților din castelul ducal al Mantovei, dar în care toate 
contururile foarte ferme ale lui Mantegna „se topesc, se şterg, şi 
totul se preschimbă într-o scânteietoare şi fermecătoare iluzie ce- 


ISTORIA CULTURII ŞI CIVILIZAŢIEI, XII 215 


Correggio: „Noli me tangere“. 


lestă“ (36). — Culmea artei lui Correggio o reprezintă Înălțarea 
Maicii Domnului (domul din Parma) gigantica frescă — 11 m. pe 
11,55 m. — cu învolburatul zbor de îngeri, de apostoli, de sfinţi, 
operă animată de aceeaşi, compenetratie de viziune şi realitate 
ca în cupola bisericii S. Giovanni. La Correggio, tema religioasă 
cedează locul unui imn pătimaş, glorificând corpul omenesc, 
nudul feminin, concurându-l pe cel al tablourilor lui Tiţian!. 
Correggio este iniţiatorul frumuseţii expresive. „Este cel 


— 


„Correggio este lipsit de puterea de a se concentra şi a se controla. 
Această facilitate fatală în reprezentarea mişcării explică defectele 
sale evidente, pozele şi nervoasa agitaţie, ca şi gesturile teatrale ce 
dăunează ultimelor sale icoane de altar. — Pe de altă parte, Correggio 
l-a întrecut pe Rafael în peisaj. Dar a îndrăgit efectele clarobscurale 
pentru ele însele“ (22). 

dintài care nu pare sà se preocupe atàt de formà sau de spatiu, 
cât de imagine ca apariţie netă, dar rapidă, instantanee. — Pictura 
lui Correggio, care îşi înfige totuşi rădăcinile în logica de fier a 
lui Mantegna, devine un discurs poetic, facil, curgător, ritmic. 
Mai mult decât convingătoare, această pictură este sugestivă; 
mai mult decât demonstrativă, ea este direct comunicativă. În 
istoria concepţiei despre frumos, Correggio marchează sfârşitul 
„frumosului“ fondat pe autoritatea trecutului; ce e direct 
comuncativ. „Frumosul“ pe care el îl urmăreşte, nu mai stă pe o 
definiție fermă, ci într-o mutabilitate continuă, internă, a 
formei“ (6). 


* 


„În această artă ce pare să refuze aventura marilor genii ale 
Renaşterii, nu există nici grandoare, nici tragism, nici alte 
căutări intelectuale, ci toate seductiile sentimentului, de la dră- 
gălăşenia dulceagă la voluptate şi senzualitate“ (18). Correggio 
este senzualitate care devine, totuşi, poezie; „un pictor care, în 
contact cu cele mai mari curente figurative ale timpului său, le 


Correggio: „Danae“. 

utilizează rezultatele fără să se intereseze de problemele 
fundamentale pe care acestea le puneau în ordinea cunoaşterii 
sau a moralei. Arta, pentru Correggio, se reîntoarce în trecut, 
spre a deveni o bucurie pentru ochi şi pentru intelect, un 
ornament pentru o societate selectă. Elementul, tema, subiectul 
antic este ales acum dintr-un motiv poetic, aproape convenţional 
— şi realizat cu un rafinament artistic aproape curtean“ (4). 

Arta lui Correggio a avut un ecou imens — de la manierismul 
lui Parmigianino până la pictorii barocului. „Viziunea sa 
artistică se încheie într-o incomparabilă viziune de graţie şi 
frumusețe; şi se înțelege uşor de ce spre el au privit, ca spre un 
maestru si un model, toţi pictorii italieni şi francezi de-alungul 
secolelor XVII şi XVIII, — cel puţin până la răspândirea 
neoclasicismului“ (96). 


Sodoma: „Nunta lui Alexandru“ (detaliu). 


Palma cel Bătrân 


Născut în 1480 (m. 1528) într-o mică localitate de lângă 
Bergamo, Jacopo Negretti zis Palma cel Bătrân, s-a format la 
şcoala lui Giovanni Bellini, aderând la noul stil inaugurat de 
Giorgione şi Titian (atras fiind însă şi de arta lui Carpaccio şi 
Lorenzo Lotto). A trăit şi a lucrat aproape exclusiv la Veneţia. 
De la 26 de ani a executat un grup de tablouri cu subiecte 
mitologice — Venus şi Marte (New York), Două nimfe (Frank- 
furt), Venus şi Cupido (Cambridge), Furtuna (Philadelphia) — un 
fel de variantă a celebrei lucrări omonime a lui Giorgione, pictor 
al cărui gen pastoral l-a asimilat (dar mult mai superficial), — 
precum şi în numeroasele icoane de altar, cu Madone. De 
aceeaşi inspirație giorgionescă sunt Madona cu Copilul 
(Vicenza), Învierea lui Lazăr (Luvru) sau topeonl din S. Maria 
Formosa (Veneția). 

Dar alături de picturile religioase sau cu subiecte 
mitologice, Jacopo a celebrat tipul de frumuseţe feminină ve- 
netianà, — femei „arătoase“, molete; (Judita — Uffizi, Trei surori 
— Dresda sunt, în acest sens, lucrările cele mai cunoscute), dar 
neanimate de vitalitatea lui Titian, nici de intimismul lui 
Giorgione. „El nu vrea să arate decât bărbaţi frumoşi şi femei 
frumoase, figuri pictate cu cele mai calde şi plăcute culori, şi 
încadrate în subiecte convenţionale de istorie antică, de mito- 
logie sau de poveste“ (92). 

Se spunea — de către contemporani — că pictorul copia şi răs- 
copia aceleaşi figuratii tipice ale frumoaselor venetience, de 
obicei încadrându-le într-un peisaj rural, idilic, surâzător; acelaşi 
tip de peisaj în care apar şi sfinţii în jurul Madonei, în 
caracteristicile sale aşa-numite „Sacre rappresentazioni“ (din 
muzeele din Venetia, Viena, Napoli). — „Momentele cele mai 
fericite ale artei lui Palma cel Bătrân sunt atinse în înfloritoarea 

şi senzuala frumuseţe a figurilor feminine, efigiate cu claritate 
de culoare proaspătă şi strălucitoare pe fondul unor ample 
peisaje“ (96). 

În contact cu Giorgione şi Titian, Palma cel Bătrân dilată şi 
estompează contururile, îndulceşte umbrele, scaldă toate culorile 
într-o atmosferă aurie. Din noua pictură el extrage un tip de 
frumuseţe feminină care vrea să fie curat venețiană, cu un 
accent de opulenţă (4). Iar în pictura sa religioasă el e preocupat 
să adapteze noua viziune la tematica tradițională a tablourilor 
altora. 

„Palma cel Bătrân s-a servit de „pictura tonală“ nu pentru a 
exprima o experiență în act, ci pur şi simplu pentru a moderniza 
genurile tradiționale şi a satisface noul gust şi nu găsim în 
operele lui disoluția contururilor, nici succesiunea planurilor 
prin intermediul culorii, ci o dilatare a suprafeţelor şi o 
revigorare a formelor într-o învăluitoare şi senină atmosferă 
aurie“ (58). 

x 

Jacopo di Antonio Negretti, supranumit: Palma cel Tânăr 
(1544-1628), strănepotul lui Palma cel Bătrân, a fost discipolul 
tatălui său (pictor si el) si probabil, al lui Titian. A pictat 
subiecte istorice, biblice si mitologice. Sejururile sale mai lungi 


és 


Palma cel Bătrân: „Hera, Atena, Afrodità“”. 

la Roma si Urbino au contribuit la educatia sa maneristà 
(evidentà în scenele istorice); iar la Venetia a beneficiat din plin 
de influenta lui Tintoretto. 

A lucrat în mediul venețian, participând — alături de 
Bassano şi Veronese — la decorarea sălii Marelui Consiliu, după 
ce Palatul Dogilor fusese incendiat (în 1547) — cu scene 
religioase, precum Judecata de Apoi: o învălmăşeală de figuri 
agitate, contorsionate, surprinse în abile racursiuri; notă 
definitorie şi a Martiriului Sf. Ecaterina (Veneţia, S. Maria dei 
Frari). Este lucrarea caracteristică — s-ar putea spune — stilului 
lui Jacopo di Antonio, — care „va încerca inutil să reînvie, cu o 
notă de realism propriu lui Bassano, obositele şi apăsătoarele 
sale compoziţii, în care decorația venețiană şi mişcarea 
dramatică a lui Tintoretto decade într-o devotă şi conformistă 
celebrare istorico-religioasă a martiriului Sfintei Ecaterina“ (4). 

„Sinteză a elementelor tizianiene (robustetea formelor pline, 
paleta caldă), tintorettiene (motivele compoziționale, maniera 
redării luminii) şi manieriste (gratia delicată şi eleganța 
gesturilor personajelor), arta lui Negretti a avut un puternic 
impact asupra contemporanilor“ (136). 


! Madona cu Pruncul şi patru Sfinţi, de Palma cel Tânăr, de la Muzeul 

Brukenthal, „reia tema iconografică a Madonei cu Pruncul în slavă, 
temă aflată în perfect acord cu exaltarea cultului marial în 
Catolocism, după afirmarea dogmei Imaculatei concepții, — 
prezentând analogii compoziționale şi stilistice cu lucrarea aceluiaşi 
autor: glorificarea Madonei cu Pruncul, aflată în Muzeul de Artă din 
Ljubljana“ (136). 
Alte opere reprezentative de pictură italiană renascentistă găzduite de 
muzeul sibian: Naşterea Fecioarei Maria de pictorul eclectic 
venețian Francesco Caroto (1480-1555) şi Sf. Familie cu Sf. loan 
Botezătorul, de Paris Bordone (1500-1572). 


Titian 


Tiziano Vecellio (1477-1576), pictorul care a dominat timp 
de mai bine de 60 de ani pictura venetianà, apoi cea italianà si 
chiar cea occidentală, s-a născut în satul de munte Cadore, „din 
familia Vecelli, una dintre cele mai nobile din acele locuri“; a 
fost „un om cum nu se poate mai prietenos, cu o înfăţişare 
plăcută şi cu purtări pline de gingăşie“ — cum îl prezintă marele 
său admirator Vasari. La vârsta de 10 ani tatăl său l-a trimis la 
Veneţia, ucenic în atelierul lui Giovanni Bellini, unde l-a 
cunoscut pe Giorgione, sub influența căruia „a început să dea 
operelor sale mai multă gingăşie şi un relief mai adânc... fără 
nici un fel de desen, ca unul care socotea că pictura cu culori — 
fără nici un studiu pe hârtie — era cel mai potrivit mijloc de a 
picta şi adevăratul desen“ — continuă Vasari. Sub influența 
manierei lui Giorgione, a reuşit să imite atât de bine picturile 
lui, încât picturile sale au fost deseori luate drept opere ale 
acestuia. 

După moartea lui Giorgione — împreună cu care lucrase o 
frescă pe fațada palatului Fondaco dei Tedeschi, de pe Canal 
Grande, Titian se aflà la Padova (1513) unde executà 3 fresce cu 


Titian: „Amorul sacru şi Amorul profan“. 

subiectul Minunile Sf. Anton din Padova si o mare gravurà pe 
lemn Triumful Credinței. Trei ani mai târziu, revenit la Venetia, 
primeşte comanda marelui tablou pe lemn: Assunta — „Înălțarea 
Maicii Domnului“ — 6,90 m. pe 3,60 m.) pentru biserica S. 
Maria Gloriosa dei Frari; iar mai târziu, retablul Madonna 
Pesaro, pentru aceeaşi biserică. — Lucrările cu subiecte reli- 
gioase continuă cu icoana pe lemn Cristos cu coroana de spini 
(Luvru) — „poate opera cea mai manierist construită pe care a 
pictat-o Titian* (4). Vor urma: Madona cu Copilul (Luvru), 
Hristos cu moneda (Dresda) — în care artistul pictează una dintre 
cele mai frumoase capete de expresie din întreaga pictură 
italiană; sau Prezentarea Mariei în templu (Veneţia, Acca- 
demia) — „opera sa cea mai vastă, cel mai fericit cadru al 
pompoasei vieţi venețiene, care îi va sugera lui Veronese 
desfăşurarea unei mulțimi strălucitoare şi senine plasate între 
arhitecturi luminoase“. În fine, o ultimă (probabil) pictură cu 
subiect religios: Pietà (Venetia, Accademia), pe care Tiţian şi-o 
destinase propriului său mormânt şi pe care o va termina Palma 
cel Tânăr". 

Adevărul este că Titian nu e un pictor religios. „Operele sale 
cu subiect religios exprimă o pietate fără patetisme, departe de 
ascetismul ingenuu şi timid al pictorilor Quattrocento-ului. 
Pictor esențialmente profan, Tiţian a fost toată viața un adorator 
păgân al frumuseţii. Nici un artist n-a pictat corpul omenesc, în 
primul rând nudul feminin, cu atâta prospeţime şi n-a ştiut să-l 
înveşmânte cu atâta somptuozitate de mătăsuri, catifele, 
museline, şi să le învăluie în lumini atât de aurite şi de 
sugestive“ (92). 


! Muzeul Brukenthal are un remarcabil Titian: Ecce Homo — o temă 
rară în pictura italiană a Renaşterii — Hristos după biciuire şi pe cap 
cu coroana de spini, dar de o demnitate şi o nobleţe naturală care îl 
disting de replica (din Galeria Naţională din Dublin) pe care artistul a 
pictat-o spre sfârşitul vieţii (136). 

Titian: „Venus şi organistul“. 


Tiţian a pictat pentru Filip II câteva scene cu subiecte 
antice, între care mai celebru este Amorul sacru şi amorul 
profan (Roma, Gall. Borghese); în care cele două personaje 
feminine senine, luminoase, suave, uşor malencolice (ca în 
general femeile lui Titian), pe chipul cărora este imprimată 
„delicatețţea gânditoare a femeilor lui Rafael“: „inserate pe 
fondul unui peisaj luminos, modelate cu o clară fermitate şi 
vibrând de energie vitală“ (96). 

Titlul dat tabloului este impropriu — şi de neînțeles; mai 
potrivit ar fi „Frumusețea împodobită şi frumusețea fără 
podoabe“ — cum propune G. C. Argan într-o analiză judicioasă 
şi sugestivă: „Aici, în armonia aparentă, este un întreg joc de 
contraste. În temă: atitudinea femeii îmbrăcate şi vitalitatea celei 
nude. Între figuri şi peisaj: umanitate şi natură. Între sarcofag — 
imaginea morții şi fântână — imaginea vieții. În compoziţie: între 
figurile în picioare si cele culcate de pe basorelieful 
sarcofagului. Între culori: cenuşiul metalic al femeii îmbrăcate şi 
roşul aprins al eşarfei de mătase care flutură pe umărul celei 
nude. Între verdele-brun al peisajului şi cerul roşu al amurgului. 
Relaţia între valorile tematice şi vizibile, care la Giorgione se 
legau între ele într-o continuitate fără sfârşit, la Titian se 

stabilesc la distantà unele de altele prin apeluri puternice si 
neaşteptate“. 

„Tiţian este întruchiparea Veneţiei somptuoase, senzuale ŞI 
poetice, a secolului al XVI-lea; ba chiar mai mult, este creatorul 
întregii picturi moderne, inițiere datorită căreia Rubens, Van 
Dyck, El Greco, Velazquez şi poate chiar Rembrandt, au învăţat 
să conceapă o artă care să fie izvor de bucurie. Dincolo de şcoli 
şi epoci, este imaginea suverană a uneia din marile forme de 
frumuseţe pe care omul a ştiut să o extragă din contactul său cu 
lumea“ (74). 

Paralel cu tablourile religioase Titian execută — la comanda 
ducelui Ferrarei — o magnifică serie de scene mitologice. Între 
acestea, pânzele în ulei Bacanala şi Bacus şi Ariana; în care 
pictorul îşi clarifică propria-i poziţie față de tematica antică si în 
opoziție, a interpretării alegorice pe care o da Mantegna mitului; 
şi opoziția devine clară: Titian elimină transferul alegoric, 
figurile sunt vii, nu evocate; se mişcă, nu dansează; natura e 
peisaj, nu arhitectură vegetală. Totul se dă prin zone colorate de 
lumină şi de umbră în unitatea suprafeţei pictorice“ (36). 


* 


Ca portretist, Titian a creat o prodigioasà galerie de tipuri, 
caractere, personaje în costume, perfect redate, ale epocii. Si-a 
pictat si mai multe autoportrete; ultimul — azi la Prado — când 
avea 90 de ani. Faima lui şi ca portretist era atât de mare încât va 
fi solicitat şi recunoscut ca marele pictor al împăraţilor, papilor, 
prinților, potentatilor şi notabilitàtilor timpului, de la Carol Quintul 
— care îl va onora cu titlul şi înalta demnitate de Conte Palatin — 
până la Aretino şi Ariosto. Lui Carol V i-a făcut mai multe 
portrete; Filip II va fi, timp de mai bine de 20 de ani, principalul 
său comitent; printre ultimii — şi Henric III, regele Franţei . 


— 


„Întotdeauna reusea să aprecieze în ei (în persoanele portretizate — 
n.n.) opera naturii, să descopere în ei armonia proporţiilor, 
frumusețea gesturilor, mobilitatea braţelor, a mâinilor. — Ca poet al 
culorii, îi trebuie numai câteva culori, totdeauna armonios întonate cu 
secvenţe deschise şi întunecate, lumini şi umbre (107). 

Tiţian: „Bachus, Ariana şi Satiiii “. 


Dar Titian nu este pictorul interesat să redea într-un portret 
doar o mărturie autentică şi conformă adevărului; „el înțelege să 
glorifice personajul, să dea imaginii acestuia o semnificație 
universală care, evident, ar putea fi contrazisă de o redare a 
detaliului, fie fizionomic, fie psihologic“ — explică G. C. Argan. 
„Exemplul cel mai înalt al acestei portretistici pe care aş vrea să 
o numesc „de situație“ sau „de revelaţie“, este portretul papii 
Paolo III cu nepoţii (Napoli, Capodimonte), în care personajele 
sunt legate între ele de un amestec de sentimente, manifestate 
sau ascunse, inextricabile, inexplicabile, dar luate toate 
împreună, formând un ansamblu, o climă psihologică exprimată 
din plin de tonul în acelaşi timp cald şi stins, extenuat, istovit, al 
culorilor“ — Geniu cromatic prin excelență, ,,Titian desenează cu 
însăşi culoarea; liniei nete a predecesorilor săi, el îi substituie 
acumularea materiei colorate; grafiei timid vopsită apoi, — 
tangibilitatea prezenței reale a corpurilor, a intermedierii luminii 

şi umbrei“ (92). — „Culorile lucrurilor se diluiază şi aproape că 
se dizolvă în lumină; şi datorită luminozitàtii, figura devine 
elementul animator, protagonistul“ (4). 


* 

Mare iubitor de muzică, Titian îşi va păstra până la adânci 
bătrâneţe o senină bunàdispozitie. În cei peste 75 de ani de 
activitate, a depăşit, cantitativ, producţia oricărui alt mare pictor. 
Influenţa sa a fost imensă. Din Tiţian si din Giorgione descind 
impetuoşii mari pictori venetieni din Cinqnecento. „După el se 
va modela şi geniul coloristic al lui Rubens, Van Dyck şi 
Velázquez“ (92). 

„Niciodată un pictor nu se exprimase într-o lume picturală 
atât de vastă, atât de coerentă, atât de bogată în inflexiuni 
poetice şi atât de sigură. După el, pictura nu va mai putea fi 
aceeaşi“ (36). — „Din punct de vedere istoric, el este singurul 
pictor care a exprimat aproape tot ceea ce Renaşterea putea să 
exprime în pictură“ (22). 


Titian: „Papa Paolo III şi nepoții“. 


Bassano 


Unul din cei mai mari pictori venețieni Jacopo Bassano, a 
cărui valoare şi importanță n-a fost recunoscută de critica de artă 
decât după patru secole, s-a născut (1470, m. 1540) într-un târ- 
guşor de munte, Bassano del Grappa, supranumele cunoscut al 
familiei Da Ponte. Tatăl său, Francesco il Vecchio — un pictor- 
țăran modest — lăsase câteva icoane de altar în biserica din 
localitate; de la el va învăța Jacopo practica artizanală de a picta 
pe lemn icoane şi de a confectiona astfel de altare. 


Bassano: „Botezul Sf. Lucilla“. 

La Venetia, ca ucenic în atelierul lui Bonifacio Veronese 
(un discipol mai putin cunoscut al lui Palma il Vecchio, dar ale 
cărui lucrări se află în mari muzee — Luvru, National Gallery din 
Londra, Ambrosiana din Milano, Accademia din Veneţia), a 
avut contacte cu Lorenzo Lotto, cu Pordenone şi mai ales cu 
Titian, dominatorul picturii venețiene a timpului, care îl va 
influența în mod deosebit. Totodată e şi admiratorul lui 
Parmigianino, al cărui manierism nu rămâne fără ecouri şi la 
Bassano (de exemplu în Madona cu Sf. lacob, Miinchen). 
Orientarea sa din această perioadă spre manierism va fi decisivă 
pentru preferințele sale cromatice: game reci şi culori „cu ape“ — 
care se schimbă după lumină. — In acelaşi timp exemplul lui 
Tintoretto îl va face să urmeze calea acestuia: o lume nocturnă, 
cu efecte de lumină, cu tonuri care se sting până la a crea 
atmosfere nocturne magice, care îi animă tablourile religioase şi 
scenele de gen (Susana, Nîmes; Sf. Ieronim, Venetia, Accad.; 
Fuga în Egipt, Milano, Ambrosiana; Răstignirea, Treviso). 

Dar preferința pentru teme agreste este mai puternică — şi 
Bassano se retrage definitiv în satul său natal şi aici pictează 
scene rustice, gospodării ţărăneşti, iarmaroace, serbări populare, 
— şi chiar când pictorul se va dedica evocării unor subiecte 
biblice sau mitologice, acestea vor fi scene şi ambiante vulgare, 
tratate în acelaşi spirit şi stil rural; încât „orice tablou al său va 
deveni o pastorală patetică“ (36). Predilectia pentru motive 
agreste — țărani, ciobani, animale de curte, etc. — va fi vizibilă în 
opere ca Tăierea capului lui loan Botezătorul (Copenhaga) sau 
Adoratia păstorilor (Roma, Gall. Naz.). — ,,Bassano a introdus 
în aproape fiecare tablou pe care l-a pictat episoade din viața 
zilnică de pe ulițele târgului său sau din împrejurimi. Sub 
penelul său, până şi Orfeu devine un flăcău cântând din scripcă 
orătăniilor din şură...“ (22). — O concepție şi un stil care — în 
ambianța artistică a evocărilor luminoase, fastuoase, abundând 
de optimism, ale unei anumite picturi în care tronau Veronese şi 
Titian > va fi considerat şi etichetat „realism vulgar şi cam 
trivial“. 

Bassano: „isus pe Cruce“. 


* 


Considerat mult timp un pictor care rămânea la periferia 
marii arte, după patru secole Bassano va fi reconsiderat. 
Concluziile criticilor de autoritate îl situiază pe Jacopo — cu 
tonalitàtile sale argintii, cu foarte bogatele clarobscururi ale 
paletei sale, cu simțul său proaspăt al peisajului — printre „marii 


pictori ai Secolului de Aur“. 
Este clar că pictura sa nu exaltă gloriile Veneţiei, că evită 


aproape total obişnuitele teme alegorice şi mitologice; că nu 

abordează mari inițiative decorative. Pictorul rămâne un tàran, 
modest, de bun simţi. 

Bassano îşi schimbă, îşi modifică, îşi extinde nelimitat 
repertoriul lucrurilor care îl interesează. În Adoratia păstorilor 
sau în Închinarea magilor (Viena), vor apărea nu numai figuri 
secundare, ci şi animale de tot felul, obiecte, ceaune, tingiri, 
coşuri, găleți, grămezi de haine, de rufe; şi din toate aceste 
amănunte se va naşte un stil, un „gen“ nou, între religios şi 
pastoral, care va fi mereu repetat până în secolul al XVII-lea de 
către urmaşi. 

„Bassano este primul peisajist modern; Titian, Tintoretto, 
Giorgione, chiar Bellini au pictat peisaje frumoase, însà ele erau 
rareori studii directe dupà naturà. Bassano a fost primul artist 
italian care a pictat peisajul rural asa cum era el, nearanjându-l 
ca pe un decor“ (22). 

În ce priveşte cromatismul picturii lui Bassano, „lumina nu 
fuzionează cu culoarea, ci dimpotrivă: o exasperează“. Tuşele, 
trăsăturile de penel, fiecare cu nota sa proprie, ajung să 
disocieze formele lucrurilor şi chiar ale culorilor însele. Nu se 
combină, nu se armonizează, ci contrastează cu cele vecine, le 
stimulează, le face să devină mai accentuate. „Valoarea operei 
artistului nu constă în lucrurile reprezentate, ci în calitatea 
naturii şi în factura picturii care le reprezintă: aceasta este 
descoperirea lui Bassano, punctul de plecare al picturii 
moderne“ (4). 


! În picturile lui Bassano, „Viaţa este reprezentată în aspectele ei mult 
mai umile decât în pictura lui Tintoretto — şi fără aportul efectelor lor 
de lumină şi a atmosferei, ele n-ar pretui nici cât operele micilor 
maeştri olandezi. Marele său talent constă în tratarea luminii şi a 
atmosferei“ (22). 

„Din pictura lui Bassano — pe care a cunoscut-o şi El Greco în 
perioada sa de pregătire venețiană — şi-au tras primele începuturi toţi 
pictorii de gen ai Cinquecento-ului târziu. Începând chiar cu cei patru 
fii ai săi, — dintre care Francesco a colaborat cu tatăl său la Palatul 
Ducal; în timp ce Leandro a fost cel mai dotat, cunoscut mai ales ca 
un bun portretist“ (96). 

Considerat mult timp ca un „mic maestru“ de provincie, 
specializat în a picta scene agreste şi motive de gen, Bassano a 
fost recunoscut numai în secolul XX ca unul din cei mai mari 
maeştri venețieni din a doua jumătate a secoluli al XVI-lea; în 
timp ce în opera lui s-a văzut punctul de plecare, de experiențe 
şi de motive iconografice, proprii picturii din secolul XVII 


(58). 


! O pictură de Jacopo Bassano (ulei pe pânză) — Răstignirea — se află 
în Muzeul National de Artă din Bucuresti. — De asemenea: Vestirea 
păstorilor, de Leandro Bassano. 


Botticelli: „Sf. Augustin studiind“. 


Lorenzo Lotto 


„Neliniştea, non-conformismul şi instabilitatea par a fi fost 
trăsăturile cele mai remarcabile ale unui pictor care va deveni 
unul din cei mai mari portretişti ai Renaşterii. O carieră de lupte 
şi de eşecuri — care se sfârşeşte în tăcerea şi renunțarea unui biet 
călugăr oblat...“ (36). 

Lorenzo Lotto (1480-1556) s-a format contemplând si 
studiind operele lui Antonello, Titian, Giambellino, Giorgione, 
Rafael si, mai târziu, lucrările pictate la Venetia de Diirer, între 
1505-6; din toate a receptat influente; „a fost un eclectic de 
geniu care şi-a personalizat aceste date prin gratia juvenilă si 
farmecul culorilor sale vesele şi delicate, scăldate într-o calmă 
lumină argintie“ (92). În pictura sa „Lotto va sublinia tot ceea ce 
Giorgione a eliminat sau a atenuat: caracterul liturgic al 
Madonei, arhitectura, consistenţa volumetrică a sfinţilor, 
înnecati în lumina densă care umple cubatura spaţiului, definit 
de pilaştri“ (4). 

Lorenzo a fost un non-conformist. Un disident chiar înce- 
pând din lucrările tineretei (S. Petru martir, Capodimonte, S. 
Ieronim penitent, Luvru) sau în remarcabila sa Pala lui Tirone)'. 
„Pictorul a refuzat net tonalismul şi gustul clasic calm, echilibrat 
al lui Giov. Bellini si Giorgione, manifestàndu-si predilectia 
pentru compozitii dinamice, agitate, pentru game coloristice reci 
şi pentru nelinistita scurgere a luminilor“ (58). — La Roma lu- 


' Bergamo. — M. Tullius Tiro, libertul lui Cicero (s. I î.e.n.); a îngrijit 
operele lui Cicero si i-a scris el însusi biografia (si alte lucràri 
filologice).Celebru pentru a fi imaginat prescurtàrile (,,Notae 
tironianae"), şi care anticipează stenografiile moderne (Motta). 

Lorenzo Lotto: „Despărțirea lui Hristos de Maria“. 


crează alături de Peruzzi, Bramante, Sodoma, la decorarea cu 
fresce a unor camere din apartamentul papei Iuliu II; până când 
Rafael, preluând conducerea lucrărilor, i-a concediat. 

După întoarcerea la Veneţia pictura sa a evoluat spre o 
tendință de reprezentare agitată, pasională, exasperatà chiar. 
Stabilit un timp la Bergamo (în cercurile artistice venețiene 
dominate de personalitatea lui Titian, concepția sa non- 
conformistă îi creia animozitàti), a parcurs o perioadă de creație 
mai senină şi fecundă, cu opere care se înscriu firesc într-o 
tradiţie istorică şi culturală anti-aulică, anti-curteană, în schimb 
înclinată spre o creaţie, o reprezentare de intonatie populară. 
Trăind tot mai mult în mijlocul oamenilor sărmani, Lotto este 

stăpânit de un sentiment al mulţimii mai puternic decât oricare 
pictor, de-a dreptul încarnând rezistenţa faţă de arta dominantă 
(36). — Acestei perioade îi aparţin remarcabilele Închinarea 
păstorilor (Brescia), frescele din micul oraş Trescore; icoane de 
altar în multe biserici din regiunea Bergamo şi, de o mare forță 
sugestivă, capodoperele Răstignirea (Fermo), Bunavestire 
(Recanati), Pala Sf. Lucia (Jessi) şi Despărțirea lui Hristos de 
Fecioara (Berlin). 

În toate aceste opere cu subiecte biblice, învăluite de un 
profund sentiment religios, lumina se răspândeşte lin, făcând să 
vibreze culorile!. „Dintr-un asemenea. zel religios, Lotto se 
opune panteismului, poeziei naturii, umanismului laic al lui 
Giorgione. Desenează gravând sever contururile, studiind şi 
definind unul câte unul diversele feluri în care lumina este 
absorbită sau reflectată. Nu vrea să audă de fuziunea 
atmosferică şi luminoasă, de colorit în funcţie de spaţiu“ (4). 

Exceptional portretist, capodopera sa este Portretul unui 
tânăr (Berlin, Staat. Mus.). Consecvent naturii sale inconfor- 
miste, Lorenzo invocă exemplul lui Antonello, împotriva 
portretelor edulcorate, atonale, fără armonie căutată; o lumină 
clară care pătrunde şi împlineşte formele“. 


* 


Polemica lui Lotto cu Giorgione s-a rezolvat cu înfràngerea 
lui. Mediul venetian nu-l aceptà. Chiar de la vârsta de 29 de ani 
îl respinge si va picta aproape exclusiv în alte oraşe (Ancona, 
Brescia, Recanati, Trescore, Fermo, Jessi, ş.a.Y. Spirit religios, 


! Galeria de artă europeană a Muzeului Brukenthal posedă una din 
capodoperele lui Lorenzo Lotto: Sf. Ieronim penitent, subiect căruia 
artistul i-a dedicat şase lucrări (Luvru, Uffizi, Pennsylvania, Nat. 
Gaal., Londra), — o compoziţie de un puternic dramatism cu accente 
alegorice şi simbolice, şi de o extraordinară frumuseţe peisajistică şi 
coloristică. l 

? Domnia lui Titian nu lasă acum nici o şansă unui artist ataşat de 
tonurile reci, de structurile cam greoaie ale vechii generații, care în 

Lorenzo Lotto: „Sf. Ieronim penitent“. 


solitar, instabil, melancolic, nelinistit, Lotto şi-a exprimat în 
pictură sensibilitatea sa anxioasă. A dus o viață retrasă, rătăci- 
toare si adesea mizerà. Bătrân, si preocupat tot timpul de pro- 
bleme religioase se retrage din lume, călugărindu-se în 
mânăstirea din Loreto!. 


plus mai trădează şi o anumită predilecție pentru compoziţiile con- 
fuze şi bizare, specifice gustului germanic. Puţine peisaje sunt atât de 
originale, de vivrante şi de stranii ca ale sale. Lotto a cunoscut gra- 
vurile lui Diirer; el introduce în pictura sa figuri agitate şi contorsio- 
nate, grupuri confuze, străbătute de mari revărsări de lumină“ (36). 

! Unde, în 1550, crează, enormă şi ca dimensiuni, o capodoperă: 
Prezentarea în Templu, — „poate cea mai modernă capodoperă pictată 
de un vechi maestru italian“ (22). 


pd 

O carieră de lupte şi de eşecuri. Opera sa, mult prea puţin 
cunoscută şi rareori pretuità până în secolul XX, este acum 
situată de critica modernă alături de opera celor mai mari 
maeştri din prima jumătate a secolului XVI. — Influenţa sa însă a 
fost imensă. „Din el şi din Giorgione descind torentialii pictori 
venețieni din Cinquecento. Pe el se va plăsmui geniul coloristic 
al lui Rubens, Van Dyck şi Velázquez“ (92). 


Baldorinetti: „Bunavestire“. 


Sebastiano del Piombo 


Pe numele său adevărat Sebastiano Luciani (c. 1485-1547) 
s-a format la şcoala lui Giovanni Bellini (al cărui elev a fost) şi 
a lui Giorgione — „deşi, de la începuturile lui artistice, pentru 
Sebastiano folosirea culorii are o funcţie mai mult constructivă 
de volume, contribuind să dea o solemnitate şi sens monumental 
figurilor în spaţiu“ (96). 

A trăit şi a lucrat mai întîi la Venetia (1508-11), apoi la 
Roma; încât poate fi clasificat printre membrii ambelor şcoli. 
Chemat la Roma de către marele bancher şi „mecenat“ Agostino 
Chigi execută în vila acestuia Farnesina fresce, 7 scene cu 
subiecte din Metamorfozele lui Ovidiu, în care îl urmează ca 
model pe Michelangelo — de- 
venind ,,pictor tipic venetian 
prin bogăţia coloritului, dar 
michelangiolesc prin ostentata 
musculaturà a personajelor si 
prin severitatea (cam fortatà) 
a desenului“ (58). — În pictura 
de şevalet Sebastian a pictat o 
Pietà (Ermitage) si o altă 
Pietà (Muz. Viterbo) cu un 
fundal de admirabil peisaj 
venețian. Figurile sculpturale 
din aceste lucrări — ca şi cele 
din remarcabilele tablouri 
Flagelatia lui Hristos (Muz. 
Vatican) sau Învierea lui 
Lazăr (Nat. Gall., Londra) 
revelează aceeaşi afinitate cu 
Michelangelo. 


Seb. del Piombo: 
„Madona cu vălul“. 

Tot din timpul sejurului 
său roman derivă şi gustul 
pentru sensul ritmic pe care 
l-a. învăţat din. picturile lui 
Rafael — care, la rândul său, a 
învăţat de la Sebastiano Luci- 
ani sensul culorii ce conferă 
prospețime şi noutate fresce- 
lor rafaeleşti din Stanza lui 
Eliodor. Tinànd seama (dupà 
influenţa  michelangiolescà) 
de acest schimb între acesti 
doi mari pictori se poate afir- 
ma cà prezenta lui Sebastian 
la Roma a fost unul din 
faptele determinante în dez- 
voltarea picturii italiene din 
Cinquecento, pentru că a 
reprezentat mediatia între 
experimentele cromatismului venețian si plasticismul tosco- 
roman (96). 

După teribilul jaf („sacco di Roma“) din 1527 — timp în care 
pictorul s-a refugiat şi a lucrat timp de 4 ani la Orvieto, Mantova 
Venetia — Sebastian se reîntoarce la Roma, unde obține de la 
Cancelaria Pontificală sarcina de custode al sigiliului pentru 
autentificarea bulelor papale (sigiliu confecționat din plumb — it. 
piombo — şi căruia îi datorează supranumele). 

Dar Sebastiano del Piombo este şi unul din cei mai mari 
maeştri ai portretului. Mult timp i s-au atribuit lui Rafael opere 


Seb. del Piombo: 
„Portrtetul unui cardinal“. 


! Rezultatul este opera sa reprezentativă: Moartea lui Adonis (Uffizi), 
pictată pe fundalul unei vederi a Veneţiei, de o excepțională bogăţie a 
coloritului. 

2 Sebastiano del Piombo a deschis drumul spre arta monumentală şi 
stilul amplu al marelui secol, dar n-a reuşit să realizeze o fuziune 
durabilă între nuanţa venețiană şi formele romane“ (36). 

celebre care apoi s-a stabilit că au fost pictate de el. Remarcabile 
sunt portretele papei Clement VII (Muz. Napoli), al unui 
Necunoscut (Uffizi) sau energicul Andrea Doria (Gal. Doria, 
Roma) — de o monumentalitate demnă de Michelangelo. — Aici, 
ca în întreaga sa operă, „interpretarea pe care el a dat-o 
cromatismului venețian a contribuit la dezvoltarea diverselor 


forme ale manierismului, — încât spre el au privit mulţi pictori ai 
Contrareformei“ (96). 


Veronese: „Cina în casa lui Levi“ (detaliu). 


Veronese 


Fiu al unui sculptor din Verona si nepotul unui pictor local, 
care l-a si iniţiat în arta picturii, Paolo Caliari (1528-88) s-a 
născut la Verona, de unde şi supranumele; a rămas până la 25 de 
ani în oraşul natal, admirând mereu cu entuziasm Înălțarea lui 
Titian din catedrala oraşului. Primele sale lucrări vădesc o 
tendință spre desfăşurarea decorativă şi o marcată preferință 
pentru valorile coloristice reci, deschise, clare, transparente, 
proprii picturii venețiene; un stil total independent fie de 
tonalismul dens titianesc, fie de luminozitatea cu tendință spre 
clarobscur a lui Tintoretto. După care, se va stabili definitiv (cu 
excepția unei singure călătorii la Roma) la Veneţia. 

Aici i se încredințează decorarea (cu subiecte mitologice) a 
unor săli din Palatul Ducal, cu semnificația generală de glorifi- 
care a Serenissimei, — printre care marea frescă Triumful Vene- 
fiei, de pe plafonul sălii Marelui Consiliu — „Republica Venetă 
era singurul stat italian în care idealul religios se identifica cu 
idealul civic — şi acest ideal se reflectă (deşi cu accente diferite) 
în pictura celor doi maeştri, Tintoretto şi Veronese“ (4). 

La Venetia, comenzile, oficiale sau nu, se ţineau lanţ, în 
special cele având ca subiect Cina cea de taină, care se preta 
perfect (cum s-a şi întâmplat cu faimoasele sale Cine) la o 
interpretare laică; lucrări care vor căpăta titlul de „Ospeţe“, 
extrem de agreate de gustul venețienilor, pentru fastul si 
exuberanta coloristică a acestor scene. — Aceste „ospeţe“ ale lui 
Veronese — Cina din Emaus (Luvru), Ospàtul Sf. Grigore cel 
Mare (Monte Berico), Cina în casa lui Levi (Venetia, 
Accademia), Ospàtul în casa lui Simion (Torino) şi îndeosebi 
Nunta din Cana (Luvru), în care artistul se autoportretizeazà ca 

Veronese: „Logodna Sf. Caterina“. 


muzicant într-un cuartet de coarde, având alături figura lui 
Titian — „dezvăluie puternica tendinţă a pictorului spre portretis- 
tică oferind privitorului o uimitoare policromie a mulţimii de 
personaje şi grandioase desfăşurări scenografice“ (58), — 
pictorul exagerând în exaltarea fastuozitàtii cromatice într-atàta 
încât uită sau neglijează în mod deliberat exigenţele fireşti ale 
unei teme religioase. 

Marea frescă Nunta din Cana — dimensiuni: 10 m. pe 6,66 
m. — conţine zeci de personaje — la mese, pe scări, în picioare, la 
balcon, — printre care mari figuri istorice: Francisc I, Carol 
Quintul, regina Eleonora a Franţei, Mary Stuart, Soliman 
Magnificul şi alte personaje, în veşminte somptuoase, mâncând 
din farfurii de argint, bând din cupe de aur, ascultând un concert 
de coarde şi suflători, dirijat chiar de Veronese, care îi are 
alături pe Titian, pe Bassano, pe Tintoretto... şi Veronese nu-l 
uită nici pe fratele său, nici pe soţia lui, nici pe copiii lor... 
Lipseste şi realismul accentuat şi simțul dramatic, aici, — „ca în 

toate picturile lui Veronese, care nu ia ca model decât lucruri 
frumoase, bogate şi pline de viață“ (92). 


* 


Veronese a avut instinctul formei si al culorii limpezi. 
,»,Vocatia sa a fost de a adăuga un decor bogat, somptuos, 
echilibrat, uşor superficial, unui oraş descumpănit şi îngrijorat 
de ansamblurile picturale pline de nelinişti, de anxietàti, ale lui 
Tintoretto. Stilul său temperat de amintirea lui Correggio 
propune privitorului un univers luxos şi de o inepuizabilă 
seninătate, cu arhitecturi ritmate de portice, de colonade, de 
decoruri alcătuite din peisaje şi siluete, cu compoziţii florale 
abundente, cu perspective scenografice care i-au fost sugerate 
de arhitecturile vilelor lui Palladio; un dar al scenografiei care în 
pictura italiană nu va fi egalat decât de Tiepolo“ (36). 

Viziunea sa spaţială se defineşte în mod clar şi sugestiv prin 
comparație cu Tintoretto, marele său contemporan (cu 10 ani 
mai tânăr). În timp ce Tintoretto manifestă o preferință pentru 
efectele nocturne — şi, în felul acesta, prelungind spaţiul în pro- 
funzime, — Veronese optează pentru un spaţiu mai mult extins 
decât profund, animat de o lumină solară. Fapt care are conse- 
cinte determinante si în cromatismul picturii lui. ,, Veronese 
recurge la apropierea culorilor care se influențează reciproc, 
obținând astfel o cantitate maximă de lumină. La el, lumina 
izvorăşte din fractionarea culorilor — şi în felul acesta paleta sa 
devine extrem de bogată“. — Această ştiinţă a lui Veronese de a 
modula combinaţiile de culori implică un studiu analitic atent al 
tradiţiilor pictorice venețiene (în special Carpaccio), a mozaicu- 
rilor bizantine, — în care iradiatia luminoasă este obţinută tocmai 


! „Picturile lui Veronese nu dau niciodată iluzia unei profunzimi 
scenice. Se explică astfel de ce întreaga sa pictură este gândită ca o 
decorație; dar nu ca un ornament, sau ca un ornament al arhitecturii 
din reprezentările sale picturale, ci ca o rezolvare ad infinitum al 
spaţiului arhitectonic“ (4). 

Veronese: ,, Venus şi Adonis“, 


prin fractionarea culorilor în diversitatea timbrului lor; precum 
şi a gravurilor germane, în care modulatia luminoasă este 
obținută prin frecvenţa variată a semnelor întunecate pe albul 
hârtiei“. — În felul acesta (conclude G. C. Argan). „Pictura lui Ve- 
ronese nu poate fi apropiată de poezie, ca cea a lui Titian, şi nici 
de teatru, ca cea a lui Tintoretto; ci mai degrabă de muzică, în 
sensul de pură combinaţie şi modulație de note“. 


* 


Pentru toate aceste noutàti aduse de Veronese, se poate 
spune cà pictura sa — la fel ca, în paralel, arhitectura lui Palladio 


— „este primul pilon al podului care, trecând peste baroc, leagă 


spiritul laic al Renaşterii italiene cu spiritul iluminismului 

european al secolului al XVIII-lea“ (4). Poussin şi Claude 
Lorrain vor învăţa de la Veronese valoarea arhitecturală a 
monumentelor într-un peisaj; iar Rubens şi Lebrun — secretul 
compoziţiei (36). — „Veronese freamătă de o sensibilitate lumi- 
nistică pre-barocă, aşa cum o va putea înţelege, primul dintre 
toţi, Velázquez“ (58) . 


! Un cap de copil, portret de mici dimensiuni (23 pe 20 cm.) — 
Veronese picta foarte rar lucrări de mici dimensiuni — aflat în 
custodia Muzeului Brukenthal, „este pictat realist, cu sobrietate, fără 
intervenții şi consideraţii personale asupra subiectului (136). 


Filippo Lippi: „Fecioara şi Copilul“. 


Tintoretto 


Născut la Venetia (1518, m. 1594), de origine modestă — 
tatăl Battista Robusti, boiangiu (,tintore“ în italiană) — de unde, 
supranumele la diminutiv al viitorului pictor. Jacopo Tintoretto 
n-a trăit decât la Veneţia, şi n-a voit să cunoască alt oraş decât 
Veneţia — „căreia i-a totalizat energiile şi i-a dilatat la infinit 
orizontul“ (36). 

Şi-a făcut ucenicia în atelierul lui Titian (se pare), de la care 
derivà, în pictura sa, simtul culorii; dar de care s-a despartit în 
curând, atasàndu-se de grupul pictorilor de factură „manieristă“ 
(în care direcţie maeştrii săi vor fi Pordenone, Parmigianino şi 
Bassano). La 21 de ani devine meşter independent. A avut 3 
copii, pictori toţi trei şi colaboratori ai săi. 

În cadrul formaţiei sale artistice Tintoretto a studiat — 
urmând exemplul lui Michelangelo — tehnica nudului; iar de la 


Tintoretto: „Suzana în baie“. 

Veronese — amploarea spatiilor si luminozitatea culorii. La 22 
de ani îl găsim lucrând la Scuola Grande di San Marco, unde 
pictează (în ulei pe pânză) tablourile din acele trei săli, cu cele 
trei Miracole ale lui San Marco (azi, primele două la muzeul 
Accademia din Veneţia, al treilea, la Brera, Milano). După 
incendiile de la Palatul Ducal (din 1574 şi 1576) va colabora la 
restaurarea picturilor salvate. În Sala Senatului, va decora 
plafonul cu marea frescă alegorică Veneţia, regina mărilor, 
înconjurată de zeități marine. Către 1580, chemat la Mantova, 
execută 8 lucrări, cu scene ilustrând istoria familiei Gonzaga. 

Intre timp Tintoretto obţine comanda pentru Scuola di San 
Rocco, — cea mai mare şi mai bogată „şcoală“ (cum se numeau 
sediile confraternitàtilor) unde timp de 23 de ani va picta — 
asnsamblu care reprezintă culmea artei sale — nu mai puţin de 56 
de talouri. Concomitent începând de la vârsta de 70 de ani şi cu 
ajutorul unuia din fii, va executa — în imensa sală a Marelui 
Consiliu din Palatul Ducal (lungimea 54 m. lăţimea 25 m. 
înălțimea 13 m). — după schiţele lui Correggio (azi la Luvru şi 
Ermitage), care decedase recent, lucrarea sa imensă Paradisul — 
cu o lungime de 22 m şi 7 m. înălțime: cea mai mare pictură în 
ulei pe pânză din lume. (Sala fusese decorată de cei mai mari 
pictori venețieni — Gentile da Fabriano, Vivarini, Pisanello, cei 
trei Bellini, Carpaccio, Titian, Veronese, Tintoreto — cu lucràri 
toate distruse în incendiul din 1576). 

Paradisul „este o capodoperă simfonică în care culorile, 
când violente, când voalate, brăzdează şi exaltă spaţiul, fără a 
împiedica, totuşi, ca sentimentul turului de forță să dăuneze 
operei pe care un oarecare schematism o face inferioară schiţei“ 
(36). 


x 


Arta lui Tintoretto si-a atins apogeul în picturile executate 
pentru Scuola di San Rocco — „Capela Sixtină“, ca semnificație 
şi importanţă, a artistului. Spre deosebire de Titian, cei.mai mari 
comitenti ai săi au fost aceste confraternitàti, asociații consti- 
tuite în scopuri religioase şi caritabile; fapt căruia i se datorează 

alegerea temelor şi subiectelor, exclusiv religioase. „După fres- 
cele lui Giotto din Capela Arena, cele ale lui Tintoretto sunt cel 
mai complet ciclu pictoric al artei creştine; iar ca spirit, trebuie 
să ne întoarcem la sculpturile catedralelor gotice pentru a găsi o 
descriere atât de ortodoxă a cosmosului creştin... Scenele 
evanghelice nu sunt pentru el — ca pentru Michelangelo — simple 
episoade ale tragediei Mântuitorului, ci mistere, taine, făcute 
vizibile, ale credinței creştine... Scenele iau în pictura sa un 
caracter vizionar; şi cu toate că rezumă toate cuceririle 
realismului renascentist, apar ireale, spiritualizate, inspirate. 
Aici, nimic nu separă naturalul de supranatural, profanul de 
sacru... Tintoretto este singurul artist din Italia a cărui reînnoire 
religioasă şi-a găsit o expresie egală ca profunzime cu cea a lui 
Michelangelo... devenind cel mai mare şi mai reprezentativ 
pictor al Contrareformei (70).. 


* 


Ceea ce frapează de la început în pictura lui Tintoretto este 
dinamismul dramatic al ansamblului. În această privinţă pictorul 
se contrapune lui Veronese: „el reuşeşte să facă să se exprime în 
pictura venețiană nu numai bucuria şi fastul, ci şi anxietatea şi 
violența... Nu există o torsiune a muşchilor, un conflict între 
lumină şi umbră, o fractură de linii sau de ritmuri pe care el să 
nu le atace şi să le domine, cu o ardoare aproape furioasă“ (92). 
Cu timpul, va fi atras, irezistibil, de stilul lui Michelangelo. 

Artistul era un spirit neliniştit, frământat de întrebări şi 
îndoieli, sincer şi profund religios; un anxios care se exprimă 
îndeosebi în seria de Cine şi de Miracole: impresionanta Cina 
cea de taină din S. Giorgio Maggiore (5,68 m. pe 3,65 m.); 
Miracolul sclavului — Venetia, Accademia (5,41 m. pe 4,15 m.); 
Miracolul lui S. Marco, Găsirea trupului Sf. Marco (Milano, 


! Şi Muzeul de Artă din laşi posedă foarte valoroase opere ale unor 
mari artişti ai Renaşterii italiene, — un Tintoretto (Lucrezia), un 
Verosene (Venus, Marte şi Cupidon), un Leandro Bassano (Culesul 
viei), şi alții. 

Brera); sau în opere religioase cu alte teme: Jisus cu coroana de 
spini, Hristos în fata lui Pilat, Înălțarea la cer,s.a: (Dar 
dinamismul frenetic dominà si lucràrile cu subiecte profane, 
mitologice sau alegorice). — Sub acest raport, „semnificaţia 
operei lui Tintoretto trebuie pusă în legătură cu criza spirituală 
care, după Reformă, a frământat profund sufletele oamenilor 
spre sfârşitul Renaşterii. Olimpica stare de mulțumire a 
spiritului frumuseții, deplina încredere în capacităţile omului 
creator de valori universale, acum se pregăteau să apună, spre a 
da loc neliniştii, aplecării omului asupra lui însuşi, şi căutării 
unor noi valori interioare şi religioase mai consonante cu noua 
spiritualitate“ (96). 

Dacă ar fi să selectăm două tablouri emblematice sub 
raportul dinamismului. compozițional propriu lui Tintoretto, 
acestea ar fi Ultima cină de la S. Giorgio Maggiore şi Miracolul 
sclavului. În prima, fantasticul viziunii se rezolvă în mişcarea 
dramatică a personajelor, desfăşurată în semi-întuneric. Compo- 
zitia este accentuat insolită: fără un prosceniu şi fără un fundal, 
cu o perspectivă rapidă; scena este văzută nu frontal, ci într-o 
diagonală care se adânceşte în spaţiu. — În Miracolul sclavului, 
mizanscena şi mişcarea personajelor devine exacerbatà. ,,Tin- 
toretto ştie să facă teatru; dar ceea ce contează pentru el nu este 
adevărul istoric, ci autenticitatea sentimentului suscitat de re- 
prezentatie. Pictorul studiază mizanscena: faptul miraculos 
ocupă doar o mică parte a cadrului; mai mult este ocupat cadrul 
de mulțimea susprinsă, speriată, mirată, care se revarsă lateral şi 
frontal din spațiul cadrului, legându-l cu spaţiul exterior şi 
comunicând spectatorului mişcarea însăşi“ (4). 

Ceea ce predomină aici, ca şi în alte opere ale lui Tintoretto, 
fie profane, fie religioase, este un marcat caracter vizionar, in- 
fluentat desigur şi de importanţa pe care o are viziunea ascetică 
în arta secolului al XVI-lea (vezi Diirer, Griinewald, Altdorfer). 
Dar aici prezentarea istorică şi reprezentarea vizionară nu se 
contrazic, viziunea nu este decât „istorie intensificată“. 
„Viziunile lui Tintoretto nu sunt extatice, contemplative, care să 
însenineze sufletul privitorului, ci dimpotrivă, agitate, dramatice, 

Tintoretto: 
„Doamna în rochie decoltată“. 


turmentate. Nu calmează, nu potolesc, ci intensifică până la 
paroxism patosul existenţei“ (4). — In Maria Egipteanca (S. 
Rocco) însuşi peisajul este transfigurat într-o viziune fantastică. 


x 


Tintoretto a găsit şi accente de caldă senzualitate în 
definirea nudului feminin, într-o serie de tablouri cu subiect 
biblic, mitic sau alegoric. Suzana si bătrânii (Viena, Kunsthist.), 
Adam şi Eva (Veneția, Accad.), Venus şi Vulcan (München, 
Altepin.) sunt câteva exemple, dintre cele mai cunoscute în 
acest sens. — În fine, în numeroasele lui portrete (capodopere: 
Jacopo Sansovino, Pietro Aretino) „este exprimată experiența 
societății care a făcut din Veneția în a doua jumătate a secolului 
al XVI-lea, singurul oraş din Italia în care sentimentul libertății 
religioase si civile, si a respectivei responsabilități n-au fost 
înnăbuşite şi distruse“ (4). 

O operă atât de vastă care însumează sute de tablouri nu 
putea fi realizată fără ajutorul a zeci de colaboratori — cu toții 
mediocri, însă. „Singurul pictor care din arta atât de tinerească a 
lui Tintoretto a luat elemente vivificante, a fost cel mai mare 
maestru al manierismului european — El Greco“ (96). 


Botticelli: Bunavestire (Uffizi). 


! Muzel N ational de Artă din Bucureşti posedă trei opere de Tintoretto: 
Bunavestire, Portretul unui senator venețian şi Portretul lui 
Marcantonio Barbaro. — De asemenea, Renaşterea italiană mai este 
reprezentată aici de Bernardino Luini (Întoarcerea Sf. Gheorghe), 
Lorenzo Costa (două lucrări: Ursita rea si Ursita bună), Giorgio 
Schiavone, Il Francia Bramantino, Boccaccio Boccaccino (Fecioara 
cu Pruncul), lucrări din şcoala florentină, şcoala lui Bellini, şcoala lui 
Antonio Vivarini şi ş.a. 


GIGANTII 
Leonardo da Vinci 


„Cu adevărat minunat şi ceresc a fost Lionardo, feciorul lui 
ser Piero da Vinci. Natura fusese atât de binevoitoare cu el, 
încât oriunde îşi îndrepta gândul ori simţirea şi în orice făcea 
se arăta atât de divin încât nimeni nu l-a întrecut vreodată în ce 
priveşte deosebita spontaneitate, vioiciune, frumusețe, gingăşie 
şi graţie“ — îl prezintă Vasari; iar Francesco Melzi, discipolul 
său cel mai iubit: „Un om asemenea căruia Naturii îi este cu 
neputinţă să mai creeze un altul. 

Copilul din flori! al notarului ser Piero din Vinci (numele de 
familie nu este cunoscut) ai cărui strămoşi fuseseră încă din 
secolul XIII jurişti stimati, notari şi cancelari ai Republicii 
florentine (124), s-a născut la 15 aprilie 1452, a fost educat şi 
instruit în familie (şi cu preceptori aduşi din Florenţa), 
manifestând din frageda copilărie o neobişnuită curiozitate şi 
pasiune pentru observarea naturii în varietatea infinită a 


! Leonardo nu va suferi deloc din cauza situaţiei lui de copil nelegitim. 
Şi nici n-avea de ce: în secolul XV bastarzii joacă un rol mai 
important ca oricând. Nu numai L. B. Alberti, Erasm din Rotterdam 
sau Filippino Lippi erau bastarzi, ci şi marchizul Ferrarei, sau 
Francesco Sforza, sau regele Ferrante al Neapolului. Papa Pius II 
notează că toţi cei opt principi care-l întâmpinau la Ferrara erau fii 
nelegitimi. — Într-o epocă în care individul se impunea prin 
personalitate, talent, cunoştinţe, valoarea sa personală, bastardul nu 
numai că era crescut fără nici o deosebire alături de ceilalți copii 
legitimi, dar se bucura chiar de o oarecare simpatie şi favoare 
sentimentală — tocmai pentru că era un „fruct al dragostei“, nu al unei 
obişnuite căsătorii de interes... 

formelor si manifestàrilor ei. Dovedind o dàruire cu totul 
deosebită pentru desen, ser Piero l-a dat să înveţe pictură în 
atelierul prietenului său Verrocchio, a cărui bottega era printre 
cele mai renumite din Florenţa. Încă de ucenic, maestrul l-a pus 
să picteze în tabloul său Botezul lui Hristos (lucrare nu total 
finisată, dar Singura care i-a asigurat genialului sculptor 
Verrocchio un loc şi în pictura Renaşterii) un înger, primul din 
stânga, care aminteşte graţia şi suavitatea lui Botticelli şi Filippo 
Lippi, şi care contrastează cu conturul dur al figurilor 
învecinate. Intervenţia tânărului ucenic se extinde însă aici şi în 
peisajul de fundal al tabloului, de multă fineţe şi poezie!. 

Din această primă perioadă florentinà (1473-82) datează 
Madona cu garoafa (Miinchen) şi probabil Madona Benois 
(Ermitage), compoziţii care contin elementele tipice proprii 
creației pictorului. — Desigur, nici acestea nu îi pot fi atribuite cu 
certitudine ca lucrări executate integral şi exclusiv de Leonardo: 
picturi de perfectă realizare artistică, dar copii (nesemnate), 
lucrări de atelier, în care contribuţia maestrului consta în sfaturi, 
indicații permanente, sugestii, îndrumări detaliate şi precise, 
control permanent sau eventual doar câteva simple tuşe, sunt 
trecute drept originale — rămânând până la urmă, totuşi, adeseori 
controversate’. — Grupul de lucrări de pictură „asupra cărora nu 


! Se pare că primele lucrări executate în atelierul lui Verrocchio au fost 
sculpturi de mici dimensiuni, menţionate de contemporani (de ex. 
Lomazzo în Tratatul despre pictură, 1584). Vasari vorbeşte cu 
neretinuta-i admiraţie de picturi sau desene (pierdute), printre care 
capul unei Meduze, pictat în ulei („este una din lucrările strălucite 
aflate în palatul ducelui Cosimo“) şi un carton pentru o tapiserie 
destinată regelui Portugaliei, reprezentând pe Adam şi Eva în Paradis 
„carton lucrat astfel încât se poate spune cu drept cuvânt că nici o 
altă minte, chiar dumnezeiască, nu poate face ceva la fel“. 

2 „Această Fecioară care râde este atât de accesibilă şi a suscitat o 
lungă serie de còpii, dintre care cea mai celebră este Fecioara cu 
garoafa de Rafael (124). 

3 Madona cu garoafa (Miinchen), Madona Benois (Ermitage), Madona 
Litta (Ermitage), Madonna cu pisica (Savona), Madona cu Copilul 

Verrocchio: „Botezul lui Hristos“. 


planează nici o umbră de dubiu“ sunt foarte puţine: Îngerul din 
„Botezul“ lui Verrocchio (Uffizi), Bunavestire (Luvru), 
Bunavestire (? Lorenzo di Credi, Uffizi), Adoratia Magilor 
(Uffizi, neterminată), Sf. Ieronim (neterminat, Pinacoteca 
Vatican), Madona între stânci (Luvru), Cina cea de taină 
(Milano), Gioconda (Luvru), Sf. loan Botezătorul (Luvru) (97). 
— Dar indubitabilă este şi „Sf. Ana, Madona şi Copilul“ (Luvru). 


* 


In acesti ani Leonardo începe o lucrare remarcabilà, dar 
lăsată neterminată: Sf. Ieronim, — de un intens, patetic dra- 


Did i OR la it in ae a 
(pentru Florimond Robertet, 1501, — col. particulară), Ginevra Benci 
(Muz. Washington, Nat. Gal.), Doamna cu hermelina (Cracovia), La 
Belle Ferronière (Luvru), Portretul unui muzician (Ambrosiana), 
Bunavestire (Uffizi — Lorenzo di Credi), replica Fecioara între stànci 
(Londra, Nat. Gall. — Antonio Boltraffio), Leda si lebăda (Salzburg, 
— Cesare da Sesto), loan Botezătorul (Luvru, — cu atributele lui 
Bachus), s.a. Dintre acestea, unele în mai multe versiuni. 

matism împins până la limitele disperării, căruia îi răspunde 
răgetul leului întins la picioarele sfântului. — O operă de mai 
mici dimensiuni, o predelă probabil, mai rar menţionată dar 
excepțională ca noutate de sentiment şi de interpretare este 
Bunavestire (Luvru, 1469-70); surprinde impresia imediată de 
pietate pe care o transmite figura Fecioarei, — modestă, umilă, 
îngenunchiatà în fata îngerului vestitor: spaţiul care separă cele 
două personaje în genunchi crează atmosfera unei aşteptări pline 
de mister. 

Total opusă acestei picturi, atât prin concepție cât şi prin 
execuţia ce crează o impresie mult diferită este binecunoscuta 
Bunavestire (Uffizi), de o accentuată picturalitate, somptuozitate 
a ansamblului operei şi teatralitatea prețioasă a scenei!. — Scena 
se desfăşoară pe un fond de arhitecturi şi arbori (geometrizant 
desenati), „compoziția este animată de palpitante note clar- 
obscurale, de la splendidele falduri ale vesmantului Fecioarei la 
aripile îngerului, de la ierburile si florile pajistei la muntii din 
depărtare“ (96). Leonardo era încă ucenicul (în aceeaşi bottega 
cu Lorenzo di Credi) în vârstă de 20 de ani; încât, „în figura 
Fecioarei, în arhitectura care parcă o striveşte şi în masa de 
marmură clasicizantă sunt evidente moduri verrocchiene; dar 
largul şi abundentul drapaj al foarte amplei mantii indică de pe 
acum pasionatul studiu al drapajului; iar mâinle au deja eleganta, 
rafinata sensibilitate a mâinilor leonardeşti“ (116). — Rezultatà 
dintr-o colaborare — imprecizabil în ce măsură — cu Lorenzo di 
Credi, opera este, într-adevăr, de o picturalitate excepţională, 
dar neconvingătoare, logic şi psihologic, raportată la predela de 
la Luvru şi la întreaga pictură a lui Leonardo. 


— 


„În locul umilei slujnice plecată în fata mesajului divin, imitatorul lui 
Leonardo (Lorenzo di Credi, — n.n.) a pictat o nobilă florentină, cu un 
cap prea mic, care, surprinsă în timpul lecturii, îşi ridică spre cer 
mâinile mirate. Mâini minunate, dar mâini de intelectuală, care parcă 
enumeră pe degetele ei argumentele ce trebuiesc combătute, în timp 
ce privirea ei, goală, rătăceşte dincolo de tablou [...], iar fondul 
arhitectural răpeşte feței Fecioarei tot relieful“ (124). 

Leonardo: ,,Adoratia Magilor“. 


x 


În 1478, Leonardo părăseşte bottega lui Verrocchio unde 
fusese, în pensiune 8 ani (din 1472 era considerat pictor înscris 
în Compagnia di San Luca). 

Primele sale opere independente sunt încă legate de cultura 
figurativă florentină din acei ani prin tipul personajelor si prin 
gustul pentru ornament (cum s-a văzut, de pildă, în pupitrul 
Fecioarei din Bunavestire, foarte apropiat ca decorație de 
sarcofagul executat cu câțiva ani în urmă de Verrocchio pentru 
biserica S. Lorenzo). Dar prima sa operă, întru totul originală, 
personală, rămâne Adoratia Magilor (Uffizi), cu care artistul îşi 
va încheia prima sa perioadă florentină. 

Era subiectul care revine cel mai des în pictura florentină 

din Quattrocento. Îl trataserà — în picturi dintre cele mai 
faimoase ale Renaşterii — Giotto şi Lorenzo Monaco, Fra 
Angelico si Benozzo Gozzoli, Botticelli si Filippino Lippi; unii, 
înfàtisàndu-1 ca pe o simplă poveste; alţii — ca pe un fastuos 
eveniment contemporan. Reactia fatà de traditie o manifestase 
recent, în 1477, Botticelli, care interpretează tema eliminând 
caracterul sacru al reprezentării si transformând-o într-o 
celebrare a familiei şi a doctei Curti a Medicilor. — Leonardo 
. merge mai departe pe această linie: ignoră modelele 
iconografice şi stilistice ale tradiţiei toscane, elimină şi 
tradiționala colibă a păstorilor, şi somptuozitatea orientală a 
Magilor — pe care îi amestecă în mulţime, într-o aglomerare de 
60 de oameni, într-o învălmăşeală care se agită, se frământă, 
gesticulează, se închină, — figuri intens caracterizate, oameni în 
atitudinile şi expresiile cele mai variate şi mai fireşti; şi totul — 
plasat într-o perfectă viziune perspectivală ce dă adâncime 
scenei.’ 

Adoratia Magilor, asa neterminată cum a rămas ? era o 
compoziție trasată în toate punctele ei constitutive. Este, se 
poate spune, un studiu pregătitor perfect: compoziția spațioasă, 
în fundal cu un ciudat edificiu, cu grupul de călăreți mai strâns 
şi mai tumultuos în centru, mai calm, mai potolit în fundalul 
scenei. „La 30 de ani, Leonardo îşi crease si definise clar lumea 
sa fantastică, aproape supraomenească“ (116). 


* 


Dar Leonardo se hotàreste să părăsească Florenţa. 


— 


„Leonardo a revoluţionat dintr-o singură lovitură abuzul de contururi, 
duritàtile expresiei, compoziţiile prolixe“ (36). — Şi este primul pictor 
care elimină detaliile de prisos şi construcţiile decorative (pe care le 
mai întâlnim totuşi — schitate — în Adoratia Magilor — dar numai 
aici). 

? Lucrarea trebuia terminată, conform contractului, în doi ani; dar 
pictorul nepredând-o la termen, călugării i-au comandat alta lui 
Filippino Lippi, cu acelaşi subiect; pictură care a rămas în familia 
Medici (iar din 1794, la Uffizi). 

Leonardo: „Bunavestire“ (detaliu). 


Oraşul ajuns la culmea înfloririi sale' era un oraş arogant, 
conştient de înalta sa superioritate culturală, — în timp ce 
Leonardo nu se bucura de favoarea Curţii medicee. Nu se simţea 
agreat de Florenţa, care nu îi oferea posibilităţile de a-şi realiza 
marile ambiţii, multiplele, variatele, marile proiecte pe care 
geniul său le visa — nu numai în domeniile artei, ci mai ales în 
câmpul ştiinţelor şi tehnicii. Dintre marile centre ale Italiei, cel 
care avea cele mai mari posibilităţi de a-i realiza grandioasele 
planuri era ducatul Milanului, cel mai bogat din Italia, al cărui 
ambițios stăpân însetat de glorie era Lodovico Sforza 
(supranumit „Maurul“ — din cauza părului negru şi a tenului 
închis), care îşi organizase o curte ce depăşea în bogăție şi 


! În oraşul cu numai 40-50.000 de locuitori, breasla lânei (Calimala) 
avea 270 de dughene, 54 de ateliere de marchetărie, 44 de 
giuvaergerii, 84 de prăvălii luxoase aparţineau tesatorilor, iar băncile 
ocupau nu mai putin de 33 de palate — ne informează cronicarul 
Benedetto Dei (1418-92). 


318 OVIDIU DRIMBA 


somptuozitate toate celelalte curti italiene: nici o Curte princiarà 
din Europa vremii nu era atât de fastuoasă ca cea a lui Lodovico 
Moro. 

În 1482, Leonardo îi adresează ducelui binecunoscuta 
scrisoare în care îşi oferea serviciile în diferite domenii de 
tehnică şi inginerie, civilă şi militară; iar la urmă, adăogând: ,, n 
afară de asta, pot lucra în sculptură, în marmură, în bronz sau 
în teracotă, precum şi în pictură, tot ceea ce se poate face, mai 
bine decât oricare altul“. 

Primul lucru din oferta prezentată care îl interesa pe 
orgoliosul duce era să eternizeze în bronz memoria părintelui 
său Francesco Sforza. Leonardo se angajase şi la asemenea 
lucrări, dar desigur că nu cu entuziasmul cu care ar fi pictat un 
tablou. Căci, deşi făcuse câteva mici busturi pe când era 
ucenicul marelui sculptor Verrocchio, totuşi considera sculptura 
inferioară picturii — după cum mărturisea în însemnările lui: 
„Sculptorul nu poate să diversifice caracterele variate ale cu- 
lorii... Perspectiva sculptorilor n-are nici un adevăr. Perspec- 
tiva aeriană lipseşte în operele lor... Ei nu pot reprezenta 
corpuri transparente, nici pe cele translucide, nici norii, nici 
întunericul, şi o mulțime de efecte fireşti este cu neputinţă să le 
obțină... Sculptura arată că ea nu are minunata putință a 
picturii de a face palpabil impalpabilul... Pictura implică un 
raționament superior... Sculptura nu este o ştiinţă, ci o artă me- 
canică ce prilejuieşte sudoare şi oboseală trupească creatorului 
său...“ — Şi într-o altă însemnare: „Eu spun că pictura îmi pare 
cu atât mai de preț cu cât merge spre relief; si că relieful este cu 
atât mai rău cu cât merge spre pictură; şi părerea mea este că 
sculptura este lanterna picturii şi că între ele diferența este ca 
de la soare la lună“. 

Cu toate acestea, în aprilie 1490 Leonardo porneşte să 
realizeze şi acest vis al sculptorilor vremii: statuia ecvestră. 

Pe la mijlocul veacului, Donatello fusese cel dintâi care 
realizase în bronz viziunea condotierului Gattamelata. La cere- 
rea Serenissimei de a-l imortaliza pe condotierul său Colleoni, 
Verrocchio voise să-l întreacă pe Donatello. Dar toate statuile 

Leonardo: „Fecioara între stânci“. 


ecvestre de până acum, cu toată perfecțiunea cu care era realizat 
calul, ţineau să sublinieze în primul rând personalitatea 
călăreţului. Pe de altă parte, din toate statuile acestea se degaja, 
mai mult sau mai puţin, o impresie de „static“. Urmărind să fie 
„maiestuoasă“, sculptorii de până acum nu cereau calului 
mişcări violente, dinamice, impetuoase. — Leonardo în schimb 
concepea o asemenea statuie cu totul diferit. El înțelegea că 
frumuseţea sculpturală a unei statui ecvestre stă în întregime în 
reprezentarea calului; calàretul trebuie să rămână un comple- 
ment al calului. 

Concepţia aceasta era cu totul nouă: în numeroasele sale 

schite pentru aceastà operà, calul era cel care contribuia mai 
mult să dea forță si grandoare calàretului care personifica 
imaginea puterii, a curajului si a individualismului debordant. — 
După 12 ani de studiu, de schiţe dar si de nenumărate 
întreruperi, în 1493, modelul statuii, sau măcar a calului, era 
gata; şi expus în curtea palatului ducal, prilejui numaidecât 
faima, admiraţia şi entuziasmul general. „Nici unul din marii 
artişti ai Antichității, nici Myron, nici Praxiteles, nici Fidias, nu 
se pot măsura cu Leonardo!“ — exlama un cunoscut poet din 
Roma. 

Dar „Colosul“ — cum îl numeau milanezii — avea 8 metri 
înălțime (cu soclul, desigur). Problema turnării lui în bronz ar fi 
constituit o mare problemă tehnică. De asemenea, procurarea 
metalului necesar: numai pentru cal ar fi fost nevoie de 80 de 
tone de bronz. Ducele n-avea bani pentru aşa ceva. Încât, 
modelul în cretă rămase în părăsire în curtea palatului ducal; 
pentru ca, peste 7 ani, să servească drept ţintă! arcasilor gasconi 
ai lui Francisc I — iar „Colosul“ să rămână doar o tristă 
amintire. 


* 
Timp de aproape 20 de ani, ani plini de sperante si de 
dezamăgiri, a petrecut Leonardo la curtea Maurului, în 
pregătirea şi organizarea serbărilor de la curte, în meditații, 
studii şi cercetări pe teren, în toate domeniile ştiinţei şi tehnicii — 
în lucrări de inginerie militară şi civilă, de hidraulică şi asanări, 
de arhitectură şi sistematizări urbanisitice, — încât pentru pictură 
îi rămânea mult prea putin timp. 


Totuşi, deteriorarea statuii n-a fost atât de gravă, din moment ce în 
1499 regele Franţei Ludovic XII ține să meargă să o vadă. lar în 
1501, ducele d'Este face o cerere oficială să i se dea calul să-l ducă la 
Ferrara, pentru că „în fiecare zi se distruge tot mai mult, căci nimeni 
n-are grijă de el“. Cardinalul D’ Amboise, guvernatorul Milanului, îi 
răspunde că întrucât Maiestatea Sa l-a văzut şi admirat, el nu-l poate 
mişca din loc fără autorizația Regelui... (127). 


IS) 
N 
— 

Leonardo: Sf. loan Botezătorul“. 


În al doilea an al sosirii la Milano i s-a comandat, pentru 
altarul principal al bisericii San Francesco, un tablou care să 
reprezinte Fecioara cu copilul lisus: este unul din puţinele 
tablouri ale lui Leonardo terminate de artist şi rămas posterităţii 
sub titlul: Fecioara între stânci. 

Tema fusese tratată de zeci de ori până acum, deobicei într- 
un cadru şi în poziții convenţionale. Leonardo însă concepe 
scena în afară de orice formulă mistică: o scenă întru totul 
umană, de o naturalete desăvârşită. Între stânci, la intrarea unei 
peşteri, cele patru personaje unite printr-un gest de simpatie — 
principalul element emotiv al tabloului — fac impresia unui 


! Ulei pe lemn (transpusă apoi pe pânză), 1,98 m. pe 1,23 m. Replica 
de la Londra, National Gallery, este considerată de majoritatea 
criticilor o lucrare în colaborare cu Ambrogio de Predis. 

moment de viziune păgână, de mister, desprinzându-se ca nişte 
zeități silvane din însuşi sânul pământului, învăluite în farmecul 
acelei atmosfere vesperale străruitor recomandată de Leonardo 
pictorilor, pe care o crează melancolica lumină a amurgului ce 
străbate printre stânci; lumina potolită a ceasului inserării ce 
scaldă în aceeaşi atmosferă de gingăşie cele patru fiinţe, şi 
pietrele, şi plantele din pragul grotei. Totul îl fascinează pe 
privitor: şi peisajul întrezărit în depărtare, şi intimitatea scenei, 
şi perfecțiunea desenului. „Stâncile interpun între personaje şi 
apusul de soare vălul destinat să creeze umeda penumbră 
crepusculară la care Leonardo ţinea atât de mult. Aici, liniştea 
umbrei tulburată de răsfrângerile luminii se răspândeşte peste 
stânci şi devine pentru figuri izvor de graţie. Capul Fecioarei 
apare ca printr-un văl de brumă, contururile trăsăturilor se 
estompează în atmosferă, carnatia şi pleoapele au o gingăşie 
catifelată. lar adierea melancolică a serii pătrunde şi surâsul 
Fecioarei, blând, nehotărât, nuanță adăugată nuantelor umbrei şi 
luminii“ (126). 

Acest efect particular este obținut de pictor prin tehnica 
denumită „sfumato“: contururile obiectelor devin imprecise, 
atmosfera interpusă între ele face ca lucrurile să devină ca şi 
voalate şi estompate. „Eliminând deci contururile prin treceri 
graduale tonale, devine mai puţin netă distincţia dintre figură şi 
fundal, — astfel încât amândouă participă, beneficiază de o unică 
atmosferă sugestivă, cromatică şi clarobscurală“ (29). 


* 


O explicație necesită alegerea de către pictor a acestui 
neobişnuit cadru al scenei. 


— 


„ Această delicateţe, morbidezza, fuziune impalpabilă de lumină şi 
umbră este frumosul lui Leonardo; un „frumos“ care nu are o formă 
constantă, ci se naşte din inspirația sau din impulsul interior de 
investigare, de încercare de a cunoaşte, de a se pune la unison cu 
relația cu natura; şi de aceea frumosul depinde de atitudinea 
sufletului — ca şi de loc, de oră, de lumină“ (4). 

Leonardo: „Sf. Ana, Fecioara şi Pruncul“. 


Unul din miturile cele mai răspândite în ambianța umanistă 
din timpul lui Leonardo era acela al „peşterii“ din Platon 
(Republica, II): „Sufletele, încarnate în închisoarea trupului, 
sunt asemenea prizonierilor întemnițați încă din copilărie într-o 
peşteră“ — scrie filosoful grec!. Lumea este o temniţă iar trupul 
un mormânt, atâta vreme cât nu a căutat lumina divină a 
înțelepciunii. — „Acesta este deci sensul ezoteric al tabloului lui 


! În toate literaturile (dar mai ales în cea italiană: la Dante, Petrarca, 
Boccaccio, Bembo, Lorenzo Magnifico, ş.a.) întâlnim reminiscente 
sau ecouri ale mitului pesterii ca închisoare a sufletului. 

Leonardo: Sufletul lumii care plutea deasupra trupului lumii a 
coborât în peşteră, o luminează cu lumina sa. lată de ce lumina 
porneşte din cele patru personaje şi alungă întunericul care 
cuprinde peştera: aceasta este adevărata temă a Fecioarei între 
stânci“ (21). — În interpretarea criticului Giulio Carlo Argan 
acest tablou este, fără îndoială, încărcat de semnificații ermetice: 
„Peştera“ era un motiv care îl fascina pe Leonardo, — din punct 
de vedere ştiinţific sau geologic, dar mai ales ca „interiorul“ 
pământului, natura subterană sau subnatură: „receptacolul vieții 
geologice, a mişcărilor enorme în spațiu şi timp, ceea ce 
constituie secretul acestei vieți“ (36). — „Dacă Leonardo a fost 
întrecut de alţii ca pictor al luminii, în schimb nimeni n-a izbutit 
ca el, în Fecioara între stânci, să ne transmită cu ajutorul 
luminii si umbrei un sentiment mai pătrunzător al misterului şi 
al temerii religioase“ (22). 

„În acelaşi timp, în această pictură Leonardo face una din 
cele mai mari descoperiri picturale ale tuturor timpurilor. 
Creând cu o adâncă chibzuinţă contrastul dintre lumină şi 
întuneric, el crează clarobscurul!. Clarobscurul va deveni 
mijlocul tehnic cel mai nuantat, cel mai folosit în pictura 
mondială. Fără Fecioara din grota cu stânci n-am avea nici pe 
Rembrandt, nici pe Goya. Clarobscurul nu numai că uneşte 
„fiinţele de peisaj şi de lucruri, dar le face să ia parte la creația 
universală“ (21). 


* 


In biserica mânăstirii dominicane S. Maria delle Grazie — 
cea mai apropiatà de castelul ducal si în care ducele dorea sà fie 


! ,Clarul si obscurul (adică lumina şi umbrele) laolaltă cu racursiul, 
alcătuiesc cea mai înaltă treaptă a ştiinţei picturii“ — notează într-o 
însemnare artistul. „Lumina tăiată de umbre cu prea multă evidenţă 
nu este deloc bine văzută de pictori; ca să scapi de acest neajuns — 
atunci când pictezi în aer liber — nu vei face figuri de-a dreptul 
luminate de soare, ci vei închipui vreo ceață sau o lumină prin nori 
străvezii, lunecând între figuri şi soare. Marginile umbrelor nu vor fi 
prea net conturate față de marginile luminate“. 

înmormântat, cu familia sa — 
Lodovico îl însărcinează pe 
Bramante să-i construiască o 
nouă capelă, iar pe Leonardo, 
sà mai învioreze printr-o 
frescă aspectul prea rece al 
sălii de mese. Subiectul cel 
mai potrivit era, fireşte, Cina 
cea de taină; subiect pe care-l 
trataseră (unii chiar de mai 
multe ori) şi Giotto, Fra 
Angelico sau Tadeo Gaddi şi 
Signorelli, Ghirlandaio sau 
Andrea del Castagno, si pe 
care-l vor relua mai târziu 
Veronese, Tintoretto, Rafael 
sau Andrea del Sarto, şi mulți | 
alții încă. Toţi aceştia repre- Leonardo: „Un condotier“. 
zentaseră sau vor reprezenta 
subiectul ca o masă liniştită, o agapă rituală, în care personajele 
(adeseori reproducând figurile unor notabilitàti ale oraşului) 
aveau atitudinea şi rigiditatea unor statui de bronz. | 
Leonardo însă nu va trata tema ca o cucernică masă 
convivială, nici ca un act ritual cu înțelesuri mistice, ci ca o 
dramă pur umană: drama ingratitudinii şi a trădării, degrevată de 
orice balast mistic şi care pe pictor îl interesa ca psiholog şi ca 
poet dramatic. De aceea, din legenda evanghelică el nu alege 
momentul euharistic, al preschimbării pâinei şi vinului în trupul 
şi sângele lui Hristos, ci momentul reacției tuturor apostolilor 
provocate de cuvintele lui lisus: „Unul din voi mă va vinde“. 
Este momentul culminant al unei puternice drame umane, al 
cărei aspect psihologic se rezolvă în agitatele mişcări ale 
apostolilor, în reacţiile şi varietatea expresiilor individuale. 
Rupând-o încă o dată cu tradiția care punea personajele într-un 
simetric aliniament cu Hristos, Leonardo divide şi articulează 
scena regrupând figurile apostolilor şi variind grupurile însele 

prin diferite gesturi si expresii!. Figurile sunt dispuse în grupuri 
de câte trei, încât Hristos apare izolat în centrul scenei. (Pentru 
prima dată în istoria reprezentării temei, luda nu este plasat la 
masă, ci în spatele lui loan) (138). Expedientul acesta sporeşte 


tensiunea dramatică, la care contribuie şi emoţiile ce se propagă- 


pe figurile apostolilor şi care exprimă reacţii diverse: surpriză, 
uimire, incredulitate, teamă, durere, — „toate acestea dovedesc 
studiul aprofundat al pictorului asupra fizionomiei înțeleasă ca 
oglinda sufletului, evitând repetările şi dezvoltând unul din 
conceptele fundamentale ale Renaşterii: fiecare om este o 
personalitate unică, irepetabilă, diferită de oricare alta“ (28). 

Pentru un cât mai desăvârşit adevăr uman, pictorul studiase 
personajele mai intens ca oricând, pe străzi, prin pieţe, prin 
cartierele mărginaşe ale oraşului, observând figuri, gesturi, 
fizionomii,  schiţându-le repede în carnetul său nelipsit, 
studiindu-le acasă, desenând mai întâi personajele nude, pentru 
a putea da anatomiei şi mişcărilor întregul adevăr. Toţi apostolii 
(afară de loan) au trăsături energice, foarte pronunţate — pentru 
că, de fapt, erau oameni simpli, din popor, ansamblul parcă 
subliniind caracterul plebeu al noii religii. În contrast — în centru 
figura senină şi uşor melancolică a lui lisus, pentru prima dată 
reprezentată fără barbă şi fără conventionalul nimb. — Dar ceea 
ce surprinde mai întâi privitorul este muzicalitatea coloristică a 
ansamblului. „Sfântului templu al grațiilor (scrie marele 
matematician al vremii Luca Pacioli în prefața tratatului său 
Despre proporţie) trebuie să-i cedeze de-acum înainte toate 
templele lui Apelles, Myron şi Policlet“. 

Uimit de frumusețea capodoperei regele Ludovic XII vrea 
să transporte în Franţa zidul cu minunata frescă — pe care, de-a- 


! Stările sufleteşti schimbă necontenit chipul omului... Aceste stări 
sufleteşti trebuie să se îmbine cu gesturile mâinilor, cu schimele 
obrazului şi mişcările întregii fiinţe “. ,, Chipurile să nu le dàruiesti 
una şi aceeaşi expresie, aşa cum greşit procedează unii; fă-le cu 
expresii felurite, după vârsta şi trupul lor, după firea lor veselă sau 
tristă“ — notează pictorul în însemnările sale. 


ISTORIA CULTURII ȘI CIVILIZAȚIEI, XII 327 


Leonardo: „Cina cea de taină“. 


lungul veacurilor, nenumărați pictori se vor grăbi să o copieze — 
primii, discipolii săi mai iubiţi, Francesco Melzi şi Marco 
d’Oggione. 

Dar peste numai câteva decenii începe tragedia Cinei. Mai 
întâi, pictura începe să se deterioreze — din cauza pictorului care, 
voind să experimenteze o nouă tehnică, greşise compoziţia 
acestei tempera pe tencuială. În secolul următor călugării, 
pentru a mări uşa sălii de mese, taie o parte din această frescă de 
mari dimensiuni (8,80 m. pe 4,60 m.). — În timpul invaziei 
napoleoniene încăperea devine incartiruire pentru dragoni (care 
trag la ţintă în capetele apostolilor), apoi grajd, apoi magazie de 
furaje, apoi este inundată şi abandonată. După care Eugene de 
Beauharnais, viceregele Italiei, restaurează sala, punând pe un 
oarecare pictor Bossi să copieze Cina (copie despre care va scrie 
Goethe). În sfârşit, după repetate operaţii de restaurare s-a salvat 
din sublima compoziţie a lui Leonardo doar compoziţia, ritmul, 
profilul vag, atitudinile, mişcările, gesturile — şi amintirea unei 
coloristici divine... — Umbra Cinei de taină... 


x 


În 1504, pentru a celebra victoriile Florenței, Signoria îi 
însărcinează pe Leonardo si Michelangelo sà decoreze Sala Ma- 

relui Consiliu cu două fresce: Bătălia de la Anghiari, respectiv 
Bătălia de la Cascina. În primàvara anului urmàtor cartoanele 
operelor sunt terminate si expuse publicului. 

Leonardo începe lucrul, desenând siluete de cai în galop 
năpraznic cu coama în vânt, alții ridicându-se pe picioarele 
dinapoi, alții muşcându-se unii pe alţii, sau zăcând morti la 
pământ, — şi luptători cu chipul desfigurat de „groază, alţii 
scoțând urlete de furie, alții morti sau în agonie. — În notatiile si 
schițele sale pregătitoare războiul este văzut de artist ca nebunia 
cea mai sălbatică — pazzia bestialissima!. Niciodată nu se mai 
văzuseră în Italia figuri atât de puternic antrenate în furia 
războiului”. Dar după ce începuse fresca, culorile, dintr-o 
greşeală a artistului care încercase încă o dată o tehnică nouă, 
neadecvată, culorile au început sà se prelingă — şi lucrarea s-a 
distrus; după ce însă câţiva pictori o copiaseră, — printre care 
Rubens, care ne-a lăsat celebra copie a episodului central 
(Luvru). 

Faţă de staticele (mai mult sau mai puţin) scene de luptă 
pictate până acum — de Paolo Uccello, de Piero della Francesca, 


! În realitate, până la invazia armatelor lui Henric VIII al Franţei în 

1494, războaiele în Italia constau într-un fel de elegante turnire. 
Faimoasa bătălie de la Anghiari pe care Leonardo o picta pentru Sala 
Marelui Consiliu trecea drept o bătălie sângeroasă, întrucât în această 
„luptă un luptător îşi pierduse viaţa... (21). 
2 În legătură cu această operă, Leonardo notează în însemnările sale 
zeci de indicații privind concepţia, viziunea, amănunte, recomandatii 
asupra temei: „De vei înhipui, tu poet, o sângeroasă luptă, o vei 
pune într-un văzduh întunecat, în beznă, în fumul înspăimân- 
tàtoarelor si ucigàtoarelor arme de război, cu fuga plină de groază a 
nefericitilor speriaţi de înfiorătoarea moarte“. „Vei arăta câţiva cai 
tàràndu-si de oblânc càlàretii morti... Celor învinşi dintii sà le fie 
desclestafi să pară că strigă, vàitàndu-se... Pe alții, îi vei înfățișa 
urlând cu gura larg căscată şi fugind... Altii, muribunzi, scrâşnind 
din dinți, dându-şi ochii peste cap, înclestàndu-si pumnii... S-ar 
putea arăta şi o grămadă de oameni, căzuți deasupra unui cal 
mort...“ etc. 

Leonardo: „Trei apostoli“ (din „Cina“). 


ş.a. — lipsite de un adevărat dramatism impresionant, Leonardo 
aducea aici o forță şi un dinamism frenetic care nu îşi găseşte 
echivalent — în istoria universală a artei — decât în operele 
marilor pictori chinezi. — Benvenuto Cellini spunea că atâta timp 
cât cele două cartoane s-au păstrat, ele au constituit „Şcoala 
lumii“; Bătălia de la Anghiarii fiind „opera cea mai divină ce se 
poate închipui“ 


* 


Cea mai lungă perioadă de creaţie artistică a lui Leonardo 
s-a desfăşurat în timpul şederii sale la Milano. Dar biografia lui 
înregistrează şi alte două etape — la Veneţia şi la Roma. Putin 
interesante însà, — aproape deloc pentru creaţia sa artistică. 

La Veneţia — unde ajunge şi se opreşte doar 3-4 luni, 
însotindu-] pe prietenul său ilustrul matematician Luca Pacioli — 
se ocupă de lucrări de inginerie hidraulică în zona nordică a 
regiunii venete (Friuli, Isonzo), în scop defensiv, preventiv, 

contra amenintàrii invaziei armatei turcesti din apropiere'. În 
rest — nici o menţiune, nici o impresie, nici o schiță, nici un 
interes pentru arta venetianà. Eventual, numeroasele schite de 
cai din manuscrisele lui ar putea fi si o amintire a celebrului 
grup de cai al lui Lisip de pe fatada bazilicii S. Marco, — sau 
calul lui Colleoni; „dar oricine vede că acesta este un motiv 
ocazional, nu esențialmente venețian (125%. 


* 


În cursul vietii sale Leonardo a fost la Roma de mai multe 
ori, dar numai douà din aceste vizite sunt semnificative. Prima — 
un scurt sejur (în 1505) chemat ca sà dea indicatii privind 
metoda, procedeele de a bate noile monede emise de papa luliu 
II; a doua a durat 3 ani (1513-16) ca oaspe al lui Giuliano dei 
Medici, comandant general al milițiilor pontificale (şi fratele 
viitorului papă Giovanni XXIII), în care calitate Leonardo îi 
putea fi de mare folos în probleme de inginerie militară. 

„Entuziasmele erudite ale oamenilor Renaşterii pentru 
Roma antică, pentru clasicism şi pentru gloria Cezarilor, se pare 
că n-au avut acces în sufletul lui Leonardo... Anticii sunt foarte 
rar menţionaţi în scrierile lui... În timp ce atâţia mari oameni din 
timpul lui cercetau cu o devotată dragoste marmurele, picturile, 
vestigiile construcţiilor imperiale, Leonardo vorbeşte de „aceste 
vechituri“ (79). Trăia retras în locuința lui din Belvedere, (pala- 
tul Vaticanului); s-a întâlnit aici cu Bramante, cu Michelangelo, 


! Alt studiu în cursul scurtului sejur venețian privea „înnotul 
subacvatic“, în scopul forării de către scafandri a fundului galerelor 
turceşti. Proiectul a rămas pe hârtie, Leonardo refuzând să-l divulge — 
„pentru a nu da o momeală răutăţii oamenilor care ar profita să 
scufunde corăbii împreună cu oamenii care se află pe ele“. 

? Si nici neapărat un ecou venețian nu ar putea fi interpretată această 
observaţie pe care şi-a notat-o: „Omul are în el lacul de sânge, în 
care creşte şi descreşte plămânul în timp ce respiră; corpul pămân- 
tului îşi are marele său ocean, care si el creşte şi descreste tot la 6 ore 
pentru respiraţia lumii“; cu toate că „la Venetia, această respirație a 
lumii se simte şi se vede mai bine ca în oricare altă parte“ (125). 

Leonardo: „Sf. leronim“. 


cu Rafael — care îi admirase operele din Florenţa, — cu Fra Luca 
Pacioli, numit de papa Leon X profesor de matematică la noul 
studio Sapienza, cu care se întreținea în probleme de ştiinţă si 
tehnica — singura sa ocupaţie aici!. În această ambiantà romană 
— si care îi cunoştea şi îi admira operele, care după ce pictase 
Cina îl considera cel mai mare pictor al epocii, dar care aici se 
îndeletnicea cu orice numai cu pictura nu — Leonardo n-a găsit 
simpatii. Papa, glumind spunea: „Omul acesta nu e de disprețuit 


pentru că el începe să se gândească la sfârşit, înainte de a începe 
opera“. 


' La Leonardo face aluzie ilustrul Baldassare Castiglione când scrie: 
„un altul din primii pictori din lume dispretuieste arta în care el este 
rarissim, şi se ocupă de filosofie în care are concepții atât de ciudate 
şi noi himere, pe care el, cu toată pictura lui, n-ar şti să le picteze “. 

La 17 martie 1516 Giuliano dei Medici — unicul său 
protector — moare de ftizie. Să ajungă în anturajul papei, n-avea 
ambiția. Se hotărăşte să se întoarcă la Milano. Nu din cauză că 
la Roma ar fi suportat duşmănia marilor săi rivali: „Nicăieri nu 
găsim în însemnările lui un singur cuvânt contra celor pe care 
istoricii au vrut să ne facă să credem că ar fi fost inamicii lui“ 
(79). 


* 


Din ultima fazà a activitàtii lui Leonardo ca pictor (deci 
dupà 1513) dateazà cele trei capodopere: Sf. Ana, Fecioara si 
Pruncul, Gioconda şi loan Botezătorul. 

Primul tablou — remarcabil (deşi, ca subiect, nu era foarte 
potrivit pentru solemnitatea unui altar principal) în primul rând 
prin noutatea concepției iconografice. Cu lirismul cald al celor 
trei personaje, cu fineţea aeriană a vesmintelor, cu ciudata 
expresie a surâsului Sfintei Ana, şi mai ales cu îndrăzneala 
construcţiei: compoziţia în piramidă perfectă, calculată cu atâta 
stricteţe în spaţiul restrâns al tabloului, încât a trebuit să recurgă 
la neobişnuita atitudine a Fecioarei stând pe genunchii Sfintei 
Ana; grupul se constituie astfel într-o piramidă desăvârşită. 
Tabloul a exercitat o influenţă considerabilă asupra lui Rafael şi 
a manieriştilor Cinquecento-ului târziu. 


* 


Mona Lisa di Anton Gherardini, soția (de 16 ani când se 
căsătorise) vârstnicului negustor de mătăsuri Francesco del 
Giocondo, avea 24 de ani când venise prima oară în atelierul lui 
Leonardo. Nu era prea frumoasă, dar privirea artistului ghicise 
în dosul acestei înfàtisàri obişnuite o fire calmă, echilibrată, 
mândră şi rece, subtilă, inteligentă şi cultivată (citea curent 
greceşte si latineşte), care caută să se retragă în viaţa ei 
interioară. Şi pictorul reuşeşte să redea în portretul ei o extrem 
de vie impresie de continuă mişcare a jocului de gânduri şi de 
sentimente. „În figura femeii Leonardo surprinde fluiditatea 
emoţiilor şi o complexă viață psihică transpare prin expresia 

instabilă greu de fixat şi de 
descifrat. Marea intuiție a 
artistului constă în a fi sesizat 
o expresie mereu schimbă- 
toare şi nefixată într-o ma- 
nieră definitivă, care îl pune 
pe privitor în faţa unui lucru 
viu“ (29). Este o prezenţă 
discret-intelectuală ce por- 
neste din planul realitàtii pe 
care îl transcende con- 
templându-l din planul me- 
ditatiei. În portretul Giocon- 
dei, ca în orice portret, „ceea 
ce noi numim expresie se 
ascunde mai ales în două 
trăsături: unghiurile gurii şi 
unghiurile ochilor. — Or, sunt 
tocmai aceste părți pe care Leonardo le-a lăsat, în mod 
intenționat, nedefinite, afundându-le într-o delicată penumbră. 
Iată de ce nu suntem niciodată siguri de starea sufletească cu 
care ne priveşte Mona Lisa. Expresia ei ne pare totdeauna că ne 
scapă“ (63). 

Leonardo nu îsi plasează modelul într-un interior, ca pictorii 
flamanzi, căci pe el nu l-au atras niciodată nici detaliile! nici 
tonurile minore ale unui interior; îl plasează în aer liber. Într-un 
peisaj straniu, care participă si el la psihologia — fluidă, 
instabilă, indefinită — a modelului?; si nu îl situiază într-o lumină 
puternică, o lumină care ar fi banalizat formele si ar fi anulat 


Leonardo: 
„Doamna cu hermina“. 


! „Niciodată în compoziții să nu adaugi ornamente figurilor, întrucât 
împiedică forma si mişcarea figurilor si tulbură esența lucrurilor. 

? În peisajul din fundal, stâncile roase de curgerea continuà a râurilor 
fac aluzie la mişcarea ciclică a apei care schimbă neîncetat fața 
Terrei. — Tema principală a tabloului este deci curgerea vieții în toate 
aspectele ei, de la emoțiile umane la schimbările din natură“ (29). 

particularitàtile expresiei, scăldând-o într-o lumină crepusculară: 
„Priveşte chipurile oamenilor seara şi observă câtă gingăşie si 
pace emană din ele!“ — notează odată pictorul. — Leonardo 
înțelegea că un pictor „trebuie să lase spectatorului ceva ce să 


ghicească; dacă contururile nu sunt deliniate rigid, dacă forma 


este lăsată puţin vagă, ca şi cum s-ar pierde, s-ar evapora în 
umbră, orice impresie de rigiditate şi ariditate va fi evitată. 
Aceasta este faimoasa invenţie leonardiană zisă „sfumato “ (63). 

Leonardo notase odată, cu obişnuita-i subtilitate, că , tofi 
pictorii au tendința de a aduce propria lor asemănare în 
portretele pe care le pictează“; că această invadare a modelului 
de către personalitatea pictorului, această involuntară dotare a 
chipului pictat cu elemente şi aspecte luate de pictor din propria 
sa biografie şi „fotografie“ spirituală este o lege a creaţiei 
artistice. — Atunci: oare n-a înzestrat Leonardo chipul Giocondei 
cu trăsături, umbre şi lumini din propria-i personalitate, 
privindu-şi apoi portretul modelului ca şi cum s-ar fi privit pe el 
însuşi într-o oglindă? Oare nu este, într-un fel, un autoportret 
această imagine de viață complexă, subtilă, aproape insesizabilă 
în mobilitatea ei, această figură a Giocondei, iluminată de 
înţelegerea adâncă a lumii şi a oamenilor, umbrită de un uşor 
scepticism şi nuanţată de aerul de blândă superioritate ce i se 
reflectă în priviri şi care îi flutură pe buze ca un surâs? Surâsul 
Giocondei?' 


* 


Leonardo este primul artist al Renasterii care a eliberat 
artistul din pozitia de vasal al Antichitàtii, unicul sàu maestru 
fiind Natura; artistul care a înlocuit imitatia maestrilor cu studiul 
Naturii. „Pe drept vom spune: pictura e ştiinţă şi fiică legitimă a 


— 


„Portretul n-a fost lăsat Giocondei pentru că, probabil, Francesco del 
Giocondo nici nu i-l comandase lui Leonardo, ci acesta a vrut să 
picteze numai pentru plăcerea lui acest magnific model. Cert este că 
Leonardo l-a luat cu el în Franţa şi că în 1550 tabloul făcea parte din 
colecţia regală de la Fontainebleau“ (116). 


ISTORIA CULTURII ŞI CIVILIZAȚIEI, XII 335 


naturii, pentru că toate cele 
văzute sunt născute din na- 
tură, de unde se trage pictura. 
O von numi deci, pe bună 
dreptate, nepoata naturii şi 
înrudită cu Dumnezeu. — „Ca 
pictor bun, tu trebuie să fii în 
stare să reproduci, prin arta 
ta, toate formele pe care le 
reproduce natura“. 

Pictura este echivalentă, 
pentru Leonardo, cu însăşi 
măreția naturii. „Cel ce 
dispretuieste pictura îşi în- 
dreaptă disprețul către natura 
însăşi, deoarece' opera din 
mâna pictorului înfăţişează 
natura însăşi; de aceea cel ce 
o dispretuieste este sărac cu 
duhul“. „Toți acei care nu iau 
natura ca model, acest dascàl al tuturor maestrilor, zadarnic se 
străduiesc să facă artă“. 

Suprematia absolută a picturii față de celelalte arte este 
argumentată şi dovedită în comparații cu fiecare. — Cu sculptura: 
„Pictura este de mai multă judecată, de mai mare meşteşug şi 
de mai mare minunàtie (admiraţie — n.n.) decât sculptura, 
pentru că ea cere ca mintea pictorului să pătrundă în însăşi 
esența naturii şi să devină tâlmaci între natură şi artă, discu- 
tând cu ea pricinile imaginei ei, izvorâte din legitatea ei“. „Intre 
sculptură şi pictură nu găsesc altă deosebire, în afară de aceea 
că sculptorul îşi duce la capăt opera cu o mai mare oboseală 
trupeascà (fizică — n.n.) decât pictorul; pe câtă vreme acesta din 
urmă şi-o duce pe a sa cu o mai mare cheltuială de minte“. — Cu 
poezia: „Pictura e o poezie mută, poezia e o pictură oarbă; şi 
una şi alta imită natura pe cât le stă în putinţă şi prin ele amân- 
două se pot arăta obiceiuri omeneşti“. Dar „Pictura cuprinde o 


Leonardo: „Autoportret“ 
(sanguină). 

mai mare bogăţie şi diversitate decât poezia, fiindcă pictorul 
poate face un număr nesfârşit de lucruri pe care vorbele nici 
n-ar putea să le numească, neavând la îndemână cuvinte po- 
trivite“. „Pictura nu are nevoie să fie interpretată în mai multe 
limbi, asa cum se întâmplă cu cele ale scrisului, ci mulţumeşte 
de îndată semintia umană, întocmai ca lucrurile create de 
natură. — Cu muzica: „Muzica nu poate fi numită altfel decât 
sora Picturii, prin faptul că ea este subiectul auzului, care este 
al doilea simț după cel al văzului şi compune prin împreunarea 
părţilor sale proporționale, constrânse să se nască şi să moară 
într-unul sau mai mulți timpi armonici“. Dar spre deosebire de 
pictură, care mentine în viață frumuseţile pe care le înfăţişează, 
„muzica moare numaidecât după ce a fost executată“. 

Leonardo refuză categoric orice „principiu al autorității“ şi 
afirmă valoarea exclusiv a experienţei. „Respinge orice sistem 
sau concepție a priori despre natură, orice sistem sau teorie a 
spațiului şi ignorează în mod deliberat lecţia Antichității, cu alte 
cuvinte nu recunoaşte autoritatea istoriei“ (4). El şi-a dat seama 
de limitele perspectivei geometrice: „Ochiul, prin perspectiva 
liniară, nu ar prinde (realiza — n.n.) depărtarea dintre două 
obiecte puse într-acelaşi rând pe linia de vedere dacă ochiul nu 
s-ar mişca şi mai ales dacă n-ar fi perspectiva culorilor“ şi 
perspectiva aerului, atmosferei interpuse între om şi obiect. — 
Dar „se mai află o altă perspectivă pe care o voi numi aeriană; 
ea ne ajută ca, prin feluritele desimi ale straturilor de aer, noi 
să cunoaştem depărtările schimbătoare ale clădirilor de tot 
felul ce se află pe acelaşi rând... Pentru aceasta, e nevoie să 
reprezinti aerul cu o oarecare grosime. Într-o asemenea 
atmosferă, tu prea bine ştii că lucrurile aflate cel mai în fund, 
ca de pildă munții, din pricina straturilor mari de aer dintre 
obiect şi ochiul tău, par albaştri şi aproape de aceeaşi culoare 
cu aceea a aerului atunci când soarele se află la asfinţit“. 

N-a rămas străină preocupărilor lui Leonardo nici problema 
peisajului, deşi, practic, a tratat această temă foarte rar, puţin şi 
întâmplător. Peisajele — „mai bine e să le pictezi când soarele se 
află în spatele norilor; atunci arborii sunt scàldati în lumina 

universală ce se revarsă din cer, si sunt învàluiti de umbra ce 
urcă din pământ. — Gombrich observă chiar Ca există pasaje în 
însemnările lui Leonardo „care ne îndreptàtesc să considerăm 
pictura de peisaj ca o activitate independentă“ (64) care ar duce 
la constituirea unui gen autonom de artă. lată, în legătură cu 
aceasta, o însemnare: „Jar dacă pictorul vrea să evoce aşezări 
sau pustiuri, unghere umbrite şi răcoroase pe timp călduros sau 
colțuri calde când e frig, el le va plăsmui. Astfel, dacă el doreşte 
văi, sau vrea să descopere mari întinderi de pământ din piscuri 
de munte şi să privească marea la îndepărtatul orizont dincolo 
de ele, aceasta stà în puterea lui“. 

În pictură, ca în orice altă artă sau domeniu ştiinţific ori 
tehnic, „Leonardo are conştiinţa superbă de a putea face totul în 
comparaţie cu oricine“ (140). „Când se întâmplă să vorbească 
de puterea picturii sale, se exaltă ca şi cum ar fi în posesia unei 
puteri divine: „Dacă pictorul vrea să vadă frumuseți de care să 
se îndrăgostească, el este domnul şi stăpânul, şi dacă vrea să 
vadă lucruri monstruoase care înspăimântă, sau care să fie 
ridicole şi de râs, sau într-adevăr demne de milă, el este 
stăpânul şi dumnezeul lor“. — „Dumnezeirea ştiinţei pictorului 
face ca mintea pictorului să se preschimbe într-o asemănare de 
minte cu cea divină“. 

x 

Încă din 1506, Ludovic XIII încearcă în toate felurile să-l 
aducă în Franţa pe pictorul Cinei. Nu reuşise nici măcar să-l 
convingă să-i facă portretul — visul lui. Dar după 10 ani, tânărul 
Francisc I — avea 24 de ani — îl determină să accepte; si în 
toamna anului 1516 Leonardo porneşte la drum, însoțit de 
discipolul său cel mai iubit şi de un servitor, ducând cu el trei 
tablouri de care nu se va despărți niciodată: Sf. Ana, Fecioara şi 
Pruncul, Mona Lisa (cumpărat de rege, dar lăsându-i-l în păs- 
trare pictorului) şi Joan Botezătorul — pe care îl va termina aici, 
Leonardo îl reprezintă pe pustnicul predicator şi ascet sub o 


! La care Leopoldo Mabilleau („Leonardo în Francia“ — (83)) adaugă 
Leda, La Belle Ferroniere şi al doilea carton pentru Sf. Ana. 

înfăţişare în care, realizând neegalata capodoperă a clarobscu- 
rului renascentist, contopeste într-o singură ființă chipul 
bărbatului şi al femeii, tipul păgân al androginului, mitul antic 
pe care artistul îl cunoştea din lectura Banchetului lui Platon si a 
Comentarului lui Marsilio Ficino, operele de mare popularitate 
ale umanismului neoplatonician de care era profund impregnată 
gândirea sa filosofică şi artistică; o figură de tânăr efeminat, un 
efeb cu o carnatie catifelată şi lipsită de musculatură virilă, cu o 
feminină graţie ondulatorie a torsului, cu o atitudine molatecă şi 
o privire surâzătoare de Madonă, asemănătoare Giocondei: un 
imn păgân de glorificare a voluptàtii. — „Leonardo este singurul 
artist despre care se poate spune, în sens perfect literal: pe tot ce 
a pus mâna, a transformat în eternă frumuseţe“ (22). 

Ultima capodoperă a pictorului, ultimul mesaj al 
umanistului. Căci în aceşti trei ultimi ani ai vieții petrecuţi în 
foişorul Cloux de lângă castelul Amboise, unde regele îl vizita 
foarte des cu o sinceră şi cordială afecțiune, Leonardo, cu braţul 
drept paralizat, desena dar nu mai picta — doar din când în când 
mai intervenea cu o tuşă sau un uşor amănunt la cele trei 
tablouri care îi erau mai la inimă. Doar două lucrări de şevalet 
ale lui Francesco Melzi (Vertumno şi Colombina, cu mai multe 
replici) sunt singurele care mai pot fi referite la pictorul 
Leonardo; în rest, tot timpul preocupat şi ocupat cu nenumărate 
chestiuni, cercetări şi proiecte ştiinţifice şi tehnologice. — 
„Întâlnirea“ cu Franţa n-a avut nici un efect asupra lui 
Leonardo. Nici artistul n-a avut nici o influență efectivă asupra 
artei franceze a acestei epoci: „N-a avut aici nici un elev în 
aceşti trei ani. Nici operele sale, expuse la Fontainebleau, n-au 
provocat entuziasm, emulatie sau imitație. Şcoala din 
Fontainebleau rămâne somptuoasă şi decorativă fără nici un 
sens al misterului leonardesc (83)!. 


— 


„Numai Flandra a rămas insensibilă la acest farmec. Romantismul o 
descoperă pe Gioconda şi pe loan Botezătorul. Dar Ingres îl preferă 
pe Rafael. În schimb Delacroix nu-l vede decât pe Leonardo. La fel 
ca Baudelaire în Les Phares*. 

Leonardo: „Mona Lisa“. 


* 


„Şcoala lui Leonardo, cu dezvoltările ei, a avut o importanță 
mai mare decât a oricărui artist din orice epocă. Chiar şi 
inteligenţa lui Rafael se deschide ca o floare la revelatiile 
artistice ale învățăturilor şi operelor lui Leonardo“ (139). 
Despre influenţa lui Leonardo aflăm încă de la Vasari. Pentru 
Sebastiano del Piombo, Palma Vecchio, chiar Titian (ale cărui 
Madone au sensibile ecouri leonardeşti), operele sale au o 
profundă semnificaţie. „Multe picturi ale Şcolii din Fontaine- 


! Numele elevilor săi ale căror opere sunt vizibil marcate de influența 
Maestrului, figurând în toate marile muzee, ocupă locuri de frunte în 
pictura Renaşterii italiene (Marco d'Oggiono, Giovanni Boltraffio, 
Fracesco Melzi, Lorenzo di Credi, Ambrogio de Predis, Andrea 
Solario, Bernardino Luini, Gian Pietrino, Giacomo  Salaino, 
Bernardino dei Conti, Cesare da Sesto, Francesco Napoletano, s.a.). 

bleau contin motive leonardesti. Diirer, acest german care are 
adânci si multiple legături cu arta lui Leonardo, ia de la el, 
variindu-le, o serie de compozitii, de Madone, de caricaturi, 
reprezentàri de cai si moduri ornamentale. Si în opere ale lui 
Cranach, Holbein, Altdorfer se întàlnesc viziuni si coloristica 
lui“. — În schimb Leonardo datorează flamanzilor elemente 
artistice fundamentale ale tehnicii pictorice — de la Van Eyck şi 
cu ecouri din Metsys, Mabuse şi Van Orley. 


În primăvara anului 1519, Leonardo se stinge, — în prezenţa 
doar a fiului său spiritual Francesco Melzi; care comunică 
într-o scrisoare florentinilor trista veste, încheind: „Toată lumea 
deplânge pierderea unui om asemenea căruia Naturii îi este cu 
neputinţă să mai creeze un altul“. 


FCR şi Ovidiu Drimba: „Leonardo da Vinci“, ed. Saeculum I. O., 
2000. (Prima editie: 1957). 


Leonardo: „Bătălia de la Anghiari‘ (copie de Rubens). 


Rafael 


„O carieră rapidă şi scurtă, o infinită seducţie, un succes 
irezistibil, Rafael, care şi-a fascinat vremea, a fost, fără nici o 
îndoială, cel mai admirat pictor al lumii“ (Chastel). „Şcoalei din 
Umbria i-a fost rezervat privilegiul de a da artei italiene pe 
pictorul cel mai echilibrat, armonios şi senin, artist cu o 
creativitate generoasă, nutrită cu o aleasă cultură, în care 
Renaşterea îşi exprimă întreg geniul său de măsură şi eleganţă: 
Rafael Sanzio“ (92). 


Rafael: „Galatea“. 

Rafael — „divinul“, cum era supranumit de contemporani — 
s-a născut la Urbino (1483, m. 1520), a copilărit şi a respirat 
atmosfera culturală şi artistică a curții ducale Montefeltro. Tatăl 
său Giovanni Santi (latinizat: Sanzius, de unde „Sanzio“) era un 
modest pictor, autodidact; avea însă o cunoscută „bottega“ de 
artizanat artistic, cu un vad bun; personal, nu avea o prea mare 
faimă, dar în mediul său provincial era considerat un maestru, 
cel mai bun pictor local. (Dar era şi un cunoscut om de litere, 
autorul unei Cronici rimate, scrisă în tertine, de o incontestabilă 
valoare documentară, istorico-politică, privind ducatul Urbino). 
Tablourile şi frescele lui, mult influențate de Piero della 
Francesca şi de pictura flamandă, erau destul de bine apreciate. 

Orfan de mamă la 8 ani şi la 11 de tată, care îl initiase în 
pictură, copilul lipsit de căldura vieţii de familie şi-a continuat 
ucenicia la cunoscutul pictor local Timoteo Viti, pasionat 
admirator al artei lui Perugino. În contact permanent cu 
fastuoasa ambiantà culturală si artistică de la Curte, s-ar putea 
spune că, de fapt, „în mod direct sau indirect, Palatul Ducal a 
fost acela care l-a educat pe Rafael până la vârsta de 16 ani 
împliniti (26). 

Prima sa compoziţie care se cunoaşte, aproape o capodoperă 
executată la vârsta de 15 ani (132) este Somnul cavalerului (Nat. 
Gallery, Londra), o scenă echilibrată cu un subiect din literatura 
vremii. Lucrarea, remarcabilă prin prospetimea stilului, 
dovedeşte de pe acum (cu o uşoară neîndemânare în desen, 
inerentă vârstei) un simț al spaţiului si al peisajului ideal, un 
echilibru şi o puritate a viziunii, o respiraţie idilicà a scenei, o 
graţie şi o candoare a figurilor, precum şi un colorit perfect 


— 


„lar renumele său ajunsese să depăşească graniţele ducatului. Într-o 
mică frescă (azi, în odaia unde s-a născut Rafael) a pictat-o pe soția 
sa Magia, pe genunchi cu fiul ei în vârstă de un an. În S. Gerolamo 
(Pinacoteca Vaticana) Santi demonstrează cunoaşterea perspectivei, 
prelungeşte privirea în spaţiile peisagistice, iar în figuri pune de 
acord atitudinea cu intimitatea expresiei. Fecioara cu Pruncul (Nat. 
Gall., Londra) este capodopera lui“ (26). 

Rafael: „Fecioara cu sticletele“. 


adecvat subiectului de basm, — calitàti proprii stilului sàu si în 
viitor. 

În aceeaşi perioadă — deci înainte de 1500 — tânărul artist 
mai pictează şi un S. Giorgio (Ermitage) şi un S. Michele 
(Luvru). Tot acum Rafael îndrăzneşte, pentru prima oară în 
viață, să picteze nudul — piatra de încercare pentru orice artist 
care urmăreşte construcţia ideală a corpului omenesc (probă 
căreia flamanzii nu i-au putut face fatà...). — De asemenea, pic- 
tează grupul Cele trei grații (Chantilly), inspirat din Antichi- 
tatea clasică. Şi totodată o dovadă a bazei culturale a tânărului 
pictor care marchează intrarea lui în spiritul Renaşterii picturale: 
„O idealizare a frumuseţii şi a muzicii corpului uman“ (132). 


* 

În 1499, la 16 ani, Rafael e la Perugia, ucenic în bottega 
faimosului Perugino (căruia probabil că tatăl lui Rafael îi 
arătase, cu ani în urmă, o mapă cu desenele fiului său), pe care 
Giovanni Santi, în cunoscuta sa Cronică rimată, îl punea alături 
de Leonardo da Vinci. — Perugia era un centru artistic deosebit 
de activ, în care se formase o şcoală de pictură al cărei stil 
elegant şi suav, grațios si dolce — stil spre care spiritul tânărului 
ucenic era înclinat — îi va asigura faima, ei şi a maestrului său de 
cea mai mare popularitate. Arta blândă, contemplativă şi 
mistică, sentimentală, calmă şi poetică, delicată, suavă şi 
melodioasă a primului său adevărat maestru, l-a marcat profund 
şi definitiv pe Rafael’. 

Influența primordială a lui Perugino va fi completată (şi 
temperată, atenuată, echilibrată) de influenţe ale altor maeştri. 
La fel ca Michelangelo şi în opoziţie cu norma lui Leonardo, şi 
Rafael crede că artistul trebuie să se formeze studiind (şi 
asimilând) operele maestrilor, iar nu privind direct (şi 
preeminent) natura. „Nici un alt artist nu este mai deschis ca el 
la toate experienţele“ (4). — „Gata mereu să înveţe, Rafael a 
trecut de la o influenţă la alta, — de la Perugino, Pinturicchio şi 
Fra Bartolomeo, la Michelangelo, Leonardo da Vinci şi, mai 
târziu, chiar la Sebastiano del Piombo — de la care a căutat cu 
umilitate să descopere acele puternice taine ale magiei culorii în 
care putea fi instruit de un venețian de mâna a doua“ (22). 

Când a intrat ca ucenic în atelierul lui Perugino, Rafael l-a 
găsit lucrând la frescele din Sala Bursei (,,Collegio del 
Cambio“) — unul din cele mai cunoscute cicluri ale picturii 
renascentiste italiene; încât nu este exclusă ipoteza ca tânărul 
discipol să fi colaborat aici cu maestrul”. 


! Nu însă şi aplicaţia (uneori) spre o anumită dulcegărie şi — cu timpul 
— spre repetiţia stereotipă a lucrărilor maestrului, infuzând în schimb 
o discretă şi armonioasă virilitate în stilul rafaelesc. 

„Colaborare“ — s-ar putea spune — pictând predela icoanei de altar din 
S. Maria Novella (Fano), sau ajutând la decorația din Collegio del 
Cambio, si în felul acesta impregnându-şi propriul stil cu eleganța 
sentimentală a maestrului. 


2 

În această perioadă (de cinci ani) petrecută la Perugia, 
Rafael a creat, în principal, trei capodopere: Încoronarea Fe- 
cioarei, Răstignirea şi Logodna Fecioarei. 

Prima, Încoronarea Fecioarei (Pinacoteca Vaticana, — 
transferată pe pânză), de clară influență peruginescà prin linia 
fluentă a desenului şi prin tipul personajelor. Tabloul se 
compune din două scene suprapuse, prea distincte — cu sarco- 
fagul din primul plan care crează un efect de perspectivă — si 
prea slab legate între ele prin privirile grupului din scena 
inferioară îndreptate spre scena superioară, a încoronării. Dar 
secretul adevăratei mari frumuseți a acestei picturi — care îi 
conferă calitatea de capodoperă — rezidă în cele trei scene 
pictate pe predelă (Bunavestire, Adoratia Magilor si Prezenta- 
rea la templu), de o remarcabilă prospeţime, eleganţă şi poezie. 

În acelaşi an 1503, Rafael a pictat Răstignirea (Nat. Gall.) o 
lucrare de asemenea în spiritul artei lui Perugino, şi cu o 
atmosferă caldă, de rugăciune, creată în jurul crucii. Tabloul „nu 
exprimă sacrificiul de pe Golgota, poate pentru că artistului îi 
repugnau prea mult scenele de tortură, ci glorificarea lui Hristos 
crucificat adorat de Sfinţi, — o altă imagine de creştinească 
resemnare, care se extinde, se reflectă nu numai asupra figurilor 
în rugăciune, ci asupra întregii naturi“ (132). 

În Logodna Fecioarei (1504, Brera) tema i-a fost sugeratà 
pictorului de marea frescă a lui Perugino din Capela Sixtină: 
Predarea cheilor (de către Hristos, Sfântului Petru); „dar gratia 
impasibilă şi simetria întrucâtva mecanică a maestrului s-a 
transformat aici într-o pulsatie de viață ideală; toate personajele 
sunt tinere şi fericite... Atmosfera este ca saturată de miere“ 
(92). Protagonistul tabloului — amintind de aproape Tempietto-ul 
lui Bramante — este templul rotund, joc de forme exacte, arce, 


! În scenele predelei „figurile se oglindesc mai viu în natură, care, 


nemaifiind limitată la funcţia de fundal, trăieşte împreună cu ele, se 
amestecă cu ele. Vigoare nu este, nici varietate de caracterizare, totul 
e redus ca în surdină de sentimentul blând al artistului, totul marcat 
de aceeaşi lumină de suavitate“ (132). 

coloane, iar sus — emisfera boltei care închide prisma cu multe 
fețe în cea mai pură lumină. O exigentà conştientă de 
monumentalitate conferă vigoare lucidei sistematizări spațiale. 
„Doar Piero della Francesca, eventual, i-a putut sugera sensul 
unei compoziţii spaţiale atât de bogată de aer, de respiro“ (96). 
Este aici o animație în liniile ce caracterizează desfăşurarea 
celor două grupuri, o suavitate inefabilă a figurilor, o atitudine 
convenţională, o absenţă aproape totală de mişcare“. Totalitatea 
figurilor din primul plan este concepută ca o calmă echilibrare 
de ritmuri şi linii, care se leagă şi se dezleagă cu o calmă 
seninătate“. — Si încă o calitate „care constituie caracteristica 
acestei capodopere: este perfectă. Nimic nu i se poate adăuga, 
nimic nu i se poate da la o parte. Are în ea perfecțiunea, proprie 
geometriei“ (26). 

Odată cu această operă de tinerețe, capacitatea lui Rafael de 
a interpreta idealurile renascentiste ale unei armonii clasice este 
perfect realizată“. „Cu Logodna Fecioarei Rafael încheie în 
mod definitiv secolul al XV-lea, în clipa în care începe secolul 
al XVI-lea“ (26). 

K 

În puţinii ani — cinci — de sedere la Perugia, „Rafael a ştiut 
să potenteze spiritul’ acelei şcoli, transformând extazul mistic 
care o caracteriza mai explicit în lumina de idealitate, într-un 
spirit nou de viață ce imprimă forme şi sentiment, eliberându-l, 
în operele sale cele mai bune, de povara convenţională. Dacă în 
ce priveşte domeniul formei, în aparatul formal Sanzio rămâne 
inferior lui Perugino, cu cât îl depăşeşte în schimb tocmai prin 
acest suflu de idealitate ce se înalță, calm, din străfundurile 
fiinţei lui şi iluminează toate lucrurile pe care îşi pune privirea, 


— 


„Rafael, la fel ca maestrul său Perugino, au abandonat fidela imitație 
a naturii — ambiția atâtor artişti din Quattrocento — şi în mod deliberat 
au creat un tip imaginar de frumuseţe ideală. Este acum momentul 
când artiştii încearcă să apropie natura de ideea de frumos, — ideea pe 
care şi-au format-o privind statuile clasice: „idealizând“ modelul“ 
(63). 

Rafael: „Portretul lui Iuliu II“. 


dându-le un aspect inconfundabil, ceva proaspăt, limpede, 
poetic uman, față de ceea ce este elaborat, manierat si 
repetându-se în opera lui Perugino: un spirit de simplificare, de 
purificare, de uşurinţă, care este gratia însăşi“ (132). 


* 


În 1504 Rafael se întoarce pentru scurt timp la Urbino, cu 
reputația de cel mai bun elev al lui Perugino. Tânărul artist 
(avea 21 de ani) reîntàlneste aici pe umanistii si literatii din 
cenaclul. Palatului Ducal, între care strălucea Baldassare 
Castiglione, autorul celebrului cod al manierelor aristocrate 
Curteanul, bunul prieten al lui Rafael — pentru care acesta era o 
adevărată şcoală de cultură umanistă şi de orientări artistice în 
câmpul clasicismului antic. 

La Florența, Rafael ajunge în 1504, unde rămâne între anii 
1506-1508 — când „la curtea lui Lorenzo se găsise formula de 
conciliere a sensibilităţii creştine cu spiritul liber al Antichității 
greceşti“ (26). 

În acest timp, Leonardo da Vinci si Michelangelo lucrau la 
cele două „bătălii“, la marile fresce comandate pentru Palazzo 
Vecchio, la Bătălia de la Anghiari, respectiv Bătălia de la 
Cascina. La Florenţa arta lui Rafael se îmbogăţeşte prin 
contactul cu pictura lui Fra Bartolomeo, cu tradiția flamandă şi 
îndeosebi cu arta lui Leonardo, „al cărui sfumato i-a mai îndulcit 
formele figurilor, cam rigide, moştenite de la Perugino“ (58). 
De la Leonardo derivă şi armonioasa schemă compozititvă „în 
piramidă“, pe care o va adopta atât în portretele semi-bust? cât şi 
în reprezentări cu subiecte sacre cu mai multe figuri — „în timp 
ce exemplul lui Michelangelo îi comunică forţa sa constructivă, 
expresivitatea şi dramatica sa capacitate de mişcare a 
personajelor în parte, şi a ansamblului. Prezenţa acestor mari 
maeştri însă nu îl copleşeşte: Rafael preia elementele florentine 
de stil subordonându-le aceluiaşi ideal de frumos din care s-a 
inspirat în perioada sa peruginescă“ (95). „Este semnificativ 
faptul că aproape toate operele lui din perioada florentină sunt 
portrete de Madone; şi că, odată cu ele, se vor fixa tipuri, care 
vor avea un asemenea succes încât se vor transmite până la 
sfârşitul secolului al XIX-lea (4). 

Sub acțiunea şcolii florentine desenul lui Rafael a devenit 
mai net şi mai pur, tânărul artist „a trecut de la coloritul delicat, 
profund şi strălucitor al umbrienilor la coloritul clar şi curat al 


— 


„Dacă Rafael a avut atâţia maeştri, aceasta se datorează faptului că în 
el contemplarea, studiul şi asimilarea erau însăşi energia care acționa. 
Nu se mulțumea niciodată cu rezultatele obținute, ci simţea mereu 
marea dorință de a le depăşi. Rafael s-a depăşit pe sine însuşi şi 
perfecțiunea lui se datorează studierii celorlalți“ (26). 

? Doamna cu licornul (Gall. Borghese) Agnolo Doni şi Madonna Doni 
(ambele la Pitti) sau La Muta (Urbino, Pal. Ducale). 

Rafael: „Madona Sixtina“. 


florentinilor, i-a sporit simtul compozitiei spatiale, al distribuirii 
si echilibrului viu al maselor, al constructiei grupurilor si al 
legăturii suple dintre ele; a dat o dezvoltare mai armonioasă 
figurilor care în primele lui opere erau puţin alungite şi fragile; 
şi-a însuşit acel grad de măsură şi de echilibru al ansamblului 
figurativ al elementelor componente, propriu picturii florentine“ 
(132). 

Perioada florentină va fi în creația sa perioada Madonelor — 
cele atribuite cu certitudine lui Rafael se pare că sunt 27, — a 
idealului suprem de frumuseţe feminină universal acceptat, — „şi 
care îl va face să devină cel mai cunoscut şi mai admirat pictor 
de pe pământ... Madonele sale sunt omeneşti, dar nu carnale; 
adevărate, dar văzute în vis; fireşti, dar exprimând o nobleţe 
necunoscută mamelor pământene; pline de farmec, dar nu 

doamne aristocrate“ (26). În aceste Madone = „orice aparenţă 
hieratică, rigidă este în mod spontan absorbită de acel spirit viu 
de umanitate care le marchează, le impregneazà şi atribuie o 
supraomenească demnitate tipurilor şi acţiunilor, cu umbra unei 
melancolii profunde, — totul conferă acel sugestiv, poetic şi 
celest accent în care se rezumă divinitatea Fecioarelor lui 
Rafael“ (132). 

Prima capodoperă din această perioadă este dedicată de 
artist memoriei mamei sale — un act de nostalgie: Madonna del 
Granduca (Pitti, — astfel denumită fiind în posesia Marelui Duce 
Ferdinand II al Toscanei), — primul chip de Madonă rafaelescă 
devenită celebră. „Frumuseţea acestei capodopere constă tocmai 
în simplitatea cu care apare aici senina acceptare a destinului: 
adică în reprezentarea forței interioare a sentimentului care 
exprimă nostalgia unei mame. Odată cu apariţia ei, întreaga 
pictură a făcut un pas înainte: interiorizarea. Rafael a pictat 
sufletul mamei (26). — „Madonna del Granduca este prima 
Madonă care marchează un moment nou în iconografia creştină. 
Rafael o eliberează de orice element retoric, de orice pompă de 
scenariu si de ornamente, — şi a înălțat-o, insuflându-i o 
candoare poetică şi o intimitate a expresiei“ (132). 

Celelalte două capodopere, cu acelaşi subiect, din acest timp 
sunt, două gingase idile materne: Madona cu sticletele (Uffizi) 
şi Frumoasa grădinăreasă (Luvru; „La Belle Jardinière“ — cu 
titlul capricios pe care i l-au dat parizienii), — foarte asemănă- 
toare sub raportul concepției, şi identice prin compoziţia 
piramidală, schemă a cărei valoare şi semnificaţie artistul a 
învăţat-o de la Leonardo’, — la vârful piramidei plasând apogeul 
emotiv al tabloului: chipul Madonei. „Se poate spune că Rafael 
este un sculptor când pictează aceste două Madone, nemişcate 
ca două statui, modelate înăuntrul unei piramide ideale; ca şi 
cum ar fi concepute pentru a fi traduse în piatră... Rafael a 


! Piramida — „corp geometric prin excelenţă şi simbol al stabilităţii 
absolute, pentru că se suprapune perfect pe pământ prin baza cea 
mare si se învecinează cu cerul, prin vârf“ (26). 

învățat deja de la Leonardo acel clarobscur necesar pentru a 
întări delicatetea peisajelor; iar de la Michelangelo acea sinteză 
a maselor pe care se clàdeste adevărata monumentalitate“ (26). 
„În toate aceste gingase idile materne, în care influenta lui 
Perugino este mai evidentă, Rafael va câştiga, progresiv, în 
libertatea si amploarea stilului, precum si în vigoarea desenului, 
fără a renunţa deloc la suavitatea radioasă care deriva atât din 
propriul său temperament, cât şi din Şcoala din Umbria“ (92). 

Dintre toate Madonele sale, numai în două cazuri artistul a 
renunțat la pictarea unui peisaj ca fundal, pentru a se concentra 
exclusiv asupra chipului Fecioarei, suprimând orice referință la 
ambiantà: Madonna della Seggiola („scaun“ — Uffizi), şi 
Madonna Sixtina (Dresda). — Cele mai cunoscute si mai adorate 
Madone rafaelesti (pictate în 1515-1516). 


Rafael: „La Bella Jardinière“. 

* 


Ultima operà (la care artistul tinea deosebit de mult, initial 
gândită ca o Pietà, inspirată dintr-o pictură a lui Perugino) pe 
care, la 24 de ani, Rafael o va picta la Florenţa, Coborârea în 
mormânt (Gall. Borghese), va pune problema reprezentării 
„istorice“ a unui fapt asa cum s-a petrecut cu adevărat, în 
realitate. Elaborarea lucrării însemna, pentru artist, trecerea de 
la o figurare statică la una în mişcare, de la o reprezentare sacră 
la o reprezentare „istorică“. „Este clar că pentru a se mişca în 
această direcție, ghidul etic, Michelangelo, să îi apară mai sigur 
decât ghidul intelectual, al lui Leonardo: figura lui Hristos 
derivă clar din faimoasa Pietà din San Pietro; iar femeia care o 
susține pe Maria leşinând, derivă din Tondo Doni, din muzeul 
Pitti“ (4). 

Reminiscentele clasice sunt evidente; dar euritmia şi 
echilibrata compozitie în organica ei totalitate aratà cat de 
redusă, cât de slabă era înclinatia lui Rafael pentru subiectele 
dramatice'; şi totodată evidenţiază o perfectă luciditate inte- 
lectuală care îi permite să confere o noutate celor două teme ale 
tabloului, luate separat: aşezarea în mormânt a lui Hristos şi 
momentul de a-şi pierde cunoştinţa a Fecioarei. În mod evident, 
Rafael este dominat aici de imperiosul ascendent al lui 
Michelangelo, după cum rezultă din viguroasele expresii 
dramatice ale personajelor. „Este foarte probabil că în cele patru 
capete ce formează un cerc în jurul figurii lui Hristos mort, 
artistul a vrut să reprezinte patru momente sau varietăți ale 
durerii: dar pathosul nu trebuie să ajungă să altereze frumosul, 
care constituie sensul universal al imaginii. Acesta este motivul 
— şi reproşul „răcelii“, a impresiei de indiferență pe care o lasă 
privitorului multe opere ale lui Rafael. Dar aceasta este o 
obiectie tipic romantică, — în timp ce de fapt această operă este 


! Predela Coborârii în mormânt (Pinacoteca Vaticana) reprezintă în 
clarobscur Credinţa, Speranţa, Caritatea. Cu un viu şi sugestiv spirit 
decorativ, cele trei figuri alegorice accentuiază semnificaţiile 
spirituale ale tabloului. 

primul indiciu şi poate programul aşa-numitului „clasicism“ al 
lui Rafael“ (4)'. 


* 


În 1508, papa Iuliu al II-lea, nemulţumit de pictorii săi Perugino 
şi Sodoma, pe care în acelaşi an îi şi concediase, l-a însărcinat 
pe Rafael să picteze în frescă noul său apartament, constând din 
trei mari săli, „stanze“, din palatul Vaticanului, cu scene ale 
căror subiecte i-au fost sugerate papei de consilierii săi, 
renumitii umanisti Baldasare Castiglione si cardinalii Bembo şi 
Bibbiena. Era pentru prima dată că Rafael înfrunta, de unul 
singur, pictura murală. Împreună cu frescele lui Michelangelo 
de pe bolta Capelei Sixtine, aceste grandioase opere reprezintă, 
în ansamblul lor, capodopera supremă a picturii decorative a 
lumii creştine. „Aceste fresce ale lui Rafael sunt opere prin 
excelență statice, de o profundă seninătate care aminteşte 
statuaria antică, frontoanele marilor opere din Egina sau din 
Atena; şi care, foarte adecvate pentru a exprima lumea păgână 
corporală şi ritmică, poate părea uneori neadecvată de a exprima 
pasiunea diafană a sufletului creştin”. 

Prima sală decorată, Stanza della Segnatara (sediul unui 
tribunal ecleziastic, sala în care se semnau, într-un cadru 
solemn, documentele pontificale), Rafael a reprezentat, pe cei 
patru pereți Disputa Sacramentului (Sf. Taină a împărtăşaniei), 


! Această orientare „clasicistă“ de structură ar putea să explice de ce 
cel care l-a adus la Roma să fie chiar Bramante „clasicul“, căruia îi 
va urma, după moartea acestuia (în 1514) la conducerea 
reconstrucției bazilicii S. Petru. — Dar nu e exclus să-l fi adus cu 
intenţia (secretă) de a contrabalansa întrucâtva influența, mereu în 
creştere la Curia romană, a rivalului lui Bramante, Michelangelo. 

? Dar nu trebuie să se uite că Rafael lucra în plină Renastere, doctă, 
sceptică, din ajunul Reformei, iar nu în vremile de pietate şi de 
umilitate ale lui Giotto şi Fra Angelico. „Încât acest ciclu de viziuni 
alegorice şi istorice celebrează Biserica prin şi pentru minunile, 
victoriile şi înţelepciunea ei, în timp ce lumea păgână este exaltată 
aici pentru splendoarea poeziei şi a gândirii sale“ (92). 

Parnasul, Şcoala din Atena şi Trei Virtuti, iar pe boltă 
(respectând schema lucrării începute de Sodoma şi Bramantino) 
alegoriile Teologia, Filosofia, Astronomia, Justiţia şi Poezia. — 
„Concepţia care a stat la baza schemei decorative este unitară şi 
de o mare nobleţe. Este exaltată aici, într-o splendidă şi lucidă 
sinteză, starea ideală a umanităţii aşa cum o concepuse şi o 
realizase civilizaţia italiană a Renaşterii, adică armonia vie între 
Credinţă, Ştiinţă, Artă si Justitie-Statul“ (132). 

Sala Semnăturii este de fapt triumfala celebrare a celor trei 
idei de bază ale spiritului uman, potrivit doctrinei neoplatonice: 
ideea Adevărului, transpus în viaţă cu dublul concurs al Cre- 
dintei (Disputa Sacramentului) şi Ştiinţei (Şcoala din Atena); a 
Binelui — realizat prin exercițiul Justiţiei (Justiția, Virtutile 
Cardinale si Teologale), si Frumosului — realizat de creaţia 
poetică (Parnasul). — Vizual, ceea ce şochează privitorul din 
prima clipă sunt dimensiunile impresonante ale acestor fresce (şi 
ale celor din următoarele două săli) executate în formă de 
semicerc, fiecare cu lungimea bazei de până la 7,70 m. şi 
înălțimea de circa 5 m. 

În Disputa Sacramentului — subiect teologic dificil: discuţia 
relativă la prezența reală a lui Iisus Hristos în momentul Tainei 
împărtăşaniei — scena este reprezentată în două planuri, 
simbolizând Pământul şi Cerul; în planul inferior, personajele 
Bisericii militante, dispuse în jurul Sf. Altar, meditează şi 
discută; în planul superior, în scena din cer, domină certitudinea 
Adevărului contemplat: Hristos, înconjurat de Profeti, Patriarhi, 
Apostoli, — şi în hemiciclul marilor personaje ale lumii creştine 
venerând Euharistia: Sfinţi şi teologi, printre care sunt plasați şi 
Dante şi Savonarola. „Un spaţiu universal, construit şi echilibrat 
ca o arhitectură bramantescă. Nimic alegoric. Imaginea este 
totodată şi conceptul“ (4). „Opera respiră un calm şi un extaz 
desăvârşit. Corespondentele (proporţiile, armoniile, simetriile) 
ne amintesc, prin în magnifica noutate a concepţiei că Rafael 
este fiul spiritual al lui Perugino“ (92). 

Fresca următoare, Parnasul: o scenă de conversaţie care se 
desfăşoară într-o lume superioară, de mari poeţi, de la Homer, 

Virgiliu, Safo la Dante şi de la Ovidiu la Sannazaro, adunaţi în 
jurul lui Apollo şi a celor nouă muze, pentru a aduce un omagiu 
divinității eterne şi universale a Poeziei. 


* 


Dupà triumful Teologiei si al Poeziei — triumful Filosofiei: 
şcoala din Atena — „cea mai grandioasă şi armonioasă compo- 
zitic spaţială cu care se mândreşte pictura“ (132). — reprezen- 
tanta înțelepciunii Antichității. ,,Eruditii şi filosofii antici sunt 
convocați să ateste, să confirme validitatea gândirii clasice care 
urmăreşte să atingă Adevărul prin exercițiul ştiinţei şi filosofiei“ 
(96). În jurul întemeietorilor filosofiei idealiste şi a gândirii 
experimentale, Platon şi Aristotel, toţi marii filosofi ai Greciei 
antice: Diogene, Euclide, Heraclit, Epicur, Pitagora, Ptolemeu, 
alături de mari contemporani: Bramante, Leonardo, Michelan- 
gelo, Pietro Bembo — si Rafael însuşi!! — Sub raportul compo- 
zitiei: o arhitectură solemnă — căci înţelepciunea antică însăşi 
este cea mai grandioasă arhitectură a gândirii umane. — ,,Dat 
fiind faptul că în această scenă nu este nici o prezenţă divină, 
figurile umane îşi arată forța şi personalitatea: fiecare se distinge 
prin grandiozitatea atitudinii şi incisivitatea gestului. Elementele 
leonardeşti, încă sensibile în Disputa, acum se îndepărtează; se 
face, în schimb, simțită vecinătatea lui Michelangelo“ (4). 

Una din cele mai geniale compoziţii pictorice din întreaga 
istorie a artei, Şcoala din Atena are şi o semnificaţie filosofică 
tipic renascentistă. „În centrul marii reuniuni se află originea 
contrastului secular: două figuri de aceeaşi statură şi cu o egală 
putere de influențare: Platon şi Aristotel. Se deosebesc doar prin 
atitudine: Platon, cu o înfăţişare leonardiană, înalță braţul şi cu 
degetul întins afirmă cu hotărâre primordialitatea Ideii; Aristotel 
nu e atât de tulburat ca Platon, este mai senin, mai ferm, iar 
brațul întins spre pământ cu mâna deschisă, afirmă valoarea da- 


! „Se recunoaşte aici truda celui mai exacerbat intelectualism să facă 
din toată cultura Antichității aluzia metaforică, până în cele mai mici 
detalii, la cultura creştină“ (17). 

Rafael: „Viziunea lui Ezechiel“. 


tului pozitiv. — Titlul Școala din Atena a fost ales de artist 
pentru că în Grecia lui Pericle s-a născut raţiunea omenească 
drept metodă de cercetare a adevărului; şi de acest izvor firesc şi 
rațional, Biserica n-a vrut şi nici n-a putut vreodată să facă 
abstracție“ (26). — Camera Semnăturii este un ansamblu al cărui 
echilibru e determinat de un program unitar care să prezinte într- 
o sinteză totală, să dea o formă figurativă întregii istorii a 
gândirii umane. — „Nu există pe Pământ un loc care să exprime 
cu mai multă strălucire măreţia, ca Stanza della Segnatura“ 
(21). 
* 

În a doua sală, Stanza lui Eliodor, subiectele celor patru 
fresce nu mai sunt alegorice, ci religioase sau istorice; şi care 
urmăresc, prin aceste referiri, să exalte înalta misiune a papei 
Iuliu al II-lea, în slujba Bisericii!. 


! Dar după moartea lui Iuliu II (1513), noul papă Leon X i-a sugerat 
pictorului unele variante în onoarea familiei sale, Medici. 

Rafael: „Palatul Pandolfini“. 


Şi aceste fresce sunt de mari dimensiuni. Alungarea lui 
Eliodor (7,7- m. pe 4 m.) este o reprezentare dramatică în 
tumultuoasă mişcare, în care este evidentă intenţia artistului de a 
se lua la întrecere cu impetuosul dinamism al pathos-ului 
michelangiolesc. — Fresca Liturghia din Bolsena, în care se 
întâlnesc câteva portrete dintre cele mai remarcabile pe care le-a 
pictat Rafael, este una din creaţiile sale cele mai bogate în 
contraste de lumină şi culoare!. — A doua frescă, Eliberarea Sf. 
Petru — capodoperă de iluminatie fantastică, în care Rafael duce 
la perfectie efectul de nocturn al lui Piero della Francesca (din 
Visul lui Constantin). — Ultima frescă, Artila oprit la porțile 
Romei, cu mulțimea tumultuoasă de cai şi de războinici, este „o 
coregrafie arheologică magnifică“. 

În fine, în cea de a treia stanza, în fresca Incendiul din 
Borgo (care dă şi numele respectivei săli), numai compoziţia 
mai trădează urmele unei intervenții a lui Rafael; în cea mai 


! Care aminteşte ardoarea colorismului lui Giorgione şi Titian; 


colorism sugerat probabil si de prezenta venetianului Sebastiano del 
Piombo, care lucra si el în ambianta lui Rafael. 

mare parte, executia frescei se datoreazà discipolului sàu, Giulio 
Romano!. 

În Stante, Rafael apare ca cel mai însemnat compozitor din 
câți au existat; arhitecturând cu înaltă măiestrie grupurile, 
masele se echilibrează în această mulțime de grupuri, sunt 
concepute într-o bine acordată relaţie cu ambianța în care se 
mişcă şi trăiesc“ (132). „Când la sfârştul anului 1511, bolta 
Sixtinei şi Stanza della Segnatura erau amândouă terminate, s-a 
manifestat în toată plinătatea o lume nouă. Arta realizase ceea 
ce nu reuşiseră teologia şi filosofia: reunise anevoioasa 
dialectică a Renaşterii în sinteza unui sistem care n-o încheia, ci 
din contră, o lăsa deschisă la o infinită discuţie“ (132). 


* 


Paralel cu frescele sălilor Vaticanului, Rafael, coplesit de 
prea numeroasele comenzi (dar ajutat de o mulțime de ucenici) a 
pictat şi alte capodopere, frescă, pictură de şevalet sau cartoane 
pentru tapiserii. ` 

Din prima categorie fac parte frescele vilei Farnesina, între 
care se remarcă splendida compoziţie Galatea (1511), primul 
subiect mitologic tratat de Rafael după Cele trei Graţii (1498), 
față de care Galatea, exaltând frumusețea tinerească a zeiţei, are 
o extraordinar de dinamică tensiune vitală, care se exprimă 
printr-un  modeleu accentuat şi o vivace impetuozitate 
michelangiolescă. Originală în concepție şi bogată în noi 
acorduri cromatice, lucrarea este, regretabil, mult prea puţin 
cunoscută în comparaţie cu Madonele maestrului. 

Dintre picturile de şevalet, celebre şi binecunoscute sunt 
capodoperele: Madona din Foligno (Pinac. Vaticana), care re- 
petă inovațiile cromatice din Stanza di Eliodoro, lucrare admi- 
rabilă prin aspectul său peisagistic şi atmosferic; fermecătoarea 
Madonna della Seggiola (= „pe scaun“, — Pitti, tondo, diam. 71 


lA patra Stanza — numită „a lui Constantin“ — are frescele (începute a 
fi pictate după moartea lui Rafael) executate după câteva desene ale 
lui Rafael. 

cm) — „perfectă prim calculul atent al gesturilor si prin intensa 
vitalitate a personajelor. Compoziția capătă seninătatea statică a 
operelor suverane. Exaltarea maternității umane în maternitatea 
divină este ridicată aici până la cele mai înalte sfere ale artei“ 
(132)'; Viziunea lui Ezechiel (Pitti), operă de o surprinzătoare si 
fascinantă originalitate a concepției: structura grupului este 
complicată, în întregime suspendat în aer, dominat de 
grandioasa imagine a lui Dumnezeu, — o lucrare de un 
exceptional nivel nu numai poetic, ci si compozitiv. Apoi 
faimoasa, singura pictură executată pe pânză a lui Rafael: 
Madonna Sixtina (Dresda, — după numele Sf. Sixt, reprezentat în 
adoratia Fecioarei), — operă care, în ansamblu ca si în fiecare 
figură în parte, este pătrunsă de suflul grandios al clasicitàtii si 
marcată întru totul de o sublimă solemnitate; „o pictură atât de 
coerentă în dispoziția figurilor proiectate pe o fâşie de cer 
întrezărit printre perdele, de o senină umanitate a mamei si a 
copilului. Maria nu mai este timida Fecioară din pictura 
umbriană, ci o dominatoare superbă care îşi strânge la piept, cu 
o tainică gingăşie, Copilul“?. 

În fine, ultima capodoperă a lui Rafael, rămasă neterminată: 
Schimbarea la față (Pinacoteca Vaticana, — 4,05 m. pe 2,78 m.). 
Subiectul: în timp ce lisus se afla pe muntele Tabor, a fost adus 
în fata apostolilor un copil posedat de diavol. De fapt sunt două 
tablouri într-unul singur: în jumătatea superioară (lisus pe 
muntele Tabor) aproape terminată, lucrată în întregime de mâna 
artistului; Rafael, topind forma trupului lui Hristos în lumină, a 


1 Mă aflu în faţa picturii celei mai libere, celei mai solide, celei mai 
minuntat de simple şi de vii care se poate închipui“ (Renoir). 

o „Imaginea aceasta de un delicat farmec feciorelnic te priveşte cu acea 
seninătate şi demnitate care îți dă dreptul să spui că la fel ca Toma 
din Aquino care a făcut din Aristotel un creştin, tot astfel Rafael a 
dus Venerele greceşti la demnitatea creştină. Primul pusese temelia 
de granit a doctrinei catolice; al doilea crease în artă un chip acceptat 
de toată creştinătatea. — Madona aceasta va rămâne unul dintre nobilii 
termeni ai poeziei omeneşti: demnă imagine picturală a Maicii 
Domnului“ (26). 

realizat acea ideală fuziune intimă între figuri si fond, pe care a 
căutat-o în toate operele sale (26), — într-un clarobscur intens şi 
expresiv, totuşi transparent, muzical, de o sensibilitate delicată 
şi profundă în coloritul de galben intens şi auriu. În jumătatea 
inferioară (Vindecarea copilului posedat) — „o masă agitată de 
figuri, în două grupuri contrapuse, într-o exasperare a mişcării, a 
gesticulatiei foarte vii, o vehementà a contrastelor, care 
constituie stigmatele dinamicii baroce“ (132). Rafael voia să 
lege pictoric, cu o iconografie insolită cele două scene, care de 
fapt nu puteau fuziona, menținându-și fiecare propriul caracter’. 


* 


Marele ciclu care i-a ocupat mintea lui Rafael mult mai 
profund decât decorarea ultimelor Stanze şi Loggii Vaticane 
între anii 1514-1516 a fost ciclul constituit de cartoanele 
colorate pentru tapiseriile pe care Leon X a pus să se execute în 
Flandra, pentru a fi expuse la marile ceremonii din Capela 
Sixtină (17). 

Toate cartoanele au fost în întregime pictate numai de mâna 
lui Rafael; în număr de 10 la origine, s-au păstrat 7, în Victoria 
and Albert Museum din Londra. Subiectele sunt luate din 
Faptele Apostolilor, episoade din viaţa lui Petru, Pavel şi Ştefan. 
Trimise la atelierul cel mai celebru din Bruxelles spre a fi 
transpuse în tapiserie, în cartoanele originale rafaeleşti s-au 
introdus multe alterări. Trei cartoane s-au pierdut, celelalte au 
fost cumpărate la Bruxelles de Carol I al Angliei, la sfatul lui 
Rubens. La început, seria originală de tapiserii împodobea zona 
inferioară a pereţilor Sixtinei; au mai fost executate şi alte serii 
după aceste cartoane, cele mai vechi fiind cele din Montova, 
Berlin, Madrid şi München. Cu timpul, țesătura tapiseriei s-a 
desprins, îndepărtându-se de cartoanele originale. — În tapiserii, 


! Partea inferioară a tabloului — din care Rafael n-a pictat, probabil, 
decât persoajul central, mama copilului posedat, figura cea mai 
frumoasă din întregul grup — a fost continuată şi terminată de Giulio 
Romano, după moartea maestrului. 

Rafael: „Papa Alexandru IV“. 


aşa cum au fost tesute în atelierele flamande găsim diminuate 
elementele peisajistice si arhitectonice, pe lângă figuri şi 
veşminte; încât minunata simfonie distonează în mai multe 
puncte (132). 

Scenele din viața Sfinţilor Petru, Pavel şi Stefan sunt prin 
urmare „istorice“, nu fantezii, aluzii în haine antice la fapte 
contemporane, ca în figuratiile voite de Leon X în noile Stanze. 

Două cel puţin dintre cartoanele existente sunt adevărate 
capodopede: Predarea cheilor — în care este vie amintirea 
celebrei fresce Tributul a lui Masaccio — şi Pescuitul miraculos, 
care are o sobrietate compozitivă cu accente michelangiolesti 
din Bătălia de la Cascina. În alte cartoane se percep şi ecouri 
botticelliene din Capela Sixtină. — „Se adaugă astfel la ciclurile 
istorice create de Masaccio şi Donatello, sau la ciclul proiectat 
împreună de Leonardo şi Michelangelo în cartoanele Bărăliilor, 
istoria apostolică a tapiseriilor lui Rafael“ (17). 

„Portretele sunt, poate, punctul suprem al artei lui Rafael de 
expresie pictorică pură“ (92). „În portret, Rafael caută să 
construiască dintr-un personaj „istoria“ lui, care nu va fi o 
proiecție eroică, nici o aluzie emblematică, ci, ca la începuturile 
umanismului figurativ, adeziune la viață în umilitatea sa 
cotidiană, pentru a revela din această viață, în ansamblul ei 
„drame“ individuale, dramatismul real“ (17). 

O caracteristică a artei lui Rafael repetată si în portretistică 
este tendința si înclinația sa congenitală de a înnobila orice 
subiect, de a sti să imprime un caracter. de demnitate si 
umanitate modelelor devenite portrete, de linişte şi seninătate. 
Primul loc printre inspiratorii artistului în portretistică îl ocupă 
Leonardo; cel putin în portretele de femei, un ecou al Giocondei 
este aproape totdeauna perceptibil. Îl regăsim în potretul 
Margaretei Doni (pandantul celui al soțului ei, — Pitti), cea mai 
apropiată de modelul leonardian („Nu este decât o versiune mai 
burgheză a Giocondei“ — 92). Sau în admirabilul Portret de fe- 
meie (Gall. Urbino, — supranumita La Mura, pentru extraor- 
dinara eleganţă, simplitate şi fermitate a desenului). Sau în mai 
puţin faimoasa Femeia cu văl („La Donna Vellata“, Pitti), 
model de la care s-a inspirat pentru tipul sàu de Madonà în 
momentul culminant al artei lui (26). „Tabloul este o minune de 
armonie; niciodată Rafael n-a fost atât de strălucitor şi de 
rafinat, el care nu s-a născut cu geniul culorii (dar căruia 
Sebastiano del Piombo, pictor venețian, i-a revelat magiile 
clarobscurale şi cromatice inaugurate de Correggio“ (92). — Intr- 
un stil total deosebit! apare La Fornarina („Fiica brutarului“, în 
traducere; Gall. Borghese), iubita artistului, reprezentată semi- 
nudă (singurul portret rafaelesc sub limita severei decente — 
pentru pictorul Madonelor...), „un poem aproape sălbatec de 
frumuseţe plebeianà italiană“; interpretat ca o exaltare a 
frumuseţii fizice agresive, carnale, dar de o autentică perfecțiune 


! Motiv pentru care a fost socotit, multă vreme, o operă de atelier (în 
speță de Giulio Romano). 

a coloritului în redarea pielii, 
a buzelor a strălucirii ochilor 
şi de o foarte intensă voinţă, — 
ceea ce dovedeşte a fi un 
portret pictat în întregime de 
mâna lui Rafael“ (26). 

Intre portretele de bărbaţi 
pe primele locuri se situează: 
portretul belicosului şi violen- 
tului papà /uliu II, surprins 
însă într-un moment de 
adâncă reculegere interioară; 
operă din care există două 
exemplare, foarte asemănă- 
toare între ele, aproape iden- 
tice — unul la Uffizi, celălalt la 
Pitti; ambele sunt de un 
colorit superb şi de o analiză 
morală severă. — Portretul pa- 
pei Leon X între doi cardinali (Pitti) este mai putin profund 
gândit; totuşi, un tablou cu un relief admirabil, demn, 
impunător, cu un colorit cald şi armonios. 

Inaintea tuturor portretelor masculine rafaeleşti se plasează 
cel al lui Baldassare Castiglione (Luvru), — arbitrul distinctiei 
personale, sociale, intelectuale şi morale renascentiste fiind 
prezentat într-o atitudine familiară, profund umană, degajând o 
subtilă melancolie. „Culoarea este înțeleasă aici ca elementul 
predominant care impune şi relieful personalităţii ilustrului li- 


Rafael: „Baldassare Castiglione”. 


' Opiniile criticilor privind paternitatea oscilează: unii sunt pentru 
primul, alții pentru celălalt, alții presupun că sunt două copii după un 
original pierdut, alții admit că amândouă sunt opera lui Rafael... 
Berenson crede că portretul de la Pitti este o copie de mâna lui Titian 
dupà Rafael. 

? Probabil că este singura operă ce i se poate atribui cu certitudine lui 
Rafael, din această perioadă de activitate (c. 1518), ca fiind pictată 
exclusiv de mâna lui. 

terat si este, oricum, liniamentul expresiv al tabloului, ratiunea 
lui de a fi. Această sensibilitate coloristică atât de delicată, dă un 
accentuat caracter de noutate operei care în impostatie aminteşte 
Gioconda lui Leonardo. Şi nu este un titlu mic de glorie faptul 
că doi din marii coloristi, 
Rubens şi Rembrandt, au 
făcut còpii după acest 
portret“ (132). — Toate 
portretele lui Rafael au 
imprimată aceeaşi fineţe, 
formală, coloristică şi 
psihologică. 

„Arta portretului nu 
recunoaşte în Titian cea 
mai mare realizare, pentru 
că Rafael i-o contestă. — 
Michelangelo avea o mare 
stimă pentru Titian, dar 
spunea despre el: „Păcar 
ca Titian nu stie sa dese- 
neze“. Fatà de Titian, Ra- 
fael are o putere analogă 


Rafael: de pătrundere — şi în plus, 
„Portretul lui Agnolo Doni“ corectitudinea desenului“ 
26). 


! În ultimii ani, invadat de prea numeroasele comenzi, a sporit 


considerabil şi contribuţia foarte numeroaselor sale ajutoare (frescele 
Farnesinei sunt opera lui, dar execuţia lor este aproape în întregime 
lăsată pe mâna şcolarilor), lăsându-le lor aproape complet execuţia, 
limitându-se la desene, îndrumări şi retuşuri; uneori nu executa nici 
cartoanele, deşi adeseori îşi punea semnătura ca garanție că opera 
fusese executată de el. Fapt ce se poate atribui oboselii dar şi 
delăsării, — unei vieţi dispersate, dezordonate, dedicată plăcerilor, 
unei vieți de amoruri şi de aventuri (132). — Într-o operă atât de 
imensă, nu toate lucrările lui sunt demne de semnătura Raphaelus 
Urbinatus. 

* 


„Rafael a fost cel mai mare artist al umanismului si a rămas 
pictorul celor mai educati de operele clasicilor antici“. 

„Rafael inaugurează un stil pictural echivalent cu marele stil 
arhitectural al lui Brunelleschi. Simplitatea, claritatea, măsura, 
adaptarea la spațiu sunt principalele sale caracteristici; şi 
suprimarea detaliului, care la pictorii Quatteocento-ului năpădea 
atât de des spațiul încât sufoca tema principală“ (22). 


x 


Arta lui Rafael a fost întâmpinată de cercurile umaniste cu 
cea mai entuziastă adeziune. „Este o artă atât de savantà şi 
totodată atât de precisă încât în cele din urmă nu poate fi 
admirată decât pentru simplitatea ei“ (36). În tablourile sale în 
care narează episoade biblice artistul urmăreşte mai mult 
puritatea compoziţiei decât expresia unei drame interioare. 
Propensiunea spre dramatism, înclinația. spre redarea 
aspectelor tragice si urâte ale omului şi vieții, îi lipseşte lui 
Rafael. H. Taine îl compara cu Mozart. „Ceea ce este 
extraordinar, minunat în arta lui Rafael este trecerea directă, 
am zice fluxul continuu şi inseparabil între idee şi poezie“ 
(92). — Pe de altă parte, „nimic mai eronat decât a indica în 
arta lui Rafael un proces de idealizare: arta lui urmăreşte, 
dimpotrivă, să demonstreze că idealul există în real, că orice 
ocazională asemănare descoperă, prin transparență, forma 
ideală“. 

Rădăcina adevărată a imortalitàtii si a popularității artei lui 
rezidă în tipul său de frumusețe. „Nici unul din artişti — de la 


! „Rafael nu vrea să convingă, el vrea să demonstreze cu evidența. Arta 


pentru el este tocmai aceasta: a da ca evidente, din plin revelate, 
adevărurile teologiei şi istoriei. Pentru Michelangelo arta repeta actul 
divin al Creaţiei; pentru Rafael, arta repetă actul divin al Revelatiei (4). 

greci până la noi — cu o înaltă şi personală viziune a frumuseţii 
umane, n-a ştiut să descrie un tip care să fie mai larg acceptat ca 
cel pe care l-a imaginat şi l-a contemplat Rafael“ (132). — Ca şi 
colorist nu se poate ridica nici până la maestri venețieni de mâna 
a doua. „Chiar şi în cele mai înalte momente ale sale Rafael, ca 
maestru al culorii, n-a fost niciodată superior lui Sebastian del 
Piombo. Dacă am căuta la Rafael o eminentă măiestrie a formei 
şi a mişcării, sau mari calităţi de colorist, sau pictură pură, cu 
siguranță că vom fi dezamàgiti‘ (22). 

Caracteristic întregii opere a lui Rafael este calmul său 
olimpian (chiar şi în exteriorizarea pasiunilor violente), 
concepţia statuară şi arhitectonică a picturii, miraculoasa 
facultate de abstracţie idealistă, şi un fervent cult al formelor 
corporale. transfigurate de inteligență. „El adoptă cu o 
surprinzătoare abilitate frumusețea lui Fidias, pentru a preamări 
Fecioara şi a exalta credința“ (92). 


! Activitatea artistică a lui Rafael s-a extins, ocazional, şi în alte 
domenii — lucrări despre care informaţiile sunt puţine, incerte şi 
contradictorii. Ca arhitect, activitatea lui „a avut o imediată apreciere 
şi amintirea ei a continuat în tot cursul secolului al XVI-lea, cu toată 
faima supremă a pictorului“ (27). 

În aproape toate lucrările care i se pot atribui Rafael aderă la 
canoanele arhitectonice ale lui Bramante. Prima „iniţiere“ (fără o 
pregătire specifică, Rafael a rămas un diletant genial în domeniu) şi-a 
format-o contemplând şi studiind capodopera lui Laurana, Palatul 
Ducal din Urbino, — a cărui singură amintire se percepe în Capela 
Chigi din biserica romană S. Maria de Popolo, opera sa de arhitectură 


Rafael: „Schimbarea la față“. 


„Idealul estetic al lui Rafael este totodată religios (si 


cea mai remarcabilă. I se mai atribuie planurile (schiţe) câtorva specific catolic) şi profan. De aceea se poate spune că arta lui e 

palate: Pandolfini din Florenţa, Caffarelii-Vidoni şi eventuale în același timp savantă şi populară. Este sinteza artei antice şi a 

intervenţii la Palatul Madama (Roma). celei creştine“ (4). — „Rafael este cel care va da expresia totală, 
Papa îl numeşte arhitect al bazilicii S. Pietro (urmându-i lui i i a A SE pa a 

Bramante la conducerea lucrărilor după moartea acestuia): dar pentru sculptură. Despre „reflexe rafaeleşti“ într-un basorelief de 

totodată numindu-i, pentru complexitatea problemelor tehnice, pe bronz din S. Maria del Pablo s-a vorbit la fel de vag (132). 

renumitii arhitecţi Fra Giocondo şi Giuliano da Sangallo. 1 În fine, Rafael „s-a delectat să scrie si poezii amoroase“ — 
Si ca sculptor este menționat vag Rafael (ca autor a două statui) de informează pictorul-tratatist contemporan Lomazzo: se păstrează 5 


către Vasari — fără ca artistul să fi avut nici pregătire, nici vocaţie sonete care însă nu prezintă un interes literar (62). 

adeseori sublimà, a perfectei uniri a spiritului religios si 
spiritului profan, în sânul unei căutări a divinului presimtit în 
transcendenta frumuseţii. Cu Rafael, spiritul Renaşterii triumfă“ 
(74). 


Rafael: „Platon şi Aristotel“ (Şcoala din Atena, detaliu). 


Michelangelo 


Descendent dintr-o veche familie florentinà cu pretenţii 
nobiliare, Michelangelo — „fiul lui Lodovico di Lionardo Buo- 
narroti, coboràtor, după cât se spune, din preanobila şi stràve- 
chea familie a contilor di Canossa“, relatează Vasari, — s-a 
născut (1475, m. 1564) la Caprese, o mică localitate colinară nu 
departe de Arezzo, unde tatăl său era podestă!. Arătând un talent 
neobişnuit pentru desen, la 13 
ani tatăl său l-a dat să înveţe 
pictura în atelierul cel mai 
renumit în acel timp din 
Florenţa, al lui Ghirlandaio — 
„il pittore senza errori", pic- 
torul cel mai desăvârşit, cum 
îl numeau florentinii. Dar 
dupà mai putin de doi ani, 
simtind o atractie mult mai 
puternică pentru sculptură 
(întotdeauna va avea o anti- 
patie pentru pictură) a părăsit 
bottega lui Ghirlandaio, pre- 
ferànd sà frecventeze ,,gràdi- 
nile din S. Marco“, piaţa în 
care Lorenzo Magnificul 
adunase o colectie vastà de 
antichitàti — statui, busturi, 
reliefuri, capiteluri, fragmente 


nt 


peo 


i 


Michelangelo: 
„Madona lângă scară“. 


! Podestà — conducătorul, guvernatorul comunei sau oraşului, în- 
sărcinat cu împărțirea dreptăţii şi cu comanda garnizoanei militare. 
Era adus din altă parte şi numit pe o durată de numai un an. 

de sculptură — unde se instruiau tinerii desenând, studiind, 
modelând, sculptând după aceste modele antice, sub îndrumarea 
bătrânului şi renumitului maestru Bertoldo!. Desenele tânărului 
(copii după frescele lui Giotto şi Masaccio) l-au surprins într-a- 
tâta pe Lorenzo încât l-a luat în palatul său din Via Larga şi „i-a 
dat copilului o odaie chiar în palatul său şi l-a pus să lucreze; 
de aici încolo Michelangelo a mâncat întotdeauna cu el la 
masă, laolaltă cu copiii săi“ — relatează, în stilul său, Vasari. În 
această ambiantà, încă din aceşti ani, va respira el în atmosfera 
umanistă primele adieri din doctrinele platonice care îşi vor găsi 
un determinant ecou în activitatea sa artistică (inclusiv poetică). 
După moartea lui Lorenzo Magnificul, în 1492 (şi înainte de 
a reintra la Curtea lui Piero dei Medici) tânărul va sta un timp la 
mânăstirea S. Spirito pentru a executa acel Crucifix (azi, în Casa 
Buonarroti din Florența) — care de pe acum dovedeşte clar o 
lectură a antichității clasice — sculptat în lemn, uşor pictat cu o 
culoare măslinie, ce face aluzie la moartea Crucificatului?. — 
După care, în casa părintească, la vârsta de 16 şi respectiv 17 ani 
execută două lucrări (păstrate aici) de o uimitoare maturitate 
artistică, — două basoreliefuri în marmură, cu subiecte diferite — 
păgân şi creştin; primul: Madonna della Scala („lângă scară“, 
trepte schitate alături, în stânga), lucrată în tehnica schiacciato 
(a reliefului foarte plat), tehnică ce fusese adoptată mai întâi de 
Donatello; lucrare -(55 cm. pe 40 cm.) în care Fecioara cu 
Pruncul apare transpusă pe planul cel mai pur al artei clasice. — 


' Bertoldo di Giovanni (c. 1420-91), sculptor si medalier florentin. 
Elevul şi (probabil) colaboratorul lui Donatello la amvonul din S. 
Lorenzo şi la Judita din Piaţa Signoriei, a lăsat un grup de opere care 
dovedesc o cultură pronunțată clasică şi de un expresionism dramatic 
de clară marcă donatelliană (basoreliefuri şi mici statui de bronz în 
muzeele Bargello şi Kunsthist. din Viena). Important pentru 
activitatea desfăşurată ca director al „şcolii“ fondate de Lorenzo 
Magnificul. (Dar care ca „şcoală“ în adevăratul înţeles al cuvântului 
nu este amintită în documentele timpului). 

? Amintit de Vasari, dar mult timp dispărut, a fost recuperat în 1962. 
Dimensiuni — 1,35 m. pe 1,35 m. (Crucea nu este originală) (12). 

A doua operă, sculptată cu tehnica reliefului mijlociu (mezzori- 
lievo) este Bătălia Lapitilor cu Centaurii (sau Centauromachia), 
— 90,5 cm. pe 90,5 cm.) în care figurile emerg impetuos din 
marmura care le înlàntuie. Lucrarea, a cărei temă — cum s-a 
sugerat — este lupta şi raptul ca brutale manifestări de viaţă, 
evidenţiază un studiu atent al sculpturii lui Giovanni Pisano şi 
mai ales al celei antice, revelând şi unele note originale ale 
tânărului care va deveni, după artiştii Greciei antice, cel mai 
mare sculptor din istoria artei. „Michelangelo este cel dintâi care 
a cercetat Antichitatea pe prorpiul ei teren şi a cutezat să se ia la 
întrecere cu ea“ (50). 
* 

Presimtind vremi turburi dupà alungarea lui Piero dei Me- 

dici si în atmosfera stàrii de spirit creatà de predicile fanaticului 


Michelangelo: „Pietă“. 

Savonarola, Michelangelo părăseşte Florenţa (în 1494), se 
opreşte câteva zile la Veneţia, unde nu găseşte nici o atracţie, şi 
pleacă la Bologna, oprindu-se aici mai bine de un an, admirând 
arta echidistantă între stilul antic şi cel realist al sculpturilor lui 
Jacopo della Quercia de pe faţada domului, care de-acum înainte 
vor avea un ecou ferm şi stabil în creaţia sa. — În timpul 
sejurului bolognez, tânărul artist (nu împlinise încă 20 de ani) 
sculptează pentru biserica S. Domenico, în marmură, un înger 
îngenunchiat ţinând în mână un sfeşnic şi două statui: S. 
Petronio şi S. Procolo (de 64 cm. şi respectiv 58,5 cm.), evident 
marcate de Jacopo. 

Reîntors la Florenta pentru sase luni sculpteazà douà opere 
(pierdute) — un San Giovannino şi un Cupidon dormind'. — La 
invitația cardinalului Riario (în 1496) Michelangelo pleacă la 
Roma, unde în următorii cinci ani crează două capodopere care 
îi vor aduce cea dintâi perioadă de mare faimă. Prima, de 
inspirație păgână (mai mult elenistică decât clasică), statuia lui 
Bachus (marmură, 2,03 m., Bargello) — „în care Michelangelo 
nu îşi propune atât să imite sau să emuleze Antichitatea, cât să 
găsească sinteza, continuitatea profundă între spiritualitatea 
sublimată a anticului şi spiritualitatea creştină sau medievală 
mult mai turmentată şi mai dramatică“ (4). — A doua, celebrul 
grup statuar Pietà”, comandat de cardinalul ambasador al regelui 
Franţei pe lângă Vatican (azi, în biserica S. Pietro, din Roma). 

Tema aceasta (interpretată de Tolnay ca o resemnare a 
Madonei față de voinţa divină, iar nu ca o compătimire a Fiului 
mort) îşi are originea, se pare, în Germania, de unde s-a 
răspândit în Franţa, Anglia, Spania, Ţările de Jos, — în Italia n-a 


! Statuia (de circa 80 cm.) a fost îngropată un timp în pământ, pentru a 
părea că este o operă antică — şi ca o „cosa antica“ a fost cumpărată 
de Cesare Borgia (în 1496), care a dăruit-o lui Guidobaldo da 
Montefeltro, apoi reluată de Cesare şi în 1502 dăruită Isabelei d'Este. 
Trimisă în Anglia (în 1632), regelui Carol I, unde i s-a pierdut urma. 

? Pietà — „durere profundă care inspiră milă“ — este denumirea 
convențională clasică dată unei picturi sau sculpturi reprezentând pe 
Fecioara Maria cu lisus mort alături. 

apărut până spre sfârşitul secolului al XV-lea decât ca un import 
din centrele germane. In marea artă statuară a Renaşterii nu 
avusese nici © priză: Ghiberti, Donatello, Michelozzo, 
Verrocchio, Andrea della Robbia, nici unul nu adoptase aceastà 
temà. Michelangelo a învins acum pentru prima datà opozitia 
meridionalilor fatà de aceastà creatie specifica celor din Nord. 

Grupul a fost primit de contemporani cu entuziasm. 
Anatomc, opera este perfect realistă; „dar proporțiile şi 
frumusețea corpului lui Hristos nu pot fi imaginate în afara 
contemplării admirative a unor statui de zei din Antichitate. 
Aici, Hristos a şi dobândit statura lui Apollo“ (50). — Pe banda 
de pe pieptul Mariei, artistul a semnat: „Michael Angelus 
Buonarrotus Florentinus faciebat“. Este singura lucrare 
semnată de mâna artistului. 

* 

Urmează a doua importantă fază a creaţiei, care coincide cu 
anii petrecuți la Florenţa (1501-1505). 

După Pietà, Michelangelo — devenit celebru la numai 24 de 
ani — primeşte o comandă de 15 statui pentru domul din Siena, — 
din care va executa numai patru (S. Paolo, S. Pietro, S. Pio, S. 
Gregorio), plasate în nişele altarului Piccolomini, din dom. — 
Dintr-o altă comandă pentru statuile, de asemenea în marmură, a 
12 apostoli, va executa numai una — Sf. Matei. Apoi, două ton- 
do-uri (azi la Pitti), reprezentând Madona cu Copilul”. — Apoi, 


! „Asemenea operă să nu se gândească niciodată vreun sculptor c-o va 
putea ajunge în ce priveşte desenul, grafia, gingăşia, frumuseţea şi 
dantelarea marmurei [...] şi nimeni să nu creadă în ce priveşte 
frumuseţea membrelor şi a întregului trup, că va putea cumva să 
vadă un alt nud având muşchii şi venele şi nervii aşezaţi cu mai 
multă măiestrie pe oaselor trupului, ori un alt mort care să semene 
mai mult decât acesta cu un mort“ (Vasari). 

? Excepţionalul asa-numit „Tondo Pitti“ (diametru 85 cm.), prin 
îndulcirea modeleului — realizată cu ajutorul foarte finei dăltuiri a 
suprafețelor — ne face să ne gândim la o influenţă a „sfumato “-ului 
lui Leonardo da Vinci. 

fascinanta capodoperă — o compoziţie închisă într-o piramidă 
Madona cu Copilul (azi în biserica Notre Dame din Bruges, — 
1,28 m. cu baza) lucrare (cumpărată de negustorii flamanzi) de o 
severă seninătate care formei deschise luminii a grupului Pietà 
din S. Pietro îi opune o mai solemnă arhitectură si o nouă, altă 
solemnitate plastică (12). 


Urmează un interludiu pictoric celebru, — primul în creația 
lui Michelangelo: Tondo Doni. 

Putin — sau poate nimic — n-a pictat Michelangelo după ce a 
părăsit bottega lui Ghirlandaio (după o durată minimă de 
ucenicie necesară pentru a deprinde tehnica frescei). — Spre 
sfârşitul anului 1503 însă pictează binecunoscutul tablou (de 
formă rotundă: tondo) Sf. Familie comandat, cu ocazia 
căsătoriei, de Agnolo Doni — de unde şi numele sub care este 
cunoscut (tempera pe lemn, Uffizi), — prima sa pictură de 
şevalet sigură şi unica sa pictură autografă. Lucrarea aminteşte 
Sf. Familie a lui Signorelli (Uffizi) a cărei influență este 
evidentă în înlănțuirea ca într-un nod a brațelor şi 
contorsionarea figurilor care crează un fel de bloc ondulant de o 
mare forță plastică şi care crează efecte de relief, dinamism şi 
contraste de lumini si umbre. Ca noutăţi: personajul Iosif pare 
un filosof antic, Fecioara este — pentru prima dată în istoria artei 


! Lucrarea este inspirată probabil de Madonna lui Donatello din 
Padova, — „dar melancolia enigmatică a expresiei Fecioarei, în care 
tristeţea şi bucuria nu pot fi disociate una de alta, este mai aproape de 
Leonardo decât de Donatello“ (50). l 

? „La detasarea lui Michelangelo de pictură au putut contribui şi 
predicile fanaticului călugăr Savonarola care obişnuia sà reproseze 

| pictorilor din acea vreme vesmintele luxoase cu care îşi îmbrăcau 
_ personajele sacre din tablourile lor religioase şi tendința lor de a 

reproduce în chipul Madonei si al Sfintelor trăsăturile figurilor 
doamnelor florentine“. — Iar „că Michelangelo era fascinat de 
personalitatea lui Savonarola şi că se găsea printre ascultătorii 
predicilor lui, faptul este atestat de biograful său contemporan 
Condivi“ (111). 

Michelangelo: „Madona cu Copilul“ (Bruges). 


astfel reprezentatà — cu bratele goale, în timp ce Pruncul este de 
o constituţie herculeanà“'. 

„Tratat cu o absolută independență față de întreaga 
precedentă tradiţie iconografică, Tondo Doni, în vigurosul 
plasticism al figurilor şi în dinamica lor articulație, exprimă 
perfect concepţia lui Michelangelor, care tinde întotdeauna să-şi 
rezolve compoziţiile pictorice cu un simţ cu totul sculptoric al 


volumului şi al reliefului“ (86). 


! Cum se explică însă caracterul cumplit de artificial al acestui grup? 
Este oare o încercare de a-l opune compoziţiei leonardiene Sf. Ana, 
Fecioara şi Pruncul? Asperitàtile şi detaliile sunt însă forțate: 
Michelangelo se arată înc-odată a fi rivalul implacabil al lui 
Leonardo“ (50). 

* 


În 1501, Michelangelo este chemat la Florenta unde 
Signoria îi întredinteazà un bloc imens de marmură, — tăiat 
greşit de la început, părăsit de 40 de ani de când Agostino di 
Duccio schitase o statuie a profetului David pentru exteriorul 
Domului. Din acest bloc va rezulta „uriaşul din piață“ — cum îl 
numeau florentinii pe David (înalt 4,35 m.), cel mai mare colos 
pe care l-a văzut lumea europeană din Antichitate până acum. — 
„Cu acest David, Antichitatea romană îşi face intrarea la 
Florenţa. De la sfârşitul epocii antice, David al lui Michelangelo 
este prima statuie de sine stătătoare aşezată pe un soclu“ (50). 

Contemporanii o admirau cu entuziasm! — şi cu surprindere 
că artistul rupea cu tradiția biblică ce spunea că David era 
aproape un copil încă, aşa cum îl văzuse şi Verrocchio: cu capul 
aplecat spre dreapta şi privirea amenințătoare, cu brațul stâng 
ținând pe umăr praştia, personajul nu mai este reprezentat după 
luptă, cu capul lui Goliat la picioare, ci privindu-şi în ochi 
duşmanul, gata de luptă: „artistul nu reprezintă acţiunea ci 
concentrarea voinței şi energiei, impulsul moral, tensiunea 
interioară ce precede declanşarea gestului. Este capodopera care 
a rămas, de secole, canonul frumuseţii masculine“ (50). 

Dar David este şi una din principalele capodopere ale lui 
Michelangelo din care emană mai pregnant ecourile platonice 


! „Şi opera aceasta — relatează Vasari — le-a luat-o cu adevărat înainte 
tuturor statuilor, atât moderne cât şi antice, fie greceşti sau latine... 
Şi niciodată nu s-a văzut o altă operă care să o egaleze în eleganța 
finutei, în gratia, frumusețea şi proporția capului, a corpului, a 
picioarelor şi a mâinilor. Şi nu încape nici o îndoială că oricine o 
vede nu trebuie să aibă grijă să vadă o altă operă de sculptură 
făcută de orice alt artist“. 

? „Nicăieri, în afara celor mai bune opere ale grecilor, nu vom găsi, ca 
în operele lui Michelangelo, forme ale căror valori tactile să 
stimuleze atât de mult simțul capacității noastre vitale, ale căror 
mişcări să comunice atât de direct şi să exalte atât de puternic... De 
aceea, dintre toate creaţiile artei moderne, operele lui Michelangelo 
radiază cea mai intensă energie“ (22). 

esențiale din însuşi fondul concepției lui despre artă. „Pentru 
Michelagelo artistul trebuie să caute în operă să imite „perfecta 
formă intentionalà a naturii“ — cum spunea cineva — adică ideea. 
În felul acesta Michelangelo adaugă o nouă dimensiune teoriilor 
artistice ale Renaşterii. Michelangelo vede frumusețea în 
corespondenţa dintre formă si idee. Pentru el, în corpul uman 
trebuie să fie cuprinse toate aspectele şi forţele macrocosmului“ 


(119). 


* 


Dupà terminarea lui David (care, dupà ce a stat 400 de ani 
în Piaţa Signoriei, a fost înlocuit cu o copie, originalul fiind azi 
în Galleria dell’ Accademia), Signoria — după ce îl însărcinase pe 
Leonardo da Vinci să picteze Bătălia de la Anghiari — îi cere lui 


Michelangelo: „Moise“. 

Michelangelo sà picteze pe peretele din fatà pandantul celeilalte 
fresce, care să celebreze o altă victorie a Florentei, împotriva 
Pisei: Bătălia de la Cascina. Suprafeţele peretelui ce erau 
acordate celor două lucrări erau enorme: 17,50 m. lăţime pe 7 
m. înălțime — fiecare. (Numai Rafael se va bucura, pentru 
frescele din Sala lui Constantin din Vatican, de acordarea unor 
suprafețe atât de vaste). 

Cele două cartoane (Mihelangelo îl începe în 1504) au fost 
expuse publicului împreună. În cartonul lui Michelangelo ,,me- 
ritul lui consta în varietatea mişcărilor, în măiestria anatomiei si 
a racursiurilor. Nu se mai văzuseră până atunci la Florenţa 
nuduri atât de desăvârşit studiate. Deşi compoziţia era banală, 
deoarece Michelangelo se mărginise să aşeze personajele unele 
lângă altele, fără cea mai mică legătură între ele, admiraţia noii 
generaţii mergea mai ales la studiul muschilor; în schimb pri- 
vitorii din noua generaţie erau mai putin sensibili la ametitoarea 
compoziție a lui Leonardo, la acel vârtej de cai şi oameni 
simbolizând dezlàntuirea patimilor, la construcția armonioasă si 
sigură a formelor, la ritmul lor, la marea izbucnire a curbelor, la 
subtilitatea modeleului, accentuat de estomparea secretă a 
liniilor“ (21). 

După cum se ştie, fresca lui Leonardo, din cauză că artistul 
a adoptat o tehnică improprie, s-a distrus înainte de a fi complet 
terminată. Nici fresca lui Michelangelo n-a fost realizată: abia 
terminat cartonul', artistul a fost chemat la Roma de papa 
Giulio II. 


* 


Michelangelo era prin excelentà un Homo religiosus. 
Geniul său crea inspirat şi animat de o forță supranaturală 
care-l făcea să tindă spre sublim, spre transcendentà. „Mesajul 
pe care artistul simte că îi vine de la Dumnezeu este individual: 
pentru a-l asculta, trebuie să se închidă în solitudine şi 


! Cartoanele celor doi maeştri, admirate şi copiate de nenumărați 
pictori, au fost în curând desmembrate şi pierdute. 


— 

meditație’. În istoria artei 
Renaşterii, Michelangelo 
este primul caz de artist 
izolat, aproape ostil lumii 
din jurul său si de care se 
simte străin. -Trăieşte 
singur şi sărăcăcios, cu 
toate că avea o situație 
materială foarte îndestu- 
lată. „N-am prieteni si nici 
nu vreau sà am“ — îi scria 
el fratelui său. Nu are nici 
chiar colaboratori sau 
adevărați discipoli, în- 
fruntă de unul singur 
uriasele lucrări în care se 
angajează. Mândru cu alţii, Michelangelo: „David“ (detaliu). 
orgolios, dar totdeauna ne- 

mulțumit pe deplin de sine; chini mai aes la bătrâneţe de 
gândul morţii si al mântuirii. O singură mare afecţiune — în afara 
familiei: pentru Vittoria Colonna; profunda legătură pur 
spirituală a vieții lui. 

„Deşi prezintă perioade sau cicluri bine definite, întreaga 
operă a lui Michelangelo apare concatenată, legată într-un tot 
unitar: fiecare operă în parte reelaborează, depăşeşte experi- 
entele celor precedente. Pentru prima dată arta se identifică cu 
însăşi existența artistului; la fel ca existenţa, arta este o 
experiență care se împlineşte şi nu se va putea spune că este 


„Toate operele sale sunt străbătute de ideea neoplatoniciană ficiniană 
că „adevărata realitate este dincolo de aparență“, că trupul este 
„imaginea sufletului la care participă“, că „vălul muritor“ este trupul, 
închisoarea pământească. Centrate pe om, creaţiile lui Michelangelo 
ar fi o insistentă reprezentare a unei realități superioare, formale, în 
conflict cu povara materială a trupului; a unui suflet de origine 
divină, prizonier 'al unui trup pământesc de care aspiră să se 
elibereze, năzuieşte să se dezlănțuie“ (57). 

împlinità decàt odatà cu împlinirea existentei, cu moartea. De 
aceea gândul morţii este prezent în întreaga sa operă. 
Sentimentul, inchietudinea non-finitului, a ne-împlinitului are şi 
o cauză directă: opera în care artistul voia să se exprime în 
întregime pe sine însuşi, mormântul lui Iuliu II, n-a fost 
niciodată terminat. Timp de mai bine de 30 de ani împrejurările 
potrivnice legate de acest mormânt au însemnat tragedia vieţii 
lui“ (4). — Pentru acest monument artistul a sculptat cei doi 
Sclavi, statui excepţionale, în mărime naturală (Luvru) şi alte 
patru, nefinisate; opere sugerând sensul dureroasei lupte între 
spirit şi materie. 


* 


Mormântul, mausoleul pe care papa şi-l dorea, urma să fie 
plasat în spatele altarului principal, în absida bazilicii S. Petru, 
aflată în reconstrucţie. Michelangelo l-a conceput (în 1505) ca 
„monumentul“ clasic al Creştinătăţii: o sinteză de arhitectură si 
sculptură, de eroism antic şi spiritualitate creştină. În primul 
proiect, monumentul funerar — „care trebuia să întreacă în 
frumusețe, măreție si închipuire orice monument funerar 
imperial din Antichitate“ (Vasari) — are dimensiuni enorme: o 
construcţie stând liber, nesprijinită de un perete, cu patru fețe şi 
două nivele, cu o lăţime de 7,20 m., adâncime de 10,80 m., iar 
înălțimea nivelului inferior de 3,70 m.; şi totul împodobit cu 40 
de statui mai înalte decât mărimea naturală. — Numai câteva 
porţiuni de arhitectură ornamentală ale nivelului inferior au fost 
executate (si întrebuințate apoi în construcţia definitivă, de azi, 
din S. Pietro in Vincoli din Roma). — „Era pentru prima dată că 
într-o construcţie înaltă, liberă pe patru părți şi cu o mulțime de 
statui, concepută ca un mausoleu, cuvântul hotărâtor îl are 
sculptura“. — Marmura a fost aleasă de artist în cursul şederii 
sale de câteva luni în acest scop la carierele din Carrara. 

Dar la întoarcerea artistului la Roma, papa, având acum alte 
planuri, renunță la gândul mausoleului (se pare că influențat şi 
de invidia lui Bramante şi Rafael, care „voiau ca să mă distrugă“ 
— scrie Michelangelo într-o scrisoare). În următorii 40 de ani 

Michelangelo: „Coborârea în mormânt“. 


însă proiectul va fi reluat de trei ori (se păstrează toate cele 4 
proiecte) până când, în 1545, celebrul monument va fi terminat: 
mult mai putin grandios decât fusese conceput initial, înalt de 
circa 8 m., în planul inferior cu faimoasa statuie Moise (2,53 
m.), în dreapta şi în stânga cu admirabile statui Lea şi Rachela 
(în mărime ceva mai mult decât naturală). 

Visul artistului s-a împlinit pe mai puţin de jumătate. „Din 
imensul mormânt ideal al papei Giulio II n-a rămas decât 
meschina şi hibrida schemă din S. Pietro in Vincoli — care însă îl 
încadrează pe formidabilul Moise între două statui obosite, tot 
de Michelangelo, Lia şi Ruşela, simbolizând Viaţa activă şi 
Viaţa contemplativă. Moise, furios, cu fruntea cu două coarne 

de capră!, gata să se ridice în picioare să lovească poporul său 
idolatru şi imoral, cu mâna nervoasă care se sprijină pe Tablele 
Legii; Moise, cu torsul atletic şi brațele brăzdate de vene 
umflate, cu picioarele asemenea unor coloane; acest Moise care 
dacă s-ar ridica ar atinge cu grumazul cerul învolburat de 
furtună — este revelația sufletului şi mâniei lui Michelangelo, 
silit să-şi taie vârfurile aripilor inspiraţiei din pricina 
meschinăriei şi răutății lumii“ (92). 


* 


Comanda pentru mausoleu fiind sistatà, Michelangelo, 
furios si indignat, se reîntoarce la Florenţa; reia lucrul la 
cartonul Bătăliei de la Cascina, iar din comanda pentru cei 12 
apostoli, termină doar statuia apostolului Matei. La Bologna, 
papa — a cărui armată tocmai cucerise oraşul — îi acordă iertare 
pentru „nesupunerea“ lui şi îl pune să-i execute statuia în bronz 
ce urma să fie plasată pe fațada domului. Terminată de sculptor 
în 1508, peste trei ani a fost distrusă de bolognezii răsculați 
împotriva dominaţiei pontificale. 

Rechemat la Roma, Bramante, Rafael si alti rivali gelosi de 
succesele marelui sculptor pentru care pictura era o corvoadă 
executată în silă, l-au determinat pe papă să-l oblige, să-l 
însărcineze cu pictura boltei Capelei Sixtine, convinşi că 
Michelangelo, sculptor şi pictor „de ocazie“, artă cu care nu era 
deloc deprins, va rata lucrarea şi va rămâne compromis definitiv 


! Michelangelo îl reprezintă pe Moise cu o pereche de coarne pentru 
că, în străvechile tradiţii ale lumii mediteraniene (unde taurul era un 
totem, una din manifestările forței divinității) coarnele taurului erau 
un simbol al puterii divine. La vechii evrei coarnele au rămas mult 
timp unul din semnele distinctive ale cultului lui Iehova. — Pe de 
altă parte, pentru Michelangelo figurarea acestor coarne în chipul 
lui Moise se datorează poate şi unei confuzii, unei erori de 
traducere din limba latină a Vulgatei, a unui pasaj din Biblie în care 
se spune că „obrazul lui Moise strălucea“ (Ieşirea, XXXIV, 29-30); 
ultimul cuvânt („strălucea“) însă se scrie ca şi cuvântul „coarne“ 
(Keren). 

— „scăpându-se adică de el“; Michelangelo, „ţinând seama şi de 
putina practică pe care o avea în ceea ce priveşte culorile, a 
căutat, pe felurite căi să se lepede de această povară care-i 
apăsa umerii, încerànd sà o treacă asupra lui Raffaello“ 
(Vasari). 

Artistul e silit sà accepte o lucrare care nu-l atrăgea deloc. 
Mai întâi înlocuieşte programa ce îi fusese dată de comitent — 
lucru nemaiauzit! — cu o alta, mult mai complexă atât din punct 
de vedere tematic cât şi figurativ. „Pentru prima dată concepţia 
doctrinară este aleasă şi impusă de un artist; pentru prima dată 
arhitectura pictată nu este doar cadru, ci parte integrantă a 
operei, cu o semnificaţie proprie; pentru prima dată toate 
elementele figurative se contopesc într-o sinteză voità de 
arhitectură, pictură şi sculptură“ (4). 

Pe o suprafață imensă de 468 mp., de 40 m. pe 13,50 m. (şi 
la o înălțime de 20 m. de la sol), pe care o împarte în 40 de 
careuri, compartimente pătrate, alternativ mai mari sau mai 
mici, populate de peste 300 de personaje, cuprinse într-o 
succesiune de arce şi stabilind diferite nivele de profunzime 
pentru insertiunea figurilor, artistul ilustrează tema istorică şi 
totodată simbolică cu marile scene ale Genezei (Creatiunea, 
Păcatul originar, Potopul, etc.) pe care le completează cu cele 
ale venirii lui Mesia, vestită de prezența şi grandiozitatea 
simbolică a celor 12 Profeti şi Sibile!. — „Aceste imense figuri în 
care totul este coerent şi precis constituie cele mai înalte 
realizări ale desenului liniar florentin, amplificat de 
monumentalitatea romană. Mişcarea în sens ascensional al 
Sixtinei răspunde schemei tripartite: materie, rațiune, spirit, a 


i „Distribuția în etaje si simbolica energiilor sufletelor orientate de 
credință se datorează chiar lui Michelangelo. Regăsim acolo 
amintirea unei doctrine optimiste si conciliatoare pe care a asimilat-o 
pe lângă Lorenzo, cea a neoplatonismului florentin, care postulează 
acordul dintre gândirea antică şi ordinea creştină ca pe ceva esențial 
pentru demnitatea umană“ (36). — Probabil că artistul n-a avut de la 
început imaginea completă, ci opera a crescut, progresiv, odată cu 
precizarea concepției în cursul execuţiei. 

„Teologiei platonice“. Pentru prima dată figurile ornamentale 
laterale sunt intim legate în ancadramentul arhitectural, în aşa 
fel încât fac corp comun cu el“ (36) . 

Şi de astădată, ca întotdeauna, artistul a privit pictura şi a 
conceput-o cu ochii şi cu concepţia sculptorului; de unde şi 
evidenta sculpturalitate a personajelor sale pictate. „De multe 
ori mă gândesc că sculptura a fost călăuza picturii; şi că între 
sculptură şi pictură este aceeaşi deosebire ca între soare şi lună“ 
— scrie el. — Pe lângă aceasta, pictura executată pe bolta Capelei 
Sixtine, timp de aproape patru ani, culcat pe spate, urcând şi 
coborând zilnic 20 de metri pe schele, i-au cauzat mari suferinţe 
fizice, amețeli, dureri de cap, slăbirea vederii; faptul că „a 
trebuit să lucreze cu privirea în sus, ajungând ca vederea să i se 
strice atât de rău încât luni de zile după terminarea picturii nu 
mai putea să citească sau să se uite la desene decât privind de 
jos în sus, chiar dacă ținea în mână cartea sau desenul“ — scrie 
Vasari; care nu înţelegea „cum de a putut îndura Michelangelo 
acest chin atât de lungă vreme“. A îndurat dintr-un sentiment de 
datorie pe care i-o impunea conştiinţa sa de artist — si pentru că 
era nerăbdător să revină cât mai repede la sculptură, marea sa 
pasiune. 

Pe bolta Sixtinei artistul a povestit într-o extraordinară 
sinteză întreg Vechiul Testament, de la creaţia lumii şi a omului 
până în ajunul venirii lui Hristos. Este o grandioasă viziune a 
istoriei omenirii de la începuturile Creatiunii, în care idealurile 


! În afara celor 9 mari scene centrale (si altor numeroase secundare şi 
de mici dimensiuni) şi pe lângă cele 10 binecunoscute portrete de 
Profeti şi Sibile — fiecare în parte o capodoperă; în colţurile scenelor 
principale artistul a mai pictat 20 de admirabile nuduri masculine. 
„Aceşti Ignudi scapă unei definiții precise: au fost interpretati ca 
simboluri de bucurie senzuală sau de sclavie disperată; au fost 
interpretati fie ca simboluri ale frumuseţii şi iubirii platonice, fie ca 
încarnări a spiritului clarvăzător al Profetilor si Sibilelor. — Figuri 
enigmatice“ (111). Imagini ce rămân suspendate într-o sferă de 
ambiguitate între realitate şi ficţiune. 

Michelangelo: „Creaţia omului“ (Bolta Sixtinei). 


religioase şi morale ale tradiţiei iudeo-creştine coincid cu 
valorile estetice şi morale ale tradiției clasice, antice. 

Stilul compoziţiei ansamblului este caracteristic artistului. 
„Michelangelo nu caută unitatea sau fuziunea, ci şocul şi con- 
tradictia valorilor, nu echilibrul, ci brusca disociere“. Întreaga 
boltă a Sixtinei a fost pictată de Michelangelo singur, fără aju- 
toare — „pentru că arta este pentru el o experiență, care trebuie 
să fie personal şi dureros trăită“ (4). — Acesta este desigur 
motivul, explicaţia faptului că fresca Sixtinei este singura sa 
mare operă la care execuţia s-a desfăşurat într-o neîntreruptă 
continuitate; şi pe care în patru ani a încheiat-o. — „Ca nici un alt 
artist, Michelangelo a realizat poetic teribila solemnitate a lumii 
abia create şi ideea de Dumnezeu ca energie vitală“ (1 11). 


— 


„Credinţele religioase şi filosofice ale umanismului îşi găsesc aici cea 
mai perfectă realizare artistică: concepția despre frumusețea terestră 
ca manifestare a ideii divine, credința despre renovatio intimă a 
inimii omeneşti care e de natură divină, credința în posibilitatea 
reîntoarcerii şi deificatio lui Dumnezeu“. — „Sixtina e cea mai mare 
Summa a idelaurilor vieţii umanismului, compendiul perfect al 
tendinţelor artistice, filosofice şi religioase ale timpului, o adevărată 
Divina Comedie a Renaşterii, tot atât de unică şi reprezentativă ca 
cea a lui Dante pentru epoca lui“ (120). 

* 


După moartea lui Iuliu II, noul papà Leon X, fiul lui 
Lorenzo Magnificul şi primul florentin ajuns pe tronul papal, îi 
încredințează lui Michelangelo (în 1516) îmbrăcarea în 
marmură a fațadei bisericii S. Lorenzo, ridicată şi destinată 
mormintelor familiei Medici. Sculptorul primeşte sarcina cu 
entuziasm: „Voi face cea mai frumoasă operă ce s-a făcut 
vreodată în Italia“ — scrie el; iar într-o altă scrisoare: „Să fie 
oglinda întregii Italii în ce priveşte arhitectura şi sculptura“. — 
Întocmeşte proiectele! care prevedeau şi 14 statui în marmură ŞI 
bronz pentru a anima suprafața severă a fațadei (care, după 5 
secole, a rămas până azi în aceeaşi stare...). Michelangelo a 
pierdut aproape 2 ani pentru a-şi procura marmura; când, în 
1520, papa reziliază contractul... 

În anul următor, noul papă Clemente VII îi cere să con- 
struiască în spatele bisericii S. Lorenzo o mare capelă funerară 
pentru sarcofagele membrilor familiei Medici, executând si 
respectivele statui de marmură. Artistul, încântat, proiectează 
sacristia şi cupola: era prima sa lucrare de arhitectură. (Şi care, 
cu intermitențe, îl va acapara 15 ani). 

Concepţia noului arhitect, cu totul inedită în mediul umanist 
florentin, se arăta a fi pătrunsă de ecoul ideilor platonice atât de 
familiare aici: spaţiul, sacristiei era inundat de lumina clară ce 
venea de sus, de sub cupolă, asemenea luminii limpezi coborâtă 
parcă dintr-o altă lume: cea a intelectului eliberat de materie, 
cea a ideilor eterne, o lume a veşniciei în care apăreau cele două 
(proiectate patru) sarcofage inspirate de respectivele modele 
antice: ale fiului şi nepotului lui Lorenzo Magnificul, respectiv 
Lorenzo duce de Urbino şi Giuliano duce de Nemours, — în 
nişele de deasupra sarcofagului cu statuia — 1,73 m. — fiecăruia 
(a lui Lorenzo, în atitudine meditativă: „Il Penseroso“ — cum l-a 


! Se pare că i-au furnizat desenele mai mulți artişti de seamă — Antonio 
da Sangalo cel Bătrân, Rafael, Andrea şi Jacopo Sansovino şi, cu 6 
desene, Giuliano da Sangalo (119). 

numit Vasari), pe sarcofage sunt plasate, simetric, două câte 
două, celebrele statui alegorice (Amurgul şi Aurora, Ziua şi 
Noaptea — de dimensiuni variind între 1,94 şi 2,85 m.) — imagine 
a trecerii „Timpului care înghite totul“ — cum se exprima 
artistul; naşterea lor ciclică succedându-se astfel continuu în 
ritmul egal şi perfect al eternității... — Şi aici, Michelangelo şi-a 
permis o îndrăzneală — dacă nu o blasfemie: să reprezinte două 
trupuri goale de femeie (şi două de bărbaţi) într-o poziţie 
lascivă, pe un mormânt, într-un loc sacru!! — Pe altarul din față 
artistul a sculptat o Madona cu Copilul plasată între statuile S. 
Cosma şi S. Damian executate după modelele date de el, de alti 
doi sculptori contemporani. — Grupul a fost şi este considerat 
centrul spiritual al întregului complex care cuprinde 7 capo- 
dopere ale sculptorului. 
* 

În 1534 Michelangelo pàràseste definitiv Florenta, chemat 

fiind la Roma de papa Paolo II, care îl numeşte arhitectul, sculpto- 


Michelangelo: „Sibila“ (Capela Sixtină). 


388 OVIDIU DRIMBA 


rul şi pictorul Vaticanului, şi îl însărcinează să picteze întreg 
peretele Sixtinei din spatele altarului, dându-i tema: Judecata de 
Apoi. În anul următor toate pregătirile tehnice necesare sunt 
gata, iar în 1536 artistul începe lucrarea — la 28 de ani după ce 
pictase bolta Sixtinei. 

Momentul era de o mare tensiune politică şi morală, creând 
serioase preocupări Italiei papalității şi catolicismului din toate 
țările: mişcarea Reformei era în plină ofensivă, căreia mişcarea 
Contrareformei (de care şi Michelangelo era profund ataşat) 
căuta să îi răspundă cu aceeaşi energie. Încât, privită sub acest 
unghi, comanda pe care i-o dădea papa marelui artist avea să 
capete şi o semnificaţie de politică ecleziastică. 


* 


Judecata de Apoi este o operă a acestei crize. O operă care 
trebuia să dea un ultim avertisment omenirii căzute pradă răului 
şi păcatului, să o cheme în faţa tribunalului propriei sale conşti- 
inte şi a implacabilei justitii divine: acesta era sensul pe care 
artistul voia să-l comunice privitorului grandioasei sale picturi, 
inspirate şi de Apocalipsă, şi de Divina Comedie, şi de predicile 
neînduplecatului călugăr reformator Savonarola, precum şi de 
comentariul lui Marsilio Ficino la Bancherul lui Platon. 

Dimensiunile cu totul neobişnuite ale acestei lucrări 
răspundeau grandorii concepţiei artistului: fresca are o înălțime 
de 13,70 m. pe 12,30 m. lățime. Motivul tragic dominant este 
destinul omenirii, sfârşitul istoriei. Cu toată gravitatea extremă a 
temei, pictorului nu i s-au impus consilieri teologi. Singurele 
principale puncte de referință i-au fost Dies irae, Apocalipsa şi 
Divina Comedie (îndeosebi „Infernul““), — singura operă cu care 
poate fi comparată Judecata de Apoi: „un țipăt de spaimă a 
sufletului creştin“ (92). 

Imensa mulțime de corpuri omeneşti — peste 300 — sunt 
antrenate într-o frenetică mişcare de grupuri. Privită fresca pe 
verticală, compoziţia apare divizată în două părți: în dreapta, o 
adevărată cascadă de trupuri ale damnatilor rostogolindu-se în 
hăul Infernului; în stânga, valul celor drepți, celor aleşi, dar şi al 

Michelangelo: „Hristos Judecător“ 
(detaliu din „Judecata de Apoi“) 


păcătoşilor care şi-au răscumpărat greşelile, urcând din greu 
colina calvarului şi năzuind să ajungă în Paradisul mântuirii. — 
Văzută în sens orizontal, enorma frescă este concepută în trei 
zone: sus cerul, jos Purgatoriul şi Infernul; iar între ele, regiunea 
în care îngerii şi diavolii îşi dispută unii altora trupurile şi 
sufletele celor aduşi în fata judecății divine. — Toată această 
învolburată mişcare de grupuri şi figuri individuale de corpuri 
omeneşti disperate, contorsionate, este dominată de gestul 
autoritar şi neîndurător al personajului central: marele şi 
implacabilul judecător Hristos, imaginat cu totul diferit decât îl 
reprezentase până acum tradiţia inconografică. Nu mai este un 
Hristos macerat de suferințe, sau o personificare a bunătăţii, 
iertării, milei, caritàtii; ci un Hristos atletic, înfățişat complet 
nud ca o statuie antică, o imagine a justiției supreme, drepte, 

neînduplecate; este neîndurătorul Iehova al ebreilor; un 
judecător care, cu mâna dreaptă ridicată asemenea gestului unui 
om în dezlàntuità mânie, îi condamnă pe vinovaţi şi îi blestemă 
pe marii păcătoşi. Însăşi propria sa mamă, de lângă El, însăşi 
Fecioara Maria (în chipul căreia artistul a reprezentat-o pe 
Vittoria Colonna, marea iubire a vieţii lui) întoarce capul parcă 
tremurând alături, înfricoşată de gestul neîndurătorului său Fiu. 
Întreaga compoziţie exprimă o îndrăzneală de concepţie şi o 
forță de execuţie nemaiîntâlnite. Toate atitudinile fizice ome- 
neşti imaginabile, toate gesturile şi mişcările deznădăjduite sunt 
reprezentate aici de Michelangelo, ca şi cum această imensă 
mulțime ar fi o biată jucărie în mâna unei forte atotputernice 
care împarte dreptatea, pedeapsa sau răsplata. Si între toate 
aceste figuri, nenumărate, nu există una care să nu exprime un 
sentiment intens, o pasiune sau o patimă violentă. — Şi cu toate 
acestea, în realitate scara sentimentelor exprimate este esential- 
mente redusă la două — mânia sau groaza. Nici o rază de spe- 
rantà, nici o undă de gingăşie nu pătrunde în această lume — care 
trăieşte acum dies irae, ziua mâniei şi a pedepsei. Pe marele 
artist nu-l interesează aici nuantàrile de ordin moral sau religios, 
nuantàrile de ordin mistic care tin de dogme sau de canoane; 
nimic altceva nu-l interesează decât contrastul, în acelaşi timp 
tragic şi sublim, dintre vinovăţie şi pedeapsă, dintre nevinovăție 
şi iertare. În felul acesta, în timpul celor şase ani cât a lucrat la 
Judecata de Apoi, Michelangelo a meditat asupra vieţii şi 
faptelor sale, cele ale ţării sale şi cele ale întregii umanităţi!. 


! „Opera aceasta — comenta Vasari — îi duce la deznădejde pe toți cei 
încredinfati că se pricep în artă; orice minte, oricât de îndrăzneață, 
tremură şi e cuprinsă de teamă numai privind contururile feluritelor 
părți ale operei; orice spirit cutezàtor, oricât de iscusit ar fi în ale 
desenului, se înspăimântă dându-și seama de greutățile întâmpinate 
de artist; te apucă ameteala numai gândindu-te ce mai poate 
însemna — alături de aceasta — toate celelalte picturi ce s-au făcut 
până acum sau ce se vor face de aici înainte. Si pe bună dreptate 
poate fi fericit cel ce a văzut această cu adevărat uluitoare minune a 
veacului nostru“. 

* 


La dezvelire, în 1541, marea frescà a provocat un entuziasm 
general imens. Dar multimea de nuduri a provocat ani de- 
arândul si proteste vii, mai ales din partea oamenilor Bisericii. 
Într-adevăr, a-l reprezenta pe lisus Hristos dezbrăcat complet 
era o blasfemie. Încât, după 22 de ani de la dezvelirea frescei, cu 
câteva luni înainte de moartea artistului, în 1564 papa Pius IV îl 
însărcinează pe pictorul Daniele da Volterra să acopere cu 
văluri, cu umbre şi penumbre părțile indecente ale personajelor 
nude, — Hristos în primul rând; fapt care a făcut ca marea frescă 
să sufere uşoare schimbări în aspect şi colorit!. 


* 


După terminarea Judecății de Apoi (si a altor două mari 
fresce — Convertirea S. Paul şi Răstignirea S. Petru — din Ca- 
pela Paolină din Vatican), la vârsta de 75 de ani Michelangelo 
îşi ia adio definitiv de la pictură, nerăbdător să se reîntoarcă la 
marea sa pasiune, la sculptură. Dar papa avea acum nevoie de 
un arhitect priceput care să conceapă sau să dirijeze importante 
lucrări de arhitectură, atât militară cât şi civilă. 

Dintre lucrările sale de arhitectură? — unele doar proiectate, 
altele începute, câteva terminate — se remarcă în mod deosebit 
trei. Prima este biserica S. Maria degli Angeli din Roma, 
proiectată la vârsta de 86 de ani şi încadrată în tepidarium-ul 
Termelor lui Dioclețian, pe plan de cruce greacă, impresionantă 
prin spectacolul ce-l oferă grandioasa spatialitate invadată de 


— 


Din fericire, înainte de intervenţia ordonată de papă pictorul Marcello 
Venusti a copiat fresca, lăsând astfel o prețioasă şi fidelă mărturie a 
originalului. Copia lui Venusti se păstrează în Museo Capodimonte 
din Napoli. 

? Sacristia Nouă, faţada bisericii S. Lorenzo. Biblioteca Laurenziana, 
completare la cupola domului din Florenţa, patru ferestre la Palatul 
Medici, intervenţii la Palatul Farnese, studii pentru mausoleele 
papilor, fortificațiile colinei S. Miniato din Florenţa, Porta Pia din 
Roma, ş.a. 

lumină. (Este biserica romană preferată pentru funcțiile reli- 
gioase ocazionale cu caracter oficial). 

A doua lucrare este geniala cupolă a bazilicii S. Petru! 
pentru reconstrucţia căreia fusese însărcinat, în 1506, Bramante 
(după moartea căruia planurile au fost reluate de Rafael şi Bal- 
dassare Peruzzi şi de Giuliano şi Antonio da Sangallo). Miche- 
langelo a modificat planurile predecesorilor săi concentrându-şi 
atenţia îndeosebi asupra cupolei pentru care s-a inspirat, nu ca 
Bramante din cupola anticului Panteon, ci din magnifica cupolă 
proiectată şi realizată de Brunelleschi pentru domul din Flo- 
renta. Macheta calotei interne (de dimensiuni imense: 42 m. 
diametru, înălțimea exterioară 135 m.), mai întâi în argilă apoi 
în lemn, sub conducerea personală a lui Michelangelo — până în 
ultimul an al vieţii. (În final, cupola va fi construită de G. Della 
Porta şi D. Fontana, care modifică modelul lui Michelangelo din 
1558-61, dând o mai mare elansare ansamblului şi un volum 
mai mic nervaturilor). „Dacă cupola ar fi fost construită cu o 
calotă semi-sferică, după proiectul originar al lui Michelangelo, 
ea ar fi sugerat şi mai bine senzaţia de plasticitate maximă şi 
conținută pe care-l oferă tot grandiosul organism“ (96). 

A treia mare lucrare a sa de arhitectură a fost sistematizarea 
pietii de pe colina Capitoliului, centrul laic şi civic, religios şi 
politic al Romei antice”. Este nu numai cea mai grandioasă, 


! În anul 324 împăratul Constantin cel Mare a construit o biserică cu 5 
nave, precedată de un vast atrium cu coloane, mozaicuri şi 
numeroase statui ale împăraților romani. După aproape 1200 de ani 
bazilica în ruină a fost demolată, Bramante fiind însărcinat cu noua 
construcție, care va deveni cel mai mare lăcaş de cult creştin (cu o 
lungime a interiorului de 186 m.) urmată de S. Paul (Londra — cu 28 


m. mai puţin). Ca înălțime, cu cei 132 m. ai săi, depăşeşte cu 28 m. 


domul din Milano, dar este depăşit cu 30 m. de domul din Ulm (apoi 
de cele din Köln, Strasbourg, Viena). 

? La începutul secolului al XVI-lea Campidoglio apărea ca un deal 
pustiu şi părăsit de la marginea oraşului. Numai medievalul Palazzo 
Senatorio trona cu o demnitate civică, — ce nu putea concura însă cu 
rezidentele marilor comune italiene“. (3). 

armonioasă, de o perfectă 
coerență stilistică a edifi- 
ciilor componente, ci şi cea 
dintâi piață a Romei mo- 
derne creată după un prea- 
labil proiect arhitectonic şi 
urbanistic. Mai întâi, Miche- 
langelo a adus aici din 
Piazza del Laterano statuia 
ecvestră, din sec. II a împă- 
ratului Marc Aureliu (care în 
Evul Mediu scăpase de 
distrugere numai pentru că . 
se credea că îl reprezintă pe 
primul împărat creştin 
Constantin cel Mare). Soclul 
statuii este opera arhitec- 
tului: după desenele sale s-au 
executat Palazzo dei Conser- 
vatori şi, identic, Museo 
Capitolino (conținând cea mai veche colecție publică din lume 
de sculptură clasică). În fundul pietii, Palazzo Senatorio, 
modificat, cu impunătoarea scară cu două rampe convergente, şi 
cu cele două gigantice statui alegorice (Nilul şi Tibrul), aduse 
aici din Termele lui Constantin de pe Quirinal. 


Michelangelo: „Sclav în agonie“. 


* 


În ultimii ani ai vietii marele artist s-a dedicat intens 
arhitecturii, dar niciodatà nu si-a abandonat marea pasiune — 
sculptura. În ultimele sale lucràri de sculpturà tema dominantà 
este Pietà; dar acum tema nu este înteleasà ca o jeluire a lui 
lisus, ci să-l prezinte lumii spre a se ruşina si a se căi de păcatele 
ei şi de vina de a-l fi răstignit. — Din aceste lucrări, aproape 
complet terminat este grupul statuar Pietà, din domul din 
Florenţa, cu structura sa piramidală — în care Sf. Nicodim se 
pare că este autoportretul artistului, — operă la picioarele căreia 

autorul ar fi dorit să fie înmormântat. — A doua, neterminată, 
Pietă di Palestrina, nu este considerată unanim ca operă auto- 
grafă. — Ultima, Pietà Rondanini (după numele palatului din 
Roma de unde provine — azi în Castello Sforzesco din Milano) 
este des-citata statuie la care artistul a lucrat până în ultimele 
zile ale vieţii: neterminată, este considerată opera sa reprezen- 
tativă de non-finito!. 

Acest „procedeu“ considerat propriu lui Michelangelo — 
sintagmă înțeleasă ca un principiu de creaţie în sensul artei 
moderne — nu înseamnă că artistul îşi abandona lucrările pentru 
că la un moment dat i-ar fi devenit indiferente, ci pentru că 
artistul îşi pierdea speranţa în posibilitatea de a le termina, de a 
le desăvârşi. Explicaţia — „este foarte precisă: conflictul dintre 
ideea pe care el şi-a elaborat-o în forul său interior, şi realizarea 
concretă de mâna ce nu izbuteşte să transpună integral acea idee 
în materie“ (50). Michelangelo repeta des că mâinii care crează, 
materializează, plăsmuieşte lucrarea, nu îi este. dat să urmeze 
întru totul viziunile sale lăuntrice”. 

Era aici o durereoasă resemnare, o permanentă insatisfactie 
faţă de propria-i operă, motivată de firea sa stranie, înclinată 
spre autochinuire. „Geniul său era deservit de cel mai detestabil 
caracter de artist din câte s-au văzut“ (21). Neurastenic, se 
complăcea în boala lui. „Trăiesc din moartea mea — scrie el în 
sonetul 41, — şi dacă-mi dau bine seama, sunt fericit cu o soartă 
nefericită. Cel ce nu ştie să trăiască din nelinişte şi moarte, să 
vină în focul în care ard eu“. — În felul acesta şi-a trăit întreaga 


! „Pentru Michelangelo arta înseamnă arta depăşirii. Procesul artei 
constă în eliberarea imaginii, a spațiului, de apăsarea materiei ostile. 
Pentru el, arta e „dificilă“; meritul artistului constă în depăşirea 
dificultăților“ (4). 

? Scrie Ascanio Condivi (1525-74), cel mai bun biograf al lui 
Michelangelo: „Puterea închipuirii lui e atât de mare încât nu era 
mulțumit de lucrările sale, pe care le-a criticat întotdeauna, părându- 
i-se că mâna lui nu ajunge niciodată să redea ideea ce i s-a conturat 
întâi în minte“. 

? Iar la adânci bătrâneţe, în sonetul 94: „Având o inimă de pucioasă, 

Michelangelo: „Întruchipare umană ideală“ (Capela Sixtină). 


viață şi a lucrat până în ultima zi a vieţii: la 18 februarie, în 
vârstă de 89 de ani. 


* 


Supremului artist al Renaşterii — „pe care numai Dumnezeu 
l-a întrecut“ (Rilke) — care s-a bucurat de înalta preţuire a 7 papi 
în serviciul cărora a lucrat, a sultanului turc Soliman Magnificul 
care şi-l dorea la curtea sa, la fel ca a deosebitei pretuiri a 
regelui Franţei, a împăratului Carol Quintul şi a Signoriei 


carnea de câlți, oase de lemn uscat, sufletul fără cârmaci şi fără 
frâu, o dorinţă cutezătoare, pofta nemăsurată, judecata oarbă, slabă 
şi schiloadă, nu trebuie să se mire nimeni dacă printre piedicile şi 
capcanele de care lumea este plină, mă aprind ca fulgerul de la cea 
mai mică flacără pe care o întâlnesc în cale“. 

Serenissimei, i s-a făcut o înmormântare pompoasă. Trupul său 
neînsuflețit a fost adus pe furiş de la Roma la Florenţa şi aşezat 
în biserica Santa Croce; pe mormântul său, executat după 
desenul lui Giorgio Vasari, au fost aşezate trei statui alegorice, 
reprezentând Sculptura, Pictura şi Arhitectura. 

Lipseşte însă o a patra statuie, care să reprezinte Poezia — 
cea de a patra dimensiune a geniului său. Căci Michelangelo a 
fost — alături de Torquato Tasso — cel mai mare poet al Italiei 


secolului său. MANIERISMUL 


Michelangelo: Cupola S. Petru (uşor modificată). 


Termenul „manierism“ a fost adoptat pentru prima dată de 
critica de artă spre sfârşitul secolului al XVIII-lea, aplicat fiind 
artiştilor din a doua jumătate a sec. XVI, care, urmându-şi 
exagerat de fidel maeştrii, s-au îndepărtat de natură, viciind arta 
cu maniera; termenul manieră însă, pentru Vasari însemna pur 
şi simplu modul de a se exprima a unui artist, „stilul“ — în sensul 
cel mai larg al cuvântului. 

Semnificaţia negativă ce s-a dat curentului manierist şi 
acuzele de imitație rece, de virtuozitate ca scop în sine, de lipsa 
naturaletii, sinceritàtii şi inspiraţiei autentice, împreună cu 
sensul de „epocă de decadentà“, a prevalat până la începutul 
secolului trecut; după care, manierismul — categorie estetică 
distinctă, curent cu determinări socio-istorice proprii! şi, practic, 
cu tendinţe clare, este considerat, judecat, apreciat în consecință. 
Începând de pe la mijlocul secolului trecut manierismul şi-a 
câştigat dreptul de cetăţenie în istoria artei. „Critica modernă a 
reabilitat ràu-famatul Manierism: o artă independentă de 
realitatea obiectivă şi care urmăreşte să exprime o idee pe care 
artistul o are în minte, este o artă îndreptată spre cunoaşterea 
subiectului, mai mult decât a obiectului, — şi care deci este mai 
apropiată de concepţiile estetice moderne“ (4). 

André Chastel defineşte manierismul: „O artă neclară şi 
plină de contradicții, mostenitoarea neliniştii, a inchietudinilor 


! Invazia şi jaful (,,sacco di Roma“, 1527) la care a fost supusă Cetatea 
Eternă de armatele lui Carol Quintul, profunda criză religioasă cu 
revolta lui Luther şi desprinderea Germaniei, Angliei, Elveţiei, 
Statelor Nordice de Curia papală, — reacţia Contrareformei, mişcările 
pentru o radicală reformă morală în sânul societăţii italiene, ş.a. 

lui Leonardo si a torturilor sufletesti ale lui Michelangelo. 
Fiecare maestru îsi exprimà propria sa deformatie particularà, 
plinà de defecte irationale, capricioase si subiective, si care 
adeseori retràiesc unele aspiratii sufocate dupà 1500 si în care se 
desemnează contaminarea cu arta, confuză dar intensă, a ţărilor 
germanice“ (36). 

Se manifestă la pictorii manierişti o anumită oboseală şi o 
stare permanentă de indecizie, care duce la un amestec de stiluri 
şi, cu timpul, la eclesticm. — „Impulsul artistic al manieriştilor 
tinde în primul rând să dizolve regularitatea şi armonia prea 
simplă a artei clasice — şi să substituie normelor sale universale 
unele caractere mai subiective şi mai sugestive“ (70)!. 

Artă abundând în contradicții, manierismul caută rafina- 
mentul, virtuozitatea, extravaganta, sau exprimând anxietatea, 
neliniştea spirituală a artistului (element preluat, evident, de la 
Michelangelo, din Judecata de Apoi îndeosebi). — În mod 
concret, manierismul prezintă următoarele caractere: o schemă 
compozitionalà care refuză simetria; o exasperare formală a 
figurilor supuse unor violente tensiuni; stridente tonalități de 
culoare — şi, în general, un nou sens al culorii; căutarea unor 
sugestive efecte de lumină; o desfăşurare net verticală a compo- 


! Prin „manierişti“ trebuie să se înțeleagă în primul rând artisti care au 
vrut să scape printr-o „manieră“ a lor, printr-un stil foarte personal — 
aşa socotea si Vasari — de pecetea gigantilor în artă. Cu ei triumfă un 
anti-clasicism şi o estetică ce se îndepărtează categoric de natură şi 
natural; o artă în căutarea de originalitate cu orice chip, şi care a avut 
parte de atâta succes la curţile rafinate si pretiose de la Mantova, 
Fontainebleau si Praga. — Manieriştii au urmărit sà emotioneze prin 
acumularea decoratiunii — precum Giulio Romano la Palatul Te din 
Mantova — şi prin alegerea de subiecte îndrăzneţ. senzuale, ca 
Spranger; apăsat stranii, ca Antoine Caron. Ei s-au folosit de culori 
acide, au avut predilecție pentru fondurile negre. Urmându-l pe 
Parmigianino, au alungit formele într-un mod neaşteptat şi au marcat 
un gust pronunțat pentru disproportii — să ne gândim la Christos pe 
cruce al lui Cellini de la Escorial, la Bunavestire a lui Bronzino, la 
figurile lui El Greco. 

Giulio Romano: „Palazzo del Te“. 


zitiei, — schematic, preferabil în serpentină; o tendință marcată 
spre abstracţie; un rafinament, O graţie, o senzualitate duse la 
extrem, manifestate şi prin preferința pentru formele şi figurile 
alungite; o artă rece şi, formal, perfectă. — La aceste note 
caracteristice se mai adaugă, la unii pictori manieristi, şi altele: 
intelectualism şi senzualitate, rafinament şi violenţă, puritate şi 
simplitate, sau, dimpotrivă: o încărcătură excesivă. 

„În Cinquecento, Manierismul — arta unei clase culte, 
esențialmente artistocraticà si cosmopolită, urmată de primul 
baroc, care exprimă însă o tendință mai populară şi mai emotivă 
- este stilul aulic prin excelenţă, iubit mai mult ca oricare altul. 
Manieriştii sunt, la Florenţa, pictorii Curţii Medicilor, ai lui 
Francisc I în Franţa, ai lui Filip Il la Madrid, Rudolf II la Praga 
şi Albert la Miinchen; iar ratiunile acestei difuziuni generale 
europene sunt de căutat în absolutism“ (70). 


Schematizând (137), se pot distinge mai multe acceptii în 
definirea si evolutia curentului: 

1. — „manierism“ desemnează defectul unui artist care, în 
loc să-şi reînnoiască expresia, alege o anumită „manieră“ (pe 
care a creat-o chiar el, sau se mulţumeşte să imite un maestru) şi 
o repetă în mod mecanic; 

2. — este etapa în care invenţia, izolată de sursele ei vitale, 
cedează locul unor formule progresiv golite de semnificaţia lor; 

3. — termenul poate fi rezervat unei perioade precise din 
istoria artei: aceea în care imitarea marilor maeştri s-a 
manifestat cu o forță deosebită; sau aceea în care, pe de altă 
parte, căutarea unei elegante rafinate este deosebit de sensibilă; 

4. — dar termenul poate fi extins asupra întregii perioade 
care urmează marilor creaţii ale Renaşterii propriu-zise, şi care 
precede explozia barocului. 


* 


În contextul aparitiei si evolutiei manierismului se fondeazà 
institutii — ca ,, Academia Florentinà de Bellearte “ (1541), sau o 
„Academie de desen“ (1562) — care urmăresc să codifice 
regulile noi propuse. „O nouă fază se exprimă în tratate teoretice 
care asociază filosofia neoplatonică a „ideii“ (sau imaginii 
interioare) cu naturalismul epocii; reguli raţionale care pun 
necesitatea inspiraţiei (sau „ideea“) deasupra rațiunii... Voga 
fabulei şi a imaginilor sale conduc la multiplicarea tratatelor 
erudite, a „iconologiilor“ care alimentează cu simbolisme 
obscure cultura umanistă a jumătăţi a doua a secolului al XVI- 
lea“ (36). — Se formează astfel o artă decorativă încărcată de 
repertorii, alegorii, embleme, şi care îşi manifestă predilectia 
pentru mister si miraculos. 

Se impune acum moda tabloului de mici dimensiuni, a 
portretului minuscul, — modà tipicà gustului manierist: 24 de 
portrete în minaturà ale lui Bronzino se păstrează într-un cabinet 
din Palazzo Vecchio; iar despre Caterina dei Medici se spune cà 
a lăsat o colecţie de 341 de asemenea lucrări! — Se exprimà 
acum în pictură un nou interes pentru genurile „natură moartă“ 
si peisaj. Se crează stilul „rustic“ şi în alte domenii, precum 

Antonio Amadeo: ,,Certosa di Pavia“. 


parcuri şi grădini, cu grote şi fantezii caricaturale, umoristice (în 
lucrări de sculptură decorativă şi figurativă) care se vor regăsi 
până şi în vilele palladiene. — Gustul manierist se extinde în 
toate artele, inclusiv în arhitectură, — în care capodopera fondată 
pe căutarea unei spatialitàti iluzorii şi a unei intense, exuberante 
picturalitàti, rămâne Palazzo del Te (Mantova) al lui Giulio 
Romano, exemplul cel mai faimos al manierismului în 
arhitectură!. — Efecte pictorice si  scenografice caută 
manierismul în creația şi aranjamentul grădinilor, parcurilor, 
vilelor (Vila d'Este la Tivoli, grădinile Vaticane, sau renumitele 
grădini Boboli, anexe ale Palatului Pitti din Florenţa), cu statui, 
bazine, fântâni arteziene, naiade, fauni, nimfe, pitici, grote 
populate de personaje mitologice sau cu figuri groteşti. 


! Alte remarcabile interpretări manieriste în arhitectură: Vila Medicea 
din Roma (arhitect Giov. Lipari), Palazzo delle Colonne (Roma, 
arhitect Peruzzi); sau la Florența — operele lui Vasari (Uffizi) şi 
Ammannati (Fântâna lui Neptun), Sanmichele la Venetia, Zuccari la 
Roma, etc. 

Un factor important în procesul de stimulare si de difuzare 
europeanà a productiei artistice l-a constituit gravura, care a 
accelerat considerabil circulația internaţională a picturii 
manieriste — şi căreia gravura i-a furnizat totodată motive noi şi 
mereu mai numeroase. — În Italia, aceasta s-a datorat îndeosebi 
renumitului gravor Marcantonio Raimondi!, care s-a consacrat 
difuzării marilor compoziţii ale lui Rafael în toată Europa (Placa 
gravată este mai uşor de manipulat şi de transportat, fiind şi de o 
execuţie mai fidelă decât desenul). „Fără concursul gravurii, 
influența obsedantă a maestrilor şi evoluţia paralelă a şcolilor de 
pictură n-ar fi fost de conceput; precum nici absorbirea artei 
nordice şi cunoaşterea lui Diirer, care, între 1515-1520, a avut o 
oarecare influență asupra unor pictori atât de diferiţi ca Luini şi 
Pontormo“ (36). — Datorită gravurii, motivele proprii reper- 
toriului manierist au găsit un vast ecou peste tot, graţie şi 
călătoriilor tot mai frecvente ale artiştilor, — din Ţările de Jos 
(Anvers, Haarlem, Utrecht) până la Curtea lui Rudolf II din 
Praga — „şi până în Spania, cu picturile lui El Greco, după 
contactele venețiene ale acestuia cu Parmigianino şi mai ales cu 
Tintoretto“ (58). 

A fost şi aceasta o cale — dar nici unica, nici prima, nici cea 
mai practic eficientă — prin care manierismul italian s-a 
răspândit şi a avut un considerabil ecou în (aproape) întreaga 
Europa. În primul rând şi în cea mai mare măsură prin „Şcoala 
din Fontainebleau“ — după numele castelului regal respectiv (la 
50 km de Paris, datând din sec. XII şi reconstruit în 1528), unde 
Francisc I (care i-a chemat în Franţa pe Andrea del Sarto si, în 
ultimii patru ani ai vieţii, pe Leonardo da Vinci) i-a adus pe 


! Marcantonio Raimondi (1481-1534) s-a dedicat studiului presti- 
giosilor gravori nordici, germani în speţă (mai ales lui Diirer, ale 
cărui 17 xilografii din ciclul Viaţa Fecioarei, le-a reprodus pe cupru), 
şi unor teme ale Antichității clasice, precum şi operelor lui Rafael. 
(În timp ce olandezul Cornelis Cort va reproduce şi difuza gravuri 
inspirate din lucrările lui Titian). 

Pontormo: „Cina din Emaus“. 


renumitii artişti manieristi Rosso Fiorentino, Pontormo, 
Primaticcio, Niccolò dell’ Abate; iar mai târziu, pe Benvenuto 
Cellini si pe arhitecţii Serlio si Vignola. — Sub influenţa 
acestora, în mare parte, se situiazà activitatea sculptorilor Jean 
Goujon si Germain Pilon, a pictorilor portretisti Jean si François 
Clouet, sau, în gravurà, a lui J. Calot. 

Printre maeştrii flamanzi influenţaţi de manierismul flo- 
rentin se numără, în primul rând, Jan van Straet (cunoscut la 
Florenţa, unde a locuit, cu numele Stradano); iar printre 
spanioli, Pedro Berruguete — activ la Florenţa, alături de Rosso 
şi Pontormo — şi chiar El Greco, format în Italia sub influenţa lui 
Parmigianino (dar mai mult a lui Tintoretto şi Jacopo Bassano). 

Rezumând cele de mai sus, se pot distinge (Cf. A. Chastel) 
trei perioade în desfăşurarea curentului manierist în Italia: 

1. — între 1515-1540, în Toscana: orientarea anticlasică a lui 
Beccafumi, Pontormo şi Rosso Fiorentino; 

2. — din 1540 până către 1570: un proces de academizare a 
curentului, cu triumful artei de Curte (Bronzino, Vasari) şi a 
discipolilor lui Michelangelo (Daniele da Volterra). — Venetia 
reacționează şi ea în această perioadă, cu arta lui Palladio, 
Veronese sau Alessandro Vittoria; iar la Roma — cu reputatul 
arhitect Jacopo Barozzi (Vignola); 

3. — între 1570-1610: în Lombardia, Roma, Veneţia, 
Bologna se impune un clasicism coerent. 


* 


Curentul manierist îşi face apariţia mai întâi la Florenţa, 
concomitent cu căderea Republicii florentine (1512), fapt care a 
tulburat profund spiritele creând o stare de nelinişte reflectată în 
opera reprezentantului celui mai sensibil al acestui val de 
anxietate: Jacopo Carucci (1494-1556), zis Pontormo (după 
numele burgului său natal). 

Figură emblematică a manierismului toscan, a trecut prin 
atelierele lui Leonardo şi apoi Andrea del Sarto; în afară de 
două scurte călătorii la Roma — pentru a studia operele lui 
Michelangelo — nu s-a mai deplasat din Florenţa. Temperament 
anxios, introvertit, melancolic, solitar, nevrotic, mereu în 
căutare de noi moduri expresive, totodată puternice şi delicate, 
era întotdeauna nemulțumit de lucrările lui; picta personaje 
„vibrând de o intensă pasiune, excesiv de contorsionate si 
convulsive, în încercarea de a-l emula pe Michelangelo în 
grandoare“ (96). — „Sub influenţa lui Michelangelo care îi dădea 
cartoane să le dezvolte, contradictia dintre chipurile delicate si 
trupurile muşchiuloase de proporţii herculeene se accentuiază. — 
Ca portretist, a creat opere remarcabile, un tip nou, neted, 
alungit, cu o expresie tulbure“ (36). 

În lucrările sale cele mai bune — Vertumno şi Pomona 


=g - 

(frescă din vila medicee din Poggio a Caioano), Cina din Emaus 
(58) — „de un realism direct, dar în acelaşi timp şi mistic, care 
pare a-i anunța pe El Greco, Caravaggio si Zurbarán“ (58), — sau 
în capodopera sa Coborârea de pe cruce (S. Felicitá, Florența), 
— inovațiile pictorului în materie de compoziție sunt numeroase: 
spațiul lipsit de orice definiții sau determinări realiste, refuzul 
oricărei simetrii, alungirea corpurilor si a figurilor, neprevăzutul 
faldurilor vesmintelor, — dar şi împrumuturi din gravura 
germană (Dürer). 
Chinuit si invadat de nelinisti, Pontormo a lăsat un jurnal 
cuprinzând dramatice notații asupra ultimilor săi ani de viață. 


Rosso Fiorentino: „Coborârea de pe cruce“. 

Rosso Fiorentino — pe numele său adevărat Giovanni 
Battista di Jacopo, 1495-1540, — este fără îndoială cazul cel mai 
remarcabil al ingeniozitàtii si complicatiei spirituale zise 
„manierism“ (36). Coleg cu Pontormo în bottega lui Andrea del 
Sarto, s-a format propriu-zis studiindu-i cu precădere şi intens 
pe Michelangelo, Rafael şi Diirer. (Op. principală: Coborârea 
de pe cruce. — Pinac. Volterra). Stilul acestor doi protagonişti ai 
primei faze a manierismului toscan este însă diferit până la 
antagonism. „În producţia lui Pontormo se pot descoperi unele 
caractere ale manierismului ca tendințe spre abstracţie, des- 
compunerea unității spaţiului, un rafinament extrem, un nou 
simţ al culorii, alungirea figurilor, etc.; în schimb, la Rosso — 
temperament instinctiv, senzual, agresiv, — un puternic expre- 
sionism care ajunge uneori până la forme ciudate: stridente 
tonalități de culoare, exasperare formală cu torsiuni violente, 
desfăşurarea net verticală impusă compoziţiei“ (96). 

În 1530, invitat de Francisc I, se stabileşte în Franţa si 
începe decorarea galeriei palatului de la Fontainebleau, opera sa 
cea mai importantă ca freschist şi cea mai coerentă a carierei 
sale. „Revoluționar înnăscut, Rosso Fiorentino se opune catego- 
ric rafinamentelor lui Andrea del Sarto, prin mari drapaje 
articulate, un colorit strident, chipuri torturate, răvăşite printr-un 
„diabolism“ deliberat. — Această artă vioaie va triumfa în 
Franța, cu stilul său capricios şi năvalnic care a servit drept 
model unei întregi epoci“ (36). 


* 


AI treilea fondator al manierismului toscan Domenico di 
Giacomo di Pace, supranumit Beccafumi (1486-1551)! şi-a 
început lunga activitate de pictor ca furnizor de desene-cartoane 
pentru pavimentul intarsiat al domului din Siena. Artist de 
complexă cultură pe care şi-a format-o prin contacte directe cu 


! Fiu de ţăran, copil la oi, adoptat de stăpânul moşiei pe care lucra tatăl 
său, şi care i-a dat numele lui. 

marile centre artistice italiene, dar şi prin familiarizarea cu 
gravurile artiştilor nordici, „şi-a creat un limbaj foarte personal, 
aspru în contururi, în culori stridente şi sulfuroase“ (58). — 
Operele lui, fresce şi tablouri (toate în domul şi Pinacoteca din 
Siena), „sunt compoziţii în care recursul la luminozitate îi 
permit să redea mai viu sensul profunzimii“. Lucrarea sa cea 
mai remarcată, Naşterea Fecioarei, este însă o compoziţie 
confuză ca organizare si lipsită de unitate, coerență, cu 
personaje în atitudini dispersate. 

Propriu concepției şi stilului manierist al lui Beccafumi este 
faptul că „această concepție figurativă se concretizează în 
căutarea unor sugestive efecte de lumină, într-un limbaj care se 
serveşte de clarobscur pentru a evoca o atmosferă de intensă şi 
gingaşe reculegere“ (96). — Elogiat de Vasari ca om şi ca artist, 
Beccafumi va cădea în dizgrație până în secolul al XIX-lea, 
când critica a descoperit manierismul şi eclerajele sale surprin- 
zătoare. 


* 


„Către 1530, cu toscanul Bronzino si emilianul Parmi- 
gianino, manierismul ia un nou aspect: cei doi artisti, fiecare 
potrivit propriului său temperament, iniţiază procesul de 
codificare a manierismului. Primul, activ la Curtea lui Cosimo I 
Medici, îi interpretează exigenţele aulice cu arta sa rece si 
perfectă, mai ales în portretele sale, şi în acelaşi timp insistă 
asupra elementelor michelangioleşti, deja prezente în lucrările 
lui Pontormo. Al doilea, accentuiază rafinamentul primei 
perioade manieriste luând din Correggio elemente pentru o artă 
sensibilă, aristocratică, subtil senzuală“ (96). — În timp ce Pon- 
tormo şi Rosso reprezintă aspectul spiritualist al manierismului, 
Bronzino şi Parmigianino îi accentuiază aspectul formalist, 
punând căutarea frumuseţii formale înaintea valorilor expresive. 

Bronzino (pe numele adevărat Angelo Tori, 1501-73) a fost 
elevul lui Pontormo — cu care a colaborat la frescele de la 
Poggio a Caiano — şi pictorul de curte al lui Cosimo I, unde a 
pictat subiecte sacre si mitologice, într-un colorism dur si un 

Bronzino: „Eleonora de Toledo şi fiul“. 


manierism ostentativ exagerat!. „Cu el se afirmă a doua genera- 
tie a manierismului toscan, — rece, rafinat, de o cultură aleasă 
perfectă şi cu o capacitate decorativă aproape nelimitată“ (36). 
Bronzino este marele portretist al manierismului renascen- 
tist italian „care se ridică uneori până la sublim când 
portretizează regine, principi, nobili şi aristocrate din timpul 
său, cu o pensulă care are forța virilă a lui Michelangelo“. 
„Conturul ferm al acestor picturi, culoarea lor rece şi intarsiată, 
monumentalitatea cadrului, detaliul extrem de îngrijit al 


n 


„A pictat câteva lucrări cu subiecte religioase (ca Învierea) în care se 
pare că artistul se resimte de o criză morală dictată de clima — acum 
răspândită în Italia — a Contrareformei“ (58). — Mult mai putin 
valoroase sunt tablourile cu subiect mitologic (Alegoria cu Venus, 
Amor şi Timpul, frescele din Palazzo Vecchio, ş.a.). 

vesmintelor de brocart şi bijuterii pe care lumina se aşterne 
muzical, si sinteza aproape durà cu care se exprimà sufletul 
mândru al acelor personaje, sunt daruri care îl situiazà pe 
Bronzino alături de cei mai mari maestri ai portretului“ (92). 
Importanta — remarcabilà prin intensitatea liricà — portretului sàu 
constă în vigoarea psihologică impasibilà; renumitele portrete 
Eleonora de Toledo (Londra, Wallace Coll.), Portret de tânăr 
(New York, Frick Coll.), Cosimo I (Pitti), Eleonora şi fiul 
(Uffizi), ş.a., care i-au asigurat reputaţia, „personajele sunt 
prinse într-o poziţie de viguroasă imobilitate aproape 
sculptorică, dar care, fără să le ia din vitalitate, le accentuiază 
trăsăturile într-o peremptorie afirmare a unui înalt spirit de 
castă“ (96). — În genul precis definit al portretului, „Bronzino 
domină cu autoritate arta de curte; şi exemplul său s-a impus 
definitiv stilistilor portretului, începând cu Ingres, care l-a 
admirat privindu-l îndelung“ (36). 


Parmigianino: „Fata cu turban“. 

Parmigianino (pe numele adevărat Francesco Mazzola, 
1503-40), celàlalt mare exponent al manierismului italian; se 
situieazà între douà tendinte: gratia lui Rafael si forta lui Mi- 
chelangelo. Format prin contactul direct cu pictura lui Correggio 
— de la care a prins gustul pentru o frumusete rafinat 
aristocraticà, ornatà cu o senzualitate subtilà si nelinistità (96) a 
participat la executarea unor cicluri de fresce din oraşul său 
natal, Parma (cu numele căruia i-a fost şi alintat pseudonimul). 
Importanţa sa în pictura Renaşterii italiene depăşeşte apreciabil 
numărul mic al operelor lui. „Rareori pictura a ştiut să-şi 
transmită conținuturile într-un mod atât de expresiv si de o atât 
de pasională eleganță“ (58). 

Bucurându-se de o mare reputaţie în pofida vârstei (a murit, 
ca Rafael, la 37 de ani), a fost considerat de contemporani drept 
adevăratul succesor al lui Rafael. Operele lui semnificative au o 
eleganță formală aristocratică remarcabilă. „Alungirea elegantă 
a siluetelor, ondulatia muzicală a liniei, seductia aristocratică a 
expresiilor, au fost considerate o replică feminină a artei lui 
Michelangelo. Viziunea Sf. Ieronim (Nat. Gall., Londra) 
exprimă tendința manierismului său de a imprima un vibrant 
rafinament figurilor, alungindu-le proporţiile“ (96). Iar strania 
anatomie — şi totuşi gratioasa Madona cu gâtul lung (Uffizi), cu 
inexplicabil de enormul fiu în poale, împinge la extrem 
tensiunea elegantă a liniei şi paradoxul formelor. 

Ca portretist, Parmigianino a realizat efigii care nu retin din 
model decât imaginea, nota cea mai aristocratică. În fine, 
numele artistului este important şi în istoria gravurii renas- 
centiste, — el fiind primul care a practicat tehnica acvaforte!. Iar 
prin intermediul elevilor săi Niccolò dell’ Abbate şi Primaticcio, 
care au lucrat la Fontainebleau, a influenţat semnificativ pictura 
franceză. 


! Reproducerea unui desen printr-un clişeu gravat cu acid azotic pe o 
placă de cupru sau de zinc. 

Pictor, sculptor si arhitect, Francesco Primaticcio (zis 
Bologna, 1504-70), s-a format sub influenţa lui Michelangelo, 
Correggio, Giulio Romano şi îndeosebi Perugino. Între 1526-30 
a lucrat cu Romano la Mantova la decorația Palatului del Te, cu 
magnifice stucuri; dar în curând va fi mai sedus de rafinata 
cultură a lui Correggio şi Parmigianino decât de ilustrul maestru 
mantovan. 

Din 1532 intră în serviciul lui Francisc I, lucrând la 
Fontainebleau ca şeful şcolii — unde rămâne până la sfârşitul 
vieţii: 38 de ani, — reînnoind complet decorația murală, 
influențând decisiv şi durabil pictura franceză, pe care a atras-o 
astfel în orbita artei italiene. 

Ca artist de Curte, Primaticcio a avut şi sarcini minore 
(desene pentru sculpturi decorative, emailuri, decoruri pentru 
serbările curţii, ş.a.). Operele sale în pictura pe lemn sunt puţine: 
Sf. Familie (Ermitage), Autoportret (Uftizi), Dansul orelor 
(Muz. Franckfurt)!. 


* 


Pordenone — supranumele (după localitatea de naştere) a lui 
Giovanni de Sacchis (1484-1539) — şi-a început ucenicia 
studiind intens operele lui Giorgione şi Giovanni Bellini; iar la 
Roma, ale lui Rafael şi Michelangelo — a căror influență este 
manifestă în elaborarea unui limbaj magnilocvent, violent 
plastic, — paralel cu un progresiv interes pentru pictura lui 
Correggio. A executat fresce la Treviso, Piacenza şi, în domul 
din Cremona, principala sa operă: Scene din Patimile lui Hristos 
— „în care surprinde violenţa ritmurilor compozitive, îndrăzneala 
scenografică a gesturilor, violența culorilor, tot atâtea exemple 
ale unei exagerări care vor constitui un preludiu nu numai la 


! Apropiat al lui Parmigianino — dând şi elegante interpretări ale 
lucrărilor acestuia — este Niccolò dell’ Abbate (c. 1512-71), chemat 
de Henric II să colaboreze cu Primaticcio la decorarea Sălii de bal, a 
Palatului din Fontainebleau, — pictor foarte apreciat la Curte. 

manierismul lui Tintoretto, ci de-a dreptul la inventivitatea 
barocului care se va afirma în sec XVII, mai ales la Roma“ (96). 

Influenta lui Michelangelo se exprimà în monumentalitatea 
figurilor, în gigantismul, în energia care progresiv se 
accentuiază, până la a-l aminti pe Tintoretto. — ,,Colorist aprins, 
iubitor de gesturi violente, de puternice contraste de lumină şi 
de mase dinamic contorsionate, Pordenone a fost un artist uneori 
emfatic şi prolix, dar care a avut un rol important de anticipator 
în dezvoltarea picturii venețiene din Cinquecento“ (58). 


* 


Pictor, arhitect si celebru scriitor de artà, Giorgio Vasari 
(1511-74) s-a născut la Arezzo, unde din copilărie a primit o 
frumoasă educaţie umanistă; a studiat desenul cu Guillaume 
Marcillat — marele pictor de vitralii al secolului — şi a debutat ca 
pictor la Florenţa încă de la vârsta de 11 ani. Formaţia sa 
artistică (se spune că ar fi studiat în bottega lui Michelangelo şi 


Vasari: „Atelier de ţesătorie“. 

în cea a lui Andrea del Sarto) a continuat pe baza studiului ope- 
relor lui Rafael, Michelangelo şi a primului manierism flo- 
rentin. 

În timpul şederii la Roma (1542-46), în cercul de literați ai 
cardinalului Farnese, în care cultura sa eclectică tipic literară şi 
erudită şi-a găsit mediul favorabil, va executa fresce în Palazzo 
della Cancelleria şi în Sala Regia din Vatican (în frescă îşi 
decorase în 1542 — la 14 ani!! — casa din Arezzo; iar 30 de ani 
mai târziu, va picta Judecata de Apoi pe cupola domului din 
Florenţa). Din timpul aceluiaşi sejur la Roma datează şi 
interesul său pentru arhitectură; un interes pe care, în 1560, îl va 
materializa în sistematizarea palatului Uffizi (al. „oficiilor“, 
birourilor Sighoriei) printr-o elegantă şi scenografică legătură a 
Pieței Signoriei cu reşedinţa oficială din Palatul Pitti, printr-un 
coridor care pe clădirile de pe Ponte Vecchio traversează Arno: 
o foarte interesantă şi ingenioasă realizare de arhitectură 
manieristă. 

Ca pictor, prea puţin dotat, a avut totuşi o modestă contri- 
butie în respectiva etapă a manierismului toscan, în serviciul lui 
Cosimo I. Frescele şi tablourile lui sunt realizate într-un stil 
încărcat şi pompos; o pictură „caracterizată printr-un academism 
în care energia lui Michelangelo se îmbină cu un rafaelism de- 


Nicolò dell’ Abbatei: „Partida de taroc“. 

cadent, cu alegoriile sale complicate si bizare, cu un notabil 
interes pentru peisaj, cu numeroasele sale portrete cu un accent 
de gravitate melancolică; o pictură care a răspândit în toată Italia 
un stil oficial, încărcat şi facil, în care azi vedem o artă retorică“ 
(36). 

Importanța excepțională însă a lui Vasari în istoria artei 
italiene constă în Vieţile celor mai excelenți pictori şi sculptori 
italieni, de la Cimabue până la vremile noastre (publicată în 
două ediţii, în 1550 şi 1568); o operă excepțională, adunând un 
material documentar imens, prin amploarea unică a planului, 
prin capacitatea extraordinară de lectură a operelor direct 
cunoscute, cu o noutate şi varietate a terminologiei, a dat prima 
operă a istoriografiei de artă italiene, „contribuind în mod 
determinant la formarea conceptului însuşi de Renaştere“ (96). 


* 


Un moment cu totul insolit în istoria manierismului îl 
înscrie Giuseppe Arcimboldi (1530-93) care, dupà ce a executat 
printre altele cartoane pentru vitraliile domului din Milano, a 
fost chemat la Curtea imperială din Praga, unde timp de trei 
decenii a fost pictorul predilect al împăraților Maximilian şi 
Rudolf II, pictând stranii şi umoristice tablouri caricaturale şi 
figuri bizare alegorice care, văzute de aproape, reprezintă 
portrete compuse din flori, fructe, frunze, mici animale, insecte, 
diferite obiecte, dar care de la distanță apar ca portrete de 
bărbaţi sau de femei (20); o derivare de origine manieristă în 
care „rebusul“ înlocuieşte adevărul, iar exagerarea şi ciudàtenia 
— realitatea cotidiană. — „Este o pictură iluzionistă, în acelaşi 
timp fantastică şi de mare minutiozitate, legată fie de 
manierism, fie de alegorismul Cinquecento-ului târziu. În sec. 
XX opera lui Arcimboldi, văzută ca o singulară anticipare a 
unor elemente ale suprarealismului, a avut un succes deosebit“ 
(58). 

Sculptorul şi renumitul arhitect Bartolomeo Ammannati 
(1511-92), semnificativul reprezentant al eclectismului Cinque- 
cento-ului târziu, elev (de la 11 ani) al Academiei Florentine 
dominate de spiritul lui Michelangelo, s-a transferat în curând la 
Veneţia, atras de faima lui Sansovino, — cu care a şi colaborat la 
decorarea Libreriei. La Florenţa, invitat, la recomandarea lui 
Vasari, la Curtea lui Cosimo I, a 
executat lucrările sale cele mai 
semnificative: transformarea şi 
amplificarea palatului Pitti, o 
serie de alte 3 palate, podul S. 
Trinită, apoi la Villa Giulia, unde 
a construit fântâni şi grote pe 3 
nivele:  elementul-surpriză de 
gust tipic manierist. — Faimoasă 
este Fântâna lui Neptun, din 
Piaţa Signoriei, cu bazinul de- 
corat cu elegante nimfe şi naiade 
în bronz, cu forme alungite (de 
gust tipic manierist) şi sinuoase; 
iar în mijloc, cu statuia colosală a 
lui Neptun, în marmură, — 
stângace imitație a stilului mi- 
chelangiolesc. 

Artist dintre cei mai în- 
semnaţi şi anxiosi ai secolului, 
Ammannati a fost un tipic inter- 
pret al intelectualismului şi dra- 
gostei pentru formă, proprie ace- 
lei „bella maniera“ italiană (58). 


* 


Giovanni Antonio Amadeo 
(1447-1522), arhitect si sculptor, 
autorul acelor două celebre 
capodopere de arhitectură (şi de Giambologna: „Mercur“. 

neîntrecutà sculpturà decorativà) Certosa di Pavia (p. 393) si 
Cappella Colleoni (p. 27) din Bergamo; opere în care, cu 
exuberantul său gust decorativ, „s-a afirmat ca reprezentantul 
tipic al Quattrocento-ului, prin tendința sa de a armoniza o 
ornamentatie urmărind efecte liniare cu căutări care se traduc 
pictoric, în acorduri de lumină şi culoare“ (96), — lucrate cu o 
prețioasă incisivitate de giuvaergiu, pe un fond de romburi alb- 
negre. (În afara fațadei, ca sculptor Amadeo a executat în 
această capelă splendidele monumente funerare, pentru 
condotierul Colleoni şi pentru fiica acestuia). 

Amadeo a lucrat şi la domul din Milano, al cărui arhitect 
principal va deveni (în 1481); în acelaşi timp a executat şi 
basoreliefuri pentru domul din Cremona, precum şi câteva 
statui. Preferinta sa principală era însă arhitectura, — în care 
direcție a proiectat fațada Certosei din Pavia, executând însă 
numai partea inferioară, — caracterizată de exuberanta 
elementelor decorative de inspiraţie clasică şi de cromatismul 
viu al marmurelor în culori vii“ (96). 


* 
„Figura tipică a „Virtuozului“, pentru care stilul şi tehnica 
sunt unul şi acelaşi lucru“ (4), Giambologna — numele Italie- 
nizat al flamandului Jean de Boulogne (1524-1608) — s-a format 
la Anvers, centrul flamand al elegantelor manierismului inter- 
naţional. 
Venit la Roma de tânăr (în 1550), atras de viziunea artistică 
a lui Michelangelo, s-a stabilit apoi (în 1562) la Florenţa, ca 
sculptor al familiei Medici, în ambianța căutărilor intelectualiste 
ale manierismului florentin avansat. Pe urmele lui Ammannati şi 
Benvenuto Cellini, a ştiut să realizeze în toată complexitatea sa 
motivul formei de sculptură „în serpentină“, imprimând corpului 
bronzurilor sale (cele mai bune lucrări ale lui Giambologna sunt 
bronzurile mici) sau grupurilor sale în marmură o elansatà 
mişcare în spirală (grupul Hercule ucizând balaurul), care 
constituie deja un preludiu la unele căutări ale barocului (96). 


Cc a 

Aici la Florenţa şi-a realizat artistul lucrările capitale; mai 
întâi, pentru Fântâna lui Neptun din Bologna, bazinul fântânii, 
în care, trecând peste uriaşa statuie greoaie a zeului, surprinde 
frumuseţea decorativă a bronzurilor lui, delfini, sirene, naiade, 
care orneazà bazinul. — De o mai mare valoare artistică si 
complexitate sunt grupurile în marmură: Răpirea Sabinelor şi 
Hercule ucigând balaurul, ambele capodopere expuse în piaţa 
Signoriei florentine (Loggia dei Lanzi). 

În fine, încântătoarele capodopere în bronz, celebrele 
Mercur şi Venus în baie (ambele la Bargello), — figuri plutind 
parcă în inexistența unei legi a gravitației, cărora sculptorul 
„le-a conferit o excepțională şi virtuozistică tensiune dramatică, 
exploatând la maximum linia serpentinată de derivație 
michelangiolescă şi efectele echilibrului instabil“ (58). 


Benvenuto Cellini: „Perseu“. 

Cellini: Soclul statuii lui Perseu. 


x 


Sculptorul şi giuvaergiul Benvenuto Cellini (1500-71), fiul 
unui cunoscut arhitect si muzician, încheie în modul cel mai 
strălucit seria marilor manieristi florentini. 

Tip clasic de aventurier, temperament violent, artàgos, 
scandalagiu, Benvenuto trebuie să părăsească Florența — si în 
1523 este la Roma, unde, câştigând repede faima de talentat 
orfevru, primeşte comenzi (de medalii, geme, sigilii, etc.) de la 
papa Clement VII si alti înalți prelati si potentati romani. În 
timpul tragicului jaf din 1523 („sacco di Roma“) s-a distins în 
apărarea Castelului Sant’ Angelo. — După care, învinuit de omi- 
cidii si de calomnii, este întemnițat, apoi grațiat, părăseşte Roma 
si ajunge la Paris. Este primit cordial de Francisc I — si Ben- 


ISTORIA CULTURII SI CIVILIZATIEI, XII 421 


venuto începe marea perioadă a faimoaselor sale creaţii, — în 
contact permanent fiind cu Primaticcio si Rosso Fiorentino, care 
lucrau la Palatul Fontainebleau. 

În climatul complexei si decorativei culturi umaniste, 
michelangiolismul său iniţial asimilează spiritul de capricioasă 
şi nerealistă eleganță caracteristic manieristă. În cei 5 ani 
petrecuţi în Franţa, Cellini crează cele două mai cunoscute 
capodopere: aşa-numita (p. 18) Solnità a lui Francisc I (aur, 
email, pietre preţioase, — Viena Kunsthist. Mus.) şi Nimfa din 
Fontainebleau (basorelief, bronz, — Luvru). — Reîntors la 
Florența, execută impunătorul bust (în bronz) al lui Cosimo I şi, 
în fine, suprema sa capodoperă Perseu (bronz, soclul de 
marmură, împreună 5,19 m, în Loggia dei Lanzi) — cu soclul 
foarte bogat ornamentat, cu 4 statuete de o rafinată eleganţă. 

Interesante pentru datele privind neîntrecuta tehnică a 
artistului sunt cele 2 tratate ale lui: Despre orfevrărie şi Despre 
sculptură; în timp ce Viața lui Benvenuto Cellini, scrisă de el 
însuşi este „cel mai frumos roman şi cea mai frumoasă cartg de 
artă, despre viaţa şi obiceiurile din Cinquecento“ (92). 


Casa natală a lui Leonardo da Vinci. 

